
După sfârșitul celui de-al Doilea Război Mondial și mai ales odată cu valurile de 
democratizare care s-au succedat în întreaga lume începând cu anii '70, societăţile 
care ieșeau din sisteme dictatoriale au căutat soluţii pentru a sancţiona violarea 
sistematică a drepturilor omului săvârșită de regimul precedent. Guvernele demo- 
cratice proaspăt instaurate au adoptat diverse strategii de gestionare a trecutului 
recent, pentru a afla adevărul despre abuzurile fostului regim, a-i pedepsi sau a-i ierta 
pe vinovaţi, a recunoaște și a onora victimele represiunii, încercând însă ca aceste măsuri 
să nu pună în pericol tranziţia spre democraţie, ci, dimpotrivă, să constituie un factor 
de consolidare a noului sistem. „Justiţie politică”, „justiţie retroactivă”, „măsuri de 
reconciliere cu trecutul”, „politici ale memoriei”, termenii folosiţi în literatura de 
specialitate sunt tot atât de diverși ca și realitatea pe care o desemnează. Vom folosi pe 
tot parcursul acestei lucrări termenul consacmtjustiție de tranziție (transitional justice), 
desemnând generic ansamblul de politici care vizează gestionarea trecutului recent, cu 
dublul scop de a face dreptate și de a realiza trecerea la o nouă ordine democratică. 


Aceste politici pot lua numeroase forme, vizând diverse categorii de victime sau 
vinovaţi, precum și efectele variate ale nedreptăţilor trecutului. Pentru scopurile lucrării 
de faţă, vom clasifica măsurile de justiţie de tranziţie în acţiuni penale sau mecanisme 
administrative, respectiv (conform distincţiei stabilite de Claus Offe') măsuri cores- 
punzând dreptului penal sau dreptului civil. Latura penală a justiţiei de tranziţie 
cuprinde procese și măsuri de remisie juridică, respectiv legi de amnistie, decrete de 
grațiere, prescripţia anticipată a faptelor sau limitarea inculpărilor prin legi restrictive. 
Mecanismele administrative includ epurări ale aparatului de stat, măsuri de deconspirare 
publică a colaborării cu poliţia politică a fostului regim, reabilitări juridice și reparaţii 
materiale către victime sau restituiri ale proprietăţilor pe nedrept confiscate. în aceeași 
categorie intră și măsuri cu o puternică valoare simbolică, precum finanţarea unor 
„comisii de adevăr”, a unor institute de cercetare istorică sau înființarea unor muzee 
și memoriale, schimbarea numelor de străzi și instituţii, dărâmarea statuilor foștilor 
lideri etc. „Comisiile de adevăr” constituie o inovaţie aparte a justiţiei contemporane 
de tranziţie, fiind prezente începând cu anii '80 în tranziţiile din America Latină, Africa, 
Asia și Europa de Est. Mandatate să investigheze și să raporteze violările drepturilor 
omului dintr-o perioadă definită sau în legătură cu un anumit conflict, ele permit atât 


1. Claus Offe, ..Disqualification, Retribution, Restitution : Dilemmas of Justice in Post-Communist 
Transitions", Journal of Political Philosophy, vol. 1, nr. 1, 1993, 

victimelor și familiilor lor, cât și vinovaţilor, să depună mărturie despre aceste violări 
într-un cadru oficial și nejudiciar. Reformarea instituţiilor abuzive ale fostului regim 
(precum poliţia, armata, serviciile secrete, sistemul judiciar și penitenciar), precum și 
abrogarea legilor represive sunt și ele considerate părţi ale justiţiei de tranziţie. 

Studiul de faţă se ocupă de măsurile de tip penal, îndeosebi de procesele intentate 
reprezentanţilor fostului regim, cele mai cunoscute și cele mai impresionante dintre 
toate metodele de gestionare a trecutului dictatorial, întrucât aducerea în faţa tribu- 
nalelor și - eventual - execuţia foștilor tirani marchează în ochii întregii lumi 
schimbarea radicală a ordinii politice. 


Justiția de tranziţie - un domeniu 


1 1 


academic în plină expansiune 
în domeniul științelor politice, problema gestionării trecutului dictatorial și soluţiile ei 
s-au constituit rapid ca obiect de studiu de sine stătător. Noţiunea de justiție de tranziție 
a început să fie definită în anii '80 mai ales sub formă de recomandări normative în 
rapoartele unor organizaţii internaţionale precum Amnesty International și Human 
Rights Watch, care evaluau tranziţiile spre democraţie derulate în America Latină. 
Procesele, epurările și alte măsuri luate împotriva reprezentanţilor fostelor dictaturi 
au început să fie privite ca o problematică recurentă și studiate în manieră comparată’. 
în anii '90, odată cu transformările din Europa de Est, justiția de tranziție începe 
să fie analizată nu numai din perspectiva jurisprudenţei, ci și ca o politică semnificativă 
de dezvoltare a instituţiilor democratice și a societăţii civile, ca o parte integrantă a 
instaurării și consolidării democraţiei în statele aflate în tranziţie. Această abordare și-a 
făcut apariţia în cadrul unor lucrări care se subscriau domeniului numit „tranzitologie” : 
de la sinteze ample, precum bine-cunoscutul al treilea val al lui Samuel Huntington’, 
la ambiţioase studii comparative între tranziţiile din Europa Sudică, America Latină și 
mai târziu Europa de Est”. Aceste lucrări stabileau tipologii ale tranziţiilor și făceau 


2. Prima lucrare care a tratat justiţia de tranziţie ca atare a apărut în 1982, grupând diverse studii 
de caz: John Herz (ed.), From Dictatorship to Democracy. Coping with the legacies of 
authoritarianism and totalitarianism, Greenwood Press, Westport, 1982. 

3. Samuel Huntington, The Third Wave: Democratization in the Late Twentieth Century, University 
of Oklahoma Press, 1991. 

4. Guillermo O'Donnell, Philippe C. Schmitter, Laurence Whitehead (ed.), Transitions from 
Authoritarian Rule: Comparative Perspectives, Baltimore, The Johns Hopkins University Press, 
1986; Guillermo O'Donnell, Philippe C. Schmitter, Transitions from Authoritarian Rule: 
Tentative Conclusions about Uncertain Democracies, Baltimore, The Johns Hopkins University 
Press, 1986; Adam Przeworski, Democracy and Market. Political and Economic Reforms in 
Eastern Europe and Latin America, Cambridge University Press, Cambridge, 1991; Arendt 
Lijphart, Carlos H. Waisman, Institutional Design in New Democracies. Eastern Europe and 
Latin America, Boulder, CO, Westview Press, 1996; Larry Diamond etal. (ed.), Consolidating 
Third- Wave Democracies. Themes and Perspectives, Baltimore, Johns Hopkins University Press, 
1997. O contribuție recunoscută este cartea lui Juan L. Linz şi Alfred Stepan, Problems of 
Democratic Transition and Consolidation: Southern Europe, South America and Post-Communist 
Europe, The Johns Hopkins University Press, Baltimore, 1996. 

predicții pe baza unor factori generali, precum natura fostelor regimuri opresive sau 
modul de desprindere de aceste regimuri. Justiţia de tranziţie era tratată ca o politică 
publică, inteligibilă și previzibilă, conform acelorași factori ca întreaga tranziţie 
politică și economică. în spiritul lui Huntington, care a consacrat un capitol distinct 
„problemei torţionarilor”, mecanismele justiţiei de tranziţie au fost tratate de studii 
precum cele ale lui John Moran: sau Jon Elster‘, care au introdus în plus variabile de 
ordin psihologic pentru a explica fenomenul. în 1995 a apărut impozanta lucrare în 
trei volume TransitionalJustice, editată de Neil Kritz’, ce reunea cele mai importante 
texte teoretice, studii de caz și documente primare ale justiţiei de tranziţie din ultimii 
50 de ani, consacrând astfel în mod durabil nu numai termenul, ci și contururile 
istorice, geografice și conceptuale ale domeniului. Cazul României nu a fost analizat 
în această colecţie, el lipsind de altfel din cele mai multe studii de acest gen. 

Pe măsura evoluţiei tranziţiilor, atât virtuțile explicative, cât și cele predictive ale 
analizei de tip tranzitologic s-au dovedit insuficiente în domeniul justiţiei de tranziţie. 
Fără a nega relevanţa factorilor luaţi în considerare în analizele comparative sau 
utilitatea clasificărilor tipologice, trebuie subliniat că analiza tranzitologică nu a reușit 
să explice evoluţia politicilor de justiţie de tranziţie pe termen lung și nici imple- 
mentarea lor în ţări în care tranzitologii le considerau improbabile sau imposibile cu 
zece ani în urmă. Categorizările tranzitologice au ignorat de cele mai multe ori 
contextul istoric și cultural al ţărilor analizate și au acordat o atenţie exagerată 
asemănărilor dintre ele, ignorând diferenţele. Tot atât de exagerată s-a dovedit și 
importanţa acordată modului de desprindere de fostul regim, natura momentului de 
ruptură fiind considerată fundamentală pentru derularea și rezultatele reformelor, 
însă, după organizarea mai multor scrutine electorale democratice și odată cu schim- 
barea unei generaţii, constrângerile momentului inaugural și-au pierdut relevanţa sau 
au fost înlocuite de constrângeri noi, neprevăzute de analiștii momentului răsturnării 
vechiului regim. Evoluţiile reale ale politicilor de justiţie de tranziţie au determinat 
nuanţarea modelului tranzitologic de analiză; vechile categorii deterministe nu și-au 
pierdut relevanţa, dar au fost evaluate într-un mod mai specific și mai dinamic. 


La această evoluţie au contribuit sutele de studii de ţări și articole publicate în 
ultimii 20 de ani, care au depășit generalizările comparate asupra justiţiei de tranziţie 
și au studiat detaliat politicile fiecărei ţări în parte“. Deşi mai puțin ambițioase în ceea 


5. John Moran, „The Communist Torturers of Eastern Europe : Prosecute and Punish or Forgive 

Regimes, United States Institute of Peace Press, Washington, DC, 1995. 

Truth and Justice, Oxford University Press, Oxford, New York, 2001 ; James McAdams (ed.), 
Transitional Justice and the Rule of Law in New Democracies, University of Notre Dame Press, 
Paris, 1997 ; Nigel Biggar (ed.), Burying the Past. Making peace and doing justice after civil 
conflict, Georgetown University Press, 2003 ; Noel Calhoun, Dilemmas of Justice in Eastern 
Europes Democratic Transitions, Palgrave Macmillan, 2004; Jon Elster, Closing the Books. 
Transitional Justice in Historical Perspective, Cambridge University Press, New York, 2004. 

ce privește elaborarea unor teorii, astfel de studii au demonstrat că particularităţile 
specifice fiecărei tranziţii sunt adesea mai relevante decât categoriile tranzitologice și 
au reușit să ofere o analiză mai bogată și mai fină a terenurilor studiate. Autori 
precum Helga Welsh’, Kieran Williams, Aleks Szczerbiak și Brigid Fowler'» Monika 
Nalepa" sau Lavinia Stan” au propus modele noi de evaluare a justiţiei de tranziţie, 
care iau în considerare mai multe variabile interconectate și studiate pe o perioadă mai 
lungă de timp: moștenirea trecutului recent, cultura politică a ţărilor analizate, jocurile 
strategice ale elitelor, evoluţia vieţii politice pe termen mediu și lung. 


Aceste studii au arătat că implementarea politicilor de justiţie de tranziţie este 
strâns legată nu numai de natura represivă a fostului regim și de modul în care se 
produce tranziţia la noul sistem, ci mai ales de evoluţia vieţii politice postdictatoriale. 
Interesele noii puteri instaurate sunt un factor puternic de influenţă în politicile de 
dreptate, determinând amploarea și natura măsurilor ce vor fi luate. Un alt factor, 
rareori luat în considerare în literatura tranzitologică, dar care s-a dovedit extrem de 
important, este influenţa exercitată de comunitatea internaţională cu privire la aplicarea 
drepturilor omului. 

De altfel, nici în cele mai stabile democrații justiţia nu funcţionează într-un vid politic 
și conceptual, ci este întotdeauna influențată de contextul cultural, istoric, politic și 
legal. Când toate aceste dimensiuni se află simultan în curs de transformare - cum e cazul 
tranziţiilor recente - justiţia este, la rândul său, „renegociată”!?. Legea, care în mod 
normal constituie reperul imuabil al justiţiei, este radical pusă sub semnul întrebării 
din perspectiva scopurilor pe care le-a servit sub fostul regim, așa cum sistemul politic, 
identitatea naţională sau regulile moralei sociale sunt la rândul lor reevaluate. Alegerea 
și consolidarea unor noi principii de funcţionare a societăţii reprezintă însă un proces 
lent. Instituţiile fostului regim nu pot fi reformate de la o zi la alta. Fostele elite continuă 
în multe cazuri să fie o prezenţă în cadrul tranziţiei sau chiar să deţină o putere 
considerabilă în procesul decizional al transformărilor. Judecătorii înșiși sunt, într-un 
fel sau altul, parte a fostului regim - nu aduși din afară, ca în cazul justiţiei internaţio- 
nale -, fiind profund influenţaţi de practica judiciară nedemocratică. De asemenea, 
lupta pentru putere în cadrul noului regim poate transforma aceste măsuri în instrumente 
de șantaj sau în arme politice pentru delegitimarea adversarilor. Justiţia de tranziţie nu 
este așadar nici un concept abstract, universal și atemporal din sfera dreptăţii, nici un 
pur rezultat al jocurilor cinice de putere ale momentului. Ea constituie un proces de 
continuă negociere, niciodată definitivă, între moștenirile trecutului, balanța actuală a 
puterii, interesele imediate ale actorilor politici și legea în curs de transformare. 

Avantajele și limitele proceselor ca măsură 
de gestionare a trecutului dictatorial 


Dintre toate măsurile justiţiei de tranziţie, procesele intentate foștilor lideri politiei 
constituie momente-cheie ale schimbărilor de regim, prin importanţa lor politică, juridică 
și simbolică. într-o cercetare recent publicată asupra democratizărilor care au avut loc din 
1979 până în 2004, cercetătoarele Kathryn Sikkink și Carrie Booth Walling“ au revelat 
o creștere importantă a numărului de procese intentate foștilor responsabili politici 
care au încălcat drepturile omului: peste jumătate dintre cele 85 de ţări în curs de 
democratizare au organizat astfel de procese, tendinţa de „juridicizare” a trecutului 
înregistrându-se în cea mai mare parte a ţărilor aflate în tranziţie”. Această tendință 
face parte dintr-o mutație globală a normelor internaţionale (atât legale, cât și la nivelul 
discursului și al așteptărilor societăţii) în direcţia protejării drepturilor fundamentale”. 


Astfel, începând cu anii '80, victimele fostei dictaturi, organizaţiile militante 
pentru democratizarea rapidă a societăţii, precum și o parte a teoreticienilor justiţiei 
de tranziţie” (cu precădere juriști) au susţinut tot mai mult necesitatea intentării unor 
astfel de procese, de la care au așteptări foarte mari. în viziunea lor, procesele foștilor 
lideri trebuie să îndeplinească, pe de o parte, funcţiile clasice ale justiţiei penale: 
pedepsirea vinovaţilor, prevenirea unor fapte similare în viitor, întărirea respectului 
pentru lege și educarea populaţiei și a instituţiilor în acest sens. Pe de altă parte, se 
aşteaptă ca aceste procese să joace și alte roluri, care să avanseze tranziţia către 
democraţie. în primul rând, ele ar trebui să marcheze o ruptură între injustiţia fostului 
regim, care manipula legea în scopuri politice, și noul stat de drept, în care legea este 
respectată cu stricteţe indiferent de interesele și consecințele politice. în al doilea 
rând, procesele ar trebui să afirme public adevărul despre trecutul recent, fixând 
astfel reperele unei memorii colective. La fiecare ieșire din dictatură se așteaptă un 
„nou Nürnberg", un „proces al secolului" care să arate natura criminală a vechiului 
regim și să-l delegitimeze pentru totdeauna. Realismul și chiar legitimitatea acestor 
aşteptări pot fi însă puse sub semnul întrebării, ca și modul în care poate fi măsurat 
succesul justiţiei în îndeplinirea funcţiilor sale. 


Am grupat aceste funcţii sau roluri ale proceselor în patru categorii, pe care le vom 
analiza în continuare: pedepsirea vinovaţilor, restaurarea demnităţii victimelor, reinstaurarea 
respectului pentru lege și construcția unei naraţiuni asupra nedreptăţii fostului regim. 


14. Kathryn Sikkink, Carrie Booth Walling, „Errors about Trials: The Political Reality of the 
, Justice Cascade and Its Impact”, comunicare la Annual Meeting of the American Political 
Science Association, Washington, DC, 27 martie 2006, http: //www.allacademic.com/meta/ 
p40806index,html (consultat la 14 februarie 2009). 
15. Ibidem, p. 10. 
16. Ellen Lutz, Kathryn Sikkink, „The justice cascade: The evolution and impact of foreign human 
rights trials in Latin America”, Chicago Journal of International Law, vol. 2, nr. 1, 2001, pp. 1-34. 
17. Precum Ruti Teitel, op. cit. ; Marc Osiel, Mass Atrocity, Collective Memory, and the Law, 
Transaction Publishers, New Brunswick, 1997, sau Malamud Goti, „Trying Violators of Human 
Rights", State Crimes: Punishment or Pardon, Aspen Institute, 1989. 

Pedepsirea vinovaţilor 


Conform teoreticienilor, rolul sau chiar sensul fundamental al proceselor este de a 
pedepsi vinovaţii pentru abuzurile fostului regim, în scopul de a restaura dreptatea și 
de a preveni fapte similare. Cum și cui i se aplică însă justiţia de tranziţie, având în 
vedere că natura crimelor de stat implică participarea unui amplu aparat decizionar și 
executiv, și în numeroase cazuri complicitatea unor categorii largi ale societăţii? 
Deseori, dificultatea de a stabili lanţul ierarhic al responsabilităţilor, precum și 
incapacitatea birocratică a justiţiei penale de a ancheta concomitent sute sau chiar mii 
de dosare fac imposibilă judecarea tuturor vinovaţilor. în aceste condiţii, intentarea de 
procese implică o selecţie a acuzaților și a faptelor judecate, selecţie considerată de 
cercetători precum Bruce Ackerman sau Jon Elster ca fiind arbitrară și nedreaptă”. în 
viziunea lor, dacă nu pot fi judecaţi toţi vinovaţii, orice tentativă de proces ar trebui 
abandonată. Analiști precum Eric Posner și Adrian Vermeule combat însă acest 
argument, considerându-l „o dovadă de perfecţionism moral” din partea criticilor 
justiţiei de tranziţie. Selecţia faptelor și a persoanelor judecate este întâlnită în mod 
frecvent și în afara contextului tranziţiei, această situaţie neîmpiedicând însă funcționarea 
justiţiei penale obișnuite”. Având în vedere imposibilitatea de a judeca toţi vinovaţii, 
precum și potenţialul de destabilizare a tranziţiei care ar rezulta din astfel de tentative, 
analiști ai justiţiei de tranziţie”, precum și organismele internaţionale” recomandă 
acţiuni judiciare selective, vizându-i cu prioritate pe înalții demnitari responsabili 
pentru iniţierea, organizarea și ordonarea celor mai grave crime ale regimului. Această 
idee se poate lovi însă de dificultatea de a stabili o legătură indubitabilă între acţiunile 
concrete ale vârfului ierarhiei politice și crimele săvârșite. De exemplu, într-un sistem 
precum cel comunist din anii '70-'80, care încerca să păstreze aparențele unei depline 
legalităţi, înalții demnitari încălcau legea „informai”, dând ordine verbale sau implicite 
și eliminând orice dovadă a responsabilităţii lor. Selecţia acuzaților în funcţie de 
probele existente implică riscul de a judeca numai executanţii politicilor criminale, 
fără a se ajunge la vârful ierarhiei responsabilităţilor. în acest caz, susțin unii 


18. Bruce Ackerman, The Future of Liberal Revolution, Yale University Press, New Haven, 1992, 

cercetători, s-ar comite o nedreptate, întrucât crimele de stat ar fi atribuite unor 
indivizi care au îndeplinit ordine, și nu decidenţilor superiori. Posner și Vermeule consideră 
însă că justiţia penală are rolul de a pedepsi orice infractor, chiar dacă acesta este doar 
un executant al unor ordine, și că există criterii clare, aplicate în mod obișnuit de 
tribunalele ţărilor democratice, pentru evaluarea responsabilităţii fiecărui acuzat”. 


Restaurarea demnităţii victimelor 


Un al doilea rol al proceselor penale de tranziţie este acela de recunoaștere oficială a 
nedreptăţii, restabilind astfel demnitatea victimelor represiunii, integrându-le ca 
subiecți ai dreptului și ca membri cu drepturi depline ai societăţii”. în absența 
incriminării fostului regim, victimele nu ar fi reabilitate, și nedreptatea s-ar perpetua. 
Astfel, condamnarea opresorilor de ieri nu are numai scopul de a pedepsi vinovaţii în 
numele statului de drept, ci și de a recunoaște public și de a alina suferința victimei”. 
Se vorbeşte în aceste cazuri despre o justiţie restaurativa, o „justiţie ca recunoaștere””. 
Mărturiile depuse de victime în faţa tribunalelor au o funcţie cathartică, permițând ca 
nedreptatea suferită de victimă să fie cunoscută, crezută și recunoscută de repre- 
zentanţii autorităţii statului”. Aceste dimensiuni sunt însă greu de cuantificat, dat 
fiind că ele ţin de percepții strict individuale. O măsură concretă de evaluare a 
succesului proceselor în a integra victimele în actul de justiţie este acordarea de 
despăgubiri materiale. Aceasta depinde însă și de mobilizarea victimelor în vederea 
constituirii lor ca parte civilă în procese. 


Reinstaurares ordinii legale 


Un al treilea rol atribuit proceselor în tranziţia politică este datorat însăși opțiunii pe 
care o întrupează: opţiunea pentru soluţia legală. Pedepsirea vinovaţilor ar putea fi 
obţinută și prin alte tipuri de acţiuni. Politologul Claus Offe susține chiar că, în vidul 
de legitimitate creat de revoluţii, nu regulile de procedură, ci manifestările spontane 
de furie populară sunt singurele capabile de acţiune eficace”. A face dreptate prin 
intermediul unui proces legal, și nu prin alte acţiuni extralegale, afirmă însă opţiunea 
pentru o formă de justiţie caracteristică unui sistem democratic. Procesele instaurează 
respectarea legii, ca ruptură fundamentală de fărădelegea caracteristică regimului trecut. 
Procesele sunt singura cale pe deplin legitimă pentru judecarea crimelor comise de 

aparatul represiv al fostului regim, pentru că numai procedurile judiciare garantează 
respectarea legii și a drepturilor acuzaților (precum dreptul la apărare, obligația 
acuzării de a aduce probe și de a demonstra o cauzalitate fără dubiu între faptele 
acuzaților şi efectele prejudiciabile etc.). 

Conform unor cercetători precum Ruti Teitel sau Diane Orentlicher, inacţiunea 
juridică ar descalifica însăși ideea de ordine legală; mesajul transmis de această 
inacțiune ar fi că violările sistematice ale drepturilor omului pot rămâne nepedepsite, 
chiar dacă ele sunt în mod clar criminale și cunoscute de toţi. Absența proceselor ar 
legitima implicit practicile regimului dictatorial”. Dimpotrivă, acţiunile judiciare pot 
avea efecte considerabile asupra societăţii în ansamblu, din perspectiva valenţelor lor 
educaţionale în scopul întăririi democraţiei. După cum afirmă Orentlicher, „demonstrând 
că niciun sector nu este mai presus de lege, judecarea crimelor de stat poate genera 
respectul pentru instituţiile democratice și poate astfel adânci cultura democratică a 
unei țări. Neaplicarea legii poate destabiliza legitimitatea noii guvernări și poate 
genera cinism faţă de instituţiile statului"”. Marc Osiei, autorul unei valoroase analize 
a rolului proceselor în justiţia de tranziţie, consideră că acţiunile penale trebuie să 
aibă ca scop principal tocmai consolidarea valorilor democratice, prin stimularea 
dezbaterilor publice și prin promovarea virtuţilor liberale, precum toleranța, mode- 
raţia, respectul față de celălalt. înţelese ca lecţii de cultură politică și democratică, 
spune Osiei, „procesele penale trebuie conduse tocmai în acest scop pedagogic"”. 

Care sunt însă condiţiile în care procesele pot îndeplini această funcție de instaurare 
a unei noi ordini legale ? Dezbaterea clasică asupra acestei probleme a fost purtată în 
anii '60 de către Lon Fuller și Herbert L.A. Hart cu privire la justiţia de după regimul 
nazist”. întrebarea centrală cu care se confruntau tribunalele germane după Al Doilea 
Război Mondial era dacă invocarea legii naziste ca apărare a colaboratorilor fostului 
regim era acceptabilă. După care lege trebuiau judecaţi responsabilii crimelor naziste ? 
După legea în vigoare la data comiterii faptelor sau după o nouă lege ? Fuller optează 
pentru cea de-a doua soluţie, invocând „legea naturală”. Pentru el, ordinea legală, ca 
să merite acest nume, trebuie să însemne ruperea oricărei legături cu regimul nazist. 
O lege imorală, așa cum era cea nazistă, nu are statut de lege, argumentează filozoful. 
Hart se opune însă acestei viziuni în numele pozitivismului legal: ordinea de drept 
înseamnă recunoașterea validității legii precedente. Răspunsul la tirania trecutului 
aparţine domeniului politic, nu celui al legii. Dacă legea este folosită pentru scopurile 
tranzitorii ale politicului, principiul însuși al ordinii de drept este compromis. Legea 
precedentă, chiar imorală, trebuie să își menţină forța legală și să fie aplicată de 

tribunalele succesoare până când va fi înlocuită. Colaboratorii regimului pot fi 
pedepsiţi numai dacă au încălcat o lege valabilă la momentul comiterii faptelor. 

Cele două soluţii propun două viziuni diferite asupra legalităţii. Legea naturală 
urmărește restaurarea ordinii morale distruse de legea nedreaptă, rolul legii sub noul 
regim fiind acela de a transforma semnificaţia legalităţii în numele unor valori general 
umane. Această abordare ridică însă mai multe probleme. în primul rând, invocarea 
„legii morale” poate fi făcută după orice schimbare de regim și folosită împotriva 
adversarilor politici și chiar a tuturor cetăţenilor, lipsindu-i pe aceștia de protecţia pe 
care tocmai legea ar trebui să le-o ofere. Mai mult, valorile general umane în numele 
cărora o lege poate fi considerată morală nu sunt numite explicit de Fuller, acesta 
afirmând chiar că ele nu pot fi încă exprimate de raţiunea umană. 

Viziunea pozitivistă pornește în schimb de la premisa că nelegitimitatea regimului 
anterior rezidă nu în natura legilor sale, ci în încălcarea sistematică a acestor legi. 
Diferenţa dintre vechiul și noul regim trebuie să fie reprezentată tocmai de respectarea 
ordinii de drept și deci a legii stabilite anterior. Judecarea faptelor conform legii în 
vigoare la data comiterii lor, chiar dacă implică o continuitate legală între noul și 
vechiul regim, este justificată de nevoia de a restabili încrederea în justiţie și în 
procedura sa, care fusese sistematic încălcată de fostul sistem. Valoarea supremă a 
ordinii de drept este respectul pentru procedura și legea stabilite. în acest sens, pentru 
ca un proces să fie judecat corect, dincolo de garantarea principiului nullum crimen 
sine lege, acţiunile în instanţă trebuie să respecte și alte reguli, precum: alegerea 
aleatoare a judecătorilor, și nu conform unei scheme convenabile puterii politice; 
dreptul inculpaţilor de a-și alege propriul avocat și de a contesta sentința; respectarea 
prezumţiei de nevinovăție; dreptul victimelor la un proces rapid, care să nu pre- 
lungească starea de nedreptate”. Aplicarea pozitivismului legal într-un sens foarte 
strict prezintă însă riscul de a ignora principii ale dreptului internaţional dacă acestea 
nu au fost transpuse integral în legea naţională sau nu ţin cont de termenele de 
prescripţie, chiar dacă o anchetă corectă era imposibil de derulat din motive ce ţineau 
de influenţa politicului asupra justiţiei. După cum vom vedea pe parcursul acestei 
cărţi, înţeles astfel, pozitivismul legal a blocat derularea a numeroase procese și 
anchete cu privire la încălcarea drepturilor omului. 


Construcţia narativă 


Ih al patrulea rând, teoreticienii consideră că procesele penale intentate foștilor 
conducători constituie importante procedee de construcţie narativă, înțeleasă ca 
„povestire” {mise en recit) a nedreptăţii. Prin însuși actul de numire a nedreptăţii ca 
atare (genocid, masacru, crime împotriva umanităţii, omor deosebit de grav etc), 
represiunea este încadrată într-un sistem de semnificaţii nu numai juridice, ci și 
morale și istorice. Nedreptatea regimului anterior capătă astfel un sens: ea este 
înțeleasă și integrată într-o naraţiune, care relatează faptele, le indică cauzele și 
efectele și atribuie responsabilităţile pentru ele. Aceste naraţiuni conţin, implicit, și 

descrierea noii ordini către care se îndreaptă societatea: de la nedreptatea dictaturii la 
orânduirea democratică, sub semnul legii. Procesele intentate foștilor conducători au 
darul de a forja o memorie colectivă a istoriei recente, îndeplinind astfel, în termenii 
lui Ruti Teitel, o funcţie epistemică”. în plus, acest tip de naraţiune are și darul de a 
legitima regimurile democratice succesoare, în opoziţie cu cele dictatoriale. 

Dimensiunea epistemică a proceselor este potențată de natura lor spectaculară, 
extrem de eficace social mai ales în epoca transmisiilor televizate. Marc Osiei arată 
cum, conștienți de potenţialul transformator al acestor rare „momente ale adevărului”, 
procurorii și judecătorii acestor cazuri încearcă să formeze o memorie publică a 
evenimentelor, „în așa fel încât ele să aibă succes ca spectacole publice și să cores- 
pundă în același timp legalităţii liberale". Tocmai prin această dimensiune de 
spectacol, procesele își comunică sensurile către opinia publică. Marc Osiei exprimă 
explicit această teză: 


Pentru a atinge aceste scopuri, judecătorii şi procurorii pot folosi «poietica» povestirii 
legale, adică felul în care experienţa unui masacru comis de stat poate fi încadrată în 
convențiile diverselor genuri teatrale [...]. Pe scurt, studiul acestor procese arată că 
avocatul apărării va spune povestea unei tragedii, în timp ce procurorii vor prezenta o 
piesă moralizatoare [...]. Principiile moralității liberale pot fi inculcate într-o societate 
traumatizată de un fratricid recent dacă procedurile sunt conduse în acest fel. Pentru a 
le maximiza impactul pedagogic, astfel de procese ar trebui concepute, fără niciun fel 
de reţinere, ca monumentale spectacole“. 


Viziunea progresului social prin spectacol își are originile în teoria lui Dürkheim 
asupra conștiinței colective, a valorilor comune împărtășite de membrii societăţii. 
Pentru Durkheim, ritualurile justiţiei penale - procesele la tribunal, pronunţarea 
sentinței, executarea pedepsei - sunt „încarnarea formală a conștiinței colective”. 
Vocea tribunalului devine vocea publică, care capătă o claritate și o fermitate pe care 
nu le-ar fi avut în absenţa unui astfel de răspuns instituţional. Norma, pedeapsa și 
constrângerea exprimate prin legea penală sunt miezul conștiinței colective și al 
unităţii societăţii. în viziunea lui Diirkheim, Codul Penal protejează un set de valori, 
pedeapsa conferindu-le o aură sacrosanctă: „într-o lume de diversitate laică, pedeapsa 
continuă să protejeze o sferă reziduală de valori sacre, din care își trage forţa și înţelesul”, 
în această optică, procesul penal constituie un ritual de reafirmare și de împărtășire a 
valorilor comune ale societăţii și de revigorare periodică a sentimentului moral”. 


Această viziune a proceselor penale ca punere în scenă a unor valori sacre, 
imuabile, este criticată de alți analiști ai justiției de tranziție. Aceștia arată că sacralizarea 
valorilor conduce la oficializarea unui anumit tip de discurs despre trecut, care nu mai 

poate fi contrazis și care închide astfel spaţiul dezbaterii: „Abordarea lui Durkheim 
nu lasă loc opiniilor contestatare, opiniilor concurente”. Or, argumentează criticii 
abordării durkheimiene, după un regim dictatorial, conștiința colectivă nu este restaurată 
prin impunerea forţată a unor noi valori, ci prin supunerea lor unei dezbateri publice. 
Nu consensul, ci dialogul restabilește unitatea simbolică a societăţii. Tribunalul nu 
poate fi în acest sens o scenă, ci mai degrabă o arenă interactivă, un forum unde se 
confruntă versiuni diferite despre trecutul recent. Regulile de procedură sunt asimilate 
regulilor de bună purtare într-un dialog civilizat, cerând părţilor respect reciproc, în 
scopul comun de căutare a adevărului. Graţie acestor reguli, fiecare dintre părți află 
„ce gândește cu adevărat partea adversă și la ce ţine ea însăși mai presus de orice". 


Același optimism cu privire la funcţia de reconstrucţie a valorilor printr-un proces 
dialogic este împărtășit și de filozoful Carlos Nino, care descrie scopurile intentării 
proceselor generalilor în Argentina în termeni similari. în viziunea sa, dezbaterea 
deschisă de acţiunile juridice contracarează tendinţele autoritare, întrucât populaţia 
devine conștientă de abuzurile la care a fost supusă sau pe care le-a tolerat. Dezbaterea 
generată în acest sens de procese dă naștere unei conștiințe colective și unui proces de 
autoexaminare. întrebări precum „Iu unde erai când se întâmplau toate acestea ? " devin 
parte a discursului zilnic, în arena publică, în viaţa socială sau în familie. „Contrastul 
dintre legalitatea proceselor și felul în care s-au purtat acuzaţii este subliniat cu putere 


în discuţia publică, și contribuie și mai mult la aprecierea colectivă a domniei legii""!. 


Memoria colectivă, arată Osiei și Nino, este creată prin confruntarea diferitelor 
mărturii care se înfruntă în faţa tribunalului și care conturează o imagine globală 
asupra a ceea ce a fost regimul răsturnat, asupra naturii crimelor sale și a vinovăţiilor 
comune. Verdictul tribunalului înseamnă validarea uneia sau alteia din aceste versiuni 
ale istoriei recente, iar această validare definește identitatea noului regim. Procesele 
de acest tip sunt astfel considerate cel mai bun mijloc de a diferenţia în mod clar fostul 
și actualul regim, delegitimându-l pe primul și prin aceasta legitimându-i succesorul, 
în cuvintele lui Otto Kirchheimer, procesele „permit construirea unui zid permanent, 
fără ambiguităţi, între noile începuturi și vechea tiranie"”. Procesele devin astfel acte 
fondatoare ale noii ordini (ceea ce Ruti Teitel numește „argumentul fondațional"“). 


Scrierea istoriei prin procese este criticată însă de istorici precum Henry Rousso“ 
sau Richard J. Evans”, care evidențiază următoarele diferențe între rolurile justiției și 
cele ale istoriei. Dacă „judecata istoriei" poate avea, într-o perspectivă filozofică, 
efecte pe termen lung la nivelul conștiinței colective, sentințele tribunalului au 
consecințe dintre cele mai concrete și imediate asupra vieții indivizilor. Ca atare, 

scopul însuși al judecății este diferit, deși ambele discipline funcţionează în orizontul 
aflării adevărului: istoria caută să explice, să dea inteligibilitate și coerență eveni- 
mentelor, pe când justiţia face dreptate, desemnează responsabilităţi și distribuie 
pedepse. Judecătorii nu caută să afle, precum istoricii, „întregul adevăr”, ci doar 
faptele care probează acuzaţiile, administrate în limitele stricte ale codului de pro- 
cedură. Justiţia judecă persoane și cauze individuale, în timp ce istoria „are în vedere 
fenomene colective, instituţionale, de mare complexitate"*. Astfel de diferenţe pun în 
evidenţă limitele foarte serioase ale ideii de „istorie scrisă de către tribunale”. Henry 
Rousso consideră că justiţia, care în viziunea sa „clasează, absolutizează, condamnă”, 
nu poate decât să statueze o versiune oficială și închisă asupra evenimentelor, o 
„istorie unică și definitivă”. Receptarea judecății tribunalelor ca fiind istoria însăși 
duce la o „lectură juridică a istoriei”, la o „judiciarizare a trecutului”, și face ca 
procesul judiciar să devină principalul instrument prin intermediul căruia este judecat 
trecutul recent“. Din perspectiva istoricului, aceasta este o sărăcire a disciplinei 
istoriei, care renunţă la pluralismul și deschiderea ce trebuie să o caracterizeze, în 
favoarea judecăților tranșante, încărcate normativ și lipsite de nuanţe ale justiţiei. 
Rousso conchide în acest sens că „rostul istoricului este să fie preocupat de explicarea 


și înţelegerea trecutului, nu de judecarea acestuia"”. 


Neajunsurile proceselor de tranziție 


Literatura referitoare la justiţia de tranziţie subliniază însă și numeroasele neajunsuri și 
limite pe care le prezintă procesele intentate foștilor demnitari ai unui regim dictatorial. 

Experiențele latino-americane au condus analiștii tranziţiilor din anii '80 la concluzia 
că procesele penale de tranziţie pot fi un factor destabilizator pentru noua democraţie, 
întrucât ele ar provoca reacţii violente din partea foștilor deținători ai puterii și i-ar 
mobiliza în vederea repreluării puterii politice prin forță. Astfel, pedepsirea crimelor 
fostului regim ar putea genera un război civil sau lovituri de stat. Evoluţia în timp a 
acelorași ţări latino-americane, precum și tranziţia din Europa de Est au arătat însă că 
mobilizarea fostelor elite împotriva justiţiei de tranziţie nu s-a făcut pe cale violentă, 
ci prin metode pașnice de evitare sau de combatere a acestor măsuri la nivel discursiv, 
în spaţiul public”. 

50. Un studiu recent al efectelor proceselor și altor politici de justiţie de tranziţie asupra demo- 
cratizării ţărilor din America Latină a fost publicat de Kathryn Sikkink și Carrie Booth Walling, 
„The Impact of Human Rights Trials in Latin America”, Journal ofPeace Research, voi. 44, nr. 4, 
2007. Autoarele arată că dovezile empirice din regiune contrazic afirmaţiile pesimiste ale 
scepticilor, potrivit cărora procesele ar amenința democraţia și ar exacerba conflictele. 

O altă vulnerabilitate a acestor procese este dependenţa lor excesivă de factorul 
politic. în funcţie de raportul pe care noua putere îl întreţine cu trecutul, precum și de 
viziunea sa politică despre noua ordine instaurată, procesele pot fi manipulate în alte 
scopuri decât cele proprii justiţiei. Ele reprezintă de multe ori strategii de legitimare 
electorală a noii puteri sau acte de răzbunare săvârșite sub aparențele unui proces 
legal’. Deseori, scopul declarat al proceselor de a „trage o linie” între vechiul și noul 
regim, de a marca o ruptură netă și un nou început pare a fi un act profund necinstit, 
având în vedere că societăţile în tranziţie sunt marcate de moștenirea instituțională și 
culturală a trecutului recent”. Aceste simboluri și ritualuri de ruptură au adesea rolul 
de a acoperi continuităţi vinovate între deţinătorii puterii din vechiul și noul regim, 
precum și legăturile solide care unesc încă trecutul de prezent. De asemenea, ele pot 
deveni o armă politică pentru delegitimarea adversarilor. în măsura în care aceste 
obiective politice devin un precedent în faţa legii și a garanţiilor procedurale, scopurile 
prime ale justiţiei - instaurarea respectului pentru lege, consolidarea democraţiei sau 
stabilirea adevărului - sunt compromise. 


Critica lui Henry Rousso amintită mai sus asupra istoricului care se erijează în 
judecător se adresează indirect și proceselor utilizate în scopuri politice. El vede în 
justiţia care vizează actori istorici „un vector al memoriei”, iar memoria este, conform 
caracterizării sale, o formă de propagandă, un instrument politic, care acţionează 
maniheist și emoţional”. Funcţia narativă a proceselor riscă deci să fie mai puţin 
legitimă decât naraţiunea istorică, în măsura în care ea poate să promoveze un anumit 
tip de discurs simplificator de legitimare/delegitimare, care nu corespunde întotdeauna 
adevărului istoriei. 


ipotezele de cercetare 


în acest studiu, ne-am propus să cercetăm capacitatea justiţiei penale de tranziţie din 
România postcomunistă de a îndeplini funcţiile enunțate mai sus. Cartea analizează 
procesele intentate în România după 1989 foștilor demnitari comuniști și altor respon- 
sabili pentru crimele și abuzurile politice comise în timpul regimului dictatorial, 
plasând analiza în contextul mai larg al justiţiei penale de tranziţie în diverse ţări în 
curs de democratizare. în ce măsură procesele au clarificat responsabilitatea indivi- 
duală și instituţională pentru represiunea politică? în ce măsură victimele regimului 
au fost reabilitate și reintegrate ca subiecți ai dreptului? Au avut aceste procese 
capacitatea de a întări respectul pentru lege în societatea românească în curs de 
transformare ? Au reușit procesele să creeze o naraţiune asupra naturii represive a 
fastului regim și să surprindă amploarea crimelor de stat ? în ce măsură a fost utilizată 
justiţia penală de tranziţie ca armă de legitimare sau delegitimare a diverselor interese 
politice? Nu în ultimul rând, am încercat să identificăm factorii care au favorizat sau 
au blocat cursul justiţiei penale și îndeplinirea funcţiilor ei. 


51. Claus Offe, op. cit., p. 19. 
SI. Ibidem, p. 18. 
53. Henry Rousso, op. cit., p. 38. 

Principala noastră ipoteză este că în România procesele intentate foștilor responsabili 
comuniști au devenit instrumente de legitimare politică pentru diversele partide care 
s-au succedat la putere după 1989. în funcţie de ciclurile electorale și de viziunile pe 
care actorii politici le-au avut asupra rolului pe care și-l atribuiau ei înșiși în istoria 
recentă, aceste procese au vizat categorii diferite de inculpaţi și de fapte incriminate. 
Constrângerile Codului Penal și natura fostului regim au constituit de asemenea 
factori determinanţi în evoluţia proceselor referitoare la crimele trecutului. în primul 
rând, abordarea penală în sine presupune respectarea unor norme și a unor proceduri, 
care deseori îngrădesc posibilitatea de a demara acţiuni în instanță. Termenele de 
prescripţie, dificultatea de a stabili lanţul de responsabilitate prin dovezi concrete sau 
perioada îndelungată necesară pentru derularea unei anchete penale au constituit 
dificultăţi obiective în organizarea proceselor. în al doilea rând, longevitatea comu- 
nismului și încercarea regimului de a conferi prin acte normative o bază legală 
abuzurilor politice sau de a le ascunde în faţa opiniei publice au făcut dificilă după '90 
judecarea crimelor sistemului, fie din motive de ordin biologic (decesul vinovaţilor 
sau al martorilor), fie din motive de ordin juridic (dificultatea de a încadra anumite 
fapte în categoria crimelor, oricât ar fi fost de reprobabile din punct de vedere moral). 


A doua ipoteză de cercetare este că, în aceste condiţii, procesele intentate în 
România foștilor demnitari comuniști nu au reușit să stabilească decât parţial vinovăția 
individuală și instituţională pentru crimele regimului. Numărul mic de procese intentate 
pentru crimele politice comise înainte de decembrie 1989 sau absenţa oricăror con- 
damnări pentru represiunea militară a revoluţiei de la București sunt simbolice pentru 
limitele justiţiei penale de tranziţie din România ca măsură de gestionare a trecutului 
și de reabilitare a victimelor. în ceea ce privește funcția narativă a proceselor, atunci când 
acestea au avut loc, deși acţiunile injustiţie au oferit o naraţiune despre fapta judecată, 
ele nu au avut capacitatea de a reda întregul context istoric și politic al infracţiunii 
săvârșite. Justiţia penală de tranziţie nu a reușit să creeze decât o naraţiune incompletă 
și fragmentară asupra trecutului comunist sau asupra evenimentelor din decembrie. 


Metodologie și surse 


Studiul plasează analiza cazului românesc în cadrul larg al gestionării trecutului 
dictatorial prin intermediul proceselor penale, în diverse contexte istorice și spaţii 
geografice. începând cu procesele de la Niirnberg - considerate acte fondatoare ale 
justiţiei contemporane de tranziţie -, am urmărit evoluţia fenomenului în valurile 
succesive de democratizare survenite în Europa de Sud (anii '70), America Latină 
(anii '80), Europa de Est și Africa de Sud (anii '90). Atât în cazul României, cât și în 
cazul celorlalte ţări, atenţia noastră s-a concentrat asupra capacităţii justiţiei penale de 
tranziţie de a îndeplini funcţiile discutate mai sus. Alte măsuri de gestionare a trecutului 
(lustraţie, deschiderea arhivelor poliţiei politice, recompensele acordate victimelor) 
nu au fost decât enumerate, fără a intra în detalii cu privire la rezultatele lor sau la 
modul în care au fost aplicate. Trei cazuri fac totuși excepţie, pentru a ilustra opţiunea 
de a renunţa la procese în favoarea altor politici de justiţie de tranziţie: Portugalia, 
unde epurările radicale și deseori fără bază legală au înlocuit acţiunile penale; 


29 Introducere 


Spania, unde decizia unanimă a elitelor politice de a închide dezbaterea asupra 
trecutului a împiedicat iniţierea oricărui proces ; și Africa de Sud, unde rolul tribu- 
nalelor penale de a judeca vinovaţii a fost îndeplinit de o Comisie de Adevăr cu puteri 
cvasijudiciare. 

Analiza proceselor intentate de-a lungul timpului în alte ţări dă posibilitatea 
comparării rezultatelor justiţiei românești cu alte cazuri și oferă un cadru empiric larg 
pentru stabilirea factorilor care determină cursul justiţiei penale de tranziţie. O astfel 
de abordare, chiar dacă nu se poate înscrie din punct de vedere metodologic în seria 
studiilor comparate - cercetarea realizată asupra cazului românesc fiind mult mai 
detaliată în raport cu celelalte ţări -, permite identificarea unor variabile comune 
rolului și neajunsurilor proceselor ca formă de gestionare a trecutului dictatorial. 

Selecţia cazurilor s-a bazat, pe de o parte, pe intenţia noastră de a prezenta situaţii 
cât mai diverse, atât din perspectiva contextului politic, cât și din perspectiva rezulta- 
telor justiţiei penale de tranziţie; pe de altă parte, în unele cazuri pe care iniţial am 
dorit să le studiem ne-a fost imposibil să dăm coerenţă datelor disparate prezentate de 
literatura de specialitate. Din acest motiv, multe tranziţii din America Centrală sau 
America de Sud au fost excluse din studiu, în absenţa unor analize elaborate privind 
tranziţia și justiţia referitoare la crimele trecutului. De asemenea, în afara proceselor 
de la Nürnberg, pe care am ţinut să le analizăm datorită puternicelor semnificaţii 
simbolice pe care le au pentru justiţia modernă de tranziţie, ne-am concentrat numai 
asupra gestionării trecutului ca parte a procesului de democratizare în cadru naţional. 
Am exclus astfel din analiza noastră tribunalele penale internaţionale pentru fosta 
Iugoslavie, Rwanda, Sierra Leone ori Liban, Curtea Penală Internaţională, tribunalele 
„mixte"”* sau alte forme de justiţie administrate de autorităţi ale unui alt stat. Fosta 
Germanie Democrată este singura ţară care poate fi considerată o excepţie, acest stat 
încetând să mai existe în urma unificării cu RFG. 


Sursele folosite în acest studiu se înscriu în mai multe categorii. Pentru analiza 
justiţiei penale de tranziţie din afara României am efectuat sinteze ale unei ample 
literaturi de specialitate publicate în franceză și engleză: analize comparative ale 
tranziţiilor și politicilor de justiţie, studii de caz ale fiecărei țări în parte, rapoarte 
oficiale ale instituţiilor relevante, precum și articole din presa contemporană eveni- 
mentelor studiate. Efortul nostru s-a concentrat asupra selectării, nu întotdeauna 
ușoară, a problematicii specifice proceselor, întrucât niciuna dintre sursele academice 
și teoretice studiate nu s-a preocupat exclusiv de analiza justiţiei penale. Mai mult, 
pentru anumite ţări, precum Portugalia sau Grecia, numărul de lucrări referitoare la 
justiţia de tranziţie este redus, iar acestea nu depășesc descrierea cazurilor. Chiar și 
pentru state care au făcut obiectul unei bogate literaturi de specialitate, am sesizat în 
multe situaţii inadvertenţa informaţilor de la o sursă la alta și, cel mai adesea, 
ignorarea surselor primare. Aceste incoerențe au fost rezolvate prin corelarea mai 
multor lucrări și prin consultarea site-urilor diverselor organisme guvernamentale 
abilitate cu investigarea crimelor trecutului. Parcurgerea acestei literaturi ne-a relevat 


54. Mecanisme juridice hibride, formate din judecători străini şi autohtoni. Juriile speciale din 
Timorul de Est, tribunalul special din Sierra Leone, participarea internaţională în tribunalele 
din Kosovo sau tribunalul mixt din Cambodgia sunt exemple recente de astfel de mecanisme. 

necesitatea realizării unor cercetări empirice mai aprofundate, care lipsesc în acest 
moment din peisajul analizei justiţiei de tranziţie, cu. precădere &. celei peuaXa. Este 
ceea ce am încercat să remediem prin analiza detaliată a cazului românesc. 
în ceea ce privește România, cercetarea s-a bazat pe analiza calitativă a docu- 
mentelor proceselor - o sursă puţin explorată de alţi cercetători -, precum și pe 


interpretarea diverselor discursuri publice referitoare la scopul, derularea și rezultatele 
acestor procese. Munca de documentate a fost teaWzaSă. \T\ pt\T\.c\pa\ VIV ativWvee 


diverselor tribunale care au judecat aceste cazuri sau ale parchetelor care s-au ocupat 
g cercetările penale: Tribunalul Militar Teritorial București, Tribunalul Militar 


I S S A A CaS3tiie ŞI JUStiiiC a Ro m Aş Mi ist l A 
sT Parchetul ®Mihtað de pe lângă Curtea Militară de Apel Bucureşti” WINIStem 


Am condus, de asemenea, 20 de interviuri > naan y tdi 
? ? cu oameni politici, inculpați, victime, 


procurori, judecători și avocați care au luat parte la aceste procese, precum și cu 
istorici și membri ai societăţii civile. Au mai fost utilizate comunicate Zhi Z 


A A A A 


decrete publicate în ^ o 
meTâuira memorialistică a oamenilor politici. Codurile Penale socialiste, precum și 
legislaţia internaţională referitoare la respectarea drepturilor omului au constituit de 
asemenea surse importante pentru analiza chestiunilor de ordin juridic cu care se 
confruntă justiţia penală de tranziţie din România. 

Cartea este structurată în două părți. Prima parte realizează o incursiune istorică 
în justiția penală de tranziţie, cu scopul de a analiza diversele strategii adoptate, 
precum și îndeplinirea funcţiilor proceselor, în valurile succesive de democratizale 
din Europa de Sud, America Latină şi Europa de Est. A doua parte evaluează procese” 
intentate în România după 1989 foștilor demnitari comuniști, arătând nu numai' 
rezultatele acestora, ci și dezbaterile pe care le-au generat, modul în care diva 
categorii ale elitei politice și civice au înţeles gestionarea trecutului, precum 
interesele care au stat la baza înscrierii sau eliminării din agenda publică a politici! 
de justiţie de tranziţie. în concluzii am încercat să evaluăm, pe baza cazurilor stuc 
gradul în care procesele au capacitatea de a îndeplini funcțiile enunțate mai 
precum și factorii care influenţează cursul justiţiei penale de tranziţie. La finalul ( 
am publicat câteva documente ale proceselor intentate în România, care, deși esenl 
pentru studiul gestionării trecutului comunist, nu au intrat până în acest moment 


circuitul științific. 

necesitatea realizării unor cercetări empirice mai aprofundate, care lipsesc în acest 
moment din peisajul analizei justiţiei de tranziţie, cu precădere a celei penale. Este 
ceea ce am încercat să remediem prin analiza detaliată a cazului românesc. 

în ceea ce privește România, cercetarea s-a bazat pe analiza calitativă a docu- 
mentelor proceselor - o sursă puţin explorată de alţi cercetători -, precum și pe 
interpretarea diverselor discursuri publice referitoare la scopul, derularea și rezultatele 
acestor procese. Munca de documentare a fost realizată în principal în arhivele 
diverselor tribunale care au judecat aceste cazuri sau ale parchetelor care s-au ocupat 
de cercetările penale: Tribunalul Militar Teritorial București, Tribunalul Militar 
Teritorial Timișoara, înalta Curte de Casaţie și Justiţie a României, Ministerul Public” 
și Parchetul Militar de pe lângă Curtea Militară de Apel Bucureşti”. 


Am condus, de asemenea, 20 de interviuri cu oameni politici, inculpați, victime, 
procurori, judecători și avocați care au luat parte la aceste procese, precum și cu 
istorici și membri ai societății civile. Au mai fost utilizate comunicate, decizii și 
decrete publicate în Monitorul Oficial, alături de articole din presa românească și de 
literatura memorialistică a oamenilor politici. Codurile Penale socialiste, precum și 
legislaţia internaţională referitoare la respectarea drepturilor omului au constituit de 
asemenea surse importante pentru analiza chestiunilor de ordin juridic cu care se 
confruntă justiţia penală de tranziţie din România. 

Cartea este structurată în două părţi. Prima parte realizează o incursiune istorică 
în justiţia penală de tranziţie, cu scopul de a analiza diversele strategii adoptate, 
precum și îndeplinirea funcţiilor proceselor, în valurile succesive de democratizare 
din Europa de Sud, America Latină și Europa de Est. A doua parte evaluează procesele 
intentate în România după 1989 foștilor demnitari comuniști, arătând nu numai 
rezultatele acestora, ci și dezbaterile pe care le-au generat, modul în care diverse 
categorii ale elitei politice și civice au înţeles gestionarea trecutului, precum și 
interesele care au stat la baza înscrierii sau eliminării din agenda publică a politicilor 
de justiţie de tranziţie. în concluzii am încercat să evaluăm, pe baza cazurilor studiate, 
gradul în care procesele au capacitatea de a îndeplini funcţiile enunțate mai sus, 
precum și factorii care influenţează cursul justiţiei penale de tranziţie. La finalul cărţii 
am publicat câteva documente ale proceselor intentate în România, care, deși esenţiale 
pentru studiul gestionării trecutului comunist, nu au intrat până în acest moment în 
circuitul științific. 


55. Am beneficiat de ajutorul deosebit al generalului de justiţie Dan Voinea - la momentul derulării 
cercetărilor noastre, adjunct al șefului Parchetelor Militare de pe lângă înalta Curte de Casaţie și 
de Justiţie -, care ne-a pus la dispoziţie toate rechizitoriile referitoare la violențele din decembrie 
1989, întocmite în cadrul acestei instituţii, precum și plângerile şi sesizările penale depuse la 
începutul anilor '90 ce fac referire la crime politice comise în timpul regimului comunist. 

56. Colonelul de justiţie Mihai Popov - la momentul derulării cercetărilor noastre, şef al Parchetului 
Militar de pe lângă Curtea Militară de Apel Bucureşti - ne-a pus la dispoziţie rechizitoriile 
întocmite foștilor responsabili comuniști Alexandru Drăghici şi Gheorghe Crăciun. 


PARTEA I 


De la Nürnberg la decomunizare: 
evoluția și dilemele justiției penale 
de tranziție 


1. Nürnberg: piatra de temelie a justiţiei 
penale de tranziţie 


Procesele de la Niirnberg au reprezentat evenimente fundamentale în dezvoltarea 
justiţiei de tranziţie și a dreptului penal internaţional. Pentru prima dată în istoria 
modernă, liderii unei ţări învinse au fost aduși în faţa justiţiei și condamnaţi pentru 
declanșarea unei conflagrații și pentru crime de război. Atât notorietatea politică a 
persoanelor judecate, cât și acuzaţiile care le-au fost aduse fac din procesele de la 
Niirnberg „piatra de temelie" a unei noi ere a dreptului internațional’, o eră marcată 
de apărarea universală a drepturilor fundamentale şi de crearea unor instrumente 
juridice pentru pedepsirea încălcării lor. 

La sfârşitul celui de-al Doilea Război Mondial, în urma diverselor rapoarte despre 
crimele săvârșite de conducerea Germaniei naziste în țările ocupate și pe propriul teritoriu, 
puterile aliate au decis constituirea unei instanțe care să evalueze faptele și să pedepsească 
vinovaţii. Prin Acordul de la Londra, semnat la 8 august 1945, Statele Unite, Franţa, 
Marea Britanie și Uniunea Sovietică puneau bazele unui Tribunal Militar Internaţional 
care urma să judece criminalii de război ai Axei”. Procurorii și judecătorii erau repre- 
zentanţi ai celor patru puteri învingătoare”, iar apărarea era asigurată de avocaţi germani. 


în procesul principal de la Nürnberg au fost judecaţi 22 de responsabili din fruntea 
guvernului nazist, sub acuzaţii de „crime de război”, „crime împotriva păcii” și 
„crime împotriva umanităţii”. Dintre aceștia, trei“ au fost achitaţi, șapte” au fost 


1. Christian Tomuschat, „The Legacy of Nuremberg", Journal of International Criminal Justice, 
nr. 4, 2006, p. 830. 

2. Statutul Tribunalului Militar Internaţional - Convenţia de la Londra din 8 august 1945. 

Ibidem, art. 2. 

4. Hans Fritzsche (şeful departamentului de știri în cadrul Ministerului nazist al Propagandei, 
1938-1942, şef al departamentului radio în cadrul Ministerului nazist al Propagandei, 
1942-1945); Franz von Papen (cancelar al Germaniei în 1932, vicecancelar în 1933 şi 1934, a 
fost ambasador în Austria și Turcia până în 1944. Achitat la Niirnberg, a fost declarat criminal 
de război în 1947 de un tribunal german, fiind condamnat la 8 ani de închisoare. Sentința a fost 
revocată însă de o instanță superioară. A murit în libertate în 1969); Hjalmar Schacht (ministru 
al Economiei între 1934 și 1937, a petrecut zece luni în lagăre de concentrare în 1944, fiind 
acuzat că ar fi complotat împotriva lui Hitler. Achitat la Niirnberg, a fost condamnat însă la 8 ani 
de închisoare de un tribunal german de denazificare, fiind eliberat în 1950). 


ba 


5. Karl Donitz (comandant al flotei germane în timpul celui de-al Doilea Război Mondial, a 
preluat conducerea Partidului Naţional-Socialist după moartea lui Hitler. Condamnat la 10 ani 

condamnaţi la închisoare, iar ceilalți 12° au fost condamnaţi la moarte și executaţi 
(unul dintre ei a fost condamnat în contumacie”, iar altul s-a sinucis*). Patru instituţii 
naziste au fost de asemenea considerate responsabile pentru crimele comise în timpul 
războiului: aparatul politic al Partidului Nazist, Gestapo-ul', SD-ul” și SS-ul", 
membrii acestor organizaţii putând fi apoi judecaţi în „tribunale naţionale sau de 
ocupaţie” organizate de ţările semnatare ale Acordului de la Londra”. Alte 11 procese 
au fost judecate sub diverse jurisdicții aliate între 1946 și 1949. Ele au vizat medici 


10. 


11. 


12. 


de închisoare, şi-a ispășit întreaga pedeapsă, iar după 1956 a trăit într-un mic sat din nordul 
Germaniei de Vest); Walther Funk (ministru al Economiei și șef al Băncii Naţionale a Germaniei 
naziste, a fost condamnat la închisoare pe viaţă, fiind însă eliberat pe caz de boală în 1957); 
Rudolf Hess (lider în înalta ierarhie a Partidului Naţional-Socialist și apropiat al lui Hitler, a 
fost condamnat la închisoare pe viaţă. A murit în închisoare, în 1987, la vârsta de 93 de ani); 
Konstantin von Neurath (ministru al Afacerilor Externe între 1932 și 1938, protector al Boemiei 
şi Moraviei între 1939 și 1941, a demisionat în urma unor conflicte cu Hitler, după ce aplicase 
numeroase măsuri de îngrădire a libertăţii de expresie și de asociaţie. A fost condamnat la 15 ani 
de închisoare); Erich Raeder (înalt responsabil al flotei germane, a demisionat în 1943. 
Condamnat la închisoare pe viaţă, a fost eliberat în 1955 pe caz de boală); Baldur von Schirach 
(şef al tineretului nazist între 1933 şi 1940, guvernator al Vienei între 1940 și 1943, a participat 
la deportarea evreilor din Austria. Condamnat la 20 de ani de închisoare, a fost eliberat în 
1966); Albert Speer (arhitectul preferat al lui Hitler și ministru al Armamentului începând din 
1942, a fost condamnat la 20 de ani de închisoare pe care i-a ispășit în întregime). 

Hans Frank (guvernator al Poloniei ocupate în timpul celui de-al Doilea Război Mondial); 
Wilhelm Frick (ministru de Interne al Germaniei naziste între 1933 şi 1943, protector al 
Boemiei şi Moraviei între 1943 și 1945); Alfred Jodl (înalt responsabil al armatei naziste; 
sentinţa sa a fost casată în 1953 de un tribunal german, dar reconfirmată la presiunea Statelor 
Unite); Ernst Kaltenbrunner (de origine austriacă, a fost unul dintre înalții responsabili ai 
SS-ului şi şef al Serviciilor Secrete naziste între 1943 și 1945); Wilhelm Keitel (şef al 
Comandamentului Suprem al Armatei naziste între 1938 şi 1945); Joachim von Ribbentrop 
(ministru al Afacerilor Externe între 1938 și 1945); Alfred Rosenberg (ideolog al teoriei 
rasiale, ministru al Teritoriilor ocupate din Est între 1941 și 1945); Fritz Sauckel (responsabil 
al programului de muncă forțată al Germaniei naziste între 1942 și 1945); Arthur Seyss-Inquart 
(comisar al Reichului în Olanda ocupată între 1940 și 1945); Julius Streicher (editor al 
publicaţiei antisemite Der Sfiirmer, militant în favoarea exterminării evreilor). 

Martin Bormann (şei al Cancelariei Partidului Naţional-Socialist din 1943, condamnat la moarte 
în contumacie, nu a fost niciodată capturat. Conform mai multor surse, se pare că după război 
Bormann a trăit în Argentina). 

Hermann Göring (comandant al Forţelor Aeriene germane între 1935 şi 1945, a devenit al 
doilea om în stat după Hitler în ultimii ani ai războiului). Pentru a scăpa de execuţia umilitoare 
prin spânzurare, s-a sinucis ingerând o capsulă de cianură. 

Gestapo-ul {Geheime Staatspolizei) a fost poliţia secretă a statului german nazist, organizată de 
Hermann Göring în 1933. 

SD-ul /Sicherheirsdienst) a fost serviciul de informaţii al Germaniei încă înainte de preluarea 
puterii de către naziști. După 1933 a funcţionat ca poliţie politică, atât pe teritoriul Germaniei, 
cât şi în ţările ocupate. SD-ul investiga loialitatea oficialilor statului față de ideologia nazistă și față 
de conducerea lui Hitler și a populaţiei în general, prin intermediul unei vaste reţele de informatori. 
SS-ul /Schutzstaffel) a fost creat în aprilie 1925 ca echipă de gărzi de corp a lui Adolf Hitler, 
în 1933, când acesta a preluat puterea, SS-ul număra 50.000 de persoane, iar în 1939 aproape 
250.000. între 1934 şi 1936, SS-ul a preluat treptat controlul asupra poliţiei germane, con- 
centrându-și activitatea asupra „chestiunilor de ordin rasial”. 

Statutul Tribunalului Militar Internaţional - Convenţia de la Londra din 8 august 1945, art. 10. 

anplicati în experimente inumane pe civili germani și de alte naţionalităţi (Cazul 
Doctorilor); procurori și judecători implicaţi în condamnarea la moarte sau la 
ieportare a numeroși evrei și altor cetăţeni germani (Cazul Judecătorilor);, industriași 
icuzaţi de folosirea ca sclavi a evreilor și a altor civili din teritoriile ocupate (Cazul 
Flick, Cazul Krupp etc.); membri ai brigăzilor mobile de execuţie (Cazul Einsatzgruppen), 
acuzaţi de crime și rele tratamente în teritoriile ocupate; miniștri și membri ai 
jerarhiei superioare a Partidului Nazist (Cazul Ministerelor) etc." în total, au fost 
jduse în faţa instanţei 154 de persoane, 124 fiind condamnate!*. Acestor procese le-au 
jmat imediat alte acţiuni injustiţie, conduse de tribunale naționale”. 


1.1. Semnificația proceselor de la Nürnberg 


inportanța proceselor de la Nürnberg rezidă în multiplele lor aspecte novatoare. în 
rrimul rând, pentru prima oară în istorie, lideri politici erau condamnați pentru 
transgresarea legilor internaționale. Chiar dacă, îh conformitate cu o lungă tradiție, 
areptul internațional permitea judecarea ofițerilor unui stat inamic pentru crime de 
război, de-a lungul secolelor al XIX-lea și XX, niciun astfel de caz nu fusese 
soluționat“. Mai mult, până la Nürnberg, nu se pusese niciodată problema judecării 
zar lideri de stat pentru declanșarea unei conflagrații. Subliniată de apărarea germană, 
âsența unui astfel de precedent a fost contracarată de judecătorii aliați prin evocarea 
Tactului Briand-Kellogg din 1928, conform căruia războaiele nu sunt conduse de state 
3 entități abstracte, ci de oameni”. Deşi considerat un cap de acuzare aplicat ex post 


J- Nfz în acest sens http : //www.law.umkc.edu/faculty/projects/trials/nuremberg/nuremberg.htm. 
- Ibidem. 

_5 Alte procese au fost conduse de puterile învingătoare în mod separat în zonele ocupate : SUA - 
1.814 procese, Marea Britanie - 1.085 de procese, Franța - 2.107 procese. în Japonia, instituția 
corespunzătoare Curții de la Nürnberg a fost Tribunalul Militar Internațional de la Tokyo pentru 
Extremul Orient, compus din judecători din 11 națiuni aliate. Tribunalul a judecat 28 de ofițeri 
superiori japonezi. Spre deosebire de Nürnberg, la Tokyo n-au fost achitări. în plus, fiecare 
dintre puterile aliate şi-a creat propriul tribunal pentru judecarea atrocităților comise asupra 
propriilor trupe. Astfel, generalul MacArthur a creat o Divizie pentru Crime de Război a 
armatei americane în Yokohama, care a judecat peste 1.000 de suspecți, dintre care 200 au fost 
achitaţi, 622 încarceraţi pe viaţă, iar 124 condamnați la spânzurătoare. Tribunalele de la Tokyo 
şi Yokohama au fost sever criticate pentru încălcarea procedurilor și pentru că au aplicat o 
formă brutală de „dreptate a învingătorului”. în anii următori, au avut loc procese interne 
pentru crimele din timpul războiului în aproape toate ţările Europei, în ceea ce privește ţările 
din estul Europei, aflate sub ocupaţie sovietică, procesele colaboratorilor cu regimul nazist s-au 
extins foarte curând la judecarea opozanților comunismului în aceste ţări. Vezi în acest sens Jon 
Elster, op. cit., pp. 30-60. începând cu anii '60, au mai fost organizate procese celebre ale 
criminalilor de război. Procese precum cele ale lui Adolf Eichmann la Ierusalim (1961), Klaus 
Barbie (1983), Paul Touvier (1994) sau Maurice Papon (1998) în Franţa, Erich Priebke în Italia 

1998), şi punerea sub acuzaţie a lui René Bousquet şi Jean Leguay pentru deportările regimului 
de la Vichy, chiar dacă au avut loc decenii întregi mai târziu, au jucat un rol important în 
instituţionalizarea normelor legale și morale ale unei dreptăţi de tranziţie. 

t Christian Tomuschat, art. cit., p. 831. 
~ Ibidem, p. 832. 

facto , statuarea infracțiunii de declanșare a războiului consfințea faptul că pentru 
violarea dreptului internațional nu pot fi sancţionate numai state sau organizații, ci și 
persoanele responsabile, dispoziţiile dreptului neputând fi puse în practică decât prin 
pedepsirea indivizilor care comit crime”. 

In al doilea rând, procesul a înlăturat umbrela protectoare pe care suveranitatea 
statală o asigura liderilor politici responsabili pentru crime săvârșite împotriva propriei 
populaţii. Prin definirea „crimelor împotriva umanităţii”, Charta de la Niirnberg avea 
în vedere nu numai pedepsirea crimelor comise împotriva civililor din teritoriile 
ocupate, ci și condamnarea abuzurilor și discriminărilor îndreptate împotriva propriilor 
cetăţeni. Astfel, violările grave ale drepturilor omului comise de un guvern pe teritoriul 
naţional erau definite pentru prima oară drept crime internaţionale, supuse unei 
jurisdicții universale. Violarea internă a drepturilor omului nu mai constituia o afacere 
internă, iar sacrosanctul principiu al suveranităţii naţionale nu mai era valabil în mod 
absolut”. Statutul Tribunalului Militar Internaţional elimina astfel imunitatea pe care 
ocuparea unor funcții de stat o asigura liderilor politici. Nici calitatea de șef al 
statului, nici cea de înalt funcţionar nu puteau fi invocate pentru a exonera un individ 
de responsabilitate”. 


Totuși, aceste progrese conceptuale și legislative au fost limitate: „crimele împotriva 
umanităţii” au fost conectate cu starea de război sau cu pregătirea acestuia. Practic, 
ele erau pedepsite numai dacă fuseseră comise în conexiune cu o altă infracțiune 
definită de Tribunal, fie ea crimă împotriva păcii sau crimă de război. „Crimele 
împotriva umanităţii” erau definite drept: 


asasinarea, exterminarea, reducerea la sclavie, deportarea sau orice act inuman comis 
împotriva unei populaţii civile, înainte sau în timpul războiului (subl. n.) sau persecuțiile 
pe motive politice, rasiale sau religioase - fie că ele constituie sau nu violări ale 
dreptului intern al ţării în care au fost comise - care au fost comise în urma oricărei 
crime ce intră în competența Tribunalului sau în relaţie cu această crimă (subl. n.)”. 


„Crimele împotriva umanităţii” comise „înainte” de război intrau în competenţa 
Tribunalului numai dacă fuseseră săvârșite în vederea declanșării războiului. Considerată 
un neajuns al procesului de la Nürnberg”, această condiţionare a ridicat obstacole 
importante în calea judecării crimelor comise pe teritoriul german înainte de 1 septem- 
brie 1939, data invadării Poloniei de trupele hitleriste”. Legarea „crimelor împotriva 


18. Ibidem, p. 834. 

19. Paul Magnarella, „The consequences of war crimes tribunals and an international criminal 
court for human rights in transition societies", in Shale Horowitz, Albrecht Schnabel, Human 
Rights and Societies in Transition : Causes, Consequences, Responses, United Nations University 
Press, 2004, p. 120. 

20. Christian Tomuschat, art. tit., p. 837. 

21. Statural Tribunalului Milităr International - Convenfia de la Londra din 8 august 1945, art. 7. 

22. Ibidem, art. 6, lit. c. 

23. Robert Wolfe, „Flaws in the Nuremberg Legacy: An Impediment to International War Crimes 
Tribunals' Prosecution of Crimes Against Humanity”, Holocaust and Genocide Studies, vol. 12, 
nr. 3, 1998, p. 435. 

24. Ibidem, p. 443. 

umanităţii” de starea de război a avut două cauze principale, una de natură juridică, 
cea de-a doua de natură politică. Pe de o parte, nu s-a putut găsi un precedent în 
legislaţia internaţională care să condamne atrocități săvârșite cu acordul guvernelor, 
pe timp de pace, împotriva grupurilor rasiale sau religioase”. Deja „crimele împotriva 
umanităţii” nu figurau sub această denumire în dreptul internaţional al epocii. Consi- 
derată de apărarea germană ca fiind aplicată ex post facto, această infracțiune avea 
anumite corespondențe, atunci când era săvârșită pe timp de război, în Statutul Curţii 
Permanente de Justiţie Internaţională stabilit în 1922“. Tribunalul Militar Internaţional 
ar fi avut o bază legală foarte fragilă fără conectarea „crimelor împotriva umanităţii” 
cu starea de război. Pe de altă parte, atât Uniunea Sovietică, cât și Statele Unite 
practicau în acel moment abuzuri și discriminări împotriva propriilor cetăţeni: URSS 
pe criterii politice, SUA pe criterii rasiale”. Condamnarea „crimelor împotriva 
umanităţii” pe timp de pace ar fi creat un precedent pentru incriminarea guvernelor 
celor două superputeri, fapt care a fost evitat cu abilitate atât de politicienii și juriștii 
americani, cât şi de cei sovietici”. Abia în 1968, odată cu redactarea Convenţiei 
asupra imprescriptibilităţii crimelor de război și a crimelor împotriva umanităţii, 
„crimele împotriva umanităţii” au fost considerate infracţiuni și atunci când erau 
comise pe timp de pace. 

Un al treilea aspect novator al proceselor de la Niirnberg a fost statuarea faptului 
că legea naţională nu putea fi invocată drept scuză pentru abuzurile comise de un 
guvern asupra propriilor cetăţeni. Astfel, „crimele împotriva umanităţii” erau pedepsite, 
fie că ele „constituiau sau nu violări ale dreptului intern al țării în care au fost comise"”, 
începând cu Nürnberg, legea naţională nu mai poate - dejure - proteja indivizi care 
încalcă drepturile omului reglementate de acorduri și convenţii internaţionale. Dreptul 
umanitar internaţional devine prioritar în faţa legilor și politicilor naţionale. Scuza că 
legea naţională nu interzicea (sau chiar încuraja) crima nu mai este valabilă, la fel și 
scuza de a fi „executat ordinele” guvernului sau ale superiorului ierarhic”. Nürnberg 
este punctul de emergenţă a unei jurisdicții universale de condamnare a încălcării 
drepturilor omului. Rămas un ideal imposibil de atins de-a lungul Războiului Rece, 
acest punct nodal al dreptului internaţional avea să fie pus în aplicare abia după 1990, 
prin constituirea Tribunalelor Internaţionale pentru fosta Iugoslavie și pentru Rwanda, 
precum și prin arestarea lui Augusto Pinochet la Londra în 2002". 


25. Ibidem. 

26. Christian Tomuschat, art. cit., p. 832. 

27. Mai mult, în momentul în care se derulau audierile în cadrul procesului de la Niirnberg, 
Uniunea Sovietică organiza în zona de ocupaţie lagăre de concentrare, unde, din 122.000 de 
prizonieri germani niciodată judecaţi, 43.000 şi-au găsit sfârșitul. De asemenea, chiar în data 
de 8 mai 1945, ziua semnării Armistițiului, armata franceză a organizat o represiune brutală la 
Setif, în Algeria, producând zeci de mii de morţi. Vezi în acest sens Pierre Hazan, Juger la 
Guerre, Juger l'Histoire, Presses Universitaires de France, Paris, 2007, pp. 24-25. 

28. Robert Wolfe, art. cit., p. 832. 

29. Statutul Tribunalului Militar Internaţional - Convenţia de la Londra din 8 august 1945, art. 6, 
lit. c. 

30. Ibidem, art. 8. 

31. Thomas Buergenthal, „International Law and the Holocaust”, lucrare prezentată în cadrul Joseph 
and Rebecca Meyerhoff Annual Lectore, Washington, 28 octombrie 2003, p. 16. 

în al patrulea rând, prin condamnarea celor patru instituţii ale statului nazist drept 
criminale, a fost desemnată și o responsabilitate instituţională, arătându-se că repre- 
siunea nu însemnase numai o serie de abuzuri sau infracțiuni individuale, ci o politică 
de stat, pusă în aplicare sistematic cu sprijinul unor instrumente instituționale. 
Procesele de la Nürnberg au reușit în acest sens să denunțe natura criminală a 
ideologiei și a regimului nazist, bazată „pe ură rasială, pe terorism și violenţă”, pe 
„naționalism extremist”, „militarism” şi pe conspirație pentru declanșarea agresiunii 
armate”. Persecutarea sistematică a evreilor a fost de asemenea pusă în evidenţă prin 
denunţarea unui plan de anihilare a întregii populaţii evreiești, la care toate persoanele 
asociate regimului nazist erau declarate complice. Procurorul american Robert Jackson 
afirma: 


continuitatea persecutării evreilor, de la începuturile conspirației naziste până la prăbuşirea 
sa, ne interzice să credem că o persoană care s-a identificat cu vreun aspect al nazismului - 
oricare ar fi acesta - nu a aprobat și acest element atât de evident al programului lor”. 


Genocidul împotriva evreilor a fost prezentat drept „un laborator de testare a 
măsurilor represive", care urmau să fie aplicate și altor categorii etnice, naționale sau 
politice. Deși unii dintre istoricii Holocaustului" au criticat decizia Tribunalului de a 
situa originea genocidului evreilor în „conspiraţia” pentru declanșarea războiului, 
rechizitoriile și sentințele proceselor de la Nürnberg constituie, în viziunea multor 
analiști, o importantă lecţie de istorie, care delegitimează dictatura nazistă”. 

în al cincilea rând, Nürnberg are meritul de a fi iniţiat la nivel internaţional un etos 
al apărării drepturilor omului. Procesele demnitarilor naziști constituie sursa unei 
legislații internaţionale care protejează populaţiile civile împotriva discriminărilor 
rasiale, religioase, etnice sau politice. Declaraţia Universală a Drepturilor Omului, 
Convenţia pentru prevenirea și pedepsirea crimei de genocid sau Convenţia asupra 
imprescriptibilităţii crimelor de război și a crimelor împotriva umanităţii sunt numai 
câteva dintre moștenirile proceselor de la Nürnberg”. De asemenea, constituirea 
tribunalelor pentru fosta Iugoslavie și pentru Rwanda, precum și înființarea Curţii 
Penale Internaţionale au găsit în Nürnberg un precedent juridic și un model pe care 
l-au preluat și l-au ameliorat. Deși lentă, această transformare a dreptului internaţional 
a încetățenit ideea că drepturile omului sunt principii fundamentale ale lumii civilizate 
și că încălcarea lor nu poate rămâne nepedepsită. 


32. Declaraţia de deschidere a procurorului american Robert Jackson din 21 noiembrie 1945, http : // 
www.law.umkc.edu/faculty/projects/ftrials/nuremberg/Jackson.htm (consultat la 20 noiembrie 
2008). 

33. Ibidem. 

34. Michael Marrus, „L'histoire et l'Holocauste dans le prétoire", în Florent Brayard (coord.), op. cit., 
p. 29. 

35. Pierre Hazan, op. cit., p. 21. 

36. Thomas Buergenthal, conf. cit., p. 8. 

1.2. Criticile aduse proceselor de la Niirnberg 


Procesele de la Nürnberg au fost însă criticate din numeroase perspective. în primul 
rând, în ciuda eforturilor de a da o bază legală cât mai solidă Tribunalului și de a 
motiva acuzaţiile pe baza dreptului internaţional deja existent, principiul nullum crimen 
sine lege nu a fost respectat cu stricteţe. Condamnarea liderilor de stat pentru 
declanșarea unui război de agresiune nu avea precedent juridic, iar evocarea Pactului 
Briand-Kellogg este considerată și astăzi problematică de către jurişti”. 

O a doua critică adusă proceselor a fost natura lor discriminatorie în ceea ce 
priveşte naționalitatea celor judecați. Curtea Internațională de la Nürnberg a fost 
constituită pentru a judeca crimele comise de țările Axei, crimele săvârșite de puterile 
aliate neintrând în jurisdicţia Tribunalului. Evocate de apărarea germană, bombar- 
damentele de la Berlin și Dresda sau utilizarea bombei atomice la Hiroshima și 
Nagasaki nu au constituit obiecte ale vreunui proces. Procesele conduse ulterior de 
statele învingătoare în zonele ocupate au continuat aceeași tradiţie, fiind considerate 
o „justiţie a învingătorului”. Acest lucru a fost întărit și de faptul că la Niirnberg 
judecătorii erau numai reprezentanţi ai celor patru puteri învingătoare, niciun repre- 
zentant german sau al vreunui stat neutru nefiind cooptat în echipă. 


De asemenea, conectarea „crimelor împotriva umanităţii” cu starea de război a 
constituit o barieră în judecarea atrocităților comise în germani în propriul teritoriu înainte 
de 1 septembrie 1939. Crimele „Nopţii de Cristal"” din 1938 nu au făcut, de exemplu, 
obiectul vreunui proces. Pe termen mediu, această conectare a oferit în continuare o 
anumită impunitate în ceea ce privește crimele de stat săvârșite pe timp de pace 
împotriva propriilor cetăţeni”. Abia în 1970, odată cu intrarea în vigoare a Convenţiei 
asupra imprescriptibilităţii crimelor de război și a crimelor împotriva umanităţii”, aceste 
crime au fost denunţate inclusiv dacă erau comise pe timp de pace. Totuși, obstinaţia 
statelor de a nu renunţa la suveranitatea naţională în favoarea unei jurisdicții universale a 
dus în 1998, în cadrul Statutului de la Roma al Curţii Penale Internaţionale, la conti- 
nuarea condiţionării „crimelor împotriva umanităţii” de existenţa unui „atac generalizat 
și sistematic lansat împotriva oricărei populații civile", deci cu starea de conflict armat. 


37. Christian Tomuschat, art. cit., p. 833. 

38. Ibidem. 

39. „Noaptea de Cristal” este numele dat pogromului antisemit derulat în Germania în noaptea de 
9 spre 10 noiembrie 1938. Prezentat de responsabilii naziști drept o reacţie spontană a populaţiei 
în urma asasinării de către un tânăr evreu a consilierului Ambasadei germane la Paris, pogromul 
a fost organizat în realitate de autorităţile de la Berlin. Pe întreg teritoriul Reichului mai mult 
de 250 de sinagogi au fost distruse, 7.500 de întreprinderi şi magazine deţinute de evrei au fost 
devastate, 91 de evrei și-au pierdut viaţa, alte sute au fost răniţi, iar 30.000 au fost deportați în 
lagăre de concentrare. 

40. Robert Wolfe, art. cit., p. 435. 

41. Convenţia asupra imprescriptibilităţii crimelor de război și a crimelor împotriva umanității. 
Rezoluţia ONU nr. 2391 (XXII), din 26 noiembrie 1968. 

42. Statutul de la Roma al Curţii Penale Internaţionale din 17 iulie 1998 (reamendat în diverse 
rânduri şi intrat în vigoare la 1 iulie 2002), art. 7. 

O altă critică a fost faptul că genocidul antisemit nu a fost evocat ca atare în capetele 
de acuzare și că, în ansamblu, persecuțiile și campaniile criminale împotriva evreilor 
au avut un rol minor în strategia acuzării“”. După cum subliniază Adrian Cioflâncă, 


procesul a eșuat parţial în a oferi o imagine acurată asupra proiectului genocidar nazist. 
[...] Victimele evreiești apar ca o categorie între altele de victime civile ale războiului 
planificat de Germania nazistă, ale exceselor criminale hitleriste, iar lagărele (acuzaţia 
nu reușește să distingă între lagăre de concentrare şi lagăre de exterminare) ca expresie 
a determinării unei dictaturi de a strivi orice formă de rezistenţă. Antisemitismul este 
văzut strict ca un instrument propagandistic, utilizat pentru mobilizare politică și pentru 
a justifica jaful şi agresiunea armată“. 


Totuși, alţi istorici afirmă că Nürnberg „a furnizat pentru prima dată, cu toată 
autoritatea, elementele poveștii”, arătând tragedia prin care au trecut evreii în timpul 
celui de-al Doilea Război Mondial”. în timpul procesului s-a vorbit despre extermi- 
narea sistematică, despre lagărele de concentrare, despre suprimarea ghetoului de la 
Varșovia. Imagini copleșitoare cu victimele soluţiei finale au fost prezentate în cadrul 
procesului, ele făcând apoi înconjurul lumii și arătând monstruozitatea crimelor 
statului nazist. Drama evreilor a fost cunoscută de întreaga lume și recunoscută ca 
atare, iar prin refuzul oricărei „revendicări categoriale" în rândul victimelor, Nürnberg 
a reușit să dea un exemplu de universalitate a actului de justiţie. 

Nürnberg a fost de asemenea criticat din perspectiva capacităţii sale limitate de a 
integra victimele în actul de justiţie. Bazându-se în general pe documente provenite 
din arhiva instituţiilor naziste, acuzarea „a acordat o pondere redusă mărturiilor 
victimelor de orice fel, spre deosebire, de exemplu, de procesul lui Eichmann, la care 
s-a optat pentru o strategie testimonială, mărturiile victimelor constituind centrul de 
greutate al acuzării"“. Din acest punct de vedere, victimele au fost mai degrabă 
spectatori ai proceselor de la Niirnberg decât persoane reintegrate juridic și reabilitate. 
Totuși, unele mărturii directe ale victimelor au fost folosite în timpul procesului, iar 
întâlnirea în sala de judecată dintre Claude Vaillant-Couturier, supraviețuitoare a 
lagărului de la Auschwitz, și fostul lider nazist Hermann Göring este considerată un 
simbol puternic al restaurării demnităţii victimelor în fața călăilor lor”. 


1.3. Nürnberg, un model al justiției penale de tranziţie 


Reprezintă Nürnberg un model al justiţiei penale de tranziţie? îndeplinește el cele 
patru funcţii majore ale proceselor ca formă de dreptate politică? Părerile sunt 
împărţite, de cele mai multe ori contradictorii, iar răspunsurile necesită nuanţări. 

Procesele de la Nürnberg stabilesc cu fermitate responsabilitățile individuale şi 
instituționale pentru crimele săvârşite de Germania nazistă în timpul celui de-al 
Doilea Război Mondial. Chiar dacă se rezumă la acuzarea vârfurilor elitei naziste, ele 
nu condamnă doar ierarhia politică, ci și pe cea economică, judiciară, medicală. 
Incriminarea celor patru instituții ale regimului nazist deschide, de asemenea, calea 
spre judecarea membrilor acestor organizații. Peste 150 de persoane au fost aduse în 
fața Tribunalului Militar Internațional, iar procesele au continuat în curți organizate 
de puterile învingătoare și mai târziu în tribunalele naționale germane. Astfel, prima 
și cea mai importantă funcţie a proceselor penale, anume pedepsirea principalilor 
vinovaţi, a fost îndeplinită la Nürnberg. 

Niirnberg simbolizează fără îndoială trecerea la o nouă ordine a lumii, în care 
crimele împotriva păcii și omenirii, practicile totalitare și tirania sunt denunţate, iar 
valorile democraţiei, drepturile și libertăţile fundamentale sunt proclamate valori 
universale. Trecerea la această nouă ordine se face pe cale legală, în ciuda criticilor 
aduse cu privire la aplicarea ex postfacto a unor acuzaţii. însăși opţiunea pentru un 
proces este edificatoare, acolo unde Stalin și Churchill ceruseră execuţia directă a 
apropiaților lui Hitler, fără judecată prealabilă“. După cum subliniază procurorul 
american Robert Jackson: 


Faptul că patru mari naţiuni, victorioase, dar rănite de agresiune, -își stăpânesc dorinţa 
de răzbunare împotriva dușmanilor astăzi prizonieri şi îi supun de bunăvoie judecății 
legii constituie unul dintre cele mai mari tributuri pe care Puterea le-a plătit vreodată 
Raţiunii”. 


Aliaţii au depus de asemenea toate eforturile pentru a legitima funcţionarea 
tribunalului prin convenţii și acorduri internaţionale deja existente, din care făcea 
parte însăși Germania nazistă. Chiar dacă fragilă în anumite cazuri, evocarea dreptului 
internaţional indică opţiunea clară pentru legalitate. Acuzaţiile nu s-au făcut în virtutea 
unei voințe politice declarate ca atare, ci au fost motivate printr-o'jurisprudenţă 
existentă. Acuzaţii au avut dreptul la o apărare corectă, iar Tribunalul declară, prin 
vocea lui Robert Jackson, posibilitatea achitării nevinovaţilor : 


Tribunalele judecă cazuri, dar și cazurile judecă tribunalele. Niciun om nu trebuie adus 
în faţa unui Tribunal demn de acest nume [...] sub forma unei proceduri judiciare, dacă 
nu suntem gata să îl eliberăm în eventualitatea în care nu a fost dovedit vinovat”. 


Declaraţia procurorului avea să fie de altfel confirmată prin achitarea unor inculpaţi. 
Spre deosebire de procesele de la Tokyo sau de procesul lui Pierre Laval în Franţa, 
care, prin nerespectarea drepturilor acuzaților, au lăsat analiștilor impresia unor forme 

de răzbunare mai degrabă decât de dreptate”, procesele de la Niirnberg au acordat o 
atenţie sporită procedurilor judiciare. Ele au arătat, cel puţin la nivel teoretic, faptul 
că noua ordine pe care o instituiau promova respectul pentru lege. 

în ceea ce privește reintegrarea juridică și reabilitarea victimelor, procesele de la 
Nürnberg au avut mai ales efecte pe termen lung. Imaginile arătând persoane gazate, 
torturate, malnutrite, deportate au fost prezentate în instanță, nedreptatea la care 
fuseseră supuse fiind astfel recunoscută și dezvăluită lumii întregi. Dispreţuite de 
justiţia nazistă, victimele au fost reintegrate la Niirnberg într-un nou sistem de valori, 
care le-a reabilitat. Mai târziu, Germania Federală condusă de Konrad Adenauer a 
iniţiat o amplă campanie de acordare de reparaţii victimelor nazismului”. 

Procesele de la Niirnberg au de asemenea meritul de a fi arătat extremismul 
violenţei naziste. Deși criticate pentru nejudecarea crimelor comise înainte de începerea 
războiului, procesele au constituit o adevărată lecţie de istorie despre ilegitimitatea și 
criminalitatea regimului nazist. Rechizitoriile și sentințele au denunţat rasismul și 
naționalismul extremist al doctrinei naţional-socialiste, iar sutele de mii de pagini de 
documente și mărturii au evocat dimensiunea și natura sistematică a atrocităților 
comise”. Crimele naziste au fost înfățișate drept politică de stat, și nu doar ca abuzuri 
ale câtorva lideri de la vârful ierarhiei. în pofida faptului că Tribunalul însuși își 
recunoaște limita în a aborda toate aspectele regimului nazist, textele oficiale ale 
procesului, imaginile cutremurătoare prezentate în cadrul lui, precum și documentele 
și mărturiile prezentate drept probe au creat în conștiința internațională sentimentul și 
convingerea că răul nazist a existat și este de netăgăduit”. „Istoria crimelor lumii 
poate fi în sfârșit povestită de un tribunal internaţional: aceasta este pedagogia 
Nürnbergului"”. Totuşi, interpretarea abuzurilor nazismului în aceste procese a fost 
criticată ulterior de numeroși istorici, mai ales din perspectiva explicării originilor 
Holocaustului în conspirația pentru declanșarea războiului, și nu în antisemitismul dur 
al regimului”. în ciuda acestor critici, procesul de la Nürnberg îndeplineşte funcția 
narativă a justiției penale de tranziție, furnizând o primă evaluare a faptelor și o povestire 
despre regimul nazist, chiar dacă ulterior acestea vor fi reinterpretate de istorici. 


Importanţa fundamentală a proceselor de la Niirnberg a constat însă, dincolo de 
condamnarea vinovaţilor și de crearea unei naraţiuni despre trecut, în crearea unui 
model de judecată a crimelor internaţionale. Procesele au conceptualizat norme (în 
special noţiunea de „crime împotriva umanităţii”) care au devenit parte integrantă a 
dreptului internaţional și au fost supuse jurisdicției universale. Nurnbergul reprezintă 
matricea justiţiei penale internaţionale, punctul de emergenţă al unui etos universal 
care denunţă violarea drepturilor omului și impune pedepsirea vinovaţilor. 

2. Europa de Sud 


Al doilea val al justiţiei de tranziţie a avut loc la mijlocul anilor "70, odată cu 
prăbușirea dictaturilor din Portugalia, Grecia și Spania. în acea perioadă, respectarea 
drepturilor omului era considerată încă o problemă internă a statelor suverane, iar 
dezvoltarea sistemelor internaţionale de apărare a drepturilor fundamentale era abia la 
început. Politicile de comerţ și ajutor internaţional încă nu conţineau clauze în acest 
sens, iar militantismul organismelor nonguvernamentale era foarte redus în acest domeniu, 
în contextul Războiului Rece, organizaţii precum NATO și Comunitatea Europeană au 
vizat integrarea rapidă a statelor Europei de Sud, considerând tranziţiile economice și 
politice mai importante decât sancţionarea încălcării drepturilor omului. 

în absenţa unor modele de gestionare a trecutului dictatorial în cadru naţional și a 
unor constrângeri venite din partea comunităţii internaţionale, Portugalia, Grecia și 
Spania au adoptat fiecare o politică diferită de raportare la crimele și abuzurile 
fostelor regimuri dictatoriale. în Portugalia, a fost un exerciţiu de „justiţie revo- 
luţionară” ; în Spania, „justiţia politică” a fost evitată din motive pragmatice și 
psihologice; iar în Grecia, pedepsele au fost concepute în termeni cvasicorporatiști și 
constituţionali”!. Soluţiile găsite de cele trei țări au fost atât de diverse, încât aceste 
prime experienţe de tranziţie spre democraţie sunt adesea considerate drept arhetipuri, 
„severitatea” grecilor și a portughezilor fiind întru totul opusă „indulgenţei” spaniole”. 


2.1. Portugalia: justiția revoluționară 


EJ EJ 
w oou 


ca obstacol în calea democratizării 


Până în 1974, Portugalia a fost condusă vreme de 36 de ani de regimul dictatorial, 
conservator și naționalist al lui Antonio Salazar, susținut de marii proprietari de 
pământuri, de marii bancheri și industriași. Regimul a interzis partidele politice, 
sindicatele, presa liberă și a reprimat opoziția politică. Se practica delațiunea gene- 
ralizată, tortura și adesea asasinatul politic. Ultimii ani ai regimului au fost marcați de 

războiul din coloniile portugheze din Africa, război de gherilă care a durat peste zece 
ani și care a epuizat resursele ţării, deja cea mai săracă din Europa Occidentală. 
Salazar s-a retras din viaţa publică în 1968 din cauza unui accident vascular, fiind 
înlocuit de ministrul coloniilor Marcello Caetano. Acesta din urmă a fost răsturnat în 
aprilie 1974 de un puci militar legitimat de un larg sprijin popular, cunoscut drept 
„revoluția garoafelor". 

După căderea regimului salazarist, justiția de tranziție portugheză s-a manifestat în 
primul rând prin epurări masive ale aparatului administrativ, ale armatei, industriei și 
învăţământului universitar. Doar foarte puţine procese au fost intentate reprezentanţilor 
fostului regim, ele nereprezentând o politică semnificativă de gestionare a trecutului și 
fiind eclipsate de valurile succesive de epurări și contraepurări (saneamentos)". Analiştii 
tranziției portugheze identifică câteva etape distincte, fiecare cu politica sa proprie de 
justiție de tranziție. 

Astfel, între 1974 şi 1976, Portugalia a fost marcată de o politică de „dreptate 
revoluționară". Imediat după prăbuşirea regimului Salazar, Junta Salvării Naționale 
condusă de generalul Antonio de Spinola a preluat puterea și a inițiat reforme 
democratice precum încurajarea pluripartidismului și a libertății de expresie. în același 
timp, au fost iniţiate importante epurări ale aparatului politic, formulă pe care Guvernul 
portughez a considerat-o mai potrivită contextului politic naţional decât intentarea de 
procese penale. La doar câteva luni însă, o facțiune de stânga radicală a reușit să-l 
înlăture pe Spinola și să constituie un nou guvern. Acest fapt a facilitat o mobilizare 
masivă a stângii portugheze (atât la nivel politic, cât și sindical) și o profundă criză a 
statului”. Au fost decretate desproprietăriri în domeniul agricol și naţionalizări ale 
băncilor și ale marilor întreprinderi, fără ca proprietarii să primească compensaţii. în 
paralel, epurările începute imediat după căderea regimului s-au intensificat. O cerinţă 
aproape unanimă a societăţii a fost urmărirea în justiţie a membrilor poliţiei politice 
(PIDE/DGS) și demiterea colaboratorilor acesteia din funcțiile publice. Ca urmare a 
acestor cereri, poliţia politică a fost dizolvată de o comisie specială, care avea 
monopolul accesului la arhiva dosarelor de urmărire a cetăţenilor și care coordona 
comitetele de epurare constituite în ministere. Deși începute moderat și reglementate 
prin lege, epurările au scăpat de sub controlul politic, pe măsură ce situaţia din ţară 
se radicaliza. Definiţia conceptului de colaborator a evoluat, cuprinzând, de exemplu 
în 1975, inclusiv diverse tipuri de atitudini autoritare ale elitei industriale și antre- 
prenoriale, atitudini considerate a fi forme de asociere cu fostul regim". Vizând iniţial 
doar elita politică dictatorială și câţiva ofiţeri de la vârful ierarhiei armatei, epurările 
au început să afecteze și administraţia și sectorul privat. Ele au devenit din ce în ce 
mai radicale, mai ales în sectorul economic - acolo unde naţionalizările și concedierile 
spontane, operate de sindicatele muncitorești fără nicio formă de proces, au înlăturat 


3. Juan J. Linz, Alfred Stepan, op. cit., p. 118. 

4. Jon Elster, op. cit, p. 60. 

5. Antonio Costa Pinto, „Settling Accounts with the Past in a Troubled Transition to Democracy: 
The Portuguese Case”, in Alexandra Barahona De Brito, Carmen Gonzalez-Enriquez, Paloma 
Aguilar, op. cit., pp. 65-91. 

6. Ibidem, p. 73. 


45 Europa de Sud 


un număr mare de șefi de întreprinderi private, dintre care mulţi au preferat să ia calea 
exilului. în universităţi, profesorii acuzaţi de colaborare cu poliţia politică au fost 
împiedicaţi de studenţi să intre în sălile de curs. Totuși, la nivelul aparatului de stat, 
în domenii precum Armata, Justiţia sau Afacerile Externe, acolo unde nu existau mișcări 
sindicale puternice, epurările au fost de mai mică amploare, schimbările limitându-se 
în general la simple rotații de cadre. în aceste sectoare, motivul oficial al demiterilor a 
fost „incompetenţa”, întrucât invocarea „loialității faţă de fostul regim” drept criteriu 
ar fi însemnat eliminarea tuturor funcţionarilor și dizolvarea instituţiilor statului. 


în noiembrie 1975, o contralovitură a facțiunii moderate i-a înlăturat pe radicali de 
la putere, fapt care a generat mobilizarea extremei drepte și izbucnirea unor confruntări 
violente în ţară. Schimbarea guvernului a fost însoţită de contraepurări la vârf. 
Lucrurile s-au aşezat pe măsură ce moderaţii și-au consolidat puterea, criza încetând 
odată cu promulgarea unei noi Constituţii în aprilie 1976 și organizarea de alegeri 
anticipate. Această perioadă, încheiată în 1982, este considerată perioada de con- 
solidare a democraţiei portugheze, în care au fost luate măsuri de rectificare a efectelor 
exproprierilor, naţionalizărilor și epurărilor din anii anteriori. Majoritatea celor epuraţi 
sau expropriaţi au fost reinstalaţi în posturi și rechemaţi din exil. Epurările ilegale au 
fost anulate și a fost înființată o Comisie de Analiză a Apelurilor de Epurare, care a 
funcţionat până în anii '90 și care a reabilitat majoritatea cazurilor examinate. După 
aprinse dezbateri parlamentare, arhiva poliţiei politice a fost încorporată în arhivele 
naţionale și deschisă publicului (datorită presiunilor exercitate de istorici și de oamenii 
politici de stânga)”. în contextul abuzurilor săvârșite prin epurările ilegale, în Portugalia 
post-1976, atenţia s-a concentrat mai degrabă asupra reparării acestor nedreptăți decât 
asupra intentării de acţiuni judiciare de condamnare a crimelor trecutului recent. 


Pe scurt, căderea regimului salazarist a dus la lansarea unei politici legale de 
epurare, care a scăpat însă de sub control în momentul radicalizării vieţii politice 
portugheze și a crizei statului. Au urmat doi ani de epurări ilegale, care au vizat nu 
numai reprezentanţi ai fostului regim sau funcționari din domeniul public, ci și 
proprietari de întreprinderi private. Participarea populară la epurare, neîngrădită de 
lege sau de norme procedurale, animată de o stângă radicală foarte activă, a plasat 
justiţia de tranziţie portugheză în afara ordinii de drepti. Deși odată cu revenirea la 
normalitatea politică persoanele epurate au fost reintegrate, Portugalia europeană a 
trebuit să depășească nu numai moștenirea regimului dictatorial, ci și pe cea a primilor 
ani de tranziţie spre democraţie. Cazul portughez reflectă pericolul pe care îl reprezintă 
epurarea radicală a fostei administrații, din perspectiva delimitării de practicile 
regimului anterior. Neimplicarea sistemului judiciar în gestionarea trecutului și absenţa 
unor procese care să garanteze dreptul la apărare și la contestare a deciziilor poate 
crea abuzuri similare celor săvârșite de fostul regim, fragilizând statul de drept și 
încrederea populaţiei în justiţia aferentă lui. 

2.2. Grecia: procesele ca delegitimare a fostului regim 


Spre deosebire de cazul portughez, în Grecia situaţia a fost mult mai bine ţinută sub 
controlul statului. Din 1967 până în 1974, Grecia a fost condusă de o junta militară 
aflată sub comanda colonelului Georgious Papadopoulos, care a preluat puterea prin 
lovitură de stat, a abolit Constituţia înlocuind-o cu legea marţială și l-a obligat pe 
regele Constantin al II-lea să se autoexileze. Lovitura de stat a fost numită de colonei 
„revoluţia pentru salvarea naţiunii” de o presupusă „conspirație anarho-comunistă” 
(denumire care îngloba întreaga stângă politică)”. Drepturile și libertăţile fundamentale 
au fost îngrădite; presa liberă, justiţia civilă și partidele politice au fost abolite. 
Opozanţii regimului au fost persecutați, încarceraţi, deportaţi în insule pustii. Tortura 
era practicată sistematic în arestul poliţiei militare, fiind principalul mijloc de teroare 
exercitat de junta coloneilor'”. Izolarea internaţională și protestele crescânde ale 
societăţii grecești (dintre care deosebit de semnificativ a fost protestul studenţilor din 
Politehnica din Atena în 1973, reprimat brutal cu ajutorul tancurilor) au slăbit din ce 
în ce mai mult regimul coloneilor, care a fost definitiv învins când s-a dovedit 
incapabil să gestioneze invazia insulei Cipru de trupele turce în 1974. Liderii militari 
au fost nevoiţi să îl recheme din exil pe fostul prim-ministru Konstantinos Karamanlis 
pentru a forma un guvern civil și a restaura democraţia constituțională". Noul guvern 
a implementat rapid un program de dejuntaificare”. într-o perioadă de şase luni, au 
fost inițiate proceduri judiciare împotriva a peste 100 de demnitari ai fostului regim, 
pentru acte de opresiune sau tortură. Dintre aceștia, 24 au fost condamnați la pedepse 
cu închisoarea. 


Parlamentul a votat în unanimitate o rezoluție prin care se declara că preluarea 
puterii de către colonei în 1967 fusese o lovitură de stat, și nu o revoluție populară, 
cum susținuseră aceștia. Prin același document au fost anulate termenele de prescripţie 
pentru crimele dictaturii“. în aceste condiţii, liderii regimului coloneilor au putut fi 
acuzaţi de „înaltă trădare și insurecție" pentru lovitura de stat din 1967, deși apărarea 
a contestat „legislaţia retroactivă”. în cadrul procesului televizat, numit de presa 
vremii „Niirnbergul Greciei", schimburile de replici între judecător și acuzați, 
reproduse în media internaţională, ilustrează conștiința acestor actori asupra rolului 
proceselor în scrierea istoriei. Astfel, la declaraţia liderului principal aljuntei, Georgious 
Papadopoulos (care își exprimase de mai multe ori convingerea că va fi amnistiat): 

Londra, 2003, pp. 28-29. 

11. Ibidem. 

12. Neil Kritz, op. cit., voi. 2, p. 242. 

13. Harry Psomiades, „Greece : From the Colonels' Rule to Democracy”, în John Herz (ed.), From 
Dictatorship to Democracy. Coping with the legacies of authoritarianism and totalitarianism, 
Greenwood Press, 1982, pp. 262-263. 

14. „The Colonels on Trial", Time, 11 august 1975, http://www.time.com/time/magazine/article/ 
0,9171,917678,00.html (consultat la 25 ianuarie 2009). 

„Voi răspunde doar în faţa istoriei și a poporului grec”, președintele Curţii, Ioannis 
Deyannis, a replicat „Credeţi că istoria este absentă din această sală de judecată? sati 
Găsiţi vinovaţi, trei dintre lideri au fost condamnaţi la moarte (sentință ulterior 
comutată în închisoare pe viață), opt au fost condamnaţi la închisoare pe viaţă, alți 
șapte au primit sentinţe de la 5 la 20 de ani de detenţie, iar doi au fost achitaţi'”. 20 
de ani mai târziu, unii dintre condamnaţi se aflau încă în detenţie”. 

Un alt proces important intentat liderilor juntei a vizat represiunea manifestanţilor 
de la Politehnică. în acest proces, apărarea lui Papadopoulos, bazată pe faptul că ar 
beneficia de imunitate în calitate de președinte al statului la data comiterii faptelor, a 
fost respinsă de tribunal: întregul regim al coloneilor, instaurat prin lovitura de stat, 
era considerat un produs al violenţei și, în consecinţă, ilegitim. Sentinţele au variat 
între 25 de ani de închisoare și detenţie pe viaţă (în cazul fostului șef al poliţiei 
militare, au fost cumulate șapte sentinţe pe viaţă). 

Alte șase procese au fost iniţiate în același an, toate în legătură cu acte de tortură 
săvârșite în arestul poliţiei militare de către ofițeri și soldaţi ai poliţiei militare și 
civile. în primele două procese, ofiţeri și soldaţi ai poliţiei militare au fost judecaţi de 
o Curte Marţială și au fost condamnaţi la pedepse între 7 și 25 de ani de închisoare. 
Aceste procese au fost recunoscute de Amnesty International ca fiind primele acţiuni 
în instanţă care judecă acte de tortură, de la Nürnberg încoace”. Ofițerii au insistat ca 
tribunalul militar să exonereze acuzaţii de rang mai mic, pentru ca trupele să nu se 
demoralizeze și să nu se creeze precedentul evaluării legalităţii fiecărui ordin primit 
de la superiori: 


Apelez la Comandantul suprem al forţelor armate și la restul comandamentului militar 
să nu fie condamnat niciun membru al personalului poliției militare. Dacă vor fi 
condamnaţi, va fi subminată disciplina armatei. Iar atunci Partidul Comunist, care are 
un interes foarte puternic în această chestiune, le va spune soldaţilor „Acţionaţi ilegal 
şi nu vă ascultați comandanții”. Condamnaţi-ne pe noi, ofiţerii, la moarte dacă vreţi. Tot 
ceea ce contează este salvarea Statului”. 


Mai târziu, în urma plângerilor depuse de foştii prizonieri împotriva torţionarilor 
lor, au fost iniţiate în toată ţara în jur de 400 de procese împotriva membrilor poliţiei 
politice, nefiind însă pronunţate decât câteva zeci de sentinţe”. Politica guvernamentală 
a fost mai activă în inculparea liderilor juntei decât în urmărirea vinovaţilor pentru 
acte de tortură. Mulţi dintre torţionari nu au fost judecaţi, alţii primind doar amenzi 
sau sentințe suspendate. Nu s-au acordat compensaţii victimelor torturii. 


15. ..Answering to History”, Time, 1 septembrie 1975, http://www.time.com/time/magazine/ 
article/0,9171,947162,00.html (consultat la 25 ianuarie 2009). 

16. Ibidem, p. 265. 

17. Alexandra Barahona De Brito, Carmen Gonzalez-Enriquez, Paloma Aguilar, op. cit., p. 5. 

18. Mika Haritos-Fatouros, op. cit., p. 29. 

19. Maiorul Theodoros Theophilogiannakos, citat in Marjo Hoefhagels, Repression and Repressive 
Violence : Proceedings ofthe 3rd International Working Conference on Violence and Non-violent 
Action in Industrialized Societies, Transaction Publishers, 1976, p. 17. 

20. Harry Psomiades, art. cit., p. 264. 

O altă măsură de dejuntaificare a fost epurarea a peste 100.000 de persoane din 
armată, guvern și administraţia locală”. Epurările în armată au fost făcute însă cu 
prudenţă, pe de o parte din cauza conflictului militar cu Turcia (care făcea necesară 
experienţa vechilor cadre ale armatei) și, pe de altă parte, pentru a asigura loialitatea 
armatei față de guvernul civil. într-adevăr, militarii au acordat sprijin noului regim, 
graţie politicii premierului Karamanlis de epurare limitată a cadrelor armatei, condusă 
după proceduri legale și în mod treptat, după ce procesele liderilor juntei demisti- 
ficaseră imaginea regimului militar în ochii ofiţerilor”. 


Modul în care Grecia și-a gestionat trecutul dictatorial este considerat un model de 
succes, prin „rolul central acordat sistemului judiciar în gestionarea trecutului autoritar 
al țării” . Subliniindu-și opţiunea pentru lege, Grecia a impus „sancţiuni severe unui 
număr însemnat de indivizi, inclusiv personal militar, găsiţi vinovaţi de crime în 
legătură cu regimul nedemocratic anterior”, fără ca acest lucru să aibă consecințe 
asupra noului guvern democratic”. Alţi analiști, precum Jon Elster, caracterizează 
însă cursul justiţiei de tranziţie în Grecia drept „ambiguu"””, întrucât s-a limitat la 
condamnarea liderilor politici de la vârf și nu a reabilitat victimele decât parţial. 
Funcţia narativă a proceselor a fost însă îndeplinită, natura ilegitimă și opresivă a 
regimului coloneilor fiind pusă limpede în evidenţă. Condamnările pentru organizarea 
loviturii de stat din 1967 au delegitimat fosta conducere a țării, subliniind caracterul 
ilegal al preluării puterii de către armată. Chiar dacă au fost pronunţate numai câteva 
zeci de condamnări în cazurile de tortură, dezbaterile generate de cele 400 de procese 
intentate au subliniat amploarea crimelor de stat comise în timpul dictaturii. Ca și în 
cazul proceselor de la Nürnberg, documentele acţiunilor în instanță au constituit 
primele surse pentru istoriografia referitoare la regimul coloneilor, ele fiind integrate 
apoi de analiști în studii mai nuanţate despre natura dictaturii din Grecia. Procesele 
torționarilor au constituit o premieră după Nürnberg, ele contribuind în mod hotărâtor 
la studierea fenomenului torturii în lumea contemporană”. Rezultatele justiţiei penale 
de tranziţie din această ţară s-au datorat în parte duratei scurte a regimului dictatorial. 
Cei șapte ani de dictatură nu au permis schimbarea radicală a valorilor și a compor- 
tamentelor sociale și nici cooptarea unui număr mare de informatori, așa cum s-a 
întâmplat în regimurile longevive din Europa de Est. Memoria crimelor de stat nu a 
avut timp să se șteargă sau să fie internalizată ca o stare de normalitate, ea continuând 
să suscite emoții și reacţii de respingere în rândul majorităţii populaţiei. în același 
timp, un rol fundamental l-a jucat și voința Guvernului Karamanlis de a trage o cortină 


21. Neil Kritz, op. cit., voi. 2, p. 242. 

22. Harry Psomiades, art. cit., p. 264. 

23. Nicos Alivizatos, Nikiforos Diamandouros, „Politics and the Judiciary in the Greek Transition 
to Democracy”, în James McAdams (ed.), Transitional Justice and the Rule of Law in New 
Democracies, University of Notre Dame Press, 1997, p. 27. 

24. Ibidem. 

25. Jon Elster, op. cit., p. 61. 

26. Lucrările publicate în anii care au urmat proceselor din Grecia includ Mika Haritos-Fatouros, 
op. cit. şi Marjo Hoefnagels, op. cit. Mai recent, vezi William F. Schulz, Juan E. Mendez, The 
Phenomenon of Torture: Readings and Commentary, University of Pennsylvania Press, 2007, în 
care Mika Haritos-Fatouros reia tematica proceselor juntei grecești (pp. 120-124). 

între vechiul și noul regim atât în ceea ce privește mesajul politic, cât și în ceea ce 
privește funcţionarea justiţiei și respectul pentru procedurile judiciare. Legitimitatea 
noului guvern a fost construită atât prin denunţarea preluării puterii de către colonei 
printr-o lovitură de stat, cât și prin distanţarea faţă de modul în care aceștia înţeleseseră 
să folosească justiţia în scopuri politice și în disprețul ordinii de drept. 


2.3. Spania: instituționalizarea uitării 


Spania constituie un caz unic în peisajul democratizărilor, prin consensul elitelor 
politice spaniole de a nu implementa măsuri de justiţie de tranziţie. 

în anul 1977, moartea generalului Francisco Franco punea capăt unei dictaturi 
care durase 36 de ani și care, la rândul ei, fusese urmarea unui sângeros război civil. 
Războiul civil din Spania, deosebit de violent și traumatizant, s-a purtat între 1936 și 
1939 între „naţionaliști” și „republicani” (tabără care a reunit formaţiuni de stânga), 
în conflict s-au amestecat și puterile străine, ca preludiu la Al Doilea Război Mondial: 
Germania nazistă și Italia fascistă au sprijinit forțele naţionaliste ale lui Franco, în 
vreme ce Uniunea Sovietică a vândut arme republicanilor. Masacrele, asasinatele, 
teroarea au fost practicate în mod sistematic de ambele părţi beligerante. Victorios în 
războiul civil, Franco a instaurat o dictatură de factură naționalistă, conservatoare, 
puternic religioasă și anticomunistă. Represiunea exercitată împotriva adversarilor 
politici (500.000 de deţinuţi politici la sfârșitul războiului civil) s-a moderat treptat, 
fără a înceta însă până în momentul morţii dictatorului”. începând cu 1960, economia 
și societatea au cunoscut o rapidă liberalizare, cel mai important motor al acestui 
progres fără precedent fiind dezvoltarea turismului internaţional pe litoralul spaniol. 
Confruntat cu o opoziţie internă tot mai accentuată și slăbit de boală, Franco a asistat 
neputincios la erodarea rapidă a regimului său, decedând în 1977. Prin decizia 
consensuală a elitelor politice, Spania a redevenit monarhie, regele Juan Carlos fiind 
încoronat în același an. 


Una dintre primele legi votate de noul parlament ales democratic după moartea lui 
Franco a fost Legea de amnistie, care prevedea eliberarea prizonierilor politici și 
împiedica urmărirea penală a membrilor regimului franchist”. Amnistia a fost acordată 
pentru toate actele de violență politică, comise atât de partizanii lui Franco, cât și de 
opozanţii lor. Aceste măsuri, inclusiv închiderea arhivei poliţiei politice, au consacrat 
în Spania o „uitare” instituţionalizată a Războiului Civil și a dictaturii. Legea de 
amnistie a făcut parte dintr-un pact tranziţional mai larg, care includea legalizarea 
Partidului Comunist și adoptarea consensuală a unei noi Constituţii”. 


Tranziţia spaniolă a fost construită într-un context în care Războiul Civil era 
universal perceput ca fiind un conflict fratricid, reflectat în zicala populară todos 
faimos culpables („toţi am fost vinovaţi”). Democraţia trebuia clădită pe „reconciliere” 


27. O imagine cuprinzătoare a regimului franchist este redată de Sophie Chautard, Les dictateurs du 
XXe siècle, Studyrama, 2006, pp. 68 şi urm. 

28. Alexandra Barahona De Brito, Carmen Gonzalâz-Enriquez, Paloma Aguilar, op. cit., p. 102. 

29. Juan J. Lintz, Alfred Stepan, op. cit., p. 96. 

și „pace între toţi spaniolii”. Amnistia a fost considerată o „ștergere a tuturor 
datoriilor” și un nou început. în Spania, drumul spre democraţie a debutat așadar sub 
semnul deciziei conștiente a elitei politice de a uita trecutul”. Cazul spaniol este 
adeseori invocat de cei care susţin că politicile de justiţie de tranziţie nu sunt necesare 
(sau sunt chiar dăunătoare) instaurării și consolidării democraţiei, Spania fiind consi- 
derată o ţară ale cărei elite, în numele păcii și reconcilierii naţionale, au acceptat 
unanim tăcerea cu privire la trecutul violent”. Un argument foarte puternic în favoarea 
modelului spaniol este că, prin această politică a uitării, „s-a căutat ca trecutul să nu 
fie folosit ca o armă politică în noua Spanie"””. 


Cu toate acestea, studii recente arată că, prin această opţiune, Spania a „echivalat 
moral” cele două părţi aflate în conflict în Războiul Civil, lucru care a condus implicit 
la nerecunoașterea victimelor regimului franchist, atât din timpul războiului, cât și 
din perioada dictaturii. Prin opţiunea de a uita trecutul, regimul democratic a continuat 
tăcerea impusă de regimul lui Franco vreme de 30 de ani”. Deşi schimbările politice 
survenite după căderea dictaturii franchiste au fost incontestabile (incluzând alegeri 
libere, reinstaurarea monarhiei, guvernarea democratică pe baza unei noi Constituţii 
care garanta respectarea drepturilor omului), nu a existat o ruptură clară cu trecutul, 
iar în multe domenii a existat chiar o continuitate cu fostul regim. O parte importantă 
a fostelor elite și-a păstrat poziţia în ierarhia politică. „Nu au existat schimbări ale 
numelor de străzi și ale altor simboluri publice; monumentele naţionale închinate lui 
Franco au fost lăsate intacte; orașelor li s-a acordat dreptul de a decide ele însele pe 


cine, ce și în ce manieră să comemoreze"". 


în ultimii ani, necesitatea clarificării trecutului franchist este însă tot mai des 
invocată în Spania. Pactul tăcerii despre trecut este contestat, putându-se vorbi chiar 
despre un „război al memoriilor”, de o voinţă politică de revanșă a memoriei franchiste 
contra memoriei republicane și a miturilor impuse de aceasta în timpul tranziţiei”. 


30. Carolyn Boyd, comunicare la conferința Democratic Development and Reckoning with the 
Past : The Case of Spain in Comparative Context, College Park, University of Maryland, 
2 iunie 2003, http://www.eceia.org/resources/articles_papers_reports/957.html (consultat la 
30 noiembrie 2008). 

31. Salvador Cardus i Ros, „Politics and the Invention of Memory. For a Sociology of the Transition to 
Democracy in Spain”, în Joan Ramon Râsina (6d.), Disremembering the Dictatorship : The politics 
of memory in the Spanish transition to democracy, Rodopi, Amsterdam/Atlanta, 2000, p. 18. 

32. Carolyn Boyd, art. cir. 

33. Ibidem. 

34. Ibidem. 

35. Jean Meyer, „Memoires et histoires : la nouvelle guerre civile espagnole", Esprit, vol. 7, nr. 7, 
2006. 


3. America de Sud 


Următorul val de democratizări a avut loc în anii '80 în ţările Americii Latine, în 
contextul în care organizaţiile nonguvernamentale de apărare a drepturilor omului 
deveneau din ce în ce mai active. Militantismul lor a creat un etos internaţional (în 
primul rând în lumea occidentală) de condamnare a practicilor totalitare. Organisme 
precum Amnesty International sau Human Rights Watch făceau auzită vocea victimelor 
în forurile internaţionale, deschizând astfel calea spre sancţionarea încălcării dreptu- 
rilor fundamentale. Justiţia de tranziţie sud-americană a evoluat în contextul consolidării 
acestei conștiințe internaţionale, iar victimele dictaturilor militare din regiune au 
beneficiat de sprijinul direct al organizaţiilor de apărare a drepturilor omului. 


America de Sud este un continent confruntat cu multiple probleme: sărăcie 
endemică, dictaturi brutale, probleme rasiale, iar violarea drepturilor omului continuă 
în multe cazuri și astăzi. Epoca studiată aici acoperă dictaturile militare instaurate în 
anii '70 și procesele de tranziţie spre democraţie care au urmat (majoritatea fiind 
organizate către mijlocul anilor '80). Pentru a-și combate opozanţii, regimurile din 
conul sudic au pus în aplicare încă din anii '70 un vast plan de coordonare panconti- 
nentală numit Operaţiunea Condor, în cadrul căruia serviciile de informaţii din fiecare 
ţară s-au angajat să coopereze nu numai prin schimb de informaţii, ci și prin reperarea 
și asasinarea opozanților, desemnaţi drept „teroriști”. Acest program viza atât împiedicarea 
răspândirii ideilor și influenţei marxiste în regiune, cât și controlul asupra elementelor 
subversive (active sau potenţial active) față de regimurile militare. Războiul Rece a 
intensificat „spaima endemică de revoltă socială” de pe continent și a dat naștere 
așa-numitei „doctrine a siguranţei naţionale”, invocate pentru legitimarea violărilor 
sistematice ale drepturilor omului. Doctrina se referea la „războiul total” care se purta 
împotriva dușmanilor statului (consideraţi agenţi comuniști) care ar fi infiltrat populaţia 
în ansamblul ei (în special sistemul educativ, profesiile liberale și sindicatele), comi- 


ynl "2 


țând „acte de război prin agitație intelectuală" și „acte arbitrare de terorism”. 


Operațiunea Condor a fost inițial pusă în aplicare în anul 1974 de către generalul 
Augusto Pinochet în Chile, pentru a fi „instituționalizată" odată cu instalarea juntei 


1. Definiţia dată de şeful primei junte argentiniene, generalul Jorge Videla, este elocventă: „Un 
terorist nu este numai cineva cu o puşcă sau cu o bombă, ci și cineva care răspândește idei 
contrare civilizației occidentale și creştine" (citat în Peter H. Smith, Democracy in Latin 
America : Political Change in Comparative Perspective, Oxford University Press, Oxford, New 
York, 2005, p. 86). 

2. Carlos Santiago Nino, op. cit., p. 45. 

militare în Argentina (în martie 1976)'. La această operaţiune, care a durat până la 
mijlocul anilor '80, au participat ca membri cei mai „activi” Chile, Argentina și Uruguay, 
alături de Bolivia, Brazilia și Paraguay. Arhivele secrete ale Operațiunii Condor au fost 
descoperite în Paraguay în 1992 și sunt în curs de exploatare; ele stau la baza numeroaselor 
procese transnaţionale care au survenit în ultimul deceniu. Declasificarea arhivelor CIA 
în anul 2000 a confirmat roluljucat de Statele Unite în conceperea Operațiunii Condor“. 

în cadrul operaţiunii s-au folosit metode „novatoare” de represiune și luptă 
„antiteroristă”, care vor avea consecinţe importante asupra felului în care se vor 
administra probele în procesele derulate ulterior, în timpul tranziţiei. Una dintre 
caracteristicile cele mai importante a fost cooperarea între statele din regiune, precum 
și organizarea de acţiuni externe comune, inclusiv în SUA și Europa. Un alt aspect-cheie 
a fost secretul care învăluia întreaga operaţiune: represiunea era organizată cu maximă 
discreţie, nicio informaţie neputând să răzbată spre public din interiorul lagărelor de 
detenţie sau al locurilor de tortură. Opozanţii regimurilor militare, desemnaţi ca 
dușmani ai ordinii de stat, erau „fie eliminaţi fizic, fie izolaţi politic și social, fie 
reduși la tăcere prin încarcerare, tortură, dispariţii sau exil"”. în afară de reducerea 
drastică a libertăţilor civile (interzicerea opoziţiei politice și a mișcărilor civice și 
sindicale, introducerea cenzurii, subordonarea aparatului de justiţie față de puterea 
politică etc), teroarea instaurată de dictaturile militare latino-americane s-a caracte- 
rizat prin proliferarea „dispariţiilor” opozanților, care erau răpiți (adesea în plină zi), 
torturați, ascunși în lagăre clandestine și uciși în diverse moduri - în principal prin 
aruncarea în mare din avioane sau elicoptere, în zboruri nocturne. Există încă în 
prezent familii ale celor „dispăruţi” care nu știu nimic despre soarta acestora. Aproape 
500 de copii, în general născuţi în captivitate, au fost răpiți de la părinţi și daţi spre 
adopţie familiilor de militari sau apropiaților politici ai puterii. După cum explică 
Barahona de Brito, „violenţa astfel dezlănțuită a spart modelul represiunii autoritare 
«tradiţionale». A fost clandestină și ilegală, chiar conform legilor dictaturii. A fost 
bazată pe violarea sistematică a drepturilor omului, camuflată de o largă mantie de 
negare oficială și de impunitate și facilitată de subjugarea instituţiilor judiciare și 
manipularea legalităţii constituționale”. 


3.1. Argentina: mobilizare civică pentru dreptate 


Argentina a fost prima ţară latino-americană care şi-a început tranziţia spre democraţie 
și a adoptat cele mai cuprinzătoare politici de dreptate și adevăr. 

în 1983, în urma înfrângerii militare din Insulele Malvine (Falkland) în faţa 
trupelor britanice, regimul generalilor a organizat alegeri libere, în vederea predării 


3. RISAL - Réseau d'information et de solidarité avec l'Amérique latine, http : //risal.collectifs.net/ 
(consultat la 21 noiembrie 2006). 

4. Conform informaţiilor publicate de National Security Archive, http : //www.gwu.edu/-nsarchiv/ 
news/20010306/ (consultat la 1 decembrie 2008). 

5. Alexandra Barahona De Brito, „Truth, Justice, Memory and Democratization in the Southern 
Cone", in Alexandra Barahona de Brito, Carmen Gonzalez-Enriquez, Paloma Aguilar, op. cit., p. 119. 

6. Ibidem. 


53 


53 America de Sud 


pașnice a puterii politice. în același timp, liderii armatei argentiniene au decretat 
printr-o Lege de pacificare naţională amnistierea tuturor crimelor și abuzurilor 
săvârșite în timpul „campaniilor antiteroriste”, declarând că numai „Dumnezeu sau 
Istoria” puteau să fie „tribunale supreme pentru actele comise”!. Prima măsură a 
noului președinte ales, socialistul Raul Alfonsin, un activist al drepturilor omului, a 
fost eliberarea prizonierilor politici. Având în vedere că forțele armate continuau să 
deţină o putere politică considerabilă, pentru a reuși să le integreze pașnic în noul 
proiect democratic, președintele Alfonsin a iniţiat negocieri secrete cu generalii. 
Armata urma să judece ea însăși, în tribunalele sale militare, principalii responsabili 
ai violărilor drepturilor omului, în schimbul promisiunii prezidenţiale de a nu intenta 
alte procese ofiţerilor. Judecarea în instanţe civile a militarilor era considerată de 
aceștia drept o campanie de distrugere a forțelor armate. în urma aceleiași negocieri, 
s-a stabilit anularea autoamnistiei decretate de militari cu câteva luni înainte de 
alegeri, dar și exonerarea de răspundere penală a celor care executaseră ordinele 
superiorilor. Proiectul lui Alfonsin a urmărit ca procesele să se limiteze la comandanții 
represiunii, pe care, de altfel, intenţiona să îi graţieze înainte de sfârșitul mandatului 
său prezidenţial”. 

Dar negocierile secrete nu au dus la rezultatul scontat, deoarece „Alfonsin a 
descoperit că într-o democraţie, parlamentele și tribunalele pot refuza să onoreze 
negocieri elitare de acest tip". Parlamentul a adus amendamente legii, astfel încât, 
în faţa inacţiunii tribunalelor militare, inculparea responsabililor represiunii a fost 
preluată de tribunalele civile. în numai câteva luni, nouă șefi ai juntei au fost judecaţi 
și condamnaţi pentru 709 capete de acuzare referitoare la diverse violări ale drepturilor 
omului. în ceea ce s-a numit „Procesul secolului”, au fost audiaţi 833 de martori și 
s-au produs trei tone de documente și 900 de ore de înregistrări. Sentința, transmisă 
în direct la radio și televiziune, i-a condamnat la închisoare pe viaţă pe principalii 
lideri ai regimului — inclusiv pe generalul Rafael Videla și pe amiralul Eduardo 
Massera. Alţi doi generali au fost condamnaţi la 17, respectiv 7 ani de închisoare, un 
brigadier la 4 ani și jumătate, ceilalți patru acuzați fiind achitaţi”!. în perioada imediat 
următoare s-au desfășurat alte câteva procese, dintre care cel mai mediatizat l-a vizat 
pe şeful poliţiei provinciei Buenos Aires, generalul Ramón Camps, condamnat la 25 de 
ani de închisoare pentru 600 de omucideri”. 


Asociaţiile de apărare a drepturilor omului și asociaţiile victimelor și familiilor 
acestora (precum celebra asociaţie a mamelor celor „dispăruţi”, Madres de Piaza de 
Mayo), nemulţumite de limitarea acţiunilor în instanţă și de blândeţea pedepselor, au 
continuat să militeze pentru condamnarea vinovaţilor și clarificarea trecutului. Mii de 
plângeri au fost înaintate tribunalelor civile (în decembrie 1986, existau 6.000 de 
cazuri implicând peste 600 de ofițeri)”, care au început să ancheteze nu numai 

comandanţi de cel mai înalt rang, ci și cadre intermediare ale armatei. Confruntat cu 
un fenomen pe care nu-l mai putea controla, guvernul a făcut mai multe încercări de 
a restrânge urmăririle penale, însă aceste decizii au fost urmate de fiecare dată de 
proteste publice de mare amploare. Cea mai drastică măsură de acest fel a fost Legea 
prescripţiei (Punto Final), care acorda un termen limită de 60 de zile pentru iniţierea 
oricărui nou caz în faţa tribunalelor. Protestele au scos în stradă 60.000 de oameni. 
Nu numai că numărul cazurilor nu a scăzut, ci tribunalele (care au decis să nu își ia 
vacanţa obișnuită în perioada sărbătorilor de iarnă) au fost copleșite de un val de noi 
cazuri intentate de organizaţiile civice, care implicau peste 300 de alți ofițeri“. 

Reacția armatei în fața acestor acțiuni a fost imediată: ofițerii citați nu se prezentau 
la audieri, adăpostindu-se în cazărmi, iar forțele armate au început o serie de rebeliuni 
militare, ca protest împotriva extinderii acuzărilor Ia ofițerii de rang secund. în urma 
acestei crize, parlamentul a votat o lege care urma să limiteze drastic amploarea 
proceselor. Legea Supunerii Datorate îi exonera de răspundere pe cei care executaseră 
ordinele superiorilor ierarhici, invocând faptul că militarii de rang mediu și inferior 
nu avuseseră autonomie de decizie, că pregătirea lor în armată însemnase „o îndoctri- 
nare cu scopul de a nega condiţia umană a adversarului” și că orice formă de 
rezistență fusese imposibilă. Următorul președinte argentinian, Carlos Menem, i-a 
grațiat prin decrete succesive, între 1989 și 1991, pe toți militarii întemnițați pentru 
violarea drepturilor omului, pe toţi liderii juntelor, precum și pe toţi membrii gherilelor'“. 
Măsurile sale au generat proteste de stradă ale societăţii civile, cea mai importantă 
manifestaţie reunind 80.000 de persoane pe străzile capitalei în decembrie 1990”. 

Acțiunile de justiție politică nu s-au încheiat însă în Argentina. Organizațiile de 
apărare a drepturilor omului și asociațiile de victime au rămas active, câștigând 
notorietate internațională. Tribunalele au devenit actori instituționali cheie în procesul 
de gestionare a trecutului, după ce o remaniere importantă a sistemului judiciar a făcut 
ca foștii complici ai regimului generalilor să fie înlăturați”. Impunitatea de care s-au 
bucurat militarii nu a fost niciodată absolută, judecătorii și militanţii pentru drepturile 
omului profitând de orice posibilitate de acţiune pe care le-o oferea legea. De exemplu, 
dat fiind că amnistia nu se aplica unor fapte considerate „atroce sau aberante", a fost 
pornită o serie de procese împotriva celor ce au răpit sau au dat ilegal spre adopţie 
copiii celor „dispăruţi”. Judecate sub acuzaţia de crime împotriva umanităţii, aceste 
cazuri i-au vizat pe unii dintre cei mai înalți responsabili ai regimului, precum Videla 
sau Massera. Tribunalele au făcut apel la dreptul internaţional, judecând aceste crime 
prin coroborarea Codului Penal naţional cu prevederile convențiilor internaţionale la 
care Argentina era parte”. 


Alte măsuri de justiţie de tranziţie au fost, în perioada 1990-2000, aşa-numitele 
„procese pentru adevăr". Deși desfășurate în faţa tribunalelor, ele nu au urmărit 

sancţionarea vinovaţilor, ci reconstituirea faptelor, în virtutea dreptului la adevăr și la 
doliu al familiilor celor „dispăruţi”. Tribunalul federal argentinian a organizat astfel 
de procese în legătură cu dispariţia a peste 2.000 de persoane”. 

în 2003, lucrurile au luat însă o nouă întorsătură. Noul președinte, Nestor Kirchner, 
a abrogat legile de amnistie și a introdus în Codul Penal argentinian imprescriptibi- 
litatea crimelor împotriva umanităţii. Astfel, procesele politice au devenit din nou 
posibile. în 2005, parlamentul a declarat ca fiind neconstituţionale Legile punctului 
final și a supunerii datorate, pe motiv că erau contrare convențiilor internaţionale ale 
drepturilor omului la care Argentina era parte (convenţii precum Convenţia genocidului 
și a imprescriptibilităţii crimelor împotriva umanităţii, care impun statelor datoria de 
a urmări în justiţie pe cei ce au violat drepturile omului, datorie care nu poate fi 
ocolită prin legi de amnistie sau de „supunere datorată”)”!. Această decizie a deschis 
perspective promițătoare pentru urmărirea injustiţie a miilor de militari protejaţi până 
atunci de impunitate. Pe data de 20 septembrie 2006, în cadrul unui proces împotriva 
unui fost ofițer de poliţie, un tribunal din La Plata a declarat pentru prima oară că 
violările drepturilor omului din timpul dictaturii militare pot fi calificate drept genocid 
organizat de stat - calificare cerută de multă vreme de organizaţiile civice argentiniene”. 
Această apreciere poate fi crucială pentru procesele viitoare, numărul de militari 
susceptibili de a fi trimiși în judecată ridicându-se în 2006 la cel puțin 400”. 


Cazul argentinian reflectă rolul hotărâtor pe care mobilizarea societăţii civile și a 
asociaţiilor de victime îl poate avea în procesul de gestionare a trecutului dictatorial, 
în ciuda influenţei pe care armata a continuat să o dețină în timpul tranziţiei, în ciuda 
politicii de un pas înainte, un pas înapoi (stop and go) pe care statul a avut-o cu privire 
la condamnarea crimelor fostului regim, militantismul civic a readus sistematic pe agenda 
publică problema aflării adevărului despre trecut și a pedepsirii vinovaţilor. Deși partidele 
politice au încercat să modereze măsurile de justiţie de tranziţie, pentru a nu pune în 
pericol tânăra democraţie argentiniană, activismul civic le-a împiedicat să instituţiona- 
lizeze uitarea cu privire la abuzurile dictaturii. De asemenea, judecarea cazurilor în 
instanţe civile, și nu în tribunale militare a redus în mod drastic impunitatea armatei. 
Abrogarea în 2003 a Legilor punctului final și a supunerii datorate a arătat că menţi- 
nerea unui puternic etos naţional cu privire la necesitatea de a face dreptate conduce la 
rezultate importante în contextul schimbării generaţiei de oameni politici și de judecători. 


3.2. Bolivia: un unic proces simbolic 


între 1964 și 1982, în Bolivia s-au succedat mai multe regimuri militare instaurate 
prin lovituri de stat, întrerupte de scurte perioade de democraţie. în acești ani, forțele 
militare au comis violări sistematice ale drepturilor omului, incluzând torturi, dispariţii, 

exil forțat, detenții ilegale și execuții arbitrare”. Cea mai brutală dictatură a fost cea 
a generalului Luis García Meza, care, deși a durat numai un an (din 1980 până în 
1981), a fost caracterizată de asasinate, de „dispariţia” a peste 1.000 de opozanți 
politici, de lipsa libertăților civile și de eșec economic”. Lovitura de stat prin care 
Meza a ajuns la putere (numită Cocaine Coup) a fost sprijinită de criminalul nazist 
Klaus Bărbie, refugiat în Bolivia după Al Doilea Război Mondial. 

în octombrie 1982, președintele Hernân Siles Suazo a decretat înființarea unei 
Comisii Naţionale de Investigare a Dispariţiilor - prima iniţiativă de acest fel din 
America Latină. Formată din 88 de cercetători, Comisia a investigat dispariţia a 155 
de persoane în perioada 1967-1982, fără însă ca detaliile acestor cercetări sau 
depoziţiile martorilor să fie făcute publice. După trei ani de cercetări, Comisia a fost 
dizolvată fără a fi redactat un raport final“. 

La doi ani după eșecul acestei Comisii, la presiunile partidelor de stânga, ale 
bisericii, sindicatelor, asociaţiilor de victime și ale altor organizaţii, Parlamentul 
bolivian a instituit proceduri judiciare împotriva generalului Garcia Meza, ministrului 
de Interne Luis Arce Gómez și a altor miniștri și comandanţi ai juntei, precum și a 
altor ofițeri ai armatei, poliţiei și grupurilor paramilitare (56 de persoane)”. Meza și 
acoliţii săi au fugit din ţară, fiind judecaţi in absentia. Ei au fost acuzaţi de trei tipuri 
de crime: lovitură ilegală de stat, violări grave ale drepturilor omului și acte de 
corupție. Uciderea premeditată de către armată a opt lideri ai unei grupări de stânga 
a fost caracterizată de tribunal ca fiind „genocid", în sensul de „distrugere a unui grup 
de politicieni și intelectuali”. Deși Convenţia internaţională împotriva genocidului nu 
menţionează opozanţii politici printre grupurile protejate, acuzaţia era justificată de 
Codul Penal bolivian, care includea „masacrele sângeroase” în definiţia domestică a 
genocidului”. De asemenea, tribunalul a respins argumentul „executării ordinelor”, 
citând prevederile constituţionale care limitau folosirea acestei linii de apărare”. 
După mai mult de șase ani de procedură și obstrucţii motivate politic”, în aprilie 
1993, Curtea Supremă a condamnat acuzaţii la pedepse grele (Meza și ministrul de 
Interne au fost condamnaţi la 30 de ani de închisoare, fără drept de grațiere). Dintre 
cei 48 de condamnaţi, numai 11 au putut fi încarceraţi, ceilalţi fugind din ţară. în 
1995, Meza a fost extrădat din Brazilia și se află în prezent în închisoare în La Paz. 


Aceste cazuri au fost singurele măsuri penale de gestionare a trecutului în Bolivia, 
în afara crimelor comise sub regimul Meza, abuzurile săvârșite în perioada 1964-1982 

nu au fost aduse în instanță, dezbaterea asupra naturii dictaturilor militare boliviene 
fiind închisă. Justiția de tranziție s-a rezumat astfel la condamnarea ultimului an de 
dictatură din lunga serie a regimurilor opresive succedate timp de aproape 20 de ani. 
Cu toate acestea, condamnarea fie și a unui singur autor de lovitură de stat a fost 
considerată de bolivieni ca o victorie a legii. Preşedintele Comisiei pentru Drepturile 
Omului din Parlamentul bolivian declara în ziua condamnării generalului Meza: 


Este o zi foarte importantă pentru Bolivia, deoarece reprezintă nu numai respingera 
dictaturii militare de către poporul bolivian, dar și o acțiune hotărâtă a Curții de a-i 
trimite pe aceşti oameni la închisoare. Cred că oamenii se vor gândi de două ori înainte 


de a mai plănui răsturnarea Guvernului prin forță armată”. 


Prin această sentință, declara un lider politic de stânga, „țara a reușit cel puțin să 
distrugă puterea impunităţii””. Totuși, cazul bolivian reflectă o justiţie penală de 
tranziţie al cărui scop principal a fost delegitimarea ultimului an de dictatură și uitarea 
trecutului în numele pacificării societăţii și al cooptării armatei în noul proiect 
democratic. Absența unui militantism puternic al asociaţiilor victimelor și al societăţii 
civile în vederea gestionării trecutului a făcut posibilă instaurarea tăcerii asupra 
crimelor comise în ceilalți 19 ani de dictatură militară. Delimitarea dintre fostul și 
noul regim s-a făcut numai prin delegitimarea administraţiei Meza, dar nu și a 
practicilor abuzive ale dictaturilor militare în general, tendinţele autoritariste con- 
tinuând în Bolivia o lungă perioadă de timp. 


3.3. Chile: de la autoamnistiere 
la constrângerile dreptului internaţional 


Democratizarea chiliana a putut beneficia de experienţa celorlalte tranziţii din regiune, 
deoarece alegerile libere au fost câștigate de partidele democrate abia în anul 1990. 
Dictatura militară a generalului Augusto Pinochet a fost, până în 1978, una dintre cele 
mai represive din întreaga Americă Latină. După această dată au fost organizate 
alegeri, câștigate însă de dreapta politică, favorabilă lui Pinochet. în 1980, junta a 
promulgat o Constituţie cu intenţia de „a cimenta trăsăturile fundamentale ale regimului 
autoritar pe termen nedefinit”. Senatul, Curtea Supremă și Consiliul de Apărare 
formau un „bloc instituţional” compact, constituit din membri desemnaţi de Pinochet”. 
Se instituia astfel un mecanism de numiri în posturi-cheie și de inamovibilități care 
făceau practic imposibilă reforma democratică. Chiar și după 1990, a fost greu de introdus 
o schimbare decisivă de personal în poziţiile-cheie. Acest lucru a fost accentuat de 
poziţia centrală pe care Pinochet continua să o ocupe chiar și după venirea la guvernare 

a forțelor democratice. Deși o înfrângere la limită într-un referendum din 1988 l-a 
împiedicat să rămână la putere pentru încă un mandat de opt ani, el a continuat să fie 
comandantul suprem al forțelor armate, organism aproape autonom faţă de statul 
chilian”. 

De-a lungul întregului regim, junta militară a făcut toate eforturile pentru a-și 
asigura impunitatea. în 1978 a fost decretată o lege de autoamnistie care acoperea 
toate actele comise după lovitura de stat din 1973 și până în acel moment. Chiar 
înainte de preluarea puterii de către forțele democratice, a fost promulgată o lege 
organică, ce interzicea orice investigare a crimelor regimului militar și a actelor de 
trădare și corupţie comise înainte de 1990”. 


Având în vedere aceste obstacole legale aproape insurmontabile, noul președinte 
Patricio Aylwin nu a anunţat o politică oficială de urmărire penală a crimelor regimului 
militar, ci a cerut dreptate „în măsura posibilului". în acest spirit, tribunalele 
chiliene au urmat modelul argentinian al „proceselor pentru adevăr” : deși amnistia 
făcea imposibilă orice pedepsire a celor vinovaţi, totuși faptele trebuiau investigate 
judiciar în numele dreptului familiilor victimelor de a cunoaște soarta celor „dispăruţi”. 
Numai câteva procese au putut fi duse însă la bun sfârșit. în 1990 a fost constituită 
Comisia Naţională Chiliana pentru Adevăr și Reconciliere, care, în decurs de opt luni, 
a redactat un raport, în urma audierii a 4.000 de victime sau moștenitori ai acestora, 
precum și a câtorva militari care s-au prezentat de bunăvoie în calitate de martori. Au 
fost repertoriate numele a 2.279 de morţi, dintre care 49 aveau sub 16 ani la data 
asasinării lor”. 

Dincolo de obstacolele legale, absenţa măsurilor de gestionare a trecutului a fost 
cauzată și de faptul că Chile era statul cu cea mai puternică moștenire autoritară din 
regiune, garantul și elementul cel mai activ al acestei moșteniri fiind însuși generalul 
Augusto Pinochet. Pe de o parte, puterea de care se bucura acesta își avea sursa în 
„abilitatea sa de a menţine o unitate absolută în cadrul armatei ca instituție". Pe de 
altă parte, Pinochet beneficia de sprijinul unei părți importante a opiniei publice, 
caracterizate de o teamă obsesivă de polarizare a societății și de repetare a trecutului. După 
cum analizează Aguilar și Hite, în America Latină „legitimitatea reziduală a dictaturii 
este legată de un discurs obsesiv despre ordine și pace socială, ca și cum o parte a acestor 


societăţi subscrie automat la maxima kantiană «prefer nedreptatea dezordinii»"". în 

martie 1998, Pinochet a demisionat din fruntea armatei după 25 de ani, instituindu-se 
în schimb senator pe viaţă (poziţie care îi asigura impunitatea în faţa legii). 

Lucrurile s-au schimbat însă fundamental șapte luni mai târziu, odată cu arestarea 
sa neașteptată la Londra, unde era internat în spital. Judecătorul spaniol Baltazar 
Garzon a emis un mandat internaţional de arestare, sub acuzaţii de terorism, genocid 
și tortură în cadrul Operațiunii Condor (3.051 de cazuri de dispariţii și asasinate), iar 
Curtea Supremă spaniolă s-a declarat aptă să-l judece pe fostul dictator, conform 
principiului jurisdicției universale privind crimele împotriva umanităţii. Asumarea 
acestui act de către justiţia spaniolă avea la bază, pe de o parte, faptul că zeci de 
spanioli care trăiseră în Chile fuseseră victime ale persecuției lui Pinochet și, pe de 
altă parte, faptul că puternica imigrație chiliana din Spania se mobilizase de-a lungul 
anilor pentru a denunța abuzurile dictaturilor din conul sudic. A urmat o bătălie 
juridică de 16 luni, în care cererea lui Pinochet de acordare a imunităţii ca fost șef de 
stat a fost refuzată de Camera Lorzilor (cea mai înaltă instanță din Marea Britanie), 
care a votat în favoarea extrădării sale. Deși a fost eliberat din motive umanitare (fiind 
declarat inapt mental), detenţia lui Pinochet în Anglia a marcat un moment de răscruce 
în dreptul penal internaţional”. Pentru prima dată, un șef de stat era arestat într-o ţară 
străină pentru crime împotriva umanităţii, fără ca statul în care acestea fuseseră 
săvârșite să emită vreun mandat de arestare sau vreo cerere de extrădare. 

Arestarea lui Pinochet a schimbat drastic situaţia în Chile. încurajați de întorsătura 
pe care o luau lucrurile, judecătorii chilieni au început să dea curs plângerilor intentate 
de victime și de urmașii acestora. Judecătorul Curţii Supreme, Juan Guzmân, a 
investigat peste 80 de cazuri“ și a propus ridicarea imunităţii parlamentare a fostului 
șef al statului. în august 2000, senatorul pe viață Augusto Pinochet a fost pus sub 
acuzaţie. Deși în 2002 a fost declarat inapt pentru judecată din motive de sănătate 
mentală, Pinochet nu s-a mai bucurat de imunitate parlamentară, verdictul de demență 
senilă obligându-l să demisioneze din Senat. La aproape doi ani după demisie, în 
2004, în urma unui interviu televizat în care Pinochet părea a fi în deplină formă, 
Curtea de Apel i-a revocat statutul de incapabil mental. Acest fapt a condus la 
deschiderea mai multor procese împotriva sa pentru crime, asasinate și torturi săvârșite 
în timpul regimului său, dar și pentru fraudă fiscală, falsificare de documente și 
spălare de bani provenind din traficul de arme și de droguri după 1990“. în fiecare 
dintre aceste cazuri, statutul sănătăţii sale mentale a fost repus în discuţie, imunitatea 
fiindu-i acordată în unele cazuri, în altele fiind pus sub acuzare și arest preventiv la 
domiciliu. Pinochet a murit la 10 decembrie 2006 la vârsta de 91 de ani, fără să fi fost 
condamnat pentru niciuna dintre gravele acuzaţii ridicate împotriva sa. 

Arestarea lui Pinochet a marcat însă fisurarea întregului sistem de imunităţi care 
apăra forțele armate și a deschis calea unei justiţii de tranziţie în Chile. 

în primul rând, pactul de loialitate care unea armata în jurul lui Pinochet a încetat 
să mai funcţioneze. în 2001, Pinochet a susţinut în faţa judecătorului Guzmân că 


42. Vezi, de exemplu, Geoffrey Robertson, http: //www.ushmm.org/conscience/analysis/details. 
php?content=2000-09-15 (consultat la 16 noiembrie 2006). 

43. http://www.derechos.org/nizkor/chile/juicio/burneo.html (consultat la 16 noiembrie 2006). 

44. Aceste cazuri sunt trecute în revistă în necrologul publicat de cotidianul Le Monde : „Augusto 
Pinochet, ancien dictateur chilien", 11 decembrie 2006. 

ofiţerii care au participat la crimele asociate așa-numitei „Caravane a morţii” au 
acţionat independent de ordinele sale - o răsturnare dramatică faţă de poziţia de până 
atunci. Acest refuz de a-și asuma responsabilitatea pentru actele subalternilor săi a dus 
la dezavuarea publică a lui Pinochet de către foștii loialiști, marcând „prăbușirea 
unităţii absolute dintre Pinochet și armată ca instituţie". 

Un al doilea factor important a fost reprezentat de „variabila generaţională”, în 
sensul că judecătorii Curţii Supreme sau alți oficiali militari desemnaţi de Pinochet au 
ieșit la pensie, lăsând loc unei alte generaţii mai puţin legate de regimul trecut. Aceste 
reînnoiri ale aparatului de stat au creat un spaţiu mai mare de manevră pentru măsuri 
de justiţie politică, „ofiţerii militari fiind mai puţin servili față de fostul regim și 
judecătorii fiind din ce în ce mai mult numiţi de către regimul democratic". 

In al treilea rând, evoluţia dreptului internaţional a făcut posibilă o schimbare în 
jurisprudenţa Curţii Supreme din Chile, care a început să argumenteze în cazurile 
majore aflate în dezbatere că legislaţia internaţională a drepturilor omului are prioritate 
asupra legii naţionale de amnistie și că dispariţiile constituie „crime continue” până la 
descoperirea corpurilor, ceea ce înseamnă că aceste crime nu pot fi amnistiate până la 
identificarea cadavrelor“. Astfel de decizii au făcut posibilă apariţia măsurilor de 
justiţie penală de tranziţie la mai mult de zece ani de la căderea fostului regim. 

Al patrulea factor semnificativ a fost dezvoltarea în Chile a „uneia dintre cele mai 
puternice, mai durabile și mai extinse mișcări ale drepturilor omului din America 
Latină””, formată nu numai din asociaţiile victimelor, ci și din partidele de stânga 
aflate la guvernare, asociaţii juridice, Biserica Catolică și organizaţii nonguverna- 
mentale internaţionale. 

Deşi Augusto Pinochet nu a fost pedepsit pentru crimele comise, acţiunea justiţiei 
a făcut ca moștenirea sa să nu fie una de apărător al securităţii naţionale sau de artizan 
al „miracolului economic”, ci de dictator sângeros împotriva căruia s-a mobilizat 
justiţia internaţională. „Arestarea sa la Londra a stabilit un precedent ce va constitui 


peste 100 de ani singurul lucru pe care lumea și-l va mai aminti despre Pinochet"”. 


45. „Caravana Morţii” desemnează operaţiunea unor brigăzi militare chiliene de dreapta, comandate 
de generalul Pedro Espinoza Bravo, care, între 30 septembrie și 22 octombrie 1973, imediat 
după preluarea puterii de către Augusto Pinochet, în 11 septembrie 1973, au asasinat 120 de 
lideri și militanţi ai forţelor de stânga. Acest episod a constituit baza acuzaţiei judecătorului 
spaniol Baltazar Garz6n, care a condus la arestarea lui Pinochet la Londra. în 2001, Curtea de 
Apel chiliana l-a acuzat de Pinochet de complicitate la „Caravana Morţii”, cauza rămânând însă 
nesoluţionată. 

46. Paloma Aguilar, Katherine Hite, art. cit., pp. 213-214. 

47. Ibidem, p. 209. 

48. Alexandra Barahona de Brito, art. cit., p. 148. 

49. Ibidem, p. 135. 

50. „Pinochet legacy will be his dictatorship not his economic policy", http: //www.thedialogue.org/ 
page.cfm?pageID=32&pubID=1618 (consultat la 3 decembrie 2008). 

3.4. Uruguay: renunțarea la pretenția punitivă a statului 


Regimul militar instaurat în anul 1973 în Uruguay a cedat puterea unui guvern civil 
în 1985. Spre deosebire de alte țări latino-americane, violările drepturilor omului în 
Uruguay sunt mai puțin cunoscute, iar dictatura uruguayană este privită ca un caz mai 
puțin grav - deoarece se crede că numărul asasinatelor și disparițiilor este mai mic 
decât în alte părți. Cu toate acestea, se estimează că, în timpul dictaturii, unul din 500 
de uruguayeni a fost torturat, iar unul din 50 încarcerat din motive politice". 

Tranziţia postautoritară a fost precedată de negocieri secrete cu forțele militare în 
august 1984, în cadrul așa-numitului Pact de la Clubul Naval - în cadrul căruia s-a 
stabilit că violările drepturilor omului din timpul dictaturii nu vor fi pedepsite penal”, 
în consecință, noul preşedinte, Julio Măria Sanguinetti, a declarat că, în numele 
„pacificării” societăţii, nu se vor lua măsuri oficiale de condamnare a fostului regim, 
dar că nu va fi împiedicată investigarea plângerilor penale individuale”. în același 
timp, o Lege de Pacificare Naţională a amnistiat toți prizonierii politici și de drept 
comun care nu comiseseră sau nu fuseseră complici în omoruri cu premeditare. în 
martie 1985 au fost eliberați 735 de prizonieri politici, alți 65, condamnaţi pentru 
omor, rămânând în închisoare”. în același an a fost promulgată Legea Reintegrării 
celor Disculpaţi, care a permis reabilitarea a 10.500 de foști angajaţi din administraţie 
şi acordarea de pensii altor 6.000, alături de o altă lege care facilita reîntoarcerea în 
țară a celor exilați”. 

între timp, organizaţiile nonguvernamentale și asociaţiile victimelor au lansat 
acţiuni injustiţie împotriva ofiţerilor. Până în decembrie 1986 au fost investigate 734 
de cazuri implicând sute de militari și ofiţeri de poliţie”. în virtutea Pactului de la 
Clubul Naval, ca și în cazul Argentinei, guvernul și președintele au susținut că 
abuzurile armatei trebuiau judecate numai de tribunale militare. însă Curtea Supremă 
de Justiţie a respins această poziţie. 40 de procese au fost imediat iniţiate de tribunalele 
civile împotriva a 180 de reprezentaţi ai armatei și ai poliţiei politice. Ele au fost însă 
tergiversate din cauza unui ordin direct comunicat militarilor de către Ministerul 
Apărării, prin care le interzicea să apară în faţa tribunalelor, să depună mărturii sau 
să corespondeze cu judecătorii”. în contextul declanșării acestor procese, membrii 
forțelor armate și comandantul suprem, generalul Hugo Medina, au început să aibă o 
atitudine tot mai amenințătoare, cerând o acţiune legislativă hotărâtă pentru stoparea 
proceselor. în faţa activismului curților civile de justiţie și a atitudinii ambigue a 
partidelor politice (care erau conștiente de pericolul continuării proceselor, dar nu 

erau pregătite să își asume costul politic al încetării lor), cu numai două zile înainte 
ca 13 ofiţeri să apară în faţa tribunalului, președintele Sanguinetti a prezentat în 
parlament proiectul Legii caducităţii pretenţiei punitive a statului (Ley de Caducidad 
de la Pretensiân Punitiva del Estado), prin care statul renunţa la dreptul său de a 
pedepsi abuzurile fostului regim”. Astfel, voinţa prezidenţială de a îngropa orice 
iniţiativă de gestionare a trecutului, precum și jocurile politice dintre diversele partide 
(care, „deși își declarau sprijinul pentru adevăr și dreptate în timpul și imediat după 
alegeri, odată aflate în faţa deciziilor, le-a lipsit voinţa sau posibilitatea de a face pașii 
necesari pentru atingerea acestui obiectiv”), au determinat absenţa oricărei iniţiative 
oficiale de a lămuri trecutul dictatorial în Uruguay. Nu au existat niciun fel de reparaţii 
pentru familiile victimelor, deoarece nu a existat o recunoaștere oficială a dispariţiilor 
sau a asasinatelor politice. Atitudinea fără echivoc a președintelui Sanguinetti s-a 
manifestat și în timpul celui de-al doilea mandat al său (1995-2000), când a respins 
sistematic orice încercare de relansare a investigaţiilor, deși Legea caducităţii lăsa 
deschisă această cale pentru cei ce doreau să afle soarta „dispăruţilor”. 

Societatea civilă nu s-a oprit însă aici, preluând iniţiativa actelor de gestionare a 
trecutului. Astfel, vreme de trei ani, organizaţia nonguvernamentală SERPAJ, cu 
ajutorul altor organizaţii religioase și de apărare a drepturilor omului, a condus 
investigaţii privind represiunea, redactând în 1989 raportul Uruguay Nunca Mas. 
Deși acesta a fost un bestseller naţional, opinia publică din Uruguay a preferat să 
sprijine Legea caducităţii într-un referendum organizat pe această temă în 1989: 
„rezultatul a confirmat faptul că uruguayenii, într-un climat de ameninţări din partea 
ofiţerilor militari și a președintelui, au fost convinși că a continua politica de dreptate 
însemna a pune în pericol procesul de tranziţie””. 

Ca și în celelalte ţări din regiune, organizaţiile nonguvernamentale nu au încetat 
însă să folosească orice breșă existentă în zidul de impunitate care îi proteja pe 
responsabilii represiunii. Dacă Legea caducităţii absolvea crimele comise între 1973 
și 1985 de către militari și polițiști, ea nu îi scutea de răspundere și pe civili. Astfel, 
fostul președinte Juan Măria Bordaberry, autor al loviturii de stat din 1973, a putut fi 
anchetat pentru asasinarea a opt comuniști în 1972 (Legea caducităţii neacoperind 
crimele dinainte de puci)“. O altă posibilitate de aflare a adevărului a fost deschisă de 
investigaţiile conduse în ţările vecine, care îi priveau și pe uruguayenii implicaţi în 
Operaţiunea Condor, ca autori sau ca victime; anchetele din Argentina au dus la 
descoperirea sorții unor uruguayeni „dispăruţi””. 

în timpul mandatului său din 2000-2004, președintele Jorge Battle Ibânez a 
recunoscut pentru prima oară în mod oficial existenţa în Uruguay a terorismului de 
stat, a crimelor, torturilor și dispariţiilor - acţiune percepută de organizaţiile de 
apărare a drepturilor omului drept „un pas de uriaș” în această ţară în care dispariţiile 

erau negate“. în 2005, după ce stânga politică a câștigat alegerile, noul președinte 
Tabare Vâsquez a promis acţiuni oficiale pentru avansarea justiţiei de tranziţie. Legea 
caducităţii, confirmată prin referendum, rămâne însă un obstacol de netrecut în faţa 
unei politici cu adevărat eficace. 

în Uruguay, iniţiativele de gestionare a trecutului dictatorial au fost în marea lor 
majoritate private. Statul a renunţat în mod explicit la prerogativele sale de sancționare 
a nedreptăţii, ca o capitulare a ordinii de drept în faţa amenințării forțelor armate. 
Conservarea defacto a puterii de către militari și dezbinarea interpartinică (votul final 
al Legii caducităţii a culminat aproape cu un schimb de focuri în parlament) au fost 
cauzele cele mai importante ale acestui eșec al statului, favorizat și de incapacitatea 
societăţii civile de a se organiza într-o mișcare coerentă și de a stabili alianțe cu 
partidele politice. 


63. Virginie Poyetton, „Cela fait 30 ans qu'ils ont disparu", http://risal.collectifs.net/artiele. 
php3?id_article=1600 (consultat la 21 noiembrie 2006). 


4. Africa de Sud: justiția restaurativa 


Cazul Africii de Sud este unic în peisajul strategiilor de gestionare a trecutului 
opresiv, deoarece în această ţară, pentru prima oară, justiţia de tranziţie nu a fost 
concepută ca imperativ al dreptăţii absolute și nici nu a fost evitată în numele 
reconcilierii, ci a fost gândită și aplicată ca politică publică de reconstrucţie a naţiunii. 
Nu drepturile victimelor sau pedepsirea vinovaţilor, ci reconcilierea socială prin 
aflarea adevărului, și nu prin uitare, ca în cazul spaniol, a fost scopul fundamental al 
justiţiei de tranziţie sud-africane. Crearea modelului sud-african a beneficiat, pe de o 
parte, de experienţele tranziţiilor latino-americane și est-europene, și, pe de altă 
parte, de cristalizarea unei reflecţii academice internaţionale și interdisciplinare asupra 
conceptului de justiţie de tranziţie. Diversele politici de gestionare a trecutului au 
putut fi astfel evaluate, alese și adaptate contextului particular al Africii de Sud. 


Colonizată de olandezi în secolul al XVII-lea, devenită dominion britanic în 1910, 
Africa de Sud avea deja în spate o lungă istorie de discriminare rasială în 1948, când 
a fost instaurat apartheidul. Această politică viza în realitate păstrarea supremaţiei 
rasei albe puternic minoritare, deși ea a fost prezentată ca o politică de dezvoltare și 
de conservare a culturii fiecărei etnii din Africa de Sud (negri Bantu, metiși, asiatici, 
albi). Politica de apartheid (în olandeză - „a menţine separat”) consta într-o serie de 
legi ce vizau separarea totală, geografică, politică, socială și culturală a etniilor 
Africii de Sud. Acestea puteau locui doar în zone clar delimitate, căsătoriile mixte 
erau interzise, serviciile și locurile publice erau segregate, toate acestea pe fondul 
inechităţii sociale dintre albi și negri: educaţia publică, codul muncii și distribuirea 
resurselor economice defavorizau net populaţia de culoare!. începând cu 1959, au fost 
delimitate regiuni pentru populaţia neagră Bantu (așa-numitele Bantustane), care 
urmau să devină mai întâi state autonome, apoi independente. Aceste regiuni, care 
însumau 13% din teritoriu, erau lipsite însă de resurse naturale și incapabile de 
autonomie economică. Ura rasială a mers până la proiectarea unor măsuri de cugenie 
sau de folosire a armelor chimice împotriva populaţiei de culoare. 


Populaţia majoritară neagră, din ce în ce mai conștientă de condiţia sa, s-a coalizat 
în mișcări politice încă de la începutul secolului XX, fondând în 1912 Congresul 
Naţional African. împreună cu alte organizaţii politice Bantu care militau împo- 
triva apartheidului, Congresul a fost interzis în 1960, în urma manifestaţiei de la 


1. Pentru istoria politicii de apartheid vezi François-Xavier Fauvelle-Aymar, Histoire de l'Afrique 
du Sud, Seuil, Paris, 2006, sau Paul Coquerel, La nouvelle Afrique du Sud, Gallimard, Paris, 1999. 

Sharpeville’, reprimată sângeros de autorităţi. Gruparea și-a continuat activităţile în 
clandestinitate, trecând la acţiuni de gherilă armată. Liderul mișcării, Nelson Mândela, 
a fost arestat în 1962 și condamnat la închisoare pe viață. între timp, pe plan 
internaţional, apartheidul era condamnat tot mai viguros, Organizaţia Naţiunilor Unite 
impunând sancțiuni în mai multe rânduri. în 1976, reprimarea violentă a unei 
manifestații de liceeni de culoare în orașul Soweto" a indignat opinia publică interna- 
ţională, generând căderea guvernului „alb”. în contextul crizei politice și sociale din 
acea perioadă, noul guvern condus de Pieter Willem Botha a încercat mici reforme ale 
apartheidului, ceea ce, departe de a liniști spiritele, a agravat protestele și acţiunile 
armate ale populaţiei de culoare, ajungându-se până la declararea stării de urgență‘. 


între 1989 și 1991, premierul Frederik De Klerk a integrat în guvern reprezentanți 
ai majorității de culoare și a suprimat legile de apartheid, după 40 de ani de 
discriminare rasială. Congresul Național African a redevenit legal, populației de 
culoare i s-a acordat dreptul de a vota și de a candida la funcții publice. Mândela a fost 
eliberat din închisoare și a câștigat primele alegeri prezidenţiale multirasiale în 1994. 
Tranziţia la democraţie nu a fost însă pașnică, ci marcată de violenţe, care au costat tot 
atâtea vieţi între 1990 şi 1994 cât în întreaga istorie a apartheidului începând cu 1948. 

Caracteristica procesului de gestionare a trecutului în Africa de Sud a fost căutarea 
reconcilierii naţionale și a reformei sociale, mai degrabă decât a măsurilor de justiţie 
precum procesele penale. Kader Asmal, ministru al Educaţiei, declara în 2000 : 


Mi se pare mai puţin important, personal și ca ministru de stat, să-l văd pe P.W. Botha 
în spatele gratiilor, decât să-i văd pe acoliţii săi ideologici opriţi în încercările lor de a-i 
perpetua moştenirea socioeconómica. într-un sistem care a ucis mult mai mulți copii 
prin malnutriție și lipsa apei decât a ucis adulți cu gloanţe și bombe, dramatismul unui 
proces al militariştilor ar umbri atrocitatea tot atât de reală a sistemului însuşi“. 


De altfel, imediat după câștigarea alegerilor, în mai 1994, noul președinte Nelson 
Mândela a cerut populaţiei „iertarea” crimelor trecutului, propunând elaborarea unei legi 
de amnistie. Acest proiect fusese deja stipulat în noua Constituţie, care prevedea, pe baza 
unui act normativ votat de parlament, iertarea infracţiunilor cu caracter politic săvârșite 


2.  Manifestaţie organizată de populaţia de culoare în 21 martie 1960 împotriva impunerii paşa- 
poartelor speciale indicând apartenenţa rasială și limitând accesul negrilor în diverse zone, 
violent reprimată de autorităţi şi soldată cu 79 de morţi şi 178 de răniţi. 

3. în 16 iunie 1976, câteva sute de adolescenţi de culoare au manifestat la Soweto, în periferia 
Johannesburgului, împotriva impunerii învăţământului exclusiv în limba comunităţii albe (afrikaans). 
Manifestaţia a fost reprimată brutal de autorităţi, represiunea soldându-se, conform statisticilor 
oficiale, cu 23 de morţi şi 220 de răniţi. Bilanţul real al victimelor nu se cunoaște, dar anumite 
organizaţii avansează cifre care fac referire Ia mai mult de 500 de morţi. Una dintre primele 
persoane asasinate, Hector Pieterson, un adolescent de 12 ani, va deveni simbolul represiunii 
oarbe a regimului. 

4. „Obituary : P.W. Botha", BBC News, 31 octombrie 2006 (http : //news.bbc.co.uk/go/pr/fr/-/2/ 
hi/africa/2281566.stm, consultat la 1 decembrie 2008). 

5. Kader Asmal, „Truth, Reconciliation and Justice : the South African Experience in Perspective”, 
The Modern Law Review, voi. 63, nr. 1, ianuarie 2000, p. 10. 

6. Ibidem, p. 16. 

în timpul apartheidului’. Amnistia abuzurilor dictaturii era astfel „constituționalizată”, 
act unic în întreg peisajul justiţiei de tranziţie moderne. Dezbaterea asupra acestei legi 
a durat aproape un an și jumătate, timp în care mai multe sesizări penale au fost depuse 
la procuratură împotriva foștilor responsabili implicaţi în acte de tortură sau omor. în 
acest context, pentru a evita intentarea de procese, Guvernul De Klerk a publicat în 
ianuarie 1995 o listă cu aproximativ 3.500 de membri ai forţelor de securitate, care 
beneficiau de imunitate în faţa justiţiei. Ministerul Justiţiei nu a recunoscut însă 
validitatea acestui act”, fapt care a permis demararea câtorva acţiuni în instanţă. 

Puținele procese care au avut loc în Africa de Sud privind crimele din timpul 
apartheidului s-au finalizat însă cu achitări (ca în cazul doctorului Wouter Basson, acuzat 
că a realizat experimente medicale pe prizonieri negri”, sau cazul lui Magnus Malan, 
ministru al Apărării în Guvernul Botha, achitat împreună cu alţi 21 de acuzaţi de crime, 
fapt care a provocat un scandal public privind loialităţile pro-apartheid ale procurorului!!). 
Singurul condamnat (la 212 ani de închisoare pentru crime împotriva umanităţii) a fost 
Eugene de Kock, șeful unei unităţi speciale însărcinate cu asasinatele politice”. 

După 18 luni de dezbateri intense cu privire la amnistierea trecutului, în Parlamentul 
sud-african a fost votat Actul de promovare a unităţii naţionale și reconcilierii, care 
mandata înfiinţarea Comisiei pentru Adevăr și Reconciliere. Desmond Tutu, arhiepiscop 
anglican de culoare, laureat al Premiului Nobel pentru Pace, a fost numit președinte 
al Comisiei, iar vicepreședinte - albul Alex Boraine, fost preşedinte al Centrului 
Internaţional pentru Justiţie de Tranziţie de la New York. Comisia urma să investigheze 
crimele și abuzurile comise în perioada 1948-1994 și să stabilească adevărul despre 
apartheid. Audierile au început în aprilie 1996, iar în octombrie 1998 Comisia și-a 
publicat raportul final. Au depus mărturie peste 23.000 de victime și martori, dintre 
care peste 2.000 au apărut în audieri publice, televizate în direct”. Au fost investigate 
inclusiv crimele săvârșite de membrii Congresului Naţional African. în textele fonda- 
toare ale Comisiei se precizează că finalul lucrărilor sale înseamnă îngroparea definitivă 
a trecutului, interzicând orice nouă revelaţie. Desmond Tutu declara: 


Acordăm un termen de doi ani pentru dezvăluirea trecutului, după care cortina va 
cădea. După această dată, nimeni nu va mai putea să se prezinte și să povestească noi 
orori, pentru că va fi avut deja ocazia să o facă. După această dată, ţara nu va mai putea 
fi ostatica unor noi revelații". 

11. Kader Asmal, art. cit, p. 13. 

Particularitatea Comisiei sud-africane a fost oferta de „amnistie contra adevăr" 
făcută vinovaţilor care își mărturiseau crimele. Comisia a avut puteri cvasijudiciare, 
putând să recomande iertarea crimelor în schimbul mărturisirilor complete. în cazul 
în care o condamnare fusese deja pronunţată, sentința urma să fie casată, iar persoana 
în cauză eliberată imediat'?. Mărturisirile vinovaţilor, împreună cu depoziţiile victi- 
melor, urmau să constituie versiunea „definitivă” a istoriei apartheidului”. Amnistia 
era recomandată dacă se întruneau trei condiţii: deplina dezvăluire a faptei și a 
contextului săvârșirii acesteia; motivaţia abuzului trebuia să fi fost de natură politică; 
abuzul trebuia să fi fost proporţional cu obiectivul politic urmărit”, excluzând deci 
acte de cruzime sau „exces de zel" din partea celui care a comis fapta. Dintre cele 7.112 
cereri de amnistie, s-au aprobat 849 și au fost refuzate 5.392. Un singur membru al 
cabinetului Botha a solicitat amnistie. Botha însuși a refuzat să apară în fața Comisiei 
pentru a depune mărturie”. 


Modelul sud-african de justiţie de tranziţie s-a bazat pe ideea că reconcilierea 
naţională și aflarea adevărului erau scopuri mult mai importante decât pedepsirea 
vinovaţilor. Meritul Comisiei a constat în stabilirea adevărului despre lunga perioadă 
de nedreptate și aducerea faţă în faţă, în spectacole publice, în faţa întregii naţiuni, a 
torţionarilor și a victimelor lor, reintegraţi într-o comunitate morală aflată sub semnul 
iertării și reconcilierii. Considerat exemplar prin natura sa nonviolentă, modelul 
sud-african de justiţie de tranziţie a fost totuși criticat pentru sacrificarea dreptăţii în 
numele pacificării societăţii, mai ales în condiţiile în care numeroși vinovaţi nu au 
apărut în fața Comisiei. Absența proceselor și a condamnărilor a fost denunţată de o parte 
importantă a victimelor, multe dintre acestea refuzând să depună mărturie și declarându-se 
nemulțumite de activitatea ei. De asemenea, dezbaterea asupra „capitolelor dureroase” 
din istoria Africii de Sud a continuat să suscite disensiuni și emoții în rândul populaţiei, 
Comisia nereușind să elimine conflictele sociale generate înjurai abuzurilor trecutului, 
istoria oficializată de ea fiind criticată de toate părţile implicate în conflict”. 


15. Sandrine Lefranc, op. cit., p. 58. 

5. Europa de Est 


Regimurile comuniste din Europa de Est au avut importante caracteristici comune, 
care au făcut ca în literatura de specialitate, mai ales în cea aparţinând curentului 
tranzitologic, întreaga regiune să fie analizată ca un bloc unitar. Deși fiecare ţară 
prezintă caracteristici ce au influenţat hotărâtor gestionarea trecutului după 1990, pe 
care le vom prezenta în următoarele studii de caz, este important să subliniem 
elementele similare dictaturilor comuniste est-europene, definitorii pentru cadrul 
general al tranziţiei din acest spaţiu. 

Asemănarea dintre aceste regimuri este vizibilă în primul rând în originea lor 
comună, în dependenţa faţă de cursul politic și economic impus de Moscova și în 
coincidenţa apariţiei, duratei și prăbușirii lor. Dictaturile comuniste est-europene au 
fost instaurate în urma celui de-al Doilea Război Mondial prin ocupaţie militară 
sovietică (cu excepţia Iugoslaviei și a Albaniei), iar guvernele pro-moscovite au 
obţinut în general puterea prin alegeri fraudate. Modul în care a fost impus comunismul 
face ca acesta să fie privit astăzi, în multe dintre ţările din Est, ca fiind în integralitate 
un regim de ocupaţie, antinaţional și fără nicio legitimitate. Această viziune fără nuanţe 
este contrazisă însă la o privire mai atentă asupra duratei de 45 de ani a regimului în 
ţările-satelit și de aproape 75 de ani în Uniunea Sovietică. O astfel de analiză indică 
o cooptare masivă a populaţiei la proiectul comunist, perceperea de către populaţie a 
fostului regim drept un factor de modernizare economică și de progres social’, existența 
unei rețele impresionante de informatori, adeziunea în cazuri precum România, Albania 
sau lugoslavia la naționalismul promovat de conducerea partidului. 


De asemenea, longevitatea comunismului est-european a implicat existența mai 
multor etape istorice, diferențiate atât prin evoluția cursului politic și economic, cât și 
prin metodele folosite de Partidul Comunist pentru a-și asigura dominaţia asupra 
societăţii. După un deceniu de consolidare prin brutalitate, caracterizat de crime ale 
aparatului de stat săvârșite sistematic în disprețul legii și fără a fi ascunse în faţa 
opiniei publice, moartea lui Stalin, în 1953, a marcat o relaxare progresivă a violenţei, 
precum și o schimbare a generaţiei de lideri. Acest nou curs a însemnat o liberalizare 
politică și în unele ţări economică, fără însă ca influența URSS asupra statelor din 
Europa de Est să slăbească (Moscova neezitând să intervină în forță în Ungaria în 


1. Daniel Barbu, «Participation politique et clivages politiques en Roumanie. Du communisme au 
postcommunisme"”, în Jean-Michel De Waele (6d.), Les clivages politiques en Europe centrale 
et orientale, Bruxelles, Editions de l'Université Libre de Bruxelles, 2004, pp. 140-145. 

1956 sau în Cehoslovacia în 1968) și fără ca represiunea politică internă să dispară. 
Metodele au cunoscut însă schimbări importante. Teroarea făţișă a fost abandonată, 
pentru a fi înlocuită cu o supraveghere continuă și ubicuă, cu abuzuri permanente și 
la toate nivelurile, cu discriminări și politici arbitrare. Ultimele decenii ale regimurilor 
comuniste din Europa de Est au fost caracterizate însă de un efort al autorităţilor de 
a respecta, cel puţin în aparenţă, legalitatea socialistă și de a ascunde în faţa opiniei 
publice, interne și internaţionale, abuzurile săvârșite de autorităţi. Atât schimbarea 
naturii represiunii, cât și ascunderea crimelor de stat chiar și în documentele partidului 
și ale poliţiei politice vor avea consecinţe importante pentru justiţia penală de tranziţie, 
dovedirea implicării înalților responsabili în astfel măsuri, investigarea și judecarea 
faptelor devenind extrem de dificile. 


O altă caracteristică comună regimurilor din Europa de Est este modul în care s-a 
produs desprinderea de comunism. Căderea acestor regimuri a coincis în toate țările 
din regiune, cu excepţia Uniunii Sovietice și Albaniei: sfârșitul anului 1989 a adus cu 
sine prăbușirea în lanţ a dictaturilor comuniste din Polonia, Ungaria, Germania de 
Est, Cehoslovacia, Bulgaria și România. Schimbarea puterii s-a realizat, în general, 
pe cale pașnică, prin negociere între înalții demnitari ai Partidului Comunist și 
reprezentanţii organizaţiilor civice, cu excepţia României, unde schimbarea a fost 
însoţită de violenţe. Tranziţia negociată din Polonia, Ungaria sau Bulgaria le-a asigurat 
pentru o vreme fostelor elite comuniste impunitatea penală, iar victoria în alegeri a 
moștenitorilor Partidului Comunist a marcat în general stoparea politicilor de justiţie 
de tranziţie iniţiate de primele guverne postcomuniste. 


De asemenea, spre deosebire de tranziţiile din America Latină, transformările radicale 
operate în fostul spaţiu comunist nu au fost numai politice, ci și economice, sociale, 
legislative, constituționale și, în unele cazuri, naţionale și teritoriale - fiind caracte- 
rizate de analiști drept „triple tranziţii”” sau chiar „cvadruple tranziţii””. Dificultatea 
ridicată de numărul mare și de diversitatea reformelor necesare a concentrat în 
numeroase cazuri eforturile și atenţia elitelor politice și a opiniei publice, măsurile de 
justiţie de tranziţie devenind adesea secundare în raport cu transformarea instituţională 
sau economică a țării. 

Cu toate acestea, ţările Europei de Est au pus în aplicare politici complexe de 
justiţie de tranziţie, urmând atât experienţele democratizărilor din alte părţi, cât și 
metode noi, specifice regiunii. Justiţia de tranziţie a vizat, în proporţie covârșitoare, 
eliminarea nomenclaturii de partid din viaţa politică și deconspirarea membrilor și 
colaboratorilor poliţiei politice. Au fost făcute eforturi pentru a înlătura moștenirea 
instituțională a structurilor represive, atât prin reformarea serviciilor secrete și a 
fostului partid unic (devenit în ţări precum Ungaria, Bulgaria sau Cehoslovacia un 
partid ca oricare altul în competiţia electorală), cât și prin deschiderea arhivelor acestor 
instituţii. Până în anul 2000, toate ţările din regiune, cu excepția fostei Iugoslavii, au 
adoptat legi de lustraţie sau cel puţin de acces la arhivele fostelor poliţii politice“. 

Accesul la dosarele de urmărire informativă, alcătuite de membrii poliţiei politice 
cu ajutorul informatorilor, a fost unul dintre cele mai importante obiective ale justiţiei 
de tranziţie din ţările postcomuniste. Scopul acestei măsuri a fost aflarea adevărului 
despre funcţionarea instituţiei represive, deconspirarea agenţilor și colaboratorilor și 
furnizarea de probe pentru eventualele acţiuni în instanţă. Folosirea arhivelor ca 
instrument al justiţiei de tranziţie a fost însă deseori criticată, considerându-se că 
dosarele pot fi pline de erori, exagerări sau minciuni, și că documente importante au 
putut fi distruse sau sustrase atât în timpul schimbării de regim, cât și în anii care au 
urmat. Au fost ridicate de asemenea obiecţii de ordin moral: dezvăluirea publică a 
dosarelor de urmărire ca adevăruri istorice ar însemna prelungirea acţiunii ilegale și 
imorale a poliţiei politice, permițându-i să continue să influenţeze viaţa politică și 
după căderea dictaturii. 

O altă politică de justiţie de tranziţie specifică ţărilor postcomuniste a fost lustraţia, 
anume interzicerea accesului la funcţii publice pentru membrii nomenclaturii de 
partid și pentru agenţii și colaboratorii poliţiei politice. Lustraţia a fost cea mai 
cunoscută politică de gestionare a trecutului din ţările postcomuniste, fiind adesea 
confundată în literatura de specialitate cu întregul concept de justiţie de tranziţie. 
După cum arată Lavinia Stan, „lustraţia este un instrument important de decomunizare 
în regiune, într-atât de important, încât cei mai mulţi analiști o consideră o unitate de 
măsură a progresului justiţiei de tranziţie în ţările din Europa de Est și fosta Uniune 
Sovietică. Aceste ţări au fost judecate în funcţie de adoptarea sau nu a unei legislații 
a lustraţiei [...]”?. Concentrarea atenţiei asupra unei singure politici de gestionare a 
trecutului și ignorarea celorlalte (procesele penale, schimbările legislative, accesul la 
arhive) au dus la evaluări eronate ale adevăratului nivel al justiţiei de tranziţie în ţările 
din Est. 


După cum se va vedea în următoarele studii de caz, procesele intentate foștilor 
reprezentanți ai regimului contrazic adesea, prin amploare și semnificaţii, impresia de 
continuitate neîntreruptă cu trecutul comunist pe care o poate da absenţa lustraţiei. 


5.1. Germania: ordinea de drept 


ca fundament al tranziţiei la democraţie 
Căderea comunismului în Germania socialistă rezumă, în imaginea Zidului Berlinului 
escaladat de cetăţeni euforici, sfârșitul erei de „nelibertate” în Europa de Est. Politicile 
de justiţie de tranziţie au avut aici o mare importanţă, atât ca amploare și efecte, cât 
și ca subiect de dezbateri sociale și academice. Din punctul de vedere al gestionării 
trecutului, Germania este considerată atât un model paradigmatic, cât și un caz 
special. în primul rând, după 1989, Germania a avut de luptat cu moștenirea unui 
„dublu trecut”, cu istoria grea a fascismului și a comunismului. Se spune că, după 
unificare, noul stat a preluat sarcina gestionării trecutului, iar vest-germanii au căutat 
să compenseze propriile lipsuri în raportul lor cu regimul nazist printr-o politică 


5. Ibidem, p. 12. 

foarte strictă în privința comuniştilor“. în al doilea rând, unificarea însăși este o 
particularitate a cazului german, Germania comunistă încetând să mai existe ca stat. 
Spre deosebire de celelalte state, Germania de Est a fuzionat cu un stat bogat, cu un 
aparat legal și administrativ bine pus la punct, pregătit să aplice politicile de gestionare 
a trecutului. Din acest motiv, justiţia de tranziţie germană este adesea considerată greu 
de imitat. Chiar dacă multe dintre măsurile de gestionare a trecutului au fost iniţiate 
de est-germani înainte de unificare, procesele penale care au judecat crimele și 
abuzurile comunismului au fost intentate în Germania unită. 

Primele procesele germane au dat naștere unei vaste literaturi în științele politice, 
pentru că reprezintă cazuri exemplare de confruntare a filozofiei dreptului. Numite 
„procesele gardienilor Zidului”, ele au pus în evidență dubla moștenire istorică a 
Germaniei, precedentul juridic al procesului de la Nürnberg jucând un rol important 
atât în acţiunile penale propriu-zise, cât și în dezbaterile pe care acestea le-au generat. 

în aceste procese s-a judecat împușcarea mortală de către grăniceri a persoanelor 
care încercau să sară Zidul Berlinului, în tentative disperate de a trece în Vest. Au fost 
acuzaţi atât simplii soldaţi (foarte tineri la data săvârșirii faptelor) care trăseseră 
focurile de armă, cât și responsabilii de frunte ai regimului comunist, care dăduseră 
ordinul (nescris) de a-i ucide pe cei ce încercau să treacă ilegal frontiera. Acţiunile în 
instanţă au ridicat următoarele probleme: după ce legislaţie pot fi judecate aceste 
crime, și în ce măsură responsabilitatea este una individuală sau aparţine sistemului însuși. 

Conform Tratatului de Unificare, crimele comise în RDG nu puteau fi condamnate 
în Germania unită decât dacă ele constituiau crime și în fosta Germanie de Est. 
Această măsură corespundea principiului fundamental de neretroactivitate a legii, 
conform căruia un act nu poate fi pedepsit decât dacă a încălcat legea în vigoare la 
momentul comiterii. Codul Penal al RDG prevedea că trecerea ilegală a frontierei era 
o infracţiune penală, pe care grănicerul, ca membru al societăţii socialiste, avea 
datoria să o împiedice -, mai ales că trecerea ilegală a frontierei putea fi interpretată 
ca un atac la suveranitatea RDG’. Pe de altă parte, același Cod Penal condamna 
omuciderea, cu excepţia cazului în care ea prevenea un atac împotriva statului socialist 
și a ordinii sociale, caz în care nu era pedepsită. Trecerea ilegală a frontierei putea fi 
considerată un astfel de atac la siguranţa naţională, dar numai în anumite condiţii, 
care trebuiau dovedite. 

Primul proces al gardienilor Zidului a început în septembrie 1991. Patru grăniceri 
au fost acuzaţi de omor pentru uciderea în februarie 1989 a lui Chris Gueffroy, în 
vârstă de 20 de ani, „ultima victimă de la Zid”. în funcţie de implicarea lor directă în 
omucidere, doi dintre grăniceri („care nu au ucis și nu au avut intenţia de a ucide”) 
au fost achitaţi, un altul condamnat cu suspendare, iar cel care a tras gloanţele fatale 
a fost condamnat la trei ani și jumătate de închisoare pentru omucidere". Judecătorul 
acestui caz, Theodor Seidel, făcuse parte cândva dintr-o organizaţie care facilita ieșirea 

refugiaților din RDG. în timpul procesului, el nu și-a ascuns preferința politică”. în 
motivarea sentinţei, judecătorul a declarat că, deși dechiderea focului asupra fugarilor 
era autorizată în RDG, fapta a încălcat „o lege mai înaltă, o lege morală”. El a 
argumentat că soldaţii au violat un drept uman fundamental când au împușcat un om 
a cărui singură crimă era încercarea de a emigra: „nu tot ce e legal este și drept: 
există o zonă în nucleul justiţiei asupra căreia nici o lege nu poate impieta. Legea că «orice 
fugar va fi împușcat» nu merită ascultată". Chiar și în RDG, a continuat judecătorul, 
„dreptatea și umanitatea erau recunoscute și tratate ca idealuri”"!, deci soldaţii trebuie 
să fi fost conștienți de imoralitatea acţiunilor lor: „la sfârșitul secolului XX, nimeni 
nu are dreptul să nu-și asculte conștiința când e vorba despre a ucide oameni în 
numele unei structuri de putere". 


Judecătorul nu s-a pronunţat asupra principalului argument al acuzării, anume că 
cetăţenii unei ţări, inclusiv soldaţii, au obligaţia de a respecta legile internaţionale la 
care ţara lor aderă (în acest caz, Acordurile de la Helsinki și Convenţia de la Geneva), 
considerând că încălcarea „legii morale” era suficientă pentru pronunţarea unei 
condamnări. Deși vinovăția grănicerilor nu a fost pusă în discuţie, decizia judecătorului 
Seidel a fost contestată (atât de comentatori, cât și de Curțile de Apel) pentru că era 
în contradicţie cu principiile Tratatului de Unificare și cu principiul neretroactivităţii 
legii în general. Sentința a fost ulterior casată în instanţele superioare. 

Al doilea proces al gardienilor Zidului, început în decembrie 1991, a stabilit un cu 
totul alt precedent, care urma să devină normă pentru toate procesele următoare. Doi 
grăniceri au fost acuzaţi de uciderea unui fugar la Zidul Berlinului în 1984 și 
condamnaţi la 18, respectiv 21 de luni de închisoare cu suspendare. Judecătoarea acestui 
caz, Ingeborg Tepperwein, a invocat legea est-germană (Legea graniţelor din 1982) 
pentru a demonstra că acuzaţii și-au depășit atribuţiile legale, utilizând forța „în mod 
excesiv”. Această lege prevedea „cruţarea vieţii omenești dacă este posibil” și statua 
ca mijloacele folosite pentru prevenirea unei infracţiuni să fie proporţionale cu 
gravitatea faptei”. Legea est-germană nu cerea ca fugarii neînarmaţi să fie uciși; 
criteriul „pericolului la graniță” care permitea folosirea forței nu era îndeplinit. 
Judecătoarea Tepperwein a stabilit și un alt precedent important: chiar dacă ambii 
acuzaţi au fost declaraţi vinovaţi, sentinţele au fost suspendate imediat după pronunțare. 
„Vina nu este a grănicerilor, ci a celor care au promulgat legile și ordinele. Acuzaţii 
se aflau la baza unei piramide a responsabilităţilor”, a declarat judecătoarea'*. 

în următorii ani, în procesele grănicerilor de la Zidul Berlinului au fost judecaţi și 
condamnaţi peste 80 de acuzaţi. Precedentul pedepselor ușoare, al achitărilor și al 
suspendărilor a fost urmat în toate aceste cazuri”. 


9. James McAdams, „The Honecker Trial: The East German Past and the German Future”, 
Working Paper 216, 1996 (http://www2.nd.edu/-kellogg/publications/workingpapers/WPS 
216.pdf, consultat la 13 ianuarie 2007). 

Primele două procese prezentate mai sus sunt privite ca modele diferite de a judeca 
aceeași realitate. Judecătorul Seidel a considerat împușcarea fugarilor legală în RDG, 
dar încălcând regulile moralei, pe când judecătoarea Tepperwein l-a considerat un 
abuz definit de Codul Penal. Seidel a aplicat legea naturală, pe când Tepperwein a 
aplicat legea pozitivă. Prima variantă a fost însă sancționată de instanţele superioare, 
acestea arătând că aplicarea legii naturale nu are bază legală și poate genera abuzuri. 

Faptul că procesele referitoare la abuzurile fostului regim au început cu acuzarea 
unor simpli soldaţi a provocat proteste ale opiniei publice germane. Timp de doi ani, 
presa și societatea civilă au denunţat „vânarea peștilor mici” și disculparea ierarhiei 
politice superioare. Abia în mai 1992, procurorul general îi acuza pe Erich Honecker - 
fost lider al partidului, pe Erich Mielke - șef al Stasi între 1957 și 1989, precum și pe 
alţi patru demnitari de partid și de stat de „omucidere colectivă” pentru crimele de la 
Zid. Rechizitoriul argumenta că nu soldaţii de la periferia lanţului ierarhic trebuiau 
consideraţi responsabili pentru omuciderile de la graniţă, ci acești șase membri ai 
Consiliului Naţional de Apărare, care luaseră toate deciziile privind fortificarea 
frontierelor“. Bazându-se în exclusivitate pe legea RDG, Procuratura a redactat un 
document de 800 de pagini care conţinea detalii cu privire la procedurile Consiliului 
de Securitate al RDG, descrieri amănunțite a 68 de omucideri (din sutele care 
avuseseră loc la Zid), precum și demonstraţii meticuloase ale legăturilor directe dintre 
fiecare acuzat și crimele imputate. în ciuda tuturor eforturilor, nu s-a găsit însă în 
arhiva Consiliului sau Biroului Politic niciun ordin scris de a trage în fugari”. 


Deşi opinia publică a așteptat acest proces ca pe un al doilea Nürnberg, menit să 
pună sub acuzare întregul sistem comunist, cazul nu a deschis astfel de dezbateri 
edificatoare. Fostul șef de stat Erich Honecker, care fugise în URSS cu un an înainte 
pentru a scăpa de proces, era bolnav de cancer în faza terminală. Discuţia asupra 
sănătăţii sale a înlocuit orice alte dezbateri, iar în final, după numai câteva luni, 
procesul a fost oprit pentru Honecker, Erich Mielke (care avusese un atac de cord) și 
fostul prim-ministru Willi Stoph, de asemenea foarte bolnav”. Erich Honecker a 
murit în exil în Chile patru ani mai târziu. Protejarea demnităţii umane a persoanelor 
grav bolnave a fost considerată de judecători mai importantă decât orice avantaj 
posibil al unui astfel de proces. Judecătorii au declarat: 


Dacă s-ar îngădui ca procesul să devină un scop în sine, Germania unită ar deveni tot 
atât de vinovată de violarea demnităţii umane a cetăţenilor săi pe cât a fost RDG. 
Individul ar deveni un simplu obiect al măsurilor statului, astfel ştergându-se o distincţie 
fundamentală dintre cele două ordini politice”. 


Procesul a continuat pentru ceilalți trei membri ai Consiliului de Apărare. Doi 
dintre ei au fost condamnaţi pentru instigare la omor, celălalt pentru complicitate, 

pedepsele variind între patru și șapte ani de închisoare . Curtea de Apel a schimbat 
însă sentinţa în coautorat direct la crime (fără ca pedepsele să fie modificate). Jude- 
cătorii au motivat că: 


ar fi o reflectare inadecvată a rolului celor trei indivizi ca actori în umbră de la vârful 
ierarhiei dacă ar fi trataţi doar ca instigatori, în timp ce grănicerii au fost condamnați 
pentru comiterea crimelor”. 


Spre deosebire de cazurile soldaţilor, sentințele membrilor Consiliului de Apărare 
nu au fost suspendate, arătând astfel că vinovăția reală aparţinea vârfului ierarhiei 
politice. 

în noiembrie 1995, alţi șase membri ai Biroului Politic au fost trimiși în judecată 
pentru crimele de la Zid, inclusiv Egon Krentz, ultimul conducător al RDG. Pedepsele 
au variat între trei şi șase ani de închisoare”. 

După ce au fost retrase acuzaţiile împotriva lui din procesul crimelor de la Zid, 
șeful Stasi, Erich Mielke, a fost acuzat într-un alt proces de uciderea a doi ofiţeri de 
poliţie prusaci în 1931. După comiterea crimei, Mielke a fugit în Uniunea Sovietică 
și a trăit în străinătate până după război. Toate documentele referitoare la aceste 
asasinate, provenind din investigarea cazului de către naziști, erau clasate în seiful 
personal din biroul lui Mielke de la Stasi. Pe baza lor, Mielke a fost condamnat la șase 
ani de închisoare, din care a executat doi”. Nici acest proces nu s-a transformat 
într-un proces edificator și educativ precum Niirnberg, Mielke apărând în ochii 
publicului ca un opozant al naziștilor, nu ca organizatorul Stasi. După cum subliniază 
Calhoun, „ca să fi avut vreo valoare publică, procesul lui Mielke ar fi trebuit să 
investigheze acţiunile sale ca șef al Stasi - rolul său în ordonarea răpirilor și a punerii 
în scenă de procese politice, în plasarea de dispozitive de ascultare și în crearea 
rețelelor de spioni interni. Niciuna dintre aceste fapte istorice nu a putut fi pusă în 
evidenţă într-un proces despre politica anilor 130". 

în 1992 s-a creat un organism federal pentru investigarea „crimelor guvernamentale” 
din fosta RDG, care avea peste 300 de angajaţi. în primii doi ani de activitate, au fost 
înaintate procuraturii materiale detaliate privind aproape 20.000 de cazuri de crime și 
abuzuri comise în perioada comunistă, dintre care: 2.668 de investigaţii privitoare la 
crimele de la Zid; 362 de investigaţii referitoare la pervertirea justiţiei; 550 de 
investigaţii vizând cazuri de răpiri etc.*. Până în anul 2000, tribunalele au pronunţat 
sentinţe în 16.494 de cazuri privind diverse abuzuri (de la doparea atleţilor până la 
rele tratamente aplicate deţinuţilor, excluzând însă omuciderile)”. Puţine cazuri s-au 
soldat cu condamnări: de exemplu, la Berlin au avut lor 598 de procese, dintre care 


21. Ibidem, p. 15. 

22. Apud ibidem, p. 17. 

numai 32 s-au finalizat cu condamnarea la închisoare”. Investigarea acestor infracţiuni 
a încetat în octombrie 2000, în virtutea termenelor de prescripţie. 

Fostul șef al serviciilor de spionaj, Markus Wolf, a fost judecat și condamnat în 
1993 la 6 ani de închisoare pentru trădare, sentință anulată însă în 1995 de către 
Curtea Constituţională Federală, care a declarat că activităţile de spionaj desfășurate 
pe teritoriul și în beneficiul unui stat suveran nu pot fi considerate ilegale. în 1997, 
Wolf a fost judecat pentru sechestrare ilegală și rele tratamente, fiind condamnat la doi 
ani de detenţie cu suspendare”. 

Procesele germane ilustrează opţiunea noului stat pentru respectarea cu stricteţe a 
literei legii, chiar dacă aceasta înseamnă imposibilitatea de a pedepsi toţi vinovaţii sau 
sacrificarea funcţiei narative a justiţiei penale de tranziţie. Judecarea după legea RDG, 
indiferent de valenţele sale morale, a consfințit principiul că o crimă nu poate fi 
condamnată decât conform legii în vigoare la data comiterii sale. Oprirea proceselor 
înalţilor demnitari comuniști din motive umanitare a transmis un mesaj puternic cu 
privire la noua ordine legală: posibilele avantaje politice ale unor astfel de procese nu 
trebuie să devină scopuri în sine, în detrimentul respectării demnităţii individului. 
Totuși, deși nu i-au condamnat pe Honecker și pe Mielke, procesele crimelor de la Zid 
au arătat în rechizitorii și sentinţe ierarhia responsabilităţilor din sistemul comunist și 
au reabilitat victimele prin recunoașterea juridică a nedreptăţii la care fuseseră supuse 
și prin acordarea de reparaţii morale. Deși niciun ofiţer al Stasi nu a fost judecat 
pentru faptele săvârșite în timpul regimului comunist, miile de cazuri trimise în 
instanță la începutul anilor '90 au făcut lumină asupra diverselor tipuri de abuzuri 
comise în timpul regimului comunist, arătând natura sistemică a crimelor de stat 
comise în RDG. Acţiunile penale au fost dublate în Germania de ample măsuri de 
gestionare a trecutului, precum lustraţia, deschiderea arhivelor fostului regim sau 
înființarea de memoriale în multe orașe ale țării. Ele au permis aflarea adevărului 
despre crimele comunismului într-o măsură neegalată de alte state din Europa de Est. 


5.2. Polonia: rolul institutelor de investigare 
a crimelor trecutului în justiția penală de tranziţie 


Natura comunismului polonez, mult mai puţin dură decât în statele vecine, este 
invocată deseori ca o explicaţie pentru politicile de justiţie relativ „blânde” din anii '90 
în Polonia”. în această ţară, activitatea poliţiei politice a fost mai redusă în comparaţie cu 
Germania, Bulgaria, Albania sau România, iar represiunea împotriva intelectualităţii 
mai moderată. Polonia a fost singura ţară în care agricultura nu a fost colectivizată, 
ţăranii rămânând proprietari ai pământului. Biserica Catolică a oferit în mod constant 

sprijin și refugiu activităţii disidente - altă caracteristică pe care celelalte ţări comu- 
niste nu au avut-o. Generalul Wojciech Jaruzelski (a cărui familie fusese deportată în 
Siberia după război)” nu a fost un dictator inflexibil precum vechea gardă stalinistă, 
Husâk, Honecker sau Ceaușescu, el adoptând în anii '80 măsuri de liberalizare 
politică și economică. în aceiași ani, Polonia comunistă a primit calificativul de ţară 
„parţial liberă” de la Freedom House vreme de opt ani, în timp ce RDG și Cehoslovacia 
erau considerate „nelibere"”. 


De asemenea, poporul polonez a dat dovadă de o putere de mobilizare și solida- 
rizare fără precedent în Europa comunistă, greve muncitorești de amploare fiind 
organizate sistematic, pe întreaga durată a regimului, în ciuda intervențiilor violente 
ale autorităţilor (la Poznan în 1956, la Varșovia și Cracovia în 1967, la Gdansk în 
1970, la Varșovia și Radom în 1976 şi în toată ţara în 1980, când s-a creat la Gdansk 
sindicatul Solidaritatea). în 1981, ca reacţie la amploarea mișcării Solidaritatea, 
generalul Jaruzelski a declarat Legea Marţială, scoțând sindicatul în afara legii (Legea 
Marţială a fost abolită în 1983). Miliția a deschis focul împotriva muncitorilor care 
manifestau la minele din Wujek (1981) și la Lubin (19862). Represiunea deschisă, 
cunoscută de toţi, a marcat societatea și a strâns și mai mult legăturile comunitare. 
„Dacă cehii, slovacii și germanii pot vorbi despre experienţele lor individuale în 
regimul comunist, polonezii se referă la dramaticele experiențe comune, împărtășite. 
Protestele muncitorilor au obligat statul să se angajeze în acte de represiune deschisă. 
Nu mai exista cortina secretului, în spatele căreia să fie reprimaţi selectiv indivizi 
incomozi, așa cum se practica în țările vecine". 


Justiţia de tranziţie poloneză a fost influenţată și de modul în care s-a produs 
trecerea la sistemul democratic, prin negociere în cadrul Meselor Rotunde între aripa 
reformatoare a Partidului Comunist și mișcările de opoziţie. Alegerile parţial libere 
din iunie 1989 au fost obținute de reprezentanţii sindicatelor în schimbul garanţiilor că 
trecutul nu va fi politizat sau reinterpretat. Declarând „vom trage o linie groasă între 
trecut și prezent”, primul premier necbmunist, Tadeusz Mazowiecki, lăsa să se 
înţeleagă că oricine putea face parte din noul proiect democratic, iar vechile loialităţi 
urmau să fie uitate”. 

Cu toate acestea, încă din august 1989, Parlamentul polonez (Sejm) a constituit o 
comisie parlamentară de cercetare a crimelor politice ale serviciilor de securitate 
(aflate încă sub control comunist). Comisia, numită după șeful său Jan Rokita, a 
început investigaţii privind moartea suspectă în arest a 93 de persoane între 1981 și 
1989. Activitatea Comisiei a fost îngreunată de feluritele șicane ale membrilor comisiei 
aparţinând Partidului Comunist (care nu își îndeplineau atribuţiile sau nu erau prezenţi 
la ședințe), de lipsa de cooperare a Ministerului de Interne (care, departe de a pune 

la dispoziție documente relevante, continua să le distrugă) și de limitele propriilor 
puteri legale (nu aveau dreptul de a convoca martorii în mod obligatoriu, astfel încât 
mulți ofițeri nici nu se prezentau la audieri). Raportul final, prezentat parlamentului 
chiar înainte de alegerile din octombrie 1991, recomanda trimiterea în judecată a 88 
de persoane (ofițeri din Ministerul de Interne sau procurori care au ascuns cazurile), 
precum și îndepărtarea din posturile publice a încă 100 de ofițeri și 70 de procurori. 
Raportul includea concluzii generale asupra practicilor și politicilor care au dus la 
aceste decese, arătând că Ministerul de Interne a acționat sistematic și cu impunitate 
aproape totală, cu complicitatea procuraturii”. Atât reprezentanţii Partidului Comunist, 
cât și intelectualii Solidarităţii au minimalizat importanţa raportului, spunând că 
trebuie evitată culpabilizarea globală a unei singure instituţii (Ministerul de Interne) 
pentru toate problemele ultimilor 40 de ani. Ei au invocat „modelul spaniol" de uitare 
a trecutului în favoarea reconcilierii. Raportul comisiei Rokita nu a fost publicat, el 
rămânând disponibil numai la biblioteca parlamentului. în ajunul alegerilor parla- 
mentare, documentul a trecut aproape neobservat de presă și de public“. 


Acţiunile penale împotriva foștilor demnitari au demarat totuși cu rapiditate. în 1991, 
Comitetul de cercetare a crimelor lui Hitler în Polonia, un organism care exista încă 
din 1945, a fost transformat în Comitetul de coordonare a studierii crimelor împotriva 
naţiunii poloneze, primind prin lege și sarcina suplimentară de a investiga crimele 
comuniste comise până în 1956”. Termenele de prescripţie pentru aceste crime urmau, 
de asemenea, să fie înlăturate. Curtea Constituţională a respins însă acest proiect, 
considerând că prin definirea prea largă a „crimelor comunismului”, fără dovedirea 
încadrării lor juridice drept crime imprescriptibile, anularea termenului de prescripţie 
ar fi însemnat legislaţie retroactivă”. în acest context neclar, între 1991 și 1995, 
Comitetul a investigat totuși peste 500 de cazuri și a trimis procuraturii generale 95 de 
recomandări de trimitere în judecată. 


Problema expirării termenelor de prescripţie a constituit un obstacol cu care s-a 
confruntat în mod sistematic judecarea fostului regim comunist în Polonia. Pentru a 
înlătura această barieră juridică, Codul Penal polonez a fost amendat în 1995, în 
sensul că „termenul de prescripţie pentru crimele împotriva vieţii, sănătăţii, libertăţii 
sau împotriva obstrucţionării justiţiei, pedepsite cu mai mult de 3 ani de închisoare și 
comise de funcționari de stat în exerciţiul funcţiunii sau în legătură cu aceste funcțiuni 
în perioada 1 ianuarie 1944 - 31 decembrie 1989, începe să curgă de la 1 ianuarie 1990" 
(pentru că, din motive politice, aceste crime nu au putut fi judecate cu imparţialitate 
înainte de această dată”). Data votării amendamentului a fost semnificativă, deoarece 
în 1995 se împlineau 25 de ani de la masacrul de la Gdansk, adică exact termenul de 
prescripţie pentru omucidere în Polonia“. Odată cu acest amendament, obstacolele 

juridice din calea judecării fostului regim au fost înlăturate, numeroase cazuri putând 
fi aduse astfel în faţa tribunalelor. 

Dintre acestea, cazul fostului ministru al Securităţii Publice, Adam Humer, a ajuns 
în faţa tribunalului încă din 1993. Considerat „procesul stalinismului polonez”, 
procesul lui Humer și a altor 15 demnitari ai fostului regim a început chiar înaintea 
alegerilor generale. Natura crimelor regimului comunist și comparaţia cu nazismul au 
fost amplu dezbătute în campania electorală, procesul lui Humer constituind un punct 
de referință“. Humer, acuzat de uciderea unui activist opozant, de torturarea prizo- 
nierilor politici (inclusiv femei) între 1946 şi 1952 şi de complicitate în pogromul 
evreilor din Kielce în 1946, a fost găsit vinovat în nouă cazuri de tortură și condamnat 
la 9 ani de închisoare în 1996. După doi ani, pedeapsa lui Humer a fost comutată din 
motive de boală la 7 ani executați la domiciliu, decizie contestată de mulți polonezi, care 
considerau că nu trebuie făcut niciun gest umanitar față de artizanii terorii staliniste”. 


Un alt caz de crimă stalinistă, investigat în 1998, a fost cel al procuroarei Helena 
Wolinska-Brus, acuzată de „complicitate la crimă judiciară" pentru că a falsificat 
dovezi, a deținut în arest abuziv opozanți politici și a participat în sutele de pro- 
cese-spectacol intentate opozanților regimului sovietic în anii '50 (printre care cazul 
generalului August Emil Fieldorf, legendarul șef al rezistenței poloneze în timpul 
războiului)“. Wolinska, emigrată în Marea Britanie în 1968 în urma valului de epurări 
antisemite din perioada Gomulka, a refuzat să apară în fața unui tribunal din Polonia, 
„tara lui Auschwitz și Birkenau", și care continuă să fie antisemită, conform declara- 
țiilor sale. Autoritățile britanice au refuzat să o extrădeze, din cauza vârstei înaintate 
şi a celor 50 de ani trecuți de la săvârșirea faptelor incriminate“. 


în ceea ce privește anchetarea abuzurilor din perioada Legii Marţiale, acțiunea cea 
mai semnificativă a fost audierea generalului Jaruzelski de către *o Comisie Parla- 
mentară de Investigare a Responsabilității Constituționale creată în 1992, pentru a 
determina dacă proclamarea Legii Marţiale în 1981 a fost justificată“. Conform 
Constituţiei poloneze, înalții demnitari pot fi judecaţi numai de un tribunal special, 
Tribunalul de stat, în urma unei decizii aprobate de parlament cu o majoritate de două 
treimi. „Coaliţiile politice schimbătoare determină deci în mod direct cine și pentru ce 
va fi judecat". 

Audierile au durat patru ani, perioadă în care au fost consultate ca probe documente 
de arhivă până atunci secrete și au fost audiaţi numeroși martori, printre care mai mulți 
istorici, precum și generalul Jaruzelski. „La audierile Comisiei, generalul Jaruzelski 
însuși a depus mai multe mărturii decât la orice altă încercare ulterioară de a i se 

intenta un proces". Dezbaterile Comisiei au fost foarte instructive în ceea ce privește 
diviziunile din societatea poloneză și diferitele viziuni asupra trecutului recent: Legea 
Marţială a servit la apărarea ţării împotriva unei posibile invazii sovietice sau la 
apărarea partidului împotriva Solidarităţii? A fost apărare naţională sau trădare 
naţională ? Deși adversarii lui Jaruzelski îl acuzau pe acesta de înaltă trădare și crimă 
împotriva poporului polonez, poziţia fostului lider comunist, care susținea că decla- 
rarea Legii Marţiale salvase nenumărate vieţi și apărase suveranitatea naţională de o 
posibilă invazie sovietică, era împărtășită de peste 70% dintre polonezi“. Apărătorii 
lui Jaruzelski din Comisie au făcut tot posibilul pentru a lungi procedurile și a 
tergiversa hotărârile, în așteptarea unor rezultate electorale favorabile lor. în 1996, 
parlamentul a recomandat neînceperea urmăririi penale, fără a oferi o motivaţie 
solidă; voturile au respectat configuraţia partinică a Comisiei, unde foștii comuniști 
deveniseră majoritari după alegerile din 1993”. 

Alte acţiuni judecătorești privind actele comise în perioada Legii Marţiale au 
decurs din raportul comisiei Rokita, care a recomandat judecarea a 88 de cazuri. 
Literatura de specialitate nu menţionează statistici referitoare la numărul de procese 
intentate foștilor comuniști. Câteva cazuri cunoscute au fost prezentate de Lavinia 
Stan, Los și Zybertowicz. 

Asasinarea părintelui Jerzy Popieluszko, preot catolic opozant al regimului ucis în 
bătaie în 1984, la funeraliile căruia s-au adunat un milion de oameni, a fost rejudecată 
în 1992. Ca urmare a celebrităţii cazului, a fost intentat un prim proces în 1984, unde 
s-a afirmat că patru agenţi ai poliţiei politice au acţionat din proprie iniţiativă, fără a 
primi ordin. Pedepsele, între 14 și 25 de ani de închisoare pentru omor deosebit de 
grav, au fost ulterior drastic reduse. în acel prim proces s-a arătat că preotul sfida 
autoritatea statului și s-au fgrmulat atacuri sistematice împotriva Bisericii Catolice. în 
1992, procesul a fost redeschis pe baza unor noi dovezi care indicau că doi înalți 
funcţionari din Ministerul de Interne au ordonat uciderea. Achitaţi în 1994, cei doi nu 
au mai fost puși sub acuzare, în ciuda deciziei Curţii Supreme din 1998 care recunoștea 
că, într-adevăr, conducerea Ministerului se făcea responsabilă pentru ucidere și pentru 
falsificarea ulterioară a probelor”. 

Procesul reprimării grevei de la minele Wujek, intentat în 1993 fostului ministru de 
Interne, generalul Czeslaw Kiszezak, a fost oprit în 1996, când generalul a avut o criză 
cardiacă pe drumul spre tribunal. Alte 22 persoane au fost acuzate în 1992 în legătură cu 
moartea a nouă mineri și rănirea altor 25 la Wujek, dar au fost achitate în 1997. Superiorii 
lor (se pare că responsabilitatea merge până foarte sus în ierarhia ministerului, vizându-l 
inclusiv pe generalul Jaruzelski) rămân de neatins, afirmă Los și Zybertowicz”. 

Uciderea în bătaie de către doi milițieni a lui Grzegorz Przemyk, fiul unei poete 
disidente, a dat naştere în 1984 unei vaste operațiuni de ascundere și falsificare a 
probelor, înscenări și false mărturii, implicarea unor nevinovați, coruperi și intimidări 

sistematice. Tânărul de 19 ani a fost arestat sub pretextul unei verificări de identitate, 
torturat și internat într-un spital. La insistenţele familiei, a fost eliberat din custodia 
abuzivă, decedând la două zile după externare. Ca urmare a amplorii pe care o luase 
publicitatea cazului (miile de persoane prezente la funeralii și mobilizarea grupărilor 
disidente din ţară și din exil contribuind la declanșarea unui scandal internaţional), o 
echipă specială din Ministerul de Interne creată de ministrul Czeslaw Kiszezak a 
orchestrat o amplă campanie de ascundere a adevărului. A fost publicată în presă o 
versiune mincinoasă a faptelor, mai mulți milițieni au fost instruiți să ofere o versiune 
comună în faţa procuraturii, martorii (colegi ai victimei care fuseseră reținuți cu aceeași 
ocazie) precum și grupurile disidente și protestatare au fost intimidate, iar vina a fost 
atribuită medicilor și personalului din ambulanţă. S-a încercat răspândirea ideii că 
este o practică obișnuită în mediul spitalicesc ca personalul să atace violent pacienţii. 
S-a înscenat un proces penal, în care cei doi milițieni au fost achitaţi, iar personalul 
din ambulanţă și medicii au fost condamnaţi pentru neglijenţă criminală la câte doi ani 
de închisoare. Dosarele acestui caz au fost salvate de la distrugere în aprilie 1990, iar 
în iulie 1990 procesul a fost redeschis, vechiul verdict fiind anulat”. Acest al doilea 
proces a început în mai 1995, judecând culpabilitatea celor doi milițieni și a unui înalt 
funcţionar din Ministerul de Interne. în 1997, unul dintre milițieni a fost achitat, 
considerându-se că nu a putut fi identificat, celălalt a fost condamnat la 4 ani de 
închisoare pentru instigare la omor (pedeapsă înjumătăţită printr-o amnistie ante- 
rioară), iar înaltul funcţionar a fost găsit vinovat de tentativă de distrugere a dosarelor, 
fiind condamnat la 18 luni de închisoare cu suspendare. Deși rolul esenţial jucat de 
fostul ministru Kiszczak și de Biroul Politic a fost amplu documentat și recunoscut de 
judecător în justificarea verdictelor, niciunul dintre înalții responsabili nu a fost 
implicat în proces. Curtea de Apel a anulat achitarea milițianului, a adăugat 5 ani de 
interdicţie de a lucra în poliţie pentru celălalt și l-a achitat pe înaltul funcţionar”. 


Singurul caz de judecare a altor categorii de fapte decât crimele stalinismului sau 
Legea Marţială” a fost procesul privind folosirea forţei militare în înăbușirea grevei de 
la Gdansk în 1970, în care 44 de persoane și-au pierdut viaţa, și alte 200 au fost rănite. 
Considerat echivalentul polonez al procesului de la Niirnberg, acesta a fost primul 
proces inițiat în Polonia pentru abuzurile comunismului. Demarate în 1990, investigaţiile 
au durat ani de zile, din cauza volumului mare de documente care trebuiau studiate și a 
martorilor care trebuiau audiaţi, iar procesul propriu-zis a început abia în 1995 la Gdansk. 
12 lideri de stat și de partid - printre care Jaruzelski, în 1970 ministru al Apărării, fostul 
ministru de Interne și fostul vicepremier - au fost acuzaţi că ar fi ordonat deschiderea 
focului împotriva greviștilor. Din cauza problemelor de sănătate ale acuzaților, procesul 
a fost amânat ani de zile (după încercări de a-l opri și decizii casate la Curtea de Apel). 
Jaruzelski și-a clamat inocenţa, „iar la ședința de deschidere a procesului le-a spus 
familiilor celor uciși că nu poate uita sutele de polițiști și soldaţi răniţi”. Până astăzi, 
procesul continuă să fie amânat sistematic din cauza stării de sănătate a acuzaților. 

în 1999, Comitetul de coordonare a studierii crimelor împotriva naţiunii poloneze 
a fost încorporat în Institutul Memoriei Naţionale, sub numele de Comisia pentru 
urmărirea penală a crimelor împotriva naţiunii poloneze“. Codul Penal a fost încă o 
dată amendat, în sensul că termenul de prescripţie pentru crimele comunismului 
începea să curgă din momentul constituirii Institutului. Până în iunie 2001, Comisia 
a investigat 486 de cazuri, dintre care numai 20 au fost aduse în fața instanţei”. 

Cazul polonez este reprezentativ pentru rolul pe care îl pot avea organismele de 
investigare a crimelor trecutului în justiţia penală de tranziţie, două comisii parla- 
mentare și două institute guvernamentale fiind înfiinţate în Polonia în acest sens. 
Chiar dacă, într-o primă fază, cercetările Comisiei Rokita nu au condus la intentarea 
de procese, ele au constituit o bază solidă pentru plângerile penale trimise ulterior de 
victime către procuratură, precum și pentru investigaţiile întreprinse mai târziu de 
institute precum Comitetul de coordonare a studierii crimelor împotriva naţiunii 
poloneze sau Institutul Memoriei Naţionale. Activitatea acestor două organisme a fost 
principalul motor nu numai al trimiterii în judecată a foștilor responsabili comuniști, 
ci și al suspendării cursului prescripţiei pentru crimele politice pe întreaga durată a 
comunismului. Polonia este singura ţară care și-a amendat de două ori Codul Penal în 
acest sens: în 1995, motivaţia acestei acţiuni a constituit-o imposibilitatea anterioară 
de a investiga abuzurile regimului din cauza subordonării politice a sistemului judiciar, 
iar în 1999 s-a argumentat că abia odată cu înfiinţarea Institutului Memoriei Naţionale 
exista în Polonia un organism abilitat să cerceteze aceste crime și care să deţină acces 
exhaustiv la arhivele regimului. Chiar dacă numai câteva dintre cele peste 1.000 de 
cazuri de omor și tortură cercetate au putut fi aduse în faţa instanţei, aceste organisme 
de investigare au jucat un rol foarte important în informarea opiniei publice. 


Cazul polonez este însă emblematic și pentru dependenţa acestor organisme și a 
activităţii lor de balanţa puterii în statul postcomunist. Dreptatea de tranziţie în 
Polonia a fost însă, susțin analiștii, recuperată ca un instrument de putere, de 
propagandă sau de şantaj” în jocurile politice postcomuniste. Primii doi ani ai tranziţiei 
au fost marcați în Polonia de o politică a „uitării” cu privire la regimul dictatorial, atât 
foștii comuniști, cât și facțiunile liberale din Solidaritatea preferând să nu repună în 
discuţie trecutul comunist și crimele sale. Odată cu normalizarea vieţii politice, 
raportarea la trecutul recent a devenit în Polonia, precum și în celelalte ţări din 
regiune, un clivaj fondator, partidele construindu-și în mare măsură identitatea politică 
în jurul acestei tematici și influențând, în consecință, măsurile de justiţie de tranziţie. 
Astfel, numeroase procese începute în perioada guvernării de dreapta (între 1991 și 
1993) au fost stopate sau tergiversate după schimbarea puterii politice și revenirea la 
guvernare a foștilor comuniști. De asemenea, deciziile Comisiei parlamentare de 

investigare a legalităţii Legii Marţiale au depins în mod direct de interesele puterii 
politice: neînceperea urmării penale a generalului Jaruzelski a fost decisă în 1996, 
când foștii comuniști deţineau majoritatea parlamentară. 

După revenirea la putere a forțelor de centru-dreapta, în 1998, regimul comunist 
a fost condamnat în parlament drept ilegitim, iar în 1999 a fost creat Institutul 
Memoriei Naţionale. lar în 2005, câștigarea alegerilor de formațiunea radicală de 
dreapta „Adevăr și Dreptate” a însemnat relansarea, cu și mai multă vigoare, a 
politicilor de justiţie de tranziţie. Dihotomia dintre măsurile ferme de gestionare a 
trecutului luate de partidele anticomuniste și cele blânde, întreprinse de moștenitorii 
fostului Partid Comunist, trebuie privită însă cu rezervă, având în vedere că ambele 
blocuri politice au adoptat politici de justiţie de tranziţie. Prima amendare a Codului 
Penal polonez în vederea suspendării cursului prescripţiei a fost votată de parlament 
în 1995, când foștii comuniști se aflau la putere. Și în ceea ce privește lustraţia, cei ce 
au luat măsurile cele mai semnificative au fost tot urmașii comuniștilor, președintele 
postcomunist Kwasniewski și Alianţa Stângii Democratice (SLD). 


5.3. Ungaria: prescripţia ca formă 
de impunitate a fostului regim 


După moartea lui Stalin și în urma raportului Hrușciov, liderul maghiar Mâtyâs 
Râkosi a fost înlocuit în 1953 de Imre Nagy. Acesta a slăbit teroarea instaurată la 
sfârșitul războiului și a instaurat „Noul Curs", un program de reforme ce includea 
eliberarea prizonierilor politici, desființarea lagărelor de concentrare și reducerea 
puterii poliţiei politice. El a pierdut însă rapid sprijinul Moscovei și a fost exclus din 
partid - fiind reînlocuit de Râkosi, iar la scurtă vreme, de Erno Gero. în octombrie 
1956, o mare manifestaţie studenţească de susţinere a reformelor lui Imre Nagy a fost 
reprimată sângeros, ceea ce a făcut ca ea să se transforme în revoluţie. Armata a 
sprijinit mișcarea revoluţionară, iar Gero a fost debarcat. Revenit la putere, Imre Nagy 
a iniţiat noi reforme și a declarat ieșirea Ungariei din Pactul de la Varșovia. Peste 
câteva zile, trupele sovietice au invadat Ungaria și au pus capăt „Noului Curs”. Se 
estimează că în timpul revoluţiei au fost ucise 3.000 de persoane, iar 12.000 au fost 
arestate și închise, dintre care 400-450 au fost executate. Peste 200.000 de persoane 
au reușit să emigreze în Vest”. Janos Kâdâr, fost opozant al lui Râkosi și artizan al 
capturării și execuţiei lui Imre Nagy, a fost instalat ca nou prim-ministru al Ungariei. 
Kâdâr a instaurat teroarea în prima fază a guvernării sale: partidul a fost epurat de 
susținătorii lui Nagy, iar mulţi participanţi la revoluţie, inclusiv minori, au fost 
executaţi. Ulterior însă, începând cu anii '60, represiunea și controlul asupra societăţii 
s-au diminuat: prizonierii politici au fost eliberaţi, s-a redus puterea poliţiei politice 
și a fost permisă călătoria în Vest. Ungaria nu a devenit o ţară liberală, dar regimul de 
„Sulaș comunism” practicat de Kâdâr - care încuraja diverse forme de iniţiativă 
privată, promova infuzia de capital occidental pe piaţa maghiară și îngăduia o mai 

mare libertate de expresie și de acţiune a societăţii civile - a fost cel mai relaxat din 
regiune. Deviza lui Kâdâr - „cine nu e împotriva noastră, e cu noi" - este simbolică 
pentru acest regim de tip „posttotalitar matur”, după cum l-au caracterizat Linz și 
Stepan. Cât timp nu se manifesta o opoziţie făţișă, libertatea de expresie și un 
oarecare liberalism economic erau tolerate în Ungaria. 

în mai 1988, din cauza crizei economice tot mai grave, Kâdâr a fost înlăturat din 
funcţia de prim-ministru și înlocuit de Kâroly Grosz, iar peste șase luni de Miklos 
Nemeth. în februarie 1989, Partidul Comunist a anunţat că renunţă la rolul său 
conducător în viaţa politică și că permite pluralismul politic și democraţia, amendând 
Constituţia în acest sens. Societatea civilă din Ungaria era în plină efervescenţă: s-au 
format în această perioadă aproape 50 de partide politice, alături de sindicate și 
organizații pro-democraţie“. în iunie 1989 au început negocierile din cadrul Mesei 
Rotunde între opoziţia care cerea reforme radicale și guvernul comunist. în aprilie 
1990 au avut loc primele alegeri libere după 40 de ani, finalizate cu înfrângerea 
Partidului Comunist (redenumit Partidul Socialist Ungar) și cu victoria coaliției 
Forumul Democratic Maghiar. 

Justiţia maghiară de tranziţie este cunoscută în literatura de specialitate mai ales 
pentru decizia Curţii Constituţionale de a respinge suspendarea termenului de prescripţie 
pentru crimele comunismului. în noiembrie 1991, Parlamentul ungar a votat cu o largă 
majoritate Legea Z6tenyi-Takâcs, numită după iniţiatorii săi, membri ai Forumului 
Democratic. Textul legii, prima iniţiativă de acest fel din Europa de Est, prevedea 
suspendarea termenului de prescripţie pentru cazurile de trădare, omor premeditat și 
lovituri cauzatoare de moarte comise între 1944 și 1990, care nu fuseseră judecate din 
motive politice“. Cea mai mare parte a acestor crime a avut loc în timpul revoluţiei 
din 1956, când autorităţile au comis grave încălcări ale drepturilor omului chiar și 
după criteriile comuniste ale vremii (execuţii ale minorilor, torturi cauzatoare de 
moarte în timpul anchetelor sau împușcarea cu muniţie de război a demonstranților în 
orașe ca Mosonmagyarovâr, Salgotarjân și altele). Susţinătorii legii au argumentat că 
viitoarele procese nu urmau să vizeze membri de rând ai partidului, ci numai 
persoanele direct implicate în torturi și omucideri”. Conform estimărilor, ar fi fost 
vorba despre câteva sute de indivizi, și nu de o „vânătoare de vrăjitoare” generalizată, 
după cum susțineau opozanţii proiectului. Legea recomanda explicit și aplicarea unor 
pedepse mai blânde decât cele prevăzute: „în mod evident, scopul principal nu era 
pedepsirea criminalilor, ci demascarea acestora"®. Curtea Constituţională a respins 
însă legea cu unanimitate de voturi, considerând că suspendarea termenului de 
prescripţie însemna crearea de legislaţie ex post facto. Această suspendare avea însă 
baze în dreptul penal socialist, conform căruia cursul prescripţiei putea fi suspendat 
dacă fapta nu a putut fi investigată. Curtea și-a justificat însă decizia ca fiind o măsură 
de ruptură radicală față de vechiul regim, în numele principiului securităţii juridice 

. (care desemnează dreptul fundamental al cetăţenilor de a fi protejaţi de efectele 
negative ale ambiguităţilor, incertitudinilor sau schimbărilor prea frecvente ale dreptului, 
în special de legislaţia retroactivă): „securitatea juridică, bazată pe principii formale și 
obiective, are prioritate în faţa dreptăţii, care este întotdeauna parțială și subiectivă". 

Pentru a surmonta piedica legală a prescripţiei, în 1993, parlamentarii maghiari au 
votat o nouă lege, care făcea referire fără ambiguitate la evenimentele din 1956. Pe 
baza dreptului internațional, crimele comise în timpul revoluţiei din 1956 au fost 
considerate crime de război și crime împotriva umanităţii, categorii de infracţiuni 
imprescriptibile conform Convenţiilor de la Geneva și de la New York, semnate și de 
Ungaria comunistă”. Trimiterea în judecată a celor implicaţi în represiunea din 1956 
a devenit astfel posibilă, Ministerul Justiţiei demarând imediat investigaţiile în legătură 
cu 50 de cazuri de ucideri în masă în timpul revoluţiei maghiare“. Majoritatea 
vinovaţilor și martorilor decedaseră însă, având în vedere timpul scurs de la derularea 
evenimentelor. Câteva cazuri au fost totuși judecate, dintre care cel mai mediatizat în 
presa occidentală a fost cel al colonelului Istvân Dudâs, responsabil pentru masacrul 
de la Mosonmagyarovâr. în urma ordinului său de a se trage în demonstranți, 
aproximativ 100 de persoane au murit și alte 80 au fost rănite. început în 1993, 
procesul a fost iniţial închis, pentru că termenul de prescripţie de 15 ani pentru omor 
expirase. După câţiva ani, Dudâs a fost readus în faţa instanței, acuzat de crimă 
împotriva umanităţii. în 2001, Dudâs, în vârstă de 77 de ani, a fost condamnat la 3 ani 
de închisoare (pedeapsă ușoară motivată de vârsta înaintată) și grațiat prin decret 
prezidenţial fără să execute nici măcar o zi din pedeapsă“. în afara judecării crimelor 
comise în timpul revoluţiei din 1956, literatura de specialitate nu menţionează alte 
procese intentate în Ungaria cu privire la abuzurile fostului regim. în Ungaria nu au 
avut loc epurări sau lustraţii, dar o lege a accesului la dosare permite verificarea 
colaborării oamenilor politici și a personalităţilor publice cu fosta Securitate maghiară. 

Această lege nu impune sancțiuni colaboratorilor dovediţi, având doar rolul de a 
informa opinia publică. Opozanţii fostului regim au fost în schimb reabilitaţi juridic, 
iar compensaţiile materiale care le-au fost acordate au fost printre cele mai mari din 
Europa de Est. 


Contextul politic din Ungaria post-1956, precum şi desprinderea pașnică de 
comunism.explică măsurile moderate de pedepsire a foștilor lideri. După 1956, în 
Ungaria a funcţionat cel mai permisiv regim comunist din regiune. Tranziţia s-a 
derulat de asemenea în mod pașnic, prin negocieri, fără tulburări violente sau victime. 
Justiţia penală de tranziţie din Ungaria s-a concentrat așadar asupra evenimentului 
traumatic care a marcat istoria comunismului în această ţară: revoluția din 1956. 
Responsabilitatea pentru crimele comise în acea perioadă a fost stabilită, chiar dacă 

multe dintre persoanele decidente nu mai erau în viată și nu mai puteau fi chemate în 
fata instanţei. Alte crime ale comunismului nu au putut fi însă judecate, în urma 
deciziei Curţii Constituţionale de a nu suspenda cursul prescripţiei. Această decizie a 
fost salutată de cei mai mulţi analiști ai tranziţiilor ca fiind un exemplu de respectare 
a principiilor statului de drept“, dar critici precum Teitel” sau Sadurski” au caracte- 
rizat decizia drept o apropriere de Curtea Constituţională a puterii de a dicta termenii 
tranziţiei și ai gestionării trecutului. 


5.4. Cehoslovacia: „Justiția nu judecă 
istoria, ci respectarea legilor” 


Numărul victimelor represiunii regimului comunist instaurat în 1948 în Cehoslovacia 
este comparabil cu cel din statul Chile aflat sub tutela lui Pinochet, iar raportul dintre 
numărul prizonierilor politici și populaţia civilă se apropie de cel din Uruguay (1 la 
50). în Cehoslovacia, între 1948 și 1989, au avut loc aproximativ 234 de execuţii din 
motive politice ; peste 4.000 de deţinuţi politici au murit în circumstanţe neclare (de 
exemplu, ca urmare a torturilor); sute de persoane au decedat trecând clandestin 
granița cu Germania sau Austria, şi aproape 262.500 de oameni au fost încarceraţi din 
motive politice (nu numai în închisori, ci și în lagăre de muncă forţată), dintre care 
100.000 nu erau pedepsiţi pentru încălcarea „legilor socialiste”, ci pentru că erau 
„dușmani de clasă"”!. Perioada de „normalizare" ulterioară invaziei din 1968 a durat 
20 de ani, constituind unul dintre cele mai opresive regimuri comuniste din regiune. 
Peste 150.000 de cehi și slovaci s-au exilat peste graniţe, o jumătate de milion de 
persoane au fost excluse din partid, iar cei care au continuat să protesteze împotriva 
invaziei au fost epuraţi masiv (majoritatea elitei intelectuale a ţării și-a petrecut 
următorii 20 de ani în posturi de muncitori necalificaţi). 


în deceniul următor a început să se formeze o opoziţie activă la politica de 
„normalizare”. Cea mai importantă mișcare civică a fost Charta 77, constituită în 
scopul de a monitoriza și de a raporta încălcările drepturilor omului din Cehoslovacia. 
Printre liderii mișcării se numărau Vâclav Havel, Jân Patoeka și Jifi Hâjek. împreună 
cu multe alte mișcări de opoziţie, Charta s-a opus activ regimului în numele drepturilor 
și libertăţilor fundamentale, iar liderii săi au avut de suferit persecuții și adesea 
încarcerări”. în jurul acestor aspirații s-au organizat demonstrațiile din 1989, încurajate 

şi de prăbuşirea statului polițienesc est-german. încă din ianuarie 1989 au avut loc 
manifestații pentru comemorarea liderului studenţilor, Jan Palach, care în 1969 și-a 
dat foc pentru a protesta împotriva invaziei sovietice și a consecinţelor ei. Zeci de 
luptători pentru drepturile omului (printre care și Havel) au fost închiși, în încercarea 
de a preveni escaladarea mișcărilor de opoziţie. La data de 17 noiembrie, o demon- 
straţie studenţească pașnică a fost înăbușită violent de forțele de ordine, ceea ce a 
galvanizat masele și a provocat manifestații ample în toată ţara (în piața Wenceslas, 
manifestaţia a durat nouă zile fără întrerupere, numărând 750.000 de oameni). Pe data 
de 27 noiembrie s-a declanșat o grevă generală, fapt care a grăbit sfârșitul regimului, 
luat cu totul pe nepregătite de evenimente. Au urmat negocieri, un guvern de coaliţie 
și abandonarea unipartidismului. Revendicările societăţii nu au încetat însă, culminând 
în decembrie cu demisia lui Gustâv Husâk și alegerea lui Vâclav Havel ca președinte 
al Cehoslovaciei. 


După 1990, în Cehoslovacia s-au adoptat ample măsuri de justiţie de tranziţie. 
Epurările foștilor colaboratori ai poliţiei politice și demnitari de partid au fost printre 
cele mai importante din Europa de Est. în schimb, procesele penale au fost mult mai 
puţin numeroase. 

Una dintre primele acţiuni penale a fost inițiată împotriva fostului secretar municipal 
al partidului, Miroslav Stepan, acuzat de abuz de putere în reprimarea violentă a mani- 
festaţiei din 17 noiembrie 1989. El a fost condamnat la 4 ani de închisoare în 1990, 
din care a efectuat unul singur”. Un alt proces soldat cu condamnări a fost intentat în 
1992 fostului ministru de Interne, primului său adjunct și șefului serviciului de 
contrainformaţii, acuzaţi de acte de represiune împotriva opoziţiei în ultimii ani ai 
regimului (printre care încarcerarea lui Vâclav Havel, Petr Pithart și alţii în timpul 
evenimentelor din 1988 şi 1989), precum și de distrugerea documentelor poliţiei 
politice după Revoluţia de Catifea”. Condamnaţi la 3 ani de închisoare, doi dintre ei 
au efectuat mai puţin de jumătate. Al treilea, fostul ministru adjunct Alojz Lorenc, 
cetăţean slovac, a profitat de legile de extrădare pentru a cere rejudecarea procesului 
în Republica Slovacă. Cazul său a fost tergiversat până în 2001, când un tribunal 
militar slovac l-a condamnat la 15 luni de închisoare cu suspendare”. 


în următorii zece ani, peste 100 de cazuri au fost trimise în instanță pentru crime 
comise în-timpul regimului, numai cinci verdicte fiind însă pronunţate”. Unul dintre 
cele mai interesante procese a fost cel al înalților responsabili de partid Milos Jakes și 
Jozef Lenârt, acuzaţi de crimă de înaltă trădare pentru conspirație cu Uniunea Sovietică, 
ce a dus la invazia din 1968. în 2002, tribunalul i-a achitat, considerând că cei doi nu 
au violat legile în vigoare în Republica Socialistă Cehoslovacă. După cum argumenta 
judecătoarea: „datoria justiţiei nu este de a judeca istoria, ci de a respecta legile" 

Abia în 2003 s-a reușit condamnarea unui înalt responsabil în legătură cu invazia din 
1968 : Karel Hoffman, fost director general al radioului cehoslovac, în vârstă de 80 de 
ani, a fost condamnat la 6 ani de închisoare pentru sabotaj. El a întrerupt, în noaptea 
de 21 august 1968, transmisia unui apel al Comitetului Central al Partidului Comunist 
Cehoslovac, care declara invazia sovietică „o violare nu numai a relaţiilor dintre ţările 
socialiste, dar și a dreptului internaţional””. După toate probabilitățile, acesta va fi și 
ultimul caz judecat în legătură cu evenimentele din 1968. în general, tergiversările, 
ezitările judiciare și dificultăţile de ordin administrativ au făcut ca tentativele de 
incriminare penală a responsabililor comuniști să constituie, în majoritatea lor, eșecuri. 


Cehoslovacia - și, mai târziu, Republica Cehă - a optat în schimb pentru măsuri 
de tip administrativ: epurări masive ale aparatului de stat, o lege cuprinzătoare a 
lustraţiei, precum și reabilitări juridice ale foștilor deţinuţi politici. Republica Cehă a 
fost și primul stat din Europa de Est care a condamnat prin lege regimul comunist ca 
fiind ilegitim. în 1991 a fost promulgată Legea privind perioada de nelibertate (Legea 
480 din 13 noiembrie 1991), care declara că „între 1948 și 1989, regimul comunist a 
violat drepturile omului, precum și propriile legi”. Ea nu a implicat însă o reevaluare 
a Codului Penal din perspectiva reabilitării juridice a opozanților politici”. La 
presiunile acestora, în 1993 a fost adoptată Legea asupra ilegitimităţii regimului 
comunist și asupra rezistenţei la acesta, ce recunoștea rezistența activă faţă de regimul 
comunist ca fiind legală (inclusiv atunci când ea implicase acte de violenţă), la fel ca 
rezistenţa împotriva regimului nazist sau habsburgic“. Această lege decreta anularea 
termenelor de prescripţie pentru toate crimele comise în timpul regimului comunist 
care nu fuseseră judecate „din motive politice incompatibile cu principiile de bază ale 
ordinii legale într-un stat democratic"*. Curtea Constituţională, solicitată de 41 de 
parlamentari care contestau legea ca fiind retroactivă, a sprijinit anularea termenelor 
de prescripţie, în virtutea ilegitimităţii fostului regim”. 


Ca urmare a acestei legi, în 1995 a fost înființat în cadrul Ministerului de Interne 
(ca departament al poliţiei cehe) Oficiul de documentare și investigare a crimelor 
comunismului, care colaborează cu procurorul general pentru trimiterea în judecată a 
cazurilor investigate. Până în 2007, au fost documentate 3.000 de cazuri, ce au 
condus la judecarea a 192 de persoane, dintre care numai 30 au fost condamnate (cea 
mai gravă pedeapsă fiind 5 ani de închisoare pentru un torţionar al poliţiei politice)”. 
Aceste rezultate sunt considerate dezamăgitoare în comparaţie cu efortul documentar 
depus de Oficiul de Investigare. 


în ceea ce privește Slovacia, deși în primul deceniu după separarea de Cehia nu s-au 
luat măsuri de justiţie de tranziţie, începând din 2002 au fost implementate importante 

politici în acest sens. Astfel, Slovacia se numără printre puţinele ţări care au mers până 
la a publica lista tuturor colaboratorilor cu poliţia politică (până în 2005, numai Germania 
și Cehia publicaseră această listă, urmate la scurt timp de Polonia și Ungaria)“. 

După „divorțul de catifea” din 1993, toată legislaţia federală a rămas valabilă din 
oficiu în ambele republici ale fostei Cehoslovacii, inclusiv Legea lustraţiei din 1991. 
Spre deosebire de ţara vecină, Slovacia nu a implementat legea federală a lustraţiei, 
care a rămas literă moartă. Regimul naţionalist al premierului Vladimir Meciar nu 
numai că nu a luat măsuri în sensul decomunizării, ci a folosit serviciile secrete 
nereformate pentru jocuri politice, șantaje și chiar crime”. Meciar a încercat să abroge 
legea federală a lustraţiei, făcând o petiție în acest sens la Curtea Constituţională cum 
că legea ar contraveni drepturilor și libertăţilor fundamentale; Curtea a respins însă 
petiția". în februarie 1996, după expirarea Legii lustraţiei, Consiliul Național Slovac 
a adoptat la rândul său o lege de condamnare a regimului comunist ca imoral și ilegal”. 
Spre deosebire de legea cehă, care descria Partidul Comunist „o organizaţie criminală, 
responsabilă pentru încălcarea drepturilor omului și răspândirea terorii”, legea slovacă 
se referea la „un partid care nu și-a împiedicat membrii să comită crime". Legea, cu 
un caracter pur declarativ, nu are nici o putere de a împiedica foștii demnitari 
comuniști sau membrii poliţiei politice (StB)'să ocupe posturi în noua democraţie”. 

După ce alegerile din 1998 au adus la putere o nouă coaliţie de partide, noul 
ministru al justiţiei Jân Carnogursky (fost opozant al regimului comunist, activ în 
Charta 77) a readus lustraţia pe agenda politică. Legea federală fiind expirată, trebuia 
propusă o nouă legislaţie. Dinamica de coaliţie a împiedicat însă orice iniţiativă 
eficace (unele partide amenințând cu retragerea)”, iar Carnogursky a dus aproape de 
unul singur bătălia pentru justiţia de tranziţie. Printr-o directivă executivă, el a creat 
Departamentul de Documentare a Crimelor Comunismului în cadrul Ministerului de 
Justiţie - departament care avea doar doi angajaţi. Acesta colecta documente și urma 
să formuleze plângeri către procurorul general în cazul crimelor neprescrise, dar „nu 
era echipat în niciun fel pentru a efectua vreo lustraţie””!. 

Tot în această perioadă a avut loc procesul ultimului șef al poliţiei politice 
cehoslovace, Alojz Lorenc, găsit vinovat de abuz în serviciu și condamnat la 15 luni 
de închisoare, cu suspendare”. El fusese arestat încă din 1990 şi condamnat în 1992 
la 4 ani de închisoare pentru arestarea ilegală a opozanților regimului în zilele 

Revoluţiei de Catifea. După ce, în anul următor, Cehoslovacia s-a dezmembrat, Lorenc 
a refuzat să-și execute pedeapsa în Republica Cehă, invocându-și cetăţenia slovacă și 
legile de extrădare, care cereau ca procesul să fie judecat de o instanţă din Slovacia. 
Derularea și deznodământul acestui proces îndelung tergiversat au nemulțumit toate 
părţile interesate, procesul fiind permanent comparat cu cel desfășurat în Cehoslovacia 
cu zece ani înainte. Procurorii slovaci au fost criticaţi pentru că nu au convocat suficienţi 
martori împotriva acuzatului (doar 11 martori au compărut în faţa judecătorilor slovaci, 
faţă de peste 300 care au depus mărturie în procesul din Cehoslovacia)”. Sentința, 
considerată mult prea blândă, şi suspendarea au fost declarate de către forțele 
politice de dreapta o insultă la adresa celor ce au suferit de pe urma poliției politice, 
„O tristă batjocorire a tuturor victimelor totalitarismului"™. La rândul său, Lorenc a 
protestat împotriva încadrării juridice a faptelor de care era acuzat, susținând că 
ordinele date de el nu constituie în niciun caz abuz în serviciu, ci îndeplinirea 


datoriilor sale legale : 


Nu mă pot recunoaşte vinovat, pentru că aceasta ar contrazice întreaga mea carieră de 
35 de ani de serviciu în forțele armate. Nu există nici o mărturie care să ateste vreun 
abuz săvârşit de mine în posturi publice. In niciunul dintre ordinele date de mine nu 
figurează numele vreunei persoane specifice care să fie arestată la un moment precis. 
Am dat ordinul de a se stopa acțiunile care la ora aceea erau calificate drept criminale””. 


în august 2002, la sfârșitul mandatului electoral al coaliţiei de dreapta, a fost 
adoptată Legea accesului la documentele privind activităţile serviciilor de securitate 
între 1939 și 1989 (Legea memoriei naţionale), care stabilea și înființarea Institutului 
Slovac de Memorie Naţională”. Legea memoriei naţionale permite cetăţenilor slovaci 
și străini să solicite accesul la documentele poliţiei politice din perioada 1939-1989 
care conţin informaţii ce îi privesc, precum și istoricilor și altor cercetători. Docu- 
mentele privesc perioada comunistă, dominaţia sovietică, dar și perioada nazistă”. 
Institutul nu are în sarcină verificarea trecutului candidaţilor la posturi publice, dar 
poate da publicităţii orice instanţă de colaborare, cu consecințe foarte similare 
lustraţiei. Institutul și-a început activitatea printr-un apel la predarea documentelor 
StB în Slovacia și în străinătate, colectare urmată de deschiderea investigaţiilor 
judiciare împotriva crimelor comuniste pentru care termenul de prescripţie a fost 
anulat ori prelungit”. în noiembrie 2004, pe pagina web a Institutului Memoriei 
Naţionale din Slovacia (http : //www.upn.gov.sk) au fost publicate registrele care conţin 
lista dosarelor întocmite de poliţia politică, precum și lista membrilor acestei orga- 
nizaţii. Legea slovacă nu permite ca Institutul să publice conţinutul dosarelor. Acest 

demers îl poate face numai cel care a solicitat un dosar concret”. în mai 2005, a fost 
publicată lista completă a colaboratorilor StB și a victimelor lor. Aceste acţiuni au dus 
la terminarea carierelor politice a câtorva membri ai parlamentului, miniștri, episcopi 
și arhiepiscopi. în martie 2006, Biserica Reformată slovacă a decis într-un sinod 
extraordinar că toate feţele bisericești care au colaborat vor fi iertate, dar nu li se va 
mai permite accesul la înalte funcțiuni - pentru a proteja instituţia, dar și pe cei în 


cauză, de o publicitate exagerată'”. 


Procesul șefului poliţiei politice, un caz aproape unic de judecare a acelorași fapte 
în două procese diferite, în ţări diferite și în momente politice diferite, este o ilustrare 
a influenţei acestor factori asupra justiţiei penale. Tergiversat în timpul guvernării 
partidului lui Meciar, procesul nu a putut avea loc decât odată cu schimbarea puterii 
politice și cu readucerea justiţiei de tranziţie în prim-planul vieţii publice slovace. în 
ciuda așteptărilor, o reproducere a procesului lui Lorenc desfășurat în Cehoslovacia cu 
zece ani în urmă nu a mai fost posibilă, probabil nu atât din cauza lipsei de motivaţie 
politică a artizanilor procesului, cât din cauza schimbării etosului epocii. La zece ani 
după Revoluţia de Catifea, nu justiţia penală, ci lustraţia, deschiderea arhivelor și 
institutele de memorie au devenit formele preferate de gestionare a trecutului comunist, 
în aceste domenii, o ţară ca Slovacia, clasificată vreme de mai bine de un deceniu de 
către analiști ca o ţară în care nu s-a făcut dreptate de tranziţie și în care problema 
trecutului a rămas uitată, a reușit să „recupereze” timpul pierdut și să ia măsuri de o 
radicalitate străină sau de neegalat de alte ţări, care au început politicile de tranziţie 
imediat după schimbarea de regim. Slovacia este încă un exemplu care infirmă ipoteza 
general acceptată a temporalităţii dreptăţii de tranziţie (respectiv, cu cât aceste politici 
sunt adoptate mai repede, cu atât ele sunt mai eficace și mai complete), generalizare 
contrazisă de multe dintre cazurile studiate. 


5.5. Bulgaria: dificultatea de a condamna politici de stat 


în anii '50, regimul comunist bulgar a fost unul deosebit de brutal. Epurările conduse 
de miliția populară și tribunalele poporului au fost cele mai extinse în raport cu 
numărul de locuitori din întreaga regiune. în mai puţin de șase luni de la preluarea 
puterii de către comuniști, 2.730 de persoane au fost condamnate la moarte și 1.305 
la închisoare pe viaţă”. Prim-secretarul Vulko Cervenkov, denumit „Stalin al Bulgariei”, 
a colectivizat întreaga agricultură, a rupt legăturile cu Vestul și a epurat 100.000 de 
persoane din administraţia publică, multe dintre ele fiind trimise în lagăre de muncă”, 
în 1954, Todor Jivkov a fost numit secretar general al partidului. El a denunţat 


abuzurile predecesorului său, a diminuat represiunea, inaugurând o epocă mai puţin 


99. htto://www.memorialsighet.ro/en/antologie_de_texte.asp?id = 19 (consultat la 14 decembrie 
2006). 

100. „Slovak church finds a balanced way to treat communist collaborators", http: //warc.jalb.de/ 
warcajsp/side.jsp?news_id=726&part_id=0&navi=5 (consultat la 17 decembrie 2006). 

101. Neil Kritz, op. cit., p. 693. 

102. Ibidem. 

violentă și o relaxare inițială a cenzurii culturale. Până la jumătatea anilor '70, economia 
bulgară s-a dezvoltat constant, iar standardul de viaţă a crescut sistematic. în anii '80, 
dinamica modernizării socialiste s-a epuizat însă, iar penuria a devenit cronică, mai ales 
în urma degradării relaţiilor cu URSS. Jivkov s-a dovedit reticent faţă de introducerea 
reformelor gorbaceviste, preferând un „model bulgar”, mult mai moderat în ceea ce 
privea atât privatizarea, cât și deschiderea politică'”. în acești ani, represiunea politică 
s-a înăsprit din nou, libertatea de expresie fiind radical îngrădită pentru minoritățile 
naţionale. în perioada 1984-1989, Partidul Comunist a condus o campanie de asimilare 
forțată a etnicilor turci („procesul de regenerare”) -, ce reprezentau 10% din populaţie. 
Această politică a generat exodul a peste 300.000 de persoane către Turcia. La 
sfârșitul anilor '80, noi grupuri de opoziţie și-au consolidat influenţa atât în interiorul 
partidului, cât și în rândul societăţii civile. La 10 noiembrie 1989, aripa reformistă a 
guvernului comunist bulgar, în frunte cu ministrul de Externe Petar Mladenov, la 
debarcat pe Todor Jivkov, arestându-l sub acuzaţii de corupție și abuz de putere. 


în ianuarie 1990, noul secretar general al partidului, Petar Mladenov, a fost nevoit 
să înceapă negocieri la masa rotundă cu opoziţia, reprezentată în principal de Uniunea 
Forţelor Democratice (UFD), și să planifice alegeri libere. La sfârșitul lui ianuarie, 
Partidul Comunist Bulgar a organizat un congres extraordinar, în care își declara 
intenţia de a se reforma. Partidul și-a schimbat numele în Partidul Socialist Bulgar 
(PSB) și a exclus din rândurile sale numeroși membri de rang înalt: „aceste excluderi 
au fost făcute pentru a arăta că problema purificării și revitalizării partidului va fi 
rezolvată din interior". Campania electorală din 1990 s-a axat pe denunţarea 
atrocităților comise de comuniști: exterminarea opoziţiei politice, lagărele de muncă 
și uciderile în masă, corupţia și fraudele economice practicate de Todor Jivkov. Faptul 
că Partidul Socialist Bulgar însuși s-a disociat de aceste practici, precum și divizarea 
opoziţiei democratice au condus la câștigarea primelor alegeri libere de către foștii 
comuniști'”, alternanţa politică survenind la scrutinul din 1991, câștigat de către 
Uniunea Forţelor Democrate. 


Şase dosare principale referitoare la crimele fostului regim au fost întocmite de 
Procuratura bulgară, toate avându-l ca principal inculpat pe Todor Jivkov. Ele vizau: 
„procesul de regenerare”, organizarea de lagăre de muncă forţată, abuzurile de putere, 
ajutoarele și creditele acordate ţărilor din lumea a treia, deturnarea de fonduri și 
catastrofa de la Cernobil'”. 

în februarie 1991, fostul secretar general a fost acuzat de deturnare de fonduri 
pentru că ar fi oferit mașini, apartamente și alte obiecte de valoare familiei și 
apropiaților săi. Procesul a durat 18 luni şi a produs 110 volume și 216.000 de pagini 
de mărturii și dovezi. Apărarea a pledat constant nevinovăția acuzatului, susținând 


103. Marta Touykova, La conversion identitaire du Parti Communiste Bulgare, tezâ de doctorat la 

că procesul este unul politic și că Jivkov este ţapul ispăşitor al regimului comunist. 
Jivkov a fost condamnat în septembrie 1992 la 7 ani de închisoare și la o amendă de 
7 milioane de leve'”. Considerat foarte bolnav, el a fost plasat în arest la domiciliu în 
vila nepoatei sale dintr-o suburbie a Sofiei. în 1996, Curtea Supremă de Justiţie l-a 
achitat însă, evocând o prevedere constituţională postcomunistă, conform căreia șefii 
statului nu puteau fi judecaţi pentru decizii luate în timpul mandatului‘. Decizia a 
fost interpretată ca o intervenţie a factorului politic în justiţie, în contextul în care motivaţia 
Curţii se baza pe un document emis ulterior comiterii faptelor incriminate. în același 
proces a mai fost condamnat la 2 ani de închisoare pentru fraudă și fostul șef de 
cabinet a lui Jivkov, Milko Balev. Alte anchete referitoare la deturnarea de fonduri au 
condus în 1992 la condamnarea la 10 ani de închisoare a lui Georgi Atanasov, 
priffi-ministru între 1986 și 1990, care acordase ilegal 210.000 de leve membrilor 
nomenclaturii pentru a-și construi apartamente personale". Stojan Ovciarov, fost 
membru supleant al Biroului Politic însărcinat cu politicile științifice, a fost condamnat 


la 9 ani de închisoare pentru deturnarea de fonduri alocate burselor în străinătate”. 


în 1993, Todor Jivkov a fost implicat într-un alt proces, alături de 21 de foști lideri 
ai partidului, sub acuzaţia de acordare a unor „ajutoare frăţeşti” între 1981 și 1989 unor 
ţări precum Nicaragua, Cuba, Yemen sau Afghanistan, partidelor de stânga din 
Bangladesh, Chile sau Honduras, precum și Organizaţiei Pentru Eliberarea Palestinei. 
Ajutoarele erau atât financiare, cât și militare (arme sau asistență tehnică), creșterea 
datoriei externe a Bulgariei în urma acestei politici fiind estimată la 1,2 miliarde de 
dolari’. Printre inculpaţi figurau două personalităţi comuniste care își continuaseră 
cariera politică și după 1990, Andrei Lukanov și Alexandr Lilov, și care beneficiau de 
imunitate parlamentară în momentul procesului. Parlamentul bulgar a decis ridicarea 
imunităţii parlamentare a celor doi, procesul putând astfel să continue. Ca urmare, 
Lukanov, acuzat de deturnarea a 60 milioane de dolari, a formulat o plângere împotriva 
statului bulgar la Comisia Europeană a Drepturilor Omului, care i-a dat câștig de cauză. 
El a fost asasinat în 1996, înainte ca o decizie judiciară să fie pronunţată în ceea ce-l 
privește. Todor Jivkov a decedat și el înainte de finalizarea procesului. Cazul a continuat 
până în 2000, când Curtea Supremă de Justiţie i-a achitat pe toţi inculpaţii, considerând 


că aceștia nu încălcaseră legea bulgară sau angajamentele internaţionale ale statului“. 


Un alt proces semnificativ a fost cel în care înalţi demnitari precum Todor Jivkov, 
fostul premier Georgi Atanasov, fostul ministru de Externe Petar Mladenov și fostul 
ministru de Interne Stoianov au fost acuzaţi de incitare la ură rasială, politici de 
asimilare forţată a minorităţii turce și de violare a Convenţiei împotriva discriminării 
rasiale pentru iniţierea „procesului de regenerare”. Procesul a început în 1991, în 
condiţiile în care exista încă în societatea bulgară un sprijin deosebit pentru politica 

antiturcă a lui Jivkov (după cum au dovedit marile demonstraţii naţionaliste din 
ianuarie 1990)'*. Procesul a fost tergiversat, audierile s-au derulat cu ușile închise, 
încheindu-se odată cu decesul lui Jivkov, în 1998. în anul următor însă, într-un proces 
iniţiat de familia victimei, patru angajaţi ai poliţiei politice au fost condamnaţi la 
10 ani de închisoare pentru depășirea atribuţiilor și uciderea în bătaie a unui etnic turc 
în perioada „procesului de regenerare”. Acesta a fost însă singurul caz vizând repre- 
siunea comuniștilor bulgari împotriva comunităţii turce", 


Jivkov a mai fost trimis în judecată în 1994, alături de fostul prim-ministrul 
Lukanov și de alți înalți responsabili din Ministerul de Interne, pentru moartea, între 
1961 și 1962, a 147 de deținuți politici în lagărele de la Lovec și Skravena'" (acestea 
fiind singurele lagăre despre care existau documente în arhivele secrete)'*. Atât 
Jivkov, cât și Lukanov au decedat în cursul procesului, iar una dintre martorele-cheie 
ale acuzării, o supraviețuitoare a lagărului de la Lovec, a fost asasinată în 1994. 
într-un alt proces, fostul ministru adjunct de Interne, Mircho Spassov - figură-cheie 
a sistemului de lagăre și unul dintre principalii lideri ai represiunii - și trei gardieni 
de lagăr au mai fost acuzaţi de uciderea cu premeditare între 1959 și 1962 a cel puțin 
14 deţinuţi. Spassov a murit puţin înaintea demarării procesului. Din diverse motive, 
procesul a fost oprit până în 2002, când Curtea Supremă l-a închis definitiv întrucât 
termenele de prescripţie expiraseră'”. Curtea a respins argumentul procurorului, 
conform căruia cursul prescripţiei trebuia să curgă începând cu 1990, întrucât până 
atunci crimele nu au putut fi anchetate și judecate” 


Un alt proces s-a referit la ascunderea adevăratelor efecte ale catastrofei de la 
Cernobil din 1986. Fostul viceprim-ministru Grigor Stoicikov, fostul șef al comisiei 
de apărare civilă, precum și fostul ministru adjunct al Sănătăţii au fost condamnaţi în 
1991 la 3, respectiv 2 ani de închisoare pentru „nedivulgarea de informaţii vitale 
pentru sănătatea populației". în 1986, din motive politice, ei nu au luat măsurile de 
protecție necesare și nu au prevenit populația de riscul de contaminare când norul 


radioactiv a atins Bulgaria în urma exploziei de la centrala nucleară sovietică. 


în 2000, Parlamentul bulgar a adoptat o lege prin care regimul comunist era 
declarat ilegitim și criminal, iar Partidul Comunist o „organizație criminală", a cărei 
activitate vizase încălcarea drepturilor și libertăților fundamentale și a valorilor demo- 
cratice. Acțiunile opoziției anticomuniste au fost declarate justificate și demne de 
respect”. Legea nu a avut însă efecte practice, ea rămânând doar o declarație simbolică. 


Deşi procesele din Bulgaria au făcut referire la marile politici criminale ale statului 
comunist (existența lagărelor de muncă forțată și a practicilor de exterminare; politica 

de discriminare rasială împotriva minorităţii turce; gestionarea iresponsabilă a crizei 
Cernobîl; subminarea economiei naţionale din motive politice), ele nu au reușit să 
stabilească lanţul de responsabilitate și să condamne persoanele vinovate. Niciun 
proces nu a făcut referire la crimele comise în anii '50, perioada cea mai dură a 
regimului. Nimeni nu a fost condamnat pentru actele de cruzime din lagărele de 
muncă forțată care au continuat să existe până în 1989. Condamnarea abuzurilor 
împotriva comunităţii turce s-a limitat la un singur caz de omor, în care au fost găsiţi 
vinovaţi patru angajaţi ai poliţiei politice. Deşi puși sub acuzare, responsabilii pentru 
iniţierea acestei politici de discriminare rasială, Jivkov și Mladenov, nu au fost 
condamnaţi din cauza tergiversării procesului. Subminarea economiei naţionale în 
vederea acordării de „ajutoare frăţeşti” nu a fost considerată ilegală. Singura acuzaţie 
pentru care Jivkov a fost găsit vinovat s-a referit la deturnarea de fonduri în scopuri 
personale, un caz de corupţie care nu implica o politică de stat. Urnea politică a 
statului condamnată în instanță a fost cea referitoare la efectele catastrofei de la 
Cernobîl, proces soldat însă cu pedepse ușoare. 


Incapacitatea justiţiei bulgare de a se pronunţa asupra crimelor din lagăre a dus la 
perpetuarea statutului de victimă a deţinuţilor politici, perpetuare confirmată în mod 
tragic prin asasinarea martorului principal din singurul astfel de proces. Nici minoritatea 
turcă nu a fost reintegrată în societatea care o exclusese, puternice atitudini șovine 
continuând în Bulgaria posteomunistă. Prin opţiunea de a nu suspenda termenele de 
prescripţie pentru crimele comise în lagărele de muncă, justiţia bulgară posteomunistă 
a refuzat să recunoască umbrela protectoare pe care statul comunist a oferit-o crimelor 
de natură politică. S-a compromis astfel o posibilitate de a marca ruptura între un 
regim al crimelor politice și un regim democratic care pedepsește crima de stat. 
„Eșecul proceselor a avut ca rezultat o neîncredere cinică a publicului faţă de capa- 
citatea guvernului, a elitei politice și a sistemului judiciar de a despărţi binele de rău". 


5.6. Albania: dependenţa justiţiei 


penale de interesele politice 


Regimul comunist din Albania a fost cel mai dur din întregul spaţiu comunist 
est-european. Enver Hoxha, secretar general al partidului și conducător al ţării timp 
de 40 de ani, a instaurat o politică de teroare și de autoizolare greu de egalat. Orice 
formă de opoziţie sau de atitudine contestatară era imediat pedepsită cu arestarea, 
tortura sau munca forțată. Pentru „propagandă împotriva statului” sau încercarea de 
a părăsi ţara se aplica pedeapsa cu moartea'”. Dominația aproape totală a partidului 
asupra societăţii era asigurată de brutala poliţie politică, Sigurimi. Toate segmentele 
societăţii, inclusiv ierarhia de partid, comunitatea intelectuală și armata, erau supuse 
unor epurări periodice ce rezultau în demiteri, încarcerări și execuții”. Din 1967, 


123. Momcb.il Metodiev, arî. cit., p. 165. 

orice activitate religioasă a fost interzisă prin Constituţie (Albania declarându-se 
primul stat ateu din lume). 

După moartea sa în 1985, Enver Hoxha a fost succedat la putere de Ramiz Alia. Ca 
reacție la prăbușirea regimurilor comuniste, Partidul Comunist Albanez a iniţiat în 1990 
reforme limitate, descentralizând într-o oarecare măsură economia, redând cetăţenilor 
libertatea religioasă și dreptul de a călători, abandonând politica de izolaţionism strict 
și permiţând formarea partidelor politice alternative. în urma primelor alegeri libere 
din 1991, caracterizate de grave neregularități, comuniștii au reușit să formeze guvernul, 
opoziţia câștigând o treime din locurile în parlament. Guvernul comunist condus de 
Fatos Nano a căzut însă după numai o lună, ca urmare a demonstrațiilor anticomuniste 
și a unei greve generale. Partidul Comunist și-a schimbat numele în Partidul Socialist 
Albanez și s-a dezis de Enver Hoxha și de crimele sale. S-a format o coaliţie de uniune 
naţională, socialiștii deţinând jumătate din portofolii. Au fost inițiate importante 
reforme în domeniul respectării drepturilor omului, printre care eliberarea printr-o 


amnistie generală a tuturor prizonierilor politici în iunie 1991'*. 


în urma noilor alegeri din 1992, Partidul Democrat anticomunist a câştigat aproape 
două treimi din locurile din parlament; președintele Ramiz Alia a demisionat, iar în 
locul lui, parlamentul l-a ales pe Sali Berisha. De îndată ce a avut controlul asupra 
Guvernului și Legislativului, Partidul Democrat a iniţiat politici de dreptate de tranziţie 
îndreptate împotriva adversarilor politici. Legea partidelor politice din 1992 interzicea 
crearea oricărui partid sau organizaţie cu caracter „antinaţional, șovin, rasist, totalitar, 
fascist, stalinist, «enverist», comunist sau marxist-leninist” ori a oricărui partid pe 
bază etnică sau religioasă'”. încercările Partidului Socialist de a anula legea au eșuat, 
în Albania, prin intermediul mai multor legi de lustraţie, a fost condus cel mai vast 
program de epurări ale aparatului de stat din Europa postcomunistă, un program 


criticat de organizaţiile internaţionale ca fiind dictat de favoritism politic și personal'*. 


între 1991 și 1994, au fost iniţiate procese împotriva unor lideri ai fostului regim, 
încă din mai 1991, familiile demnitarilor comuniști au fost evacuate din vilele de 
funcţiune din centrul Tiranei. Unul dintre motivele cele mai puternice pentru care 
comunismul era detestat în această țară foarte săracă era luxul ce-i înconjura pe 
membrii nomenclaturii. Astfel, în septembrie 1991 primii oficiali ai fostului regim au 
fost arestaţi și judecaţi nu pentru gravele încălcări ale drepturilor omului comise în 
timpul comunismului, ci pentru infracţiuni economice precum deturnarea de fonduri 
ale statului sau traiul fastuos în condiţiile sărăciei și crizei alimentare cu care se 
confrunta țara'”. Foști membri ai Biroului Politic, foști miniștri și chiar văduva lui 
Enver Hoxha au fost acuzaţi de corupţie și deturnare de fonduri'”. Nexhmije Hoxha 

a fost condamnată în 1993 la 12 ani de închisoare, pedeapsă ulterior redusă. Alţi nouă 
oficiali au fost condamnaţi la pedepse între 5 și 10 ani de închisoare și la rambursarea 
a 60.000 de dolari fiecare". In 1992, alături de alţi lideri și simpatizanți ai Partidului 
Socialist, a fost arestat și fostul președinte Ramiz Alia, acuzat în principal de abuz de 
putere și însușirea de fonduri ale statului'”, dar și de câteva delicte de natură politică, 
cum ar fi măsurile dure de represiune luate după explozia de la Ambasada Sovietică 
în 1951, abolirea religiei în 1967 și numeroase omucideri la frontierele Albaniei'”. 
Condamnat la 9 ani de închisoare pentru delicte economice, Alia a susținut că procesul 
său și cele ale celorlalți foști comuniști erau pur politice. Analiştii consideră că decizia 
noilor guvernanţi albanezi de a concentra eforturile justiţiei postcomuniste asupra 
delictelor economice a fost o eroare, transmițând populaţiei mesajul clar că foștii 
demnitari nu vor fi judecaţi pentru acţiunile lor politice. „Noii conducători ai țării au 
considerat că într-o ţară atât de lovită de sărăcie și privaţiuni, publicul va fi mai 
înclinat să sprijine acţiuni concentrate asupra abuzurilor financiare". 

în 1995, Parlamentul albanez a votat însă o lege (Legea genocidului și a crimelor 
împotriva umanităţii comise în Albania în timpul regimului comunist din motive politice, 
ideologice și religioase) care, pe baza convențiilor internaţionale la care Albania era parte, 
decreta imprescriptibilitatea celor mai grave crime și abuzuri ale regimului comunist. 
Această lege a permis declanșarea unui nou val de procese, în care demnitarii comuniști 
au fost acuzaţi de crime împotriva umanităţii. Până in ianuarie 1996, procurorul general 
a ordonat arestarea a 24 de foști lideri comuniști, dintre care mulţi erau deja în închisoare 
pentru implicarea în acte de corupţie'”, iar în anul următor alţi câţiva zeci de demnitari 
comuniști au fost arestaţi sub aceeași acuzaţie”. Ramiz Alia, eliberat în 1995, a fost 
rearestat în 1996 sub acuzaţii de genocid și crime împotriva umanităţii pentru încar- 
cerarea a mii de cetăţeni înainte de 1991, uciderea celor care încercaseră să părăsească 
țara între 1990 și 1991, precum și alte crime'”. Alia a fugit din țară înainte de 
pronunţarea sentinţei, dar alți acuzaţi au fost condamnaţi la închisoare sau chiar la 
moarte (pedepse comutate la 25 de ani de detenţie sau închisoare pe viaţă)”. 

După alegerile generale din 1997 (alegeri anticipate, cauzate de tulburările produse de 
falimentul schemelor piramidale) la care socialiștii au câștigat majoritatea locurilor din 
parlament, Curtea Supremă a anulat sentinţele tuturor celor 33 de foști demnitari comuniști 
condamnaţi până atunci pentru crime împotriva umanităţii, pe motiv că aceștia nu puteau 


fi trași la răspundere pentru fapte recunoscute ca fiind legale în momentul comiterii lor'”. 

în octombrie 2006, după recâștigarea alegerilor de către Partidul Democrat, 
parlamentul a aprobat o rezoluţie care denunța crimele regimului comunist și ale lui 
Enver Hoxha, declarat „iniţiatorul, liderul și executorul celui mai sălbatic sistem 
comunist din Europa de Est, care a izolat Albania și a dus-o într-o sărăcie extremă"! 
Rezoluţia nu avea însă caracter de lege și niciun efect practic. 

Procesele referitoare la trecutul comunist au fost puternic influențate în Albania de 
factorul politic, condamnările sau achitările acuzaților făcându-se în funcție de inte- 
resele partidelor aflate la putere. Dacă Partidul Democrat a avut un proiect ambițios 
de judecare a crimelor comunismului conform dreptului internaţional, recâștigarea 
alegerilor de către moștenitorii Partidului Comunist a însemnat anularea sentințelor și 
invalidarea aplicării conceptului de crime împotriva umanităţii. La rândul său, Partidul 
Democrat a utilizat mecanismele justiţiei de tranziţie mai ales pentru a-și elimina 
adversarii de pe scena politică. în ciuda legislaţiei numeroase în acest sens, a proce- 
selor mediatizate și a epurărilor masive, nu a existat nici o încercare de a clarifica 
adevărata natură a crimelor regimului comunist. „Fiecare măsură, de la modificările 
legislaţiei muncii în 1991 până la legile genocidului sau ale lustraţiei din 1995, a fost 
concepută pentru a servi scopurilor politice"!"!. 


5.7. Tarile baltice: chestiunea dublului 
genocid și a dublei ocupații 


Devenite independente după Primul Război Mondial, Estonia, Letonia și Lituania au fost 
nevoite, în 1939, să accepte ocupaţia sovietică impusă de Pactul Ribentropp- Molotov. 
Alegerile falsificate au instalat în toate cele trei țări parlamente și guverne pro-sovietice, 
care au cerut în august 1940 anexarea acestor republici la Uniunea Sovietică - consi- 
derată ilegală și niciodată recunoscută de ţările occidentale. în mai puţin de doi ani, cât 
a durat prima ocupaţie sovietică, populaţia celor trei ţări a fost supusă terorii și depor- 
tărilor în masă: peste 35.000 de lituanieni au fost deportaţi în Siberia și peste 5.000 
au fost executaţi”; aproape 6% din populaţia Estoniei a fost deportată numai în 
primul an'“, iar în Letonia, cel puţin 27.586 de persoane au fost arestate și deportate, iar 
aproape 1.000 au fost executate. Dominația sovietică a încetat în 1941, când Germania 
nazistă a atacat URSS în cadrul „operaţiunii Barbarossa” și a ocupat ţările baltice - care 
au întâmpinat iniţial invazia germană ca pe o eliberare. în această perioadă, populaţia 
evreiască din aceste ţări a fost asasinată în masă de plutoane naziste, adesea cu ajutorul 
colaboratorilor locali sau a soldaţilor înrolați cu forţa în trupele germane. Astfel, 
70.000 de evrei au fost uciși în Letonia, iar peste 185.000 au fost executaţi în Lituania'*. 

După masacrarea a 2.000 de evrei, Estonia a fost declarată de trupele mobile de 


exterminare Einsatzgruppen „ţară fără evrei". Se estimează că doar o treime din 


populaţia evreiască din ţările baltice a supravieţuit războiului '“* 

După înfrângerea Germaniei pe frontul de est, sovieticii au reocupat cele trei țări 
în 1944. Amintirea represiunii din prima ocupaţie, precum și intensificarea terorii 
după 1944 au dus la iniţierea unor ample mișcări de rezistenţă: se estimează că peste 
170.000 de partizani s-au ascuns în zonele dens împădurite din Estonia, Letonia și 
Lituania, de unde au opus rezistență armată trupelor sovietice. în Lituania, războiul 
partizanilor a căpătat proporţii aproape mitice pentru lituanienii din ţară și din 
diaspora; mișcarea a rezistat până în 1952, devenind atât de puternică, încât sovieticii 
au trimis trupe suplimentare pentru menţinerea controlului. Ca și înainte de război, 
și după 1944, instrumentul cel mai eficace al represiunii sovietice a fost deportarea: 
de exemplu, între 1947 și 1949 au fost deportaţi în Siberia 220.000 de lituanieni, în 
special din zonele rurale (așa-numiții „kulak”) în timpul colectivizării forțate a 
agriculturii. în Estonia, războiul de gherilă a fost înfrânt de sovietici numai cu preţul 
deportărilor în masă (12% din populaţie a fost strămutată) și al colectivizării agri- 
culturii (care a tăiat liniile de alimentare a partizanilor). După moartea lui Stalin, 
represiunea directă a scăzut, ca și politicile de rusificăre forțată. Cu toate acestea, 
rezistenţa naționalistă față de „rusificare” a continuat, mai ales sub forma unei prese 
clandestine foarte active. Mișcările disidente au avut în toate ţările baltice un puternic 
caracter naţionalist, sovieticii prezenţi pe teritoriu fiind permanent percepuți ca o 
forţă de ocupaţie străină. 


La sfârșitul anilor '80, odată cu perestroika, în toate cele trei țări au avut loc 
demonstraţii de stradă, reunind zeci de mii de persoane care cereau independenţa 
republicilor baltice. O manifestare semnificativă a fost „lanțul uman” de 600 de 
kilometri care a unit cele trei capitale la 23 august 1989, cea de-a 50-a aniversare a 
Pactului Ribentropp-Molotov. Cele trei țări și-au declarat independenţa în 1990 și 
1991, independență recunoscută de Moscova doar în urma puciului din august 1991, 
care a marcat sfârșitul Uniunii Sovietice. Fiecare dintre aceste ţări a proclamat 
reinstaurarea naţiunii suverane din perioada 1918-1940, subliniind faptul că dominaţia 
sovietică a constituit un regim de ocupaţie străină și o anexare ilegală. 


Măsurile de gestionare a trecutului comunist s-au concentrat în jurul eliminării 
prezenţei KGB-ului și a colaboratorilor acesteia din viaţa politică. Asimilată unei 
acţiuni antinaţionale, colaborarea cu structurile KGB-ului constituie astăzi o crimă de 
stat", și toate aceste țări au aplicat legi de lustrație sau de dezvăluire a colaborării cu 
fosta poliţie politică. în Estonia sau Letonia, populaţia minoritară rusă, foarte nume- 
roasă (25-29%) și adesea dominantă în multe orașe și districte, nu poate obţine 
cetăţenia estonă sau letonă și, în consecință, nu poate participa la viaţa politică. O teorie 

subiacentă politicilor de dreptate de tranziţie din Estonia este doctrina continuității 
statului estonian dinainte de războiul mondial și până la actuala republică; de aici 
decurge legitimitatea politicii de acordare a cetăţeniei numai succesorilor foștilor 
cetăţeni și politica de restituire integrală a proprietăţilor naţionalizate de sovietici în 
anii '40'”. în Letonia, nu numai etnicii ruși, dar nici foștii angajaţi KGB nu pot cere 
naturalizarea și nu au drept de vot nici măcar la alegerile locale'*. Această discri- 
minare - o formă indirectă, dar radicală, de lustraţie - a fost criticată îndelung pe plan 
internaţional”. 

Un alt factor specific justiţiei de tranziţie din statele baltice este felul în care 
trecutul e rememorat și perceput astăzi în aceste ţări. Letonii, estonienii și mai ales 
lituanienii trebuie să integreze în istoria lor naţională nu numai crimele stalinismului, 
ci și masacrarea populaţiei evreiești în timpul ocupaţiei naziste, la care autorităţile și 
populaţia locală au fost adesea complice. Una dintre teoriile istorice aflate în circulaţie, 
așa-numita „teorie a dublului genocid”, are o cpnotaţie antisemită foarte puternică: 
„răzbunarea” localnicilor împotriva evreilor a fost justificată de faptul că aceștia erau 
simpatizanți comuniști, care au masacrat și au deportat populaţiile baltice în timpul 


primei ocupaţii sovietice'”. 


Lituania 


Procurorii lituanieni au făcut eforturi pentru a intenta acţiuni penale împotriva 
membrilor fostului NKVD pentru crime împotriva umanităţii. Membrii micii comu- 
nităţi evreiești rămase în Lituania au protestat împotriva concentrării acestor eforturi 
numai asupra crimelor staliniste și a minimalizării responsabilităţii lituanienilor în 
exterminarea evreilor sub ocupaţia germană (mulţi colaboratori ai naziștilor, respon- 
sabili pentru astfel de crime, aflându-se încă în libertate). 

în 1998, a fost creată o Comisie Internaţională de Investigare a Crimelor de sub 
Ocupaţia Nazistă și Sovietică, formată din istorici, juriști, reprezentanţi ai organizațiilor 
evreiești internaţionale și activiști pentru drepturile omului din Lituania, SUA, Marea 
Britanie, Germania, Rusia și alte ţări. Datorită investigaţiilor conduse de această comisie, 
a fost posibilă condamnarea unora dintre vinovaţii pentru crimele din ambele perioade. 

în 1998, patru foști ofițeri NKVD au fost judecaţi pentru crime împotriva umanităţii 
comise în timpul războiului de gherilă din anii '40. Unul dintre acuzaţi a murit în 
timpul procesului, iar ceilalţi trei au primit pedepse între 6 luni și 3 ani de închisoare, 


ulterior reduse din cauza vârstei înaintate și a bolilor de care sufereau acuzaţii”. 

După ce în anul 2000 au fost votate amendamente la Codul Penal lituanian care 
permiteau judecarea in absentia a indivizilor acuzaţi de genocid, au fost demarate 
proceduri judiciare împotriva altor 70 de persoane suspectate de participarea la 
masacrele staliniste". Astfel, în 2001, un tribunal din Vilnius l-a găsit vinovat de 
genocid pe fostul adjunct al șefului poliţiei locale din timpul războiului, Kazys 
Gimzauskas, pentru semnarea ordinului de trimitere a cel puţin 53 de evrei în lagărele 
de exterminare. Nu a fost pronunţată nicio pedeapsă, dat fiind că acuzatul era senil și 
dement. Acesta a fost singurul caz în Lituania în care s-a pronunţat o sentință pentru 
crimele împotriva evreilor. Superiorul lui Gimzauskas, șeful poliţiei la vremea respectivă, 
acuzat de aceleași crime, a murit înainte de terminarea procesului”. 

Lituania a cerut fără succes extrădarea din Rusia a trei înalți ofițeri NKVD acuzați 
de genocid; unul dintre ei a fost judecat in absentia de un tribunal lituanian și 
condamnat la închisoare pe viață. Lituania a cerut în 2001 extrădarea din Marea 
Britanie a altui comandant al poliției, suspectat de exterminarea evreilor Lituaniei, 
fără a primi însă un răspuns favorabil“. 


Estonia 


Ca și în celelalte țări baltice, în Estonia este acreditată teoria „celor două genocide". 
Organizația oficială care se ocupă cu investigarea perioadei totalitare se numeşte 
Comisia pentru condamnarea crimelor regimurilor de ocupație și a publicat în 2005 o 
Carte Albă a pierderilor suferite de poporul estonian. Regimul comunist este văzut 
exclusiv ca o ocupaţie străină, iar orice act de rezistenţă la acesta este considerat demn 
de laudă, inclusiv lupta armată de partea trupelor Waffen SS în 1945. 

în ceea ce privește procesele penale, acestea sunt investigate de serviciile de 
securitate, care au ca atribuţii inclusiv cercetarea crimelor împotriva umanităţii”. în 
2002 s-au înregistrat 17 cazuri de inculpare a unor foști ofiţeri pentru crime împotriva 
umanităţii comise în timpul ocupaţiei sovietice. Până în 2002, șase dintre aceștia au 
fost judecaţi și condamnaţi”. Cele mai multe cazuri privesc crime comise în anii 
'40-'50; acuzaţii sunt deci foarte bătrâni și nu pot executa pedepsele. 


Letonia 


Chestiunea trecutului nazist și sovietic este tot atât de discutată în Letonia ca și în 
celelalte ţări baltice, după aceleași repere discursive ale „dublului genocid”. Dilema 
conceptualizării trecutului în termeni juridici divizează chiar și organismele europene - 
după cum a dovedit-o cazul Kononov la CEDO. în iunie 2008, Curtea Europeană a 
Drepturilor Omului i-a dat câștig de cauză lui Vassili Makarovici Kononov, condamnat 

de tribunalele letoniene pentru crime de război. Sergent în Armata Roșie, Kononov a 
masacrat în 1944 nouă locuitori ai unui sat leton (printre care un copil și o femeie 
însărcinată) în semn de represalii, bănuindu-i de a fi informat trupele naziste asupra 
ascunzătorii partizanilor sovietici. După război, Kononov a rămas în Letonia, lucrând 
în Miliție până în 1988, când s-a pensionat. Zece ani mai târziu, la sesizarea Centrului 
pentru Documentarea Consecinţelor Totalitarismului în Letonia, el a fost chemat în 
instanţă sub acuzaţii de crime de război, găsit vinovat și condamnat în 2000 la 6 ani 
de închisoare. în urma apelului apărării, Curtea de Apel a reîncadrat juridic faptele ca 
fiind acte de banditism, faptă prescrisă încă din 1954, însă Curtea Supremă a casat 
această sentință în 2004, găsindu-l vinovat de crime de război și condamnându-l la 
l an și 8 luni de închisoare (pedeapsă deja efectuată în arest preventiv). Sesizată, 
Curtea Europeană a Drepturilor Omului a considerat cu majoritate de voturi că legea 
internaţională a fost aplicată retroactiv pentru faptele petrecute în 1944, Letonia 
nesemnând convențiile relevante decât în 1949, respectiv 1977, și că, în orice caz, nu 
era vorba despre crime de război: s-a considerat că civilii masacrați deveniseră parte 
beligerantă din moment ce acceptaseră protecţia naziștilor în timp de război. Dacă 
însă fapta este încadrată ca simplu act de omor sau banditism, judecarea nu mai poate 
fi posibilă după mai mult de 50 de ani de la prescrierea faptelor. Judecătorii CEDO 
care nu au fost de acord cu decizia au argumentat că nu s-a ţinut seama de impo- 
sibilitatea judecării faptelor înainte de 1991. Acești judecători (un lituanian, un suedez 
și un islandez) au sugerat existenţa unui dublu standard în decizia majorităţii CEDO, 
afirmând că numai cei care au luptat de partea Germaniei naziste par să fie condamnaţi 


pentru crime de război'” 


Alte procese ale crimelor stalinismului au avut loc în anii 2000, precum cel 
intentat rostului șef al NKVD-ului leton din 1940 până în 1953, Alfons Noviks, în 
vârstă de 87 de ani. Acuzat de a fi organizat deportarea a peste 60.000 de persoane, 
el a argumentat că nu a făcut decât să execute ordinele superiorilor și că nu-și 
amintește faptele. Noviks a fost condamnat la închisoare pe viaţă, decedând un an mai 
târziu'”. Un alt proces a avut loc în 2002, când Nikolai Larionov, fost agent KGB, a 
fost acuzat de genocid pentru deportarea a peste 500 de familii letone în 1949“. 
Oficialităţile ruse au protestat împotriva judecării unui om de 80 de ani pentru fapte 
care nu fuseseră ilegale la data comiterii și care puteau fi judecate doar în urma 
modificării abuzive a Codului Penal leton în 1993'”. El a fost găsit vinovat de genocid 
împotriva poporului leton în 2005 și a murit la scurt timp după pronunţarea sentinţei. 


Procesele penale de tranziţie nu s-au referit însă numai la perioada stalinismului, ci 
și la evenimentele recente din istoria Letoniei. Un astfel de proces foarte cunoscut a 
fost intentat fostului șef al Partidului Comunist, Alfred Rubiks, arestat la doar câteva 
zile după puciul de la Moscova pentru că a sprijinit tentativa de lovitură de stat. El a 

fost judecat iniţial pentru „trădare faţă de URSS", încadrare schimbată în 1992 de 
procuratură cu acuzaţia de acţiune împotriva ordinii de stat letoniene (prevăzută în 
Codul Penal, ce nu a intrat în vigoare decât în 1992)'*, pentru a fi favorizat agresiunea 
sovietică asupra Letoniei care își cerea independenţa. El a fost condamnat la 8 ani în 
regim sever și eliberat în 1997 pentru bună purtare, după ce executase trei sferturi din 
pedeapsă'“. El a reintrat în viaţa politică încă din închisoare, devenind președintele 
Partidului Socialist și candidând pentru președinție. 

Țările baltice sunt singurele state postcomuniste în care crimele din perioada 
stalinistă sunt judecate drept acte de genocid. Această încadrare este adesea contestată 
pe plan internaţional, atât de autorităţile ruse (care protestează împotriva politizării și 
a lecturii „greșite” a evenimentelor din preajma celui de-al Doilea Război Mondial), 
cât și de comunităţile evreiești (care protestează în faţa accentului pus pe judecarea 
crimelor comunismului în detrimentul crimelor Holocaustului din ţările baltice). 
Procesele de tranziţie din aceste țări sunt ilustrări ale felului în care justiţia penală poate 
contribui la construirea istoriei naţionale: caracterizarea crimelor staliniste drept 
genocid consfinţește natura ilegală a dominaţiei sovietice și afirmă continuitatea 
statelor baltice dinainte de război. Este deschisă de asemenea dificila discuţie despre 
raportul dintre nazism și comunism. 


v 


5.8. Rusia: consolidarea unei uitări neafirmate 


în raport cu celelalte țări foste comuniste, măsurile de justiție de tranziție întreprinse 
în Rusia sunt foarte restrânse, atitudinea oficială a statului echivalând cu o politică 
nemărturisită, dar sistematică de uitare a crimelor trecutului. în această ţară nu au 
avut loc nici epurări oficiale, nici lustraţie, nici procese ale foştilor responsabili 
comuniști, iar dezbaterea despre abuzurile fostului regim a fost eludată de majoritatea 
forțelor politice. Noel Calhoun afirmă că această atitudine oficială „nu a fost tipul de 
uitare încercat în tranziţia timpurie din Polonia”, unde separarea de trecut a fost 
anunţată public drept o formă de reconciliere naţională și de mobilizare colectivă în 
scopul construcției democratice. „în Rusia, uitarea s-a instalat incremental, ca un mod 


de a înlătura un subiect controversat și incomod de pe agenda politică" ®. 


Cel mai important eveniment al justiției de tranziție în Rusia a fost procesul inițiat 
de Partidul Comunist Sovietic (PCUS) împotriva decretelor preşedintelui Boris Elțîn 
care scoteau partidul în afara legii și îi confiscau proprietățile. în 19 august 1991, în 
ajunul semnării unui nou tratat de uniune care ar fi transferat în mare parte puterea 
politică și economică de la autoritățile centrale ale URSS către republici, un grup de 
oficiali ai partidului, lideri ai armatei și ofiţeri KGB au organizat o lovitură de stat. 

Tentativa a eșuat însă, consolidând puterea președintelui ales al Rusiei, Boris Elțîn, și 
grăbind prăbușirea Uniunii Sovietice, care a fost dizolvată înainte de sfârșitul acelui 
an. Cei 12 lideri ai puciului au fost arestaţi și acuzaţi de trădare'“. în zilele care au 
urmat, Elțîn a semnat o serie de decrete prin care suspenda PCUS și Partidul Comunist 
Rus și le îngheţa activele, până la încheierea investigaţiei judiciare asupra complicităţii 
acestor partide în organizarea puciului. Baza legală a decretelor lui Elțîn a fost însă 
una fragilă, autoritatea prezidenţială depășindu-și atribuţiile conferite de Constituţie'”, 
fapt care avea să conducă mai târziu la contestarea în instanţă a acestei decizii. în 
noiembrie 1991, în timp ce Uniunea Sovietică se destrăma, Elțîn a dat un alt decret, 
prin care transforma suspendarea în interdicție și naţionaliza clădirile și conturile 
bancare ale celor două partide. Un grup de deputaţi a înaintat Curţii Constituţionale 
o petiție în care contesta legalitatea decretelor președintelui. Ca o contraacuzaţie, 
deputatul liberal Oleg Rumianţev a înaintat Curţii o altă petiție în care cerea ca cele 
două partide comuniste să fie declarate neconstituţionale pentru că „se substituiseră 
statului” timp de mai multe decenii. Curtea a decis să combine cele două petiţii 
într-un singur caz, transformând astfel o decizie asupra prerogativelor constituționale 
ale președintelui într-o dezbatere puternic politizată asupra rolului istoric al Partidului 
Comunist în Uniunea Sovietică“. 


Procesul, așteptat ca un Nürnberg al Rusiei'”, a luat într-adevăr „proporţii epice” : 
peste 12 luni de proceduri și investigaţii, 52 de ședințe de audieri, 46 de martori 
(printre care figuri de frunte ale fostului regim, precum Egor Ligaciov, Alexandr 
Yakovlev, Nikolai Rîjnov) și un munte de probe documentare, dintre care unele 
obţinute din arhivele secrete de partid". Iniţial, a fost citat ca martor și Mihail 
Gorbaciov, care a refuzat sistematic să compară la proces. Curtea a devenit din ce în 
ce mai insistentă, sfârșind prin a-l amenda și a-i interzice părăsirea teritoriului pentru 
a asista la funeraliile lui Willy Brandt. Elțîn a sancţionat și el atitudinea rivalului său, 
confiscând activele Fundaţiei Gorbaciov. Acesta a caracterizat procedura ca fiind un 
„proces-spectacol” și s-a declarat „refuznik”. Au urmat atacuri politice televizate 
între Gorbaciov și președintele Curţii Constituţionale, care l-a acuzat pe fostul lider de 
stat că ascunde adevărul în ceea ce privește masacrul de la Katyn din anii '40, când 
forțele NKVD executaseră în masă zeci de mii de ofiţeri și membri ai elitei poloneze, 
în replică, Gorbaciov l-a acuzat că acţionează sub presiuni politice. Aceste scandaluri 
mediatice au continuat pe toată perioada audierilor. 


Rezultatul, care nu a stârnit prea multă vâlvă în presă, fiind anunţat în ajunul 


Congresului deputaţilor din noiembrie 1992, a reprezentat o „judecată solomonică""”! 


> 

care nici nu dădea dreptate, nici nu condamna vreuna dintre părţi. Principalele decizii 
au fost: președintele avea dreptul constituţional de a suspenda și de a interzice 
Partidul Comunist (fără explicaţii de substanţă), dimpotrivă, interzicerea organi- 
zaţiilor teritoriale de partid (sovietele) a fost declarată neconstituțională, „pentru că 
acestea și-au păstrat natura socială și nu s-au schimbat în structuri statale” (ceea ce 
implica, fără însă a fi afirmat explicit, că celelalte organe de partid erau structuri de 
stat, dând astfel dreptate președintelui Elțîn); confiscarea proprietăţilor partidului a 
fost considerată de asemenea neconstituţională, ceea ce însă nu însemna că partidul 
reintra automat în posesia lor: recuperarea bunurilor trebuia făcută prin acţiuni 
judiciare la tribunal. Hotărârile aveau un vizibil caracter politic, ceea ce a atras 
numeroase critici, inclusiv din partea unora dintre judecătorii Curţii Constituţionale. 
Politologii și teoreticienii dreptului care au analizat decizia!” au considerat dezamăgitor 
compromisul la care s-a ajuns. în viziunea militanţilor ruși care cereau decomunizarea, 
a fost ratată o ocazie istorică de a condamna Partidul Comunist ca organizaţie criminală 
sau de a clarifica legitimitatea acestuia de a fi devenit statul însuși". 


în aprilie 1993, cei 12 iniţiatori ai puciului din 1991 au fost aduși în fața instanţei 
sub acuzaţii de trădare și conspirație, dar procesul s-a împotmolit în chestiuni procedurale 
fastidioase (în primul an au fost audiaţi peste 2.700 de martori)”, fiind amânat în mod 
repetat în următoarele zece luni. între timp, în septembrie 1993, în urma tensiunilor 
politice crescânde, Boris Elțîn a dizolvat parlamentul, care la rândul său l-a suspendat 
din funcţia de președinte. Mulţi deputaţi s-au baricadat în clădirea Parlamentului, 
făcând apel la insurecție generală împotriva guvernului favorabil lui Elțîn, iar la 3 octom- 
brie 1993, forţele armate anti-Elţîn au ocupat primăria Moscovei și un post de tele- 
viziune. A doua zi, a fost declarată starea de necesitate, iar armata a luat cu asalt și a 
recucerit clădirea Parlamentului. La 23 februarie 1994, parlamentul reîntrunit a proclamat 
atât amnistierea celor implicaţi în puciul din 1991, cât și a celor arestaţi în evenimentele 
din octombrie 1993'”. Această măsură, care împiedica orice proces ori investigaţie, 
a fost gândită pentru a păstra delicatul echilibru politic din cadrul parlamentului și a 
permis tuturor taberelor să-și păstreze propria versiune asupra evenimentelor'”*. Spre 
deosebire de ceilalți acuzaţi, generalul Valentin Varenikov (unul dintre artizanii invadării 
Afghanistanului) nu a acceptat amnistia și a cerut continuarea procesului, care s-a finalizat 
câteva luni mai târziu prin achitarea sa, după ce până și procurorul își retrăsese 
acuzaţiile. Atitudinea judecătorilor, precum și soluţia pronunţată „au lăsat impresia că 
cei ce plănuiseră lovitura de stat nu erau în niciun fel infractori". Cu acest proces 
a luat sfârșit orice încercare de a clarifica trecutul comunist pe cale penală. 

în Rusia nu s-a luat nicio măsură de lustraţie sau de dezvăluire oficială a colaborării 
cu fosta poliţie politică. Forţele liberale și democratice nu au reușit să militeze în mod 
concertat pentru decomunizare, iar rarele voci individuale care au cerut acest lucru au 
fost marginalizate în sfera publică și nu au beneficiat de sprijin politic. Infelligenisia, 
care activase în mod consecvent și unit în timpul lui Gorbaciov pentru anularea 
articolului 6 al Constituţiei sovietice, care proclama rolul conducător al Partidului 
Comunist și limita drepturile civice ale cetăţenilor, s-a divizat după atingerea acestui 
obiectiv și și-a pierdut interesul politic pentru clarificarea trecutului!”*. Singura persoană 
care a încercat, fără succes, în 1992 să treacă o lege a lustraţiei prin Duma a fost lidera 
opoziţiei liberale Galina Starovoitova, asasinată în 1998'”. Propunerea, deși nu foarte 
severă (excluzând de la verificare orice persoană aleasă în funcţie și limitându-se doar 
la posturile numite), nu a ajuns să fie dezbătută în parlament, chiar dacă a stârnit vii reacții 
în perioada 1992-1993 în cercurile restrânse ale mișcării democratice. De altfel, Duma 
votase deja o serie de legi care făceau ca orice demascare a KGB să fie imposibilă: 
identificarea publică a unui colaborator KGB constituia infracţiune penală, iar deconspi- 
rarea agenţilor KGB era interzisă". Informațiile despre persoanele care „colaboraseră 
confidențial" cu serviciile secrete rusești erau declarate secrete de stat, accesibile doar 
ofițerilor autorizați". Orice dezbatere despre lustrație a încetat odată cu evenimentele 
din octombrie 1993, moment din care discuţia despre trecut a luat accente mai contem- 
porane, care nu mai aveau legătură cu puciul din 1991 sau cu moștenirea regimului 
sovietic: gestionarea trecutului însemna gestionarea momentului octombrie 1993'%. 


Singurul domeniu în care Elțîn s-a arătat activ, dincolo de raţiunile politice imediate 
a fost reabilitarea victimelor regimului comunist. După puciul din octombrie 1991 a 
fost votată Legea reabilitării victimelor represiunii politice începând cu 1917, iniţial 
respinsă de Sovietul Suprem în 1990. Au fost casate sentințele politice, s-au acordat 
compensaţii materiale, iar victimele au căpătat dreptul de a consulta dovezile folosite 
împotriva lor în instanţele sovietice". 

O primă campanie de reabilitări fusese deja iniţiată după moartea lui Stalin de 
către președintele Nikita Hrușciov, care a înființat o comisie de reabilitare a vechilor 
bolșevici uciși sau deportaţi în timpul Marii Terori și a promulgat o serie de legi de 
amnistie care au golit Gulagul. între 1954 şi 1961, peste 700.000 de persoane au fost 
reabilitate. Destalinizarea a fost însă un proces în întregime definit și controlat de 
autorităţile comuniste, fapt care a condus la acoperirea a numeroase crime și la 

evitarea unei analize substanţiale a abuzurilor regimului “. Gestionarea trecutului a 
fost reluată în epoca lui Gorbaciov'%, când guvernul a emis decrete de reabilitare ale 

victimelor stalinismului", dar nici aceste politici nu au avut drept scop dezvăluirea 
legăturilor strânse dintre trecut și prezent sau reformarea sistemului. 

Motivele uitării instituţionalizate adoptate în Rusia cu privire la trecutul dictatorial 
sunt multiple: ele ţin de longevitatea și de natura regimului comunist din această ţară, 
precum și de măsura, incomparabil mai mare decât în celelalte ţări din Est, în care 
comunismul a modificat societatea în mod ireversibil. Aproape toţi cei care au făcut 
carieră publică în anii '90 fuseseră implicaţi într-un fel sau altul în Partidul Comunist 
și în structurile regimului anterior. în Rusia, influenţa fostelor elite și a membrilor 
serviciilor secrete s-a menţinut după 1991 mai mult decât în orice altă ţară din spaţiul 
fost comunist, reţelele partidului transformându-se în oligarhii deosebit de puternice. 
Lavinia Stan arată că reţeaua foștilor spioni oficiali și neoficiali, apropiaţi ai fostului 
ofițer KGB Vladimir Puțin, așa-numiții „siloviki”, constituie 78% din elita politică și 
economică a Rusiei de azi'”. Aceștia nu numai că nu denunţă activităţile criminale ale 
KGB, ci glorifică operaţiunile poliţiei politice și trecutul de mare putere mondială al 
Uniunii Sovetice. Forţele naţionaliste, care în ţări precum Polonia sunt campioanele 
discursului anticomunist, se revendică în Rusia de la ideologia și gloria trecută a 
imperiului sovietic. Prăbușirea regimului comunist a însemnat, mai mult decât în alte 
părţi, o reevaluare radicală a identităţii naţionale: „în calitate de centru imperial, 
Rusia nu poate să transfere cu ușurință vina pentru problemele sale asupra altei 
naţiuni. Nu poate atribui viciile socialismului sovietic unei forțe străine, deși unii 
naționaliști extremiști încearcă să facă din evrei ţapii ispășitori pentru Rusia. Nu se 
poate nici ca, după aproape 75 de ani de conducere comunistă, rușii să își reia cu 
ușurință istoria de acolo unde o lăsaseră"!*. Analiştii vieţii politice rusești vorbesc 
despre o „contrarevoluţie culturală, ca reacţie împotriva valorilor liberale promovate 
în '90", aceasta manifestându-se fie prin idealizarea Rusiei imperiale, prerevoluţionare, 
care ar corespunde „închiderii parantezei comuniste” și „refacerii virginităţii morale 
ale unei intellighentsia mereu victimă a puterii”!”, fie unui alt fenomen, mai recent: 
nostalgia după normele și tradiţiile sovietice și recuperarea memoriei comuniste (0 
ilustrare este revenirea la imnul naţional sovietic). Discursul oficial al fostului preșe- 
dinte Vladimir Puțin susţine, de exemplu, că represiunea și crimele staliniste au fost 
preţul necesar pentru impunerea Rusiei ca mare putere mondială'”, în această stare de 
spirit de naționalism mesianic", măsurile de justiţie de tranziţie au o șansă foarte 
redusă de a fi aduse pe agenda politică. 

PARTEA A II-A 


Justiţia penală de tranziţie 
-în România postcomunistă 


pr, 


6. Desprinderea de comunism 


6.1. Comunismul românesc și momentul decembrie 1989 


Instaurat în 1945, cu sprijin politic și militar sovietic, regimul comunist din România! 
a cunoscut mai multe etape. Consolidat în anii '50 prin metode brutale de eliminare 
a adversarilor politici, comunismul românesc s-a bazat în acei primi ani pe un sistem 
polițienesc care a utilizat în mod deschis represiunea violentă pentru a contracara 
formele de opoziţie față de politicile partidului. Au fost operate sute de mii de 
arestări, deportări, internări în lagăre de muncă forțată sau execuţii sumare. în anii 
1948-1958, puterea de la București s-a aflat sub o puternică influență sovietică, 
organizarea politică și economică, precum și modul de acţiona pentru consolidarea 
puterii fiind practici dictate de la Moscova. Odată cu retragerea trupelor sovietice în 
1958, Partidul Comunist Român și-a construit însă o nouă legitimitate, bazată pe 
promovarea treptată a comunismului naţional. Declaraţia din aprilie 1964 a statuat 
independenţa partidului față de Moscova, asigurând liderilor comuniști o anumită 
susținere din partea populaţiei și a elitei culturale. în 1964, graţierea majorităţii 
deţinuţilor politici a marcat sfârșitul represiunii făţișe. Lagărele de muncă forțată au 
fost închise, numeroși intelectuali fiind reabilitaţi. 

După 1965, odată cu instaurarea lui Nicolae Ceaușescu drept succesor al lui 
Gheorghiu-Dej, linia naţional-comunismului a fost întărită și însoţită de reforme, care 
au acordat cetăţenilor mai multă libertate de expresie, au condamnat practicile staliniste 
adoptate în vremea lui Dej și au condus la o anumită liberalizare economică. Eforturile 
de a îmbunătăţi imaginea României pe plan internaţional au implicat și renunţarea la 
măsurile de teroare aplicate până în 1964 sau ascunderea lor în faţa opiniei publice, 
în ciuda legalităţii pe care regimul dorea să o demonstreze pe plan internaţional, 
practicile violente au continuat și în perioada 1965-1989, fără ca ele să egaleze însă 
excesele epocii Dej. 


1. Pentru istoria comunismului românesc vezi: Ghiţă Ionescu, Comunismul in România, Libra, 
București, 1994; Vladimir Tismăneanu, Stalinism pentru eternitate. O istorie politică a 
comunismului românesc, Polirom, lași, 2005; Katherine Verdery, Compromis şi rezistență. 
Cultura română sub Ceauşescu, Humanitas, București, 1994; Dennis Deletant, România sub 
regimul comunist. Fundaţia Academia Civică, București, 1997 ; Vlad Georgescu, Politică şi 
Istorie. Cazul comuniştilor români 1944-1977, Humanitas, București, 1990. 


Justiţia penală de tranziţie în România postcomunistă 110 


Modernizarea produsă prin industrializare”, relaxarea pe plan intern și discursul 
naționalist au asigurat un important sprijin popular regimului în anii 1965-1970. 
în 1971, vizita lui Nicoale Ceaușescu în China și Coreea de Nord a marcat însă o nouă 
etapă în istoria PCR. Inspirat de comunismul asiatic, secretarul general român a pus 
capăt liberalizării și a reconsolidat controlul partidului asupra societăţii. Cultul 
personalităţii, concentrarea puterii în mâinile unui grup restrâns de persoane, declinul 
economic și numeroase politici impopulare (sistematizarea satelor și a orașelor, inter- 
zicerea avorturilor sau raţionalizarea hranei și a electricităţii etc.) au caracterizat 
comunismul românesc în anii '80. Numărul victimelor dictaturii de tip sovietic este 
estimat în România între 500.000 și 2.000.000. 


Aceste trăsături și evoluţii ale regimului comunist de la Bucureşti, precum și 
modul în care s-a produs desprinderea de fostul regim vor influența după 1990 
măsurile de gestionare a trecutului recent. Trebuie menţionate în acest sens câteva 
aspecte care au singularizat trecerea spre pluralismul democratic în România, în 
raport cu alte țări ale Europei de Est. 

în primul rând, în România nu s-a consolidat niciodată o opoziţie puternică la 
regimul dictatorial condus de Nicolae Ceaușescu. Condiţionate de autoritarismul 
regimului, dar și de absenţa unei culturi politice participative“, protestele împotriva 
comunismului au avut aproape întotdeauna un caracter individual, iar cele câteva 
greve derulate între 1977 și 1987 au avut drept obiective principale revendicări econo- 
mice. Spre deosebire de Ungaria sau Polonia, în România nu a existat în interiorul 
partidului unic o facțiune reformistă de anvergură, capabilă să negocieze trecerea spre 
democraţie și capitalism. Partidul Comunist Român, cel mai mare din Europa de Est 
din perspectiva raportului dintre numărul membrilor săi și populaţia ţării, nu a 
beneficiat de o conducere colectivă și nici nu a permis un dialog real între eșaloanele 
superioare și cele inferioare ale elitelor politice”. Totuși, la momentul revoluţiei, coexistau 
două tipuri de nomenclatură în România: o nomenclatură activă, fidelă regimului, și 
o nomenclatură marginalizată sau în opoziţie cu regimul Ceaușescu, înlăturată din 
viaţa politică și care, deși aparținând în majoritate fostei elite staliniste din anii '50, 
optase în ultimii ani pentru ideile reformatoare promovate de Gorbaciov (din rându- 
rile acesteia făceau parte Ion Iliescu, Silviu Brucan, Gheorghe Apostol, Alexandru 
Bârlădeanu etc). Aceasta din urmă reprezenta o formă de dizidentă la dictatura lui 
Nicolae Ceaușescu, fără ca ea fi pus însă sub semnul întrebării fundamentele sistemului 
comunist. Chiar dacă nu dispunea de anvergura echipelor reformatoare impuse în 
structurile de putere din Polonia sau din Ungaria, această nomenclatură se bucura de 
un anumit prestigiu necesar preluării puterii în ipoteza prăbușirii lui Ceauşescu. 


2. Vezi în acest sens Daniel Barbu, art. cit., pp. 140-145. 

3. Conform Raportului final al Comisiei Prezidenţiale pentru Analiza Dictaturii Comuniste din 
România, Humanitas, Bucureşti, 2007, p. 463, istoricii vehiculează cifre mai apropiate de 
500.000, în timp ce foștii deţinuţi politici fac referire la cifra de 2.000.000. 

4. Facem referire la cultura politică participativă în sensul definit de Almond și Verba. în acest tip 
de cultură politică, „membrii societăţii tind să fie orientaţi către un rol activist al sinelui în 
corpul politic; ei tind să fie în mod explicit orientaţi către sistem ca întreg și către ambele 
structuri de procese, politic și administrativ”. Gabriel A. Almond, Sidney Verba, Cultura 
civică, DU Style, București, 1996, p. 49. 

5. Vladimir Tismaneanu, op. cit., p. 269. 

în al doilea rând, în absenţa unei elite anticomuniste puternice sau a unei elite 
reformatoare în interiorul puterii, nici liberalizarea graduală a regimului, nici nego- 
cierea unei tranziţii pașnice spre pluripartidism nu s-au putut produce în România. 
România este singurul stat membru al fostului Pact de la Varșovia în care trecerea de 
la sistemul comunist la democraţie s-a realizat printr-o revoltă populară, reprimată 
violent de Armată și de forţele Securităţii și soldată cu 1.104 morţi și 3.352 de răniţi”, 
începute la Timișoara în 16 decembrie, manifestaţiile pașnice împotriva regimului 
Ceaușescu s-au extins până pe 21 decembrie în mai multe orașe ale României (București, 
Sibiu, Cluj, Brașov, Cugir), confruntându-se peste tot cu represiunile violente ale 
Miliției, Securităţii și Armatei. în 22 decembrie, confruntat cu amploarea demonstra- 
ţiilor de la Bucureşti, Ceauşescu a părăsit clădirea Comitetului Central al partidului 
într-un elicopter, gest interpretat drept abandon al puterii. în acest context, o parte a 
nomenclaturii marginalizate, regrupate în jurul lui Silviu Brucan și Ion Iliescu, a 
angajat dialoguri cu generali ai Armatei și ai Securităţii, obținând în după-amiaza lui 
22 decembrie un acord de încetare a focului și solidarizarea oficială a forţelor armate 
cu partizanii revoluţiei. în evenimentele care au urmat fugii lui Nicolae Ceaușescu, un 
rol important l-au jucat generalii Ștefan Guşă, Victor Athanasie Stănculescu și Mihai 
Chiţac. Direct implicaţi în reprimarea manifestaţiilor de la Timișoara, unde au ordonat 
să se tragă cu muniţie de război în protestatari, generalii au schimbat rapid tabăra 
și au cerut retragerea trupelor în cazărmi, integrând apoi noua putere instaurată în 
22 decembrie. Legitimată de sucesul acestor negocieri, dar și de renumele de potenţiali 
reformatori dobândit în anii '80, o parte dintre liderii comuniști marginalizaţi sau 
aflaţi în opoziţie faţă de regimul Ceaușescu reușesc să se impună ca figuri simbolice 
ale căderii regimului dictatorial, fondând, în 22 decembrie 1989, Consiliul Frontului 
Salvării Naţionale, organism emblematic al revoluţiei române. Rolul asumat de o parte 
a nomenclaturii în schimbarea de regim i-a garantat acesteia continuitatea pe scena 
politică, precum și menţinerea la putere până la sfârșitul anului 1996. 

în al treilea rând, trebuie subliniat faptul că revoluţia română a avut un caracter 
limitat atât din punctul de vedere al participării populare, cât și din cel al ariei 
geografice de răspândire. Numai la Timișoara manifestaţiile au cuprins întregul oraș, 
majoritatea locuitorilor ieșind în stradă între 18 și 22 decembrie. La Bucureşti, în 
seara zilei de 21 decembrie, doar un grup de câteva mii de persoane, dintr-o populaţie 
de circa două milioane, protesta împotriva regimului comunist. Revoluţia a luat 
amploare numai după fuga dictatorului. în anumite orașe ale Transilvaniei, precum 
Brașov, Cluj, Cugir, manifestații importante au avut loc începând cu 21 decembrie, 
dar numai o parte redusă din populaţie a participat. în majoritatea localităţilor din 
Moldova și din Muntenia nu au avut loc mișcări protestatare, în timp ce mediul rural 
a rămas pasiv. 

în al patrulea rând, decembrie 1989 rămâne un moment controversat al istoriei 
românești. Disputele pe marginea lui vizează atât evaluarea sistemică a evenimentului 


6. Statistică a Ministerului Apărării Naţionale, citată de Ruxandra Cesereanu, Decembrie '89. 
Deconstrucţia unei revoluţii, Polirom, Iaşi, 2004, p. 61. 

7. Raluca Grosescu, „The Political Regrouping of the Romanian Nomenklatura during the 1989 
Revolution”, The Romanian Journal of Society and Politics, nr. 1, 2004. 

(a fost revoluţie, lovitură de stat sau rezultat al unei intervenții străine?)*, cât Și 
reconstituirea unor aspecte concrete, precum responsabilitatea pentru violențele survenite 
după solidarizarea Armatei cu protestatarii sau chestiunea teroriștilor, presupuși parti- 
zani ai lui Ceaușescu, niciodată identificaţi. în ciuda acestor ambiguităţi care planează 
asupra evenimentelor din decembrie 1989, termenul cel mai uzitat în România pentru 
a desemna căderea fostului regim a fost „revoluţie”, iar participanţii la manifestaţiile 
populare s-au autodefinit drept „revoluţionari”. De asemenea, mai multe partide 
politice și-au construit în imediatul postdictatorial legitimităţi raportate la „revoluţie”, 
revendincându-și originea în momentul decembrie 1989 sau definindu-se drept conti- 
nuatoare ale idealurilor „revoluţionare”. în continuare, vom folosi la rândul nostru 
termenul revoluție pentru a desemna ansamblul evenimentelor dintre 16 și 22 decem- 
brie 1989, fără însă a-i conferi o conotaţie conceptuală sau o dimensiune normativă, 
ci doar o expresie sintetică a răsturnării regimului Ceaușescu. 


6.2. Cadrul legal al condamnării crimelor 
comunismului în România 


Procesele intentate în România foștilor demnitari comuniști au avut drept cadru 
legal Codurile Penale în vigoare la momentul săvârșirii faptelor, respectând principiul 
nullum crimen sine lege. Investigarea diverselor cazuri și aducerea lor în instanță s-au 
lovit în acest context de anumite dificultăţi de ordin juridic, obstacolele majore fiind : 
1) amnistierea unor fapte prin decrete prezidenţiale emise la sfârșitul regimului 
Ceaușescu și în perioada imediat postdecembristă; 2) expirarea termenelor de 
prescripţie; 3) dificultatea de a încadra crimele și abuzurile comise în categoria 
crimelor imprescriptibile statuate de Codul Penal socialist. 


6.2.1. Decretele de amnistie 


în timpul regimului comunist, represiunea politică s-a materializat în numeroase 
tipuri de crime și abuzuri, dintre care cele mai grave și mai violente au fost: omorul, 
tortura, supunerea la rele tratamente, lipsirea ilegală de libertate, supunerea la muncă 
forţată, arestările abuzive etc. Toate aceste delicte erau sancţionate de jure în Codurile 
Penale socialiste românești. în ianuarie 1988, Nicolae Ceaușescu a amnistiat însă 
toate infracțiunile pentru care se aplica o pedeapsă cu închisoarea de până la 10 ani’, 
în această categorie au intrat majoritatea crimelor și abuzurilor politice comise de 
fostul regim: tortura sau supunerea la rele tratamente, vătămarea corporală gravă, 
privarea abuzivă de libertate, violarea corespondenței, violarea domiciliului. Niciuna 
dintre aceste fapte nu mai putea fi așadar condamnată, dacă fusese comisă înainte de 
ianuarie 1988. De asemenea, decretul prezidențial reducea la jumătate pedepsele cu 


8. Pentru un rezumat al scenariilor asupra evenimentelor din decembrie 1989, vezi Ruxandra 
Cesereanu, op. cit. 

9. Decretul nr. 11 din 26 ianuarie 1988, privind amnistierea unor infracțiuni și reducerea unor 
pedepse, Buletinul Oficial, nr. 5, din 26 ianuarie 1988. 

închisoare mai mari de 10 ani. Pedeapsa pentru omor se înjumătăţea, de exemplu, de 
la 20 de ani de închisoare la numai 10 ani. 

Astfel, în 1990, după căderea comunismului, singurele infracţiuni care mai puteau 
fi condamnate erau cele comise după ianuarie 1988, cu excepţia omuciderilor și a 
crimelor imprescriptibile. 

Un alt decret de amnistie care a influenţat cursul justiţiei de tranziţie românești a fost 
cel emis în ianuarie 1990, de către Ion Iliescu, în calitate de președinte al CFSN. Prin 
acest decret erau amnistiate toate infracțiunile „pentru care Codul Penal sau legile 
speciale prevedeau o pedeapsă privativă de libertate până la 3 ani inclusiv sau 
amendă". în urma acestui decret, numeroase fapte produse în timpul violenţelor din 
decembrie 1989 nu au mai putut fi judecate, printre ele numărându-se „neglijenţa în 
serviciu", „favorizarea infractorului” sau vătămarea corporală „cu arme albe”. 

Decretul din 1988 a fost însă principalul obstacol, anularea amnistiei date de 
Nicolae Ceaușescu devenind necesară pentru condamnarea crimelor comunismului. 
Astfel de anulări ale amnistiilor acordate de foștii dictatori înaintea prăbușirii regi- 
murilor opresive fuseseră operate, de exemplu, în Argentina. în urma presiunilor 
făcute de asociaţiile victimelor, justiţia argentiniană abrogase decretele de amnistie, 
considerând că astfel de instrumente juridice nu trebuiau să împiedice judecarea 
crimelor politice comise de statul dictatorial". Anularea amnistiei din 1988 nu a fost 
însă cerută de societatea civilă din România până la jumătatea anilor 2000. Problema 
s-a pus abia în decembrie 2006, ca recomandare a Raportului Comisiei Prezidenţiale 
pentru Analiza Dictaturii Comuniste din România. Amnistia din 1988 rămâne însă în 
vigoare și astăzi, instituţiile statului nedând curs acestei solicitări. 


6.2.2. Termenele de prescripţie 


Chiar în absenţa acestei bariere juridice, judecarea crimelor comunismului s-ar fi lovit 
de problema expirării termenelor de prescripţie. De exemplu, pentru omor răspunderea 
penală era înlăturată de Codul Penal socialist după 15 ani, pentru tortură după opt ani, 
pentru rele tratamente sau pentru arest și anchetă abuzivă după trei ani. Astfel, dacă un 
act de tortură a fost, de exemplu, comis în anul 1950 și nicio anchetă penală nu a investigat 
cazul timp de 8 ani, persoana vinovată nu mai putea fi judecată după 1959. în acest 
context, chiar în absenţa amnistiei din 1988, după căderea comunismului, Procuratura nu 
mai putea mcrimina decât actele de omor săvârșite după 1975, actele de tortură comise 
după 1982 sau anchetele abuzive desfășurate după 1987. Majoritatea crimelor comu- 
nismului săvârșite în anii '50 nu ar mai fi putut face obiectul unui proces în 1990. 
Totuși, conform Codurilor Penale socialiste, termenul de prescripţie putea fi suspendat 


pe timpul cât o dispoziţie legală sau o împrejurare de neprevăzut ori de neînlăturat 
împiedică punerea în mișcare a acţiunii penale sau continuarea procesului penal. [...] 
Prescripţia îşi reia cursul în ziua în care a încetat cauza de suspendare”. 


10. Decretul-lege nr. 3 din 4 ianuarie 1990, privind amnistierea unor infracțiuni şi graţierea unor 
pedepse, Monitorul Oficial, nr. 2, din 5 ianuarie 1990. 

11. Alexandra Barahona De Brito, art. cit., p. 121. 

12. Codul Penal al Republicii Socialiste România, art. 128, Editura Politică, Bucureşti, 1968, p. 65. 

într-un rechizitoriu întocmit în 1993, procurorii însărcinaţi cu investigarea unor 
cazuri de omor și rele tratamente comise în anii '50 de către responsabili comuniști au 
evocat această posibilitate de suspendare a cursului prescripţiei. Argumentul lor a fost 
faptul că, pe întreaga durată a regimului comunist, membrii aparatului de partid și de 
stat aveau un statut privilegiat în faţa legii, poziţia politică conferindu-le practic 
imunitate penală”. Considerată legală și validă de către tribunal, această suspendare 
a cursului prescripţiei a creat un precedent, statuând faptul că, în ceea ce privește 
abuzurile comise de către responsabilii comuniști, cursul termenului de prescripţie 
trebuia să înceapă cu 22 decembrie 1989, moment din care ei nu mai erau protejaţi de 
funcţia politică pe care o deţinuseră. Era deschisă astfel calea spre judecarea cazurilor 
de omucideri, săvârșite fie în perioada Ceaușescu, fie în epoca Gheorghiu-Dej“. 
Suspendarea cursului prescripţiei dădea posibilitatea investigării cazurilor de omor 
până în anul 2005. 


Mai târziu, la jumătatea anilor 2000, în contextul în care numai patru rechizitorii 
au fost întocmite cu privire la crimele săvârșite înainte de decembrie 1989, iar 
termenele de prescripţie expiraseră încă odată, s-au căutat argumente în favoarea 
suspendării prescripţiei pentru o perioadă mai lungă de timp. De exemplu, Viorel 
Siserman, unul dintre procurorii însărcinaţi cu dosarele comunismului, a susținut 
într-un interviu faptul că termenele de prescripţie ar fi trebuit să curgă începând cu 
noiembrie 1996, întrucât până atunci puterea politică a continuat să fie deținută de 
elitele comuniste. Prezenţa nomenclaturii în conducerea statului postcomunist, a 
argumentat Siserman, ar fi împiedicat derularea unor anchete corecte referitoare la 
abuzurile fostului regim”. Abia 1996, a continuat procurorul, momentul venirii la 
putere a „forţelor democratice, neimplicate în viaţa politică înainte de 1989", ar fi 
trebuit luat ca reper pentru începerea cursului prescripţiei. Acest argument nu a fost 
folosit însă în niciun rechizitoriu sau document oficial al parchetelor. 


înfiinţarea Institutului de Investigare a Crimelor Comunismului în România (IICCR) - 
organism guvernamental abilitat cu depunerea de sesizări penale împotriva respon- 
sabililor pentru crime cu caracter politic săvârșite în perioada comunistă - a constituit 
un nou prilej pentru a se încerca suspendarea termenelor de prescripţie. într-o sesizare 
penală depusă în 2008, IICCR a argumentat că până în decembrie 2005 - momentul 
înființării Institutului - nicio instituţie a statului nu a avut nici funcţia de a investiga 
abuzurile politice comuniste, nici acces la documentele necesare probării acestor 
abuzuri. IICCR considera că termenele de prescripţie trebuiau să curgă din momentul 
constituirii sale. 


După decembrie 1989, în absenţa unei condamnări oficiale a regimului comunist de 
către statul român (survenită numai la data de 18 decembrie 2006, prin discursul din 
Parlament al Preşedintelui României), victimele acestui regim și familiile lor s-au 


13. Arhiva Curţii Militare de Apel București (în continuare ACMAB), dosar nr. 15/P/1999, „Rechi- 
zitoriu din 8 aprilie 1993", p. 223. 

14. Dacă amnistia din 1988 ar fi fost anulată, infracţiuni precum aplicarea de rele tratamente, 
ancheta abuzivă, supunerea la muncă forţată, violarea corespondenţei ar fi putut fi judecate 
până în 1993. Actele de tortură ar fi putut face obiectul unui rechizitoriu până în 1998. 

15. Interviu cu Viorel Siserman, realizat de Raluca Ursachi, București, 27 aprilie 2007. 

dovedit mai mult decât reţinute în a se adresa'justiţiei pentru a-i trage la răspundere pe 
cei care, în numele statului comunist, le-au violat drepturi și libertăţi cetățenești, [,.,] 
Demersul [...] a fost posibil numai foarte târziu, în decembrie 2005, după înființarea 
IICCR, căruia, prin actul normativ de constituire, i-au fost conferite competenţe legale 
de investigare și sesizare a organelor de drept cu privire la crimele, abuzurile și 
încălcările drepturilor omului săvârșite în timpul regimului comunist în România. [...] 
în consecință, IICCR consideră necesar să sublinieze că răspunderea penală pentru 
faptele care fac obiectul prezentei sesizări nu poate fi considerată prescrisă, întrucât de 
la data săvârșirii lor și până în prezent, din motivele arătate mai sus, au existat 
împrejurări care au împiedicat punerea în mișcare a acţiunii penale“. 


Argumentul Institutului urma modelul polonez de modificare a cadrului legal de 
condamnare a crimelor comunismului, aplicat odată cu înființarea Institutului Memoriei 
Naționale (IPN), în anul 1999. Prin legea de constituire a IPN, Polonia nu numai că 
a înființat un institut abilitat să investigheze crime comise în timpul dictaturilor 
naziste și comuniste, dar a statuat începerea curgerii termenelor de prescripţie pentru 
aceste crime în anul 1999. Spre deosebire însă de Polonia, în România, înfiinţarea 
IICCR nu a fost însoţită de astfel de prevederi. în acest context, a rămas la latitudinea 
organelor de justiţie să interpreteze și să decidă dacă și în ce condiţii cursul prescripţiei 
ar fi putut începe în decembrie 2005. Răspunsul Procuraturii a fost însă unul negativ, 
motivându-se că după 1990 


nu a mai existat nicio împrejurare de natură a împiedica punerea în mișcare a acțiunii 
penale, [...] accesul la justiţie fiind liber, iar suspendarea cursului prescripţiei după 
această perioadă nejustificată”. 


Astfel, în România, cursul prescripţiei a putut fi suspendat pentru întreaga perioadă 
a regimului comunist. Efectele amnistiei din 1988 au îngrădit însă posibilitatea de a 
judeca crime săvârşite înainte de acest an, altele decât omorul. După 2005, nici 
această infracţiune nu a mai putut face obiectul unui rechizitoriu. Singura posibilitate 
rămasă era încadrarea crimelor comunismului în categoria crimelor imprescriptibile. 


6.2.3. Crimele imprescriptibile 


Conceptul de crimă imprescriptibilă a fost introdus pentru prima dată în jurisprudenţa 
românească prin Codul Penal intrat în vigoare la 1 ianuarie 1969, făcând referire la 
infracțiuni considerate deosebit de grave, pentru care răspunderea penală nu putea fi 
înlăturată niciodată”. Crimele considerate imprecriptibile erau „infracțiunile contra 
păcii și omenirii”, introduse și ele pentru prima dată în Codul Penal tot în 1969. 


16. Arhiva Institutului de Investigare a Crimelor Comunismului în România (în continuare AIICCR), 
„Sesizare penală din 8 iulie 2008", pp. 14-15, http: //iicer.ro/pdf/ro/sesizari_penale/vasile_pa- 
raschiv_sesizare.pdf (consultat la 14 noiembrie 2008). 

17. Arhiva Parchetului de pe lângă înalta Curte de Casaţie și Justiţie (în continuare APMÎCCJ). 
Secţia de urmărire penală și criminalistică, dosar nr. 924/P/2008, „Rezoluţie din 29.10.2008", p. 3, 
http : //iicer.ro/pdf/ro/comunicate_presa/adresa_rezolutia.pdf (consultat la 14 noiembrie 2008). 

18. Codul Penal al Republicii Socialiste România, art. 128, Editura Politică, București, 1968, p. 65. 

Sancţionarea acestor infracţiuni și statuarea imprescriptibilităţii lor răspundeau 
angajamentelor luate de România faţă de comunitatea internaţională, în urma semnării 
a două convenţii ONU: Convenţia pentru prevenirea și pedepsirea crimei de genocid” 
(semnată și ratificată în 1950) și Convenţia asupra imprescriptibilităţii crimelor de 
război și a crimelor împotriva umanităţii” (semnată în 1968 şi ratificată în 1969). 

Prevederile primei Convenții au fost transpuse integral în Codul Penal românesc, 
infracţiunea de genocid devenind imprescriptibilă și fiind definită în articolul 357 drept: 


Săvârşirea în scopul de a distruge în întregime sau în parte o colectivitate sau un grup 
(subl. n.) naţional, etnic, rasial sau religios, a vreuneia din următoarele fapte: a) 
uciderea membrilor colectivităţii sau grupului; b) vătămarea gravă a integrităţii fizice 
sau mintale a membrilor colectivităţii sau grupului; c) supunerea colectivităţii ori 
grupului la condiţii de existență sau tratament de natură să ducă la distrugere fizică; d) 
luarea de măsuri tinzând la împiedicarea nașterilor în sânul colectivităţii sau a grupului; 
transferarea forţată a copiilor aparţinând unei colectivități sau unui grup, în altă 
colectivitate sau grup”. 


Singura diferenţă faţă de textul Convenţiei genocidului a fost introducerea terme- 
nului colectivitate alături de termenul grup. După cum vom vedea în capitolele 
următoare, termenul colectivitate va provoca anumite dezbateri în timpul proceselor 
derulate după 1989, fără a influenţa însă în mod semnificativ deciziile tribunalelor. 

Prevederile Convenţiei asupra imprescriptibilităţii crimelor de război și a crimelor 
împotriva umanităţii nu au fost în schimb transpuse decât parţial în Codul Penal 
românesc. Convenţia considera drept imprescriptibile două tipuri de crime : crimele 
de război și crimele împotriva umanităţii. Prima categorie făcea referire la „violarea 
legilor și cutumelor războiului”, așa cum fusese definită de Statutul Tribunalului Militar 
de la Nürnberg și de Convenţiile de la Geneva pentru protejarea victimelor de război. 

Cea de-a doua categorie viza crimele împotriva umanităţii. Definiţia lor era 
conformă cu cea stipulată în Statutul Tribunalului Militar de la Nürnberg: 


Asasinarea, exterminarea, reducerea la sclavie, deportarea sau orice act inuman comis 
împotriva unei populaţii civile, pe timp de război sau în vederea pregătirii acestuia, 
persecuțiile pe motive politice (subl. n.), rasiale sau religioase - fie că ele constituie sau 
nu violări ale dreptului intern al ţării în care au fost comise”. 


Singura excepţie era faptul că nu se făcea referire doar la crime comise pe timp de 
război sau în vederea pregătirii războiului, ci și la crime comise pe timp de pace, 
indiferent de data la care au fost comise”. Această prevedere crea o breșă în principiul 
neretroactivităţii legii, întrucât incrimina și fapte săvârșite înainte ca această Convenţie 


19. Convenţia asupra prevenirii și pedepsirii crimei de genocid. Rezoluţia ONU nr. 230 din 9 decembrie 
1948. 

20. Convenţia asupra imprescriptibilităţii crimelor de război și a crimelor împotriva umanității. 
Rezoluţia ONU nr. 2391 (XXII), din 26 noiembrie 1968. 

21. Codul Penal al Republicii Socialiste România, art. 357, Editura Politică, București, 1968, p. 155. 

22. Statutul Tribunalului Militar Internaţional - Convenţia de la Londra din 8 august 1945, art. 6, alin. C. 

23. Convenţia asupra imprescriptibilităţii crimelor de război și a crimelor împotriva umanității. 
Rezoluţia ONU nr. 2391 (XXII), din 26 noiembrie 1968, art. 1, alin. B. 

să existe. Astfel, deși semnată abia în 1968, Convenţia se aplica retroactiv, putând să 
vizeze și fapte comise, de exemplu, în anii '50. Această clauză a fost acceptată de 
ONU și de semnatarii Convenţiei, inclusiv de România, considerându-se că apărarea 
drepturilor omului și pedepsirea crimelor de război și crimelor împotriva umanităţii 
erau mai importante chiar decât principiul neretroactivităţii. 

România nu a transpuns însă în legea naţională decât o parte a prevederilor 
Convenţiei. în primul rând, sintagma „indiferent de data la care au fost comise” a fost 
eliminată. în al doilea rând, „crimele împotriva umanităţii” au fost total eludate. Cel 
mai probabil, această omisiune a avut drept motiv menţionarea în textul Convenţiei a 
„persecuțiilor pe motive politice”. Regimul comunist se făcea în mod sistematic 
vinovat de astfel de crime și abuzuri, iar sancţionarea lor în Codul Penal românesc ar 
fi deschis calea incriminării membrilor aparatului de partid și de stat. 

Crimele de război au fost transpuse în Codul Penal românesc în următoarele 
articole: articolul 356 - propaganda pentru război; articolul 358 - tratamentele 
neomenoase; articolul 359 - distrugerea unor obiective și însușirea unor bunuri; 
articolul 360 - distrugerea, jefuirea sau însuşirea unor valori culturale. Articolul 358 
făcea referire la crime comise împotriva civililor, după cum urmează: 


Supunerea la tratamente neomenoase a răniților ori bolnavilor, a membrilor personalului 
civil sanitar al Crucii Roşii ori al organizaţiilor asimilate acesteia, a naufragiaţilor, a 
prizonierilor de război și în general a oricărei alte persoane căzute sub puterea adversarului 
ori supunerea acestora la experienţe medicale sau științifice care nu sunt justificate de un 
tratament medical în interesul lor se pedepsește cu închisoare de la 5 la 15 ani, interzicerea 
unor drepturi și confiscarea parţială a averii. Cu aceeaşi pedeapsă se sancţionează săvârşirea 
față de persoanele arătate în alineatul precedent a vreuneia dintre următoarele fapte: 
a) constrângerea de a servi în forţele armate ale adversarului; 

b) luarea de ostatici; 

c) deportarea; 

d) dislocarea sau lipsirea de libertate fără temei legal; 

e) condamnarea sau executarea fără o judecată prealabilă efectuată de către un tribunal 
constituit în mod legal şi care să fi judecat cu respectarea garanțţiilor judiciare 
fundamentale prevăzute de lege. 

Torturarea, mutilarea sau exterminarea celor prevăzuţi în alin. 1 se pedepsește cu moartea 

şi confiscarea totală a averii sau cu închisoare de la 15 la 20 de ani, interzicerea unor 

drepturi şi confiscarea parțială a averii. 

Dacă faptele prevăzute în prezentul articol sunt săvârşite în timp de război, pedeapsa 

este moartea și confiscarea totală a averii“. 


După cum se observă, acest articol protejează numai anumite categorii de persoane, 
iar infracțiunile sunt legate în mod intrinsec de război. Deși ultimul alineat sugerează 
că astfel de crime ar putea fi pedepsite și în afara unei conflagrații, totuși, tipurile de 
delicte sancţionate, precum și enumerarea restrictivă a categoriilor protejate indică 
aplicarea prevederilor numai pe timp de război. 

Astfel, încadrarea crimelor comunismului în categoria crimelor imprescriptibile 
definite de Codul Penal socialist se dovedește a fi problematică. Comise pe timp de 


24. Codul Penal al Republicii Socialiste România, art. 358, Editura Politică, București, 1968, 
pp. 155-156. 

pace, execuțiile sumare, actele de tortură sau deportările nu pot fi încadrate juridic ca 
„tratamente neomenoase", cu atât mai mult cu cât ele nu au vizat categoriile de 
persoane protejate de articolul 358. Ele nu corespund nici infracțiunii de genocid,- 
întrucât nu au vizat exterminarea „unui grup național, etnic, rasial sau religios", ci 
eliminarea opozanților politici ai regimului. 

Singura posibilitate de a caracteriza juridic aceste crime ca fiind imprescriptibile 
ar fi fost transpunerea integrală în Codul Penal a definiției crimelor împotriva 
umanității, categorie inexistentă în dreptul românesc. Acest lucru nu s-a produs, în 
ciuda obligativității de a alinia dreptul național la cel internațional, conform Convenţiei 
de la Viena din 1969 cu privire la dreptul tratatelor”. 

Cum acest lucru nu s-a produs însă, crimele comunismului nu puteau fi judecate 
decât ca simple infracțiuni care intrau sub incidența termenelor de prescripţie. După 
cum explică juristul Valerian Stan: 


în Codul Penal românesc nu au fost și nu sunt incriminate „persecuțiile pe motive politice", 
împotriva umanității și Statutul Tribunalului Militar de la Nürnberg. Documentele 
internaționale condamnă într-adevăr aceste fapte, stabilesc că ele sunt imprescriptibile, 
însă aceste prevederi nu constituie pentru procurorii/judecătorii români temei legal 
pentru a ancheta/pronunța condamnări. Lor le este necesar un articol de lege care să 
definească infracțiunea și să stabilească pedeapsa. Deci, problema aici este că în legea 
penală română nu au fost și nu sunt incriminate drept crime împotriva umanității 
persecuțiile pe motive politice. Tratatele internaţionale reprezintă un argument pentru 
introducerea în Codul Penal a unui nou tip de crimă imprescriptibilă: crimele împotriva 
umanităţii, inclusiv persecuțiile pe motive politice. Aplicarea legii ar trebui făcută 
conform Convenţiei din 1969, și nu ar fi o măsură reatroactivă având în vedere faptul 
că dreptul internaţional este parte a dreptului naţional și primează asupra acestuia“. 


Problema introducerii crimelor împotriva umanităţii în Codul Penal nu s-a pus însă 
până la jumătatea anilor 2000. în 2007, IICCR a solicitat Ministerului Justiţiei 


transpunerea integrală în Codul Penal naţional a Convenţiei asupra imprescriptibilității 
crimelor de război și a crimelor împotriva umanităţii. IICCR cerea atât sancţionarea 
crimelor împotriva umanităţii, cât și introducerea prevederii „sunt imprescriptibile, 


indiferent de data la care au fost comise” pe baza următorului argument : 


în considerarea faptului că România a ratificat Convenţia ONU asupra imprescriptibilităţii 
crimelor de război și a crimelor împotriva umanităţii la data de 15 septembrie 1969, se 
impune completarea Titlului XI al Codului Penal („infracţiuni contra păcii și omenirii”) 
cu un nou articol - articolul 358 (1) „Crime împotriva umanităţii” și cu prevederea 
conformă Convenţiei menţionate: „aceste fapte sunt imprescriptibile, indiferent de data 


la care au fost comise"”. 


25. Convenţia de la Viena cu privire la dreptul tratatelor, ratificată de România la 23 mai 1969, 
prevedea la art. 27 : „Dreptul intern şi respectarea tratatelor: o parte nu poate invoca dispoziţiile 
dreptului său intern pentru a justifica neexecutarea unui tratat”. 

26. Valerian Stan, corespondență e-mail, destinatar Raluca Grosescu, 27 august 2007, comunicare 
personală. 

27. AIICCR, „Propunere de completare a Titlului XI din Codul Penal" din 22 februarie 2008, pp. 1-2. 

Ministerul Justiţiei a respins însă cererea institutului, motivând că ea ar încălca 
principiul neretroactivităţii. Nu numai ideea de a judeca aceste crime indiferent de 
momentul comiterii lor a fost respinsă, ci și posibilitatea judecării lor din 1969, anul 
ratificării Convenţiei de către România. La contestaţia IICCR, Ministerul Justiţiei a 
răspuns că delictul de „crime împotriva umanităţii” va fi introdus conform definiţiei 
Statutului de la Roma din 1999 al Curţii Penale Internaţionale, care releagă aceste 
crime de starea de „atac generalizat asupra unei populaţii civile”. La momentul 
derulării acestei cercetări, Codul Penal era în curs de modificare, iar demersurile 
IICCR pe lângă Ministerul Justiţiei continuau. 


Până în momentul de faţă, încadrarea juridică a crimelor comunismului în categoria 
crimelor imprescriptibile este așadar imposibilă. 


6.3. Taxonomia proceselor de tranziţie din România 


în România postdecembrista, procesele intentate foștilor responsabili ai administraţiei 
comuniste se înscriu în mai multe categorii. Din perspectiva respectului pentru lege și 
procedură judiciară, putem distinge procese „de tip revoluţionar” și procese desfă- 
șurate conform legii. Prima categorie se derulează în imediatul postrevoluţionar, 
procesul cuplului Ceaușescu și „Procesul celor patru” fiind exemplele cele mai 
cunoscute ale unei justiţii folosite drept paravan al schimbării politice. 

în funcţie de faptele judecate, procesele pot fi împărţite în „procese ale revoluţiei”, 
în cadrul cărora s-a judecat reprimarea violentă a manifestaţiilor din decembrie, și 
„procese ale comunismului”, care au vizat cazuri de represiune politică exercitată 
înainte de momentul 1989. Dintre acestea din urmă, doar două - făcând referire la 
cazuri de omor comise în anii '80 - s-au finalizat cu condamnări individuale, fără să 
implice însă o responsabilizare a instituţiilor care au permis sau au încurajat săvârșirea 
crimei. în ceea ce privește „procesele revoluţiei”, 245 de inculpaţi au fost aduși în faţa 
tribunalelor, 176 dintre aceștia fiind condamnaţi”. Responsabilitatea instituţională a 
Ministerului Apărării Naţionale a fost dovedită, acesta fiind supus plăţii unor daune 
materiale către victime. Aceste procese au vizat însă numai violențele din marile orașe 
de provincie. Represiunea de la București, soldată cu cele mai multe victime, nu a 
făcut încă obiectul vreunui proces, iar în orașe precum Sibiu sau Brașov sentinţele au 
fost amânate din cauza insuficienţei probelor. 


în funcţie de persoanele incriminate, „procesele revoluţiei” se înscriu în două 
categorii: procesele demnitarilor politici și procesele cadrelor militare. Primele au 
implicat 38 de membri ai conducerii PCR la nivel central sau judeţean pentru 
ordonarea represiunii din 16-22 decembrie. A doua categorie a vizat numeroase cadre 
militare ale Miliției, Securităţii și Armatei, implicate atât în violențele dinainte de 
22 decembrie, cât și în cele derulate după această dată. Rechizoriile referitoare la 
crimele comise înainte de decembrie 1989 au acuzat lideri ai Securităţii, printre care 
doi șefi și un adjunct al acestei instituţii, precum și cadre ale Miliției. 


28. Statistică a Parchetelor Militare publicată de Evenimentul Zilei, 19 decembrie 2003. 

Din punct de vedere cronologic, în funcție de schimbarea electorală, pot fi identificate 
două cicluri de procese, cu categorii diferite de inculpaţi și de fapte incriminate. 
Primul ciclu, derulat între 1990 și 1996 - sub primele două mandate ale lui Ion Iliescu 
și ale partidului său - a cuprins numai procese axate pe represiunea din decembrie 1989. 
Debutând cu procesul de tip „revoluţionar” al cuplului Ceaușescu, această etapă a 
continuat cu incriminarea înalților reprezentanţi politici ai fostului regim - membri și 
membri supleanţi ai Comitetului Politic Executiv (CPEx) al CC al PCR - acuzaţi 
generic de complicitate la genocid, în calitate de factor de decizie al represiunii la 
nivel naţional. Aceleași acuzaţii i-au fost imputate și generalului Iulian Vlad, fostul șef 
al Securităţii. O altă categorie de procese intentate la începutul anilor '90 a vizat cadre 
ale Miliției, ale Securităţii și ale partidului, acuzate de genocid pentru dirijarea 
operaţiunilor represive în teritoriu. Printre cazurile cele mai reprezentative se numără: 
lotul Timișoara, în care au fost judecaţi 22 de inculpaţi; cazul generalului Andruţa 
Ceaușescu (unul dintre fraţii președintelui debarcat), acuzat de genocid pentru victimele 
de la București; și cazul Nicu Ceaușescu (unul dintre fiii lui Ceaușescu), acuzat de 
genocid pentru victimele de la Sibiu, unde deţinea funcţia de prim-secretar judeţean 
al PCR. Multe alte procese au condamnat crime și abuzuri săvârșite în urma executării 
ordinelor de către militari de rang secund și soldaţi. Chiar dacă numeroase anchete au 
vizat responsabilizarea unor cadre superioare din Armată, acestea nu au fost aduse în 
faţa justiţiei decât rar, cercetările penale fiind în general suspendate. în afara acuzațiilor 
aduse lui Nicolae Ceaușescu pentru „traumatizarea” populaţiei în timpul regimului 
său, niciun proces intentat în perioada 1990-1996 nu a făcut referire la crime și 
abuzuri politice comise de regimul comunist înainte de 1989. 


Al doilea ciclu de procese s-a derulat între 1996 și 2000, sub mandatul Convenţiei 
Democratice, alianţă politică formată în jurul principalelor partide istorice. Legiti- 
mându-se la începutul anilor '90 drept continuatoare ale mișcărilor politice demo- 
cratice interbelice, aceste partide și-au axat campaniile electorale pe necesitatea unei 
decomunizări rapide, aceasta însemnând, printre altele, deschiderea unui „proces al 
comunismului" și clarificarea evenimentelor din decembrie 1989. Procesele derulate 
în această perioadă s-au înscris în două categorii. Prima dintre ele a vizat cadre ale 
Armatei care dirijaseră represiunea din decembrie în diferite orașe ale ţării, înainte și 
după arestarea lui Nicolae Ceaușescu. Numeroase dosare, în care urmărirea penală a 
fost suspendată la începutul anilor '90, au fost redeschise, ele vizând implicarea unor 
grupuri de ofițeri ai Armatei în violențele de la Cluj, Otopeni, Sibiu sau Timișoara. 
Altele noi au fost instrumentate, dintre care cel mai important dosar i-a vizat pe 
generalii Victor Athanasie Stănculescu, Mihai Chiţac și Ștefan Gușă. A doua categorie 
de procese începute în perioada 1996-2000 a implicat crime politice comise sub 
regimul comunist, altele decât cele din decembrie 1989. Puţine la număr, aceste 
procese au făcut referire la câteva cazuri de omor, comise de responsabili din cadrul 
Miliției și Securităţii, atât sub regimul Gheorghiu-Dej, cât și sub regimul Ceaușescu. 

Dependenţa justiţiei penale de tranziţie de factorul politic s-a confirmat în ciclurile 
electorale următoare. în 2000, după preluarea puterii de către Ion Iliescu și PSD, 
procesele Armatei au fost oprite, pentru ca în 2004, după victoria electorală a alianţei 
Dreptate și Adevăr, să fie demarat un nou val de anchete referitoare la crimele 
comunismului și la violențele din decembrie 1989. 


7. Procesul Ceaușescu - paravan 
al schimbării politice 


Expeditiv, sumar, încălcând procedura penală și finalizat cu o sentinţă hotărâtă dinainte 
de noii lideri politici, procesul cuplului Ceaușescu ilustrează modul în care justiţia penală 
poate fi folosită de o elită conducătoare în scopuri de legitimare politică. Procesul și 
execuţia celor doi, justificate de noua conducere prin teama unei posibile înăbușiri a 
revoluţiei de către forțele militare fidele dictatorului, au îndeplinit o funcţie simbolică de 
delimitare faţă de fostul regim, permiţând unei părți a nomenclaturii comuniste care a 
preluat puterea în decembrie 1989 să-și construiască imaginea de adversar al sistemului pe 
care îl susținuse anterior. Proces „politic” prin excelenţă, judecarea lui Nicolae Ceaușescu 
a avut rolul de a ascunde în spatele unei „justiţii revoluţionare” continuităţile existente 
între foștii și actualii deținători ai puterii, între instituţiile vechiului și noului regim. 
După cum arată Claus Offe, astfel de procese reprezintă „ritualuri mincinoase de ruptură”, 
care evită o dezbatere asupra legăturilor solide ce unesc prezentul de trecuti. 


7.1. Constituirea tribunalului și componența 
completului de judecată 


La 25 decembrie 1989, Nicolae și Elena Ceaușescu au fost executaţi prin împușcare, 
după un proces care a durat 55 de minute. Tribunalul Militar Extraordinar care a 
judecat cazul în regim de urgenţă fusese constituit cu o zi înainte printr-un decret al 
Consiliului Frontului Salvării Naţionale”, în contextul în care rafalele de armă conti- 
nuau insistent în capitală, și „teroriști” misterioși erau evocaţi în știrile Televiziunii 
Române și ale presei. 

Deznodământul procesului părea deja decis încă din comunicatul CFSN care 
informa populaţia asupra desfășurării viitoare a speţei: 


Vinovăţia dictatorului și a foştilor săi lachei faţă de istorie și de lege va fi stabilită de 
tribunale, care vor decide cu severitate pedepsele pentru acţiunea de distrugere a ţării”. 


1. Claus Offe, „Coming to terms with past injustices", Archives europeenes de sociologie, voi. 33, 
nr. 1, 1992, p. 18. 

2. Documentul nu avea însă autoritate legală, întrucât era semnat de Ion Iliescu în calitate de 
preşedinte al CFSN - funcţie în care nu fusese încă ales. 

3. Comunicat CFSN din 25 decembrie 1989, Monitorul Oficial, an I, nr. 2. 

Ulterior, Silviu Brucan, unul dintre liderii principali ai Frontului, explica în 
memoriile sale faptul că: 


în aceeași noapte (24 decembrie), noi, cei din conducerea Frontului, am ţinut o nouă ședință 
cu un punct fatidic pe ordinea de zi: procesul lui Nicolae și al Elenei Ceaușescu. [...] 
Au fost puse în discuţie considerente politice, juridice și militare. [...] Toţi am fost de 
acord ca a doua zi, pe 25 decembrie, să se organizeze procesul celor doi, iar sentinţa să 
fie executată imediat“! 


însăși utilizarea unui Tribunal Militar Extraordinar a fost simbolică, acesta având 
mai degrabă aerul unui comitet de pedeapsă și mai puţin caracteristicile unui tribunal, 
întrebat în public - un an mai târziu - dacă verdictul procesului fusese hotărât 
dinainte, Brucan a răspuns că da, deoarece „este în general cunoscut că tribunalele 
militare dau sentințe deja decise”. 

Stabilită în comitet restrâns de către aripa lliescu-Brucan a Consiliului FSN, 
organizarea procesului i-a fost încredințată generalului Victor Athanasie Stănculescu, 
apropiat al lui Nicolae Ceaușescu până în momentul fugii acestuia din sediul Comi- 
tetului Central. Alte două persoane au fost nominalizate din partea CFSN să asiste ca 
observatori la derularea procesului: Gelu Voican Voiculescu, un geolog care parti- 
cipase la manifestaţiile din 21 decembrie de la București, acuzat în mai multe rânduri 
de colaborare cu fosta Securitate, și Virgil Măgureanu, fost conferenţiar la Academia 
de partid „Ştefan Gheorghiu”. 


Membrii completului de judecată și procurorul proveneau din structurile justiţiei 
militare comuniste, fiind ofițeri cu grade mergând de la locotenent până la colonel". 
Colonelul Gică Popa, la acea vreme președinte al Tribunalului Militar Teritorial 
București, a fost numit președinte al tribunalului, iar maiorul de justiţie Dan Voinea 
a fost desemnat procuror. 

Atât pentru ei, cât și pentru avocatul apărării și pentru ceilalți membri ai tribu- 
nalului, procesul Ceaușescu a reprezentat o rampă de promovare profesională. La 
scurt timp după execuţia dictatorilor, unii dintre ei au fost înaintați la gradul de 
general sau numiţi în funcţii importante de conducere în sistemul judiciar sau în cel 
politic. Constantin Lucescu, avocatul numit din oficiu, a devenit șef al Tribunalului 
Militar Teritorial București; Mugurel Florescu, martor asistent din partea CFSN, a 
fost promovat în funcţia de procuror general adjunct al României; Virgil Măgureanu 
a fost numit director al Serviciului Român de Informaţii - moștenitorul direct al fostei 
Securităţi;, Gelu Voican Voiculescu a ocupat funcţia de viceprim-ministru în guvernul 
provizoriu, iar Victor Athanasie Stănculescu a fost numit ministru al Apărării Naţionale 
și apoi ministru al Economiei în primele două guverne conduse de Petre Roman. 


4. Silviu Brucan, De la capitalism la socialism şi retur. O biografie între două revoluţii, Nemira, 
București, 1998, p. 235. 

5. Doina Doru-Chirică, „Gura păcătosului”, România Liberă, 24 decembrie 1991. 

6. Membrii completului de judecată: Dan Voinea, maior de justiţie - procuror; Gică Popa, 
colonel de justiţie - președintele completului; loan Nistor, colonel de justiţie, judecător; 
Corneliu Sorescu, căpitan - asesor popular; Daniel Condrea, locotenent-major - asesor 
popular; Ion Zamfir, locotenent - asesor popular; Jan Tănasă, plutonier-major - grefier. 

Promovat la gradul de general la începutul lui 1990, președintele tribunalului, Gică 
Popa, s-a sinucis la scurt timp. în ceea ce îl privește pe Dan Voinea, el a devenit unul 
dintre cei mai activi procurori în cazurile referitoare la violențele din decembrie 1989. 
Spre deosebire de ceilalţi actori implicaţi în procesul Ceaușescu, Voinea nu a beneficiat 
de o promovare imediată, relaţiile sale cu puterea politică instaurată în 1990 nefiind 
foarte strânse. Cariera lui s-a dezvoltat însă rapid, odată cu venirea la putere, în 1996, 
a partidelor de centru-dreapta. Poziţia sa în procesele referitoare la implicarea Armatei 
în represiunea din decembrie îl va consacra în funcţia de șef-adjunct al Parchetelor 
Militare de pe lângă înalta Curte de Casaţie și Justiţie a României. 


7.2. „Genocidul lent” și condamnarea 
politicilor statului comunist 


Caracterul secret al procesului, absenţa publicării integrale a sentinţei în Monitorul 
Oficial şi înlocuirea ei în spaţiul public cu un comunicat inexact al CFSN au creat 
confuzie asupra capetelor de acuzare. La rândul lor, majoritatea cercetătorilor care au 
analizat procesul Ceaușescu s-au concentrat asupra caracterului de „mascaradă juridică” 
al speţei, bazându-și reflecţia pe surse secundare, în detrimentul documentelor proce- 
sului”. Acest lucru a întărit interpretarea eronată a semnificației acuzațiilor aduse 
cuplului Ceaușescu. 

Rechizitoriul de numai două pagini, redactat olograf de către maiorul de justiţie 
Dan Voinea, îi acuza pe cei doi dictatori - fără precizări detaliate și fără dovezi 
anexate - de genocid, subminarea puterii de stat, acte de diversiune și subminarea 
economiei naţionalei. 

O interpretare „originală" a termenului „genocid" s-a degajat în timpul procesului: 
anume, „genocidul lent”. Rechizitoriul și sentința au constatat că: 


cei doi tirani, timp de mai mult de două decenii, au acţionat direct şi premeditat pentru 
distrugerea lentă, dar sigură a poporului român și a minorităţilor naţionale”. 


Judecătorul a reţinut drept probe programul de alimentaţie raţională, „înfometarea 
poporului” pentru obținerea de beneficii proprii, politica de sistematizare a satelor, 
construcţiile faraonice, delapidarea bogățiilor ţării, distrugerea culturii naţionale, 
dezmembrarea Armatei Române |„braţul armat al poporului”], în favoarea consolidării 
unor formaţiuni militare secrete și represaliile din 16-22 decembrie”. „Veritabile 


7. Dosarul procesului a dispărut imediat după decembrie 1989. Niciodată înregistrat, dosarul s-a 
pierdut în anii '90, fiind reconstituit în 2003 de generalul Ion Panaitescu pe baza copiilor 
recuperate din diverse surse. Materialul reprodus în secţiunea „Documente" reprezintă transcrirea 
acestor copii. 

8. Arhiva Tribunalului Militar Teritorial București (în continuare ATMTB), dosar nr. 417/2003, 
Reconstituire a dosarului nr. 1/1989 al Tribunalului Militar Excepţional București, „Rechizitoriu 
din 24 decembrie 1989 al Direcţiei Procuraturii Militare București”. 

9. Ibidem, „Sentința nr. 1/25 decembrie 1989 a Tribunalului Militar Excepţional București”, p. 6. 

10. Ibidem, pp. 4, 7, 8. 

programe de lichidare a orașelor și satelor ţării”, „demolarea mai multor vestigii istorice 
ale poporului român [...], precum și a numeroase lăcașuri de cult", „distrugerea ori 
aducerea în stare de neîntrebuinţare a unor importante centre de cultură ca Biblioteca 
Centrală Universitară, Muzeul Naţional de Artă etc”, dar și neglijarea „deliberată” a 
dotării Armatei „cu tehnică de luptă la nivelul exigenţelor moderne"! au fost și ele 
invocate, lăsându-se să se înțeleagă că ar face parte din procesul de „genocid lent" 
îndreptat împotriva poporului și a naţiunii române. „Mii de morţi” au fost de asemenea 
menţionaţi ca victime ale „genocidul practicat de forțele mercenare și teroriste"? în 
principalele oraşe ale României, în timpul revoluţiei din decembrie 1989. Chiar dacă 
documentele procesului nu au făcut referire la numărul precis de victime, judecătorul 
a lansat cifra de 64.000, fără să precizeze însă proveniența ei. Nicio probă scrisă nu 
a fost prezentată și niciun martor nu a fost audiat. Avocatul apărării (numit din oficiu) 
s-a erijat el însuși în acuzator, lansându-se în peroraţii furibunde împotriva inculpaţilor 
și invocând „crima prin înfometare, lipsa căldurii, a electricităţii” și „crimele odioase 
comise la Timişoara”. Aceste acuzaţii, considerate de tribunal „activităţi notorii și 
incontestabile, care nu mai au nevoie să fie demonstrate” au fost încadrate drept 
„crime grave împotriva poporului român”, având ca scop „distrugerea fizică și psihică 
a întregii colectivităţi din ţara noastră". 


Acuzaţia de „sabotare a economiei naționale" - interpretată în aceeași cheie a 
„genocidului lent" - a fost explicată prin secătuirea „în mod nejustificat" a bogățiilor 
tării, folosirea „în mod abuziv" a banilor statului în scopuri „megalomane" şi 
> a 
„snoabe" sau 


sustragerea din patrimoniul statului a peste un miliard de dolari SUA, pagubă care a fost 
de natură să dezorganizeze grav economia naţională, punând în pericol însăși existenţa 
naţiunii, prin înfometarea poporului, penuria de medicamente uzuale pentru populaţie, 
lipsa de materii prime şi utilaje moderne etc.'?. 


Practic, „fraudarea" miliardului de dolari, niciodată depistat în băncile din străinătate, 
era pusă și ea în legătură cu aceeași definiţie vagă și improvizată dată de tribunal 
„genocidului”. 

Sub numele de genocid, tribunalul a înglobat așadar acuzaţii generale, care vizau 
politici de stat aplicate de-a lungul întregului regim Ceaușescu și care implicau 
participarea unui întreg aparat politic și administrativ. Această încadrare juridică era 
însă problematică din mai multe puncte de vedere. Pe de o parte, articolul 357 din 
Codul Penal cerea probarea intenţiei de a distruge „grupul naţional românesc”. Pe de 
altă parte, atât în dreptul naţional, cât și în cel internaţional, în absenţa unor masacre 


11. Ibidem, p. 7. 

12. Ibidem, p. 8. 

13. Stenograma procesului Ceaușescu, publicată în Domnița Ștefănescu, Cinci ani din istoria 
României. O cronologie a evenimentelor Decembrie 1989 - Decembrie 1994, Maşina de Scris, 
București, 1995, p. 36. 

14. ATMTB, dosar nr. 417/2003, „Sentința nr. 1/25 decembrie 1989 a Tribunalului Militar Excepţional 
București”, pp. 3, 6. 

15. Ibidem, p. 9. 

sau a unor violenţe clare, nu se poate discuta de genocid. Nici în ceea ce privește 
evenimentele din decembrie invocarea genocidului nu este adecvată, întrucât grupul 
afectat de represiune era un grup politic, care se opunea regimului ceaușist, și nu un 
„grup naţional, etnic, rasial sau religios”. Deşi numărul victimelor revoluţiei a fost 
considerabil - 1.104 morţi și 3.352 de răniţi -, chiar și invocarea „distrugerii parțiale" 
a „grupului naţional” ar fi fost improprie, dat fiind că nu întreaga naţiune participase 
la mișcările de stradă. După cum am văzut însă, grupurile politice nu sunt protejate 
de articolul 357 din Codul Penal, după cum nu sunt protejate nici în Convenţia 
Genocidului elaborată în 1950. 

Acuzaţiile de „subminare a puterii de stat" și „acte de diversiune” au făcut referire 
la perioada ulterioară momentului decembrie 1989, când puterea era deja deţinută de 
CFSN. Judecătorul și avocatul apărării au evocat organizarea de „acţiuni teroriste”, 
care nu vor fi însă niciodată elucidate. 

Deși aceste acuzaţii generale au fost lansate fără dovezi, iar termenul „genocid" a 
fost utilizat în mod abuziv, ele descriau totuși realităţi ale regimului Ceaușescu. 
Folosite în cadrul unui proces care ar fi respectat legea, ele ar fi putut deschide 
dezbateri edificatoare asupra naturii politicilor de stat și ale efectelor lor pentru 
România. în același timp, o administrare corectă a probelor asupra evenimentelor din 
decembrie ar fi putut conduce la clarificarea responsabilităţii diverșilor actori politici 
sau cadre militare în represiunea manifestaţiilor. Această șansă a fost însă ratată de 
procesul expeditiv de la Târgoviște. Mai mult decât atât, motivarea sentinței de 
condamnare la moarte, document care enumera aceste politici considerate criminale, 
nu a fost niciodată făcută publică. 


7.3. Procesul ca sursă de legitimare politică 


în locul adevăratelor documente ale procesului, Consiliul Frontului Salvării Naţionale 
a publicat pe 25 decembrie 1989 un comunicat expeditiv care anunţa execuţia cuplului 
Ceauşescu“. în acest comunicat oficial a fost făcut public pentru prima oară termenul 
„genocid”. Erau menţionate 60.000 de victime, o inadvertenţă flagrantă în raport cu 
documentele procesului, care nu raportau nicio cifră. Numărul nu a fost explicat, 
fiind însă interpretat de opinia publică drept o evaluare parţială a represiunii armate 
împotriva manifestaţiilor din ultimele zile. Amploarea exagerată atribuită represiunii 
de către noile autorităţi, precum și diabolizarea lui Nicolae Ceaușescu pentru maltratarea 
populaţiei au avut rolul de a garanta un consens public asupra execuţiei sale și de a 
legitima noua putere ca adversar al dictaturii și al „masacrului generalizat”. 

De altfel, acuzaţiile de subminare a puterii de stat și de „acte de diversiune” au 
făcut referire la perioada de după 22 decembrie. Acest cap de acuzare a avut un rol 
legitimator pentru CFSN, întrucât puterea subminată era Frontul Salvării Naţionale, 
căruia, sublinia sentința, „poporul"” îi încredințase administrarea țării”. Invocarea 


16. Comunicat al CFSN, Monitorul Oficial, 26 decembrie 1989, an I, nr. 3. 
17. ATMTB, dosar nr. 417/2003, „Sentința nr. 1/25 decembrie 1989 a Tribunalului Militar Excepţional 
București”, p. 6. 

„teroriștilor” și a „acţiunilor armate” contra „reprezentantului legitim al poporului” 
conferea astfel CFSN imaginea de apărător al naţiunii, iar folosirea termenului 
„genocid"” sugera un pericol generalizat, care viza fiecare cetăţean. în acest sens, 
argumentele invocate constant de către artizanii procesului pentru execuţia imediată a 
dictatorului au fost starea de urgență militară, securitatea naţională și protejarea 
victimelor inocente. Rapiditatea procedurii și inexactitatea actului de acuzaţie au fost 
motivate prin necesitatea de a evita orice iniţiativă de a-l elibera pe Nicolae Ceaușescu 
și de a înăbuși mișcarea revoluţionară. lată, de pildă, explicaţia lui Ion Iliescu: 


în primul rând era vorba despre o problemă de securitate. Pentru că nu eram siguri că 
cei doi nu pot fugi. Graba în care s-a făcut acest proces a fost o măsură luată tocmai 
pentru a limita suferințele și pierderea de vieţi umane. Existau încă partizani ai lui 
Ceaușescu care sperau să preia puterea. Şi cred că această decizie a fost corectă, pentru 
că imediat după execuţie, violențele au încetat în capitală. A fost un proces făcut în 
condiții excepţionale și repet: nu cred că a fost o greșeală”. 


Silviu Brucan întărește această idee : „Decizia pe care am luat-o s-a dovedit justă 
după difuzarea procesului la televizor. Cei mai mulţi teroriști s-au predat imediat"”. 
Anvergura rezistenței partizanilor lui Ceauşescu a fost însă mult mai puțin intensă 
decât a fost sugerată de imaginile difuzate la televiziunea română. Teroriștii, veritabil 
laitmotiv al momentului 1989, nu au fost niciodată identificați și rămân până astăzi 
unul dintre marile mistere neelucidate ale evenimentelor din decembrie. Deși CFSN 
anunţa în 26 decembrie constituirea unor tribunale militare extraordinare care să 
judece toate „acţiunile teroriste”, nici măcar o persoană nu a fost condamnată pentru 
„terorism”, iar dintre sutele de indivizi arestaţi și suspectaţi, numai patru au fost 
acuzaţi în instanţă pentru port ilegal de armă”. Un raport al Parchetelor Militare din 
1994 arăta că numeroși „suspecţi” au fost arestaţi, fie accidental, în urma unor 
neînţelegeri, fie în urma unor denunţuri neverificate”. 


Invocarea acestei figuri simbolice a adversarului nu a jucat însă numai un rol 
justificator pentru execuţia sumară a cuplului Ceaușescu, ci i-a legitimat pe noii lideri 
politici ca învingători ai dușmanilor revoluţiei și ca artizani ai pacificării societăţii. 
Chiar dacă analiza procesului Ceaușescu trebuie văzută în contextul haosului și al 
violenţei create în decembrie 1989, după cum subliniază politologul Alexandru Gussi: 
„în virtutea contextului, CFSN nu a apărut în acel moment ca responsabil al unui act 
contrar spiritului justiţiei, ci ca organismul care a făcut posibilă aneantizarea oricărei 
eventualităţi de întoarcere în urmă. Violenţa momentului și evidenţa schimbării vor 
face ineficiente din punct de vedere politic - cel puţin pe termen scurt - toate criticile 
aduse FSN în raport cu continuităţile față de fostul regim sau în raport cu soarta 


Partidului Comunist"”. 


18. Interviu cu Ion Iliescu, realizat de Raluca Grosescu, București, 25 octombrie 2005. 

19. Interviu cu Silviu Brucan, realizat de Raluca Grosescu, București, 17 ianuarie 2005. 

20. APMÎCCJ, dosar fără număr, „Sinteza aspectelor rezultate din anchetele efectuate de Parchetul 
Militar, în perioada 1990-1994 în cauzele privind evenimentele din decembrie 1989", pp. 255-259. 

21. Ibidem. 

22. Alexandru Gussi, Usages du passé et démocratisation. Le rapport des partis politiques roumains 
à la période communiste, Teză de doctorat la Institutul de Studii Politice din Paris, p. 59. 

în același timp, procesul lui Nicolae Ceaușescu a fost prezentat încă din actul oficial 
ce constituia Tribunalul Militar Excepţional, drept „voinţa tuturor cetăţenilor onești ai 


României””. în 2005, Ion Iliescu reafirma „legitimitatea populară” a deciziei CFSN: 


E vorba de un proces istoric natural, întrucât s-a desfășurat imediat după violențele din 
decembrie, când starea populaţiei era dominată de dorinţa de a vedea responsabilii 
pedepsiţi. (...) Exista o atitudine generală împotriva regimului reprezentat de Ceaușescu. 
Am fost acuzaţi că acest proces ar fi fost injust, că ar fi fost o crimă, dar oamenii voiau 
să-l vadă mort”. 


Motivația noului președinte pentru execuţia lui Nicolae Ceaușescu este simbolică 
pentru întregul program politic al noii puteri. Invocând o legitimitate populară pentru 
acest act, Ion Iliescu se erijează în reprezentantul voinţei poporului, sugerând în același 
timp o deresponsabilizare (atât personală, cât și a mișcării politice pe care a condus-o) 
față de acest act. între „voinţa poporului” și forțele irezistibile ale „procesului istoric 
natural”, nu se mai poate pune problema sensului deturnat al justiţiei. Chiar și retrospectiv, 
reprezentanţii noii puteri instaurate în decembrie 1989 refuză orice raportare a actului 
lor la valorile justiţiei și ordinii de drept. După cum declară Dumitru Mazilu, 


Nu cred că este drept să judecăm un proces făcut sub presiunea evenimentelor și în 
contextul unei tensiuni extreme, cu măsura prezentului”. 


în mod vizibil, pentru conducerea Frontului justiția era o chestiune legată de 
contextul politic. Cu un cinism nedeghizat, Silviu Brucan scrie în memoriile sale: 


E adevărat că [acest proces] a fost pus în discuţie pe urmă. Dar legitimitatea nu a fost 
niciodată punctul forte al revoluțiilor“. 


Totuși, aparenta legalitate a procesului a fost la un moment dat susținută de lon 
Iliescu, care afirmă în memoriile sale : 


S-au respectat Constituţia și legislaţia în vigoare în timpul lui Nicolae Ceaușescu. 
Pedeapsa cu moartea este o dovadă”. 


Acest efort de a păstra aparențele unui proces just, împotriva evidentei încălcări a 
oricărui spirit al dreptăţii, este elocvent pentru încercarea noilor lideri de a mima 
respectul pentru lege. Rolul proceselor intentate foștilor lideri politici de a institui un 
nou sens al legalităţii într-o tranziţie la democraţie este îndeplinit numai dacă ele 
respectă procedura penală, pentru a arăta, pe de o parte, că nimeni nu este deasupra 


23. ATMTB, dosar nr. 417/2003, „Actul de constituire a Tribunalului Militar Excepţional, din 
24 decembrie 1989", p. 1. 

24. Interviu cu Ion Iliescu, realizat de Raluca Grosescu, București, 25 octombrie 2005. 

25. Interviu cu Dumitru Mazilu, realizat de Raluca Grosescu, București, 29 iulie 2005. 

26. Silviu Brucan, op. cit., p. 235. 

27. Ion Iliescu, Revoluția trăită, Editura Redacţiei publicaţiilor pentru străinătate, București, 1995, 
p. 53. 


Justiţia penală de tranziţie în România postcomunistâ 128 


legii și, pe de altă parte, că sensul justiţiei nu poate fi deturnat ca în fostul regim 
nedemocratic*. Absența respectului pentru lege și pentru drepturile acuzaților este 
însă incompatibilă cu viziunea democratică asupra justiţiei. Din această perspectivă, 
inaugurarea democraţiei românești cu un proces care încalcă flagrant regulile pro- 
cedurii penale este revelatoare pentru modul în care noua putere instaurată în 1989 a 
înțeles justiția ca instrument politic. Procesele din perioada imediat următoare vor 
confirma și ele aceeași tendinţă de politizare a sistemului judiciar și de compromitere 
a sensului justiţiei. 

Astfel, una dintre funcţiile pe care procesul Ceaușescu a îndeplinit-o a fost aceea 
de a ascunde, sub aparențele unei rupturi simbolice, continuităţile politice dintre prezent 
și trecut. Acest lucru a fost denunţat de o parte importantă a presei și a societăţii 
civile, care și-a definit identitatea politică în jurul contestării legitimităţii revoluţionare 
a noii puteri. O altă categorie de contestatari este cea a apropiaților lui Ceaușescu, 
condamnaţi în procesele din anii 1990-1992, care își denunţă foștii colegi de partid: 


S-au grăbit să-l împuște pe Ceaușescu pentru a-și construi, pentru a câștiga un anumit 
capital anticomunist, în condiţiile în care erau ei înşişi comunişti”. 


Noua putere, formată din membri ai fostului aparat comunist, a încercat să simuleze 
o ruptură totală cu sistemul dictatorial și să se poziţioneze ca adversar al acestuia, 
când, subliniază Petre Roman, „în fond, intenţia lor nu era decât să impună un 
comunism reformat", similar celui existent la acea vreme în URSS". 

în aceeași logică, acuzaţia de genocid, utilizată ca definiţie globală a regimului, 
dar prezentată opiniei publice numai în raport cu evenimentele din decembrie, a avut 
ca efect evitarea unei dezbateri riguroase asupra naturii criminale a regimului comunist 
românesc, precum și tergiversarea clarificării responsabilităţilor pentru victimele din 
decembrie. Acest proces a avut drept scop proiectarea tuturor ravagiilor sistemului 
comunist asupra unei singure persoane - Nicolae Ceaușescu. Afirmând inutilitatea 
demonstrării acuzațiilor, declarate „fapte cunoscute de toată lumea", noua putere 
înțelegea să întoarcă pagina și să evite o contestare reală și argumentată a regimului 
comunist, precum și o elucidare a lanţului decizional implicat în violențele de stat. 
După cum subliniază Vladimir Tismăneanu, „în locul unui adevărat proces al comu- 
nismului românesc, populaţia a asistat la un simulacru de justiţie, cu scopul de a-l 
demoniza pe fostul lider și a exonera uriașul aparat, ce făcuse posibile aberaţiile 
conducerii Ceaușescu””. 


Procesul Ceaușescu nu a reprezentat însă o sursă de legitimare politică numai 
pentru FSN și moștenitorii săi. Maniera secretă și expeditivă în care a fost executat 
Nicolae Ceaușescu, coroborată cu lipsa clarificării evenimentelor din decembrie, au generat 


28. Vezi, de exemplu, Malamud-Goti, op. cit., Diane Orentlicher, op. cir. 

29. Interviu cu Ion Dincă, realizat de Raluca Ursachi și Raluca Grosescu, București, 16 mai 2005. 

30. Interviu cu Petre Roman, realizat de Raluca Grosescu, București, 23 mai 2005. 

31. Apud Romulus Cristea, Revoluția 1989, Editura România Pur și Simplu, București, 2006, 
pp. 222-223. 

32. Vladimir Tismăneanu, Reinventarea politicului. Europa Răsăriteană de la Stalin la Havel, 
Polirom, Iaşi, 1999, p. 206. 

apariţia unui discurs de martirizare a fostului dictator și de apărare a naţional-comunis- 
mului. Această argumentaţie a devenit o formă de dezvinovăţire a regimului comunist 
românesc, punând totul pe seama „agenţilor sovietici”, așa cum sugerează Paul 
Niculescu-Mizil, fost membru al Comitetului Politic Executiv (CPEx) al CC al PCR, 
judecat și el mai târziu pentru genocid. 


E clar astăzi că agenţii sovietici au fost implicaţi în aceste evenimente și că au dorit o 
anumită traiectorie politică pentru România post-1989. în același context văd și asasi- 
natul lui Ceauşescu. [...] Procesul a avut rolul de a lichida orice forţă organizată care 
putea să se opună drumului luat de România odată cu revoluţia”. 


Deşi această tendinţă de martirizare a lui Ceaușescu rămâne restrânsă, analizele 
realizate de juriști asupra procesului s-au transformat uneori în campanii de reabilitare 
a fostului dictator. într-una dintre puţinele lucrări juridice care analizează cazul 
Ceaușescu, Petrache Zidaru pledează împotriva acuzaţiei de genocid, arătând loiali- 
tatea lui Nicolae Ceaușescu faţă de poporul român. 


În planul sentimentelor era afectat de istoria poporului român. [...] Cu toate că purta 
cauza ţării pe toate meridianele globului, optimismul orb care-l însoțea nu putea anticipa 
viitorul, urzit sub ochii lui, de sistemul libertăţilor și concurenţei capitaliste. în planul 
poziţiei concrete, a corectat destinul României, a accelerat roata istoriei, pentru a 
diminua necesităţile implacabile care posedau ţara“. 


Astfel, dincolo de observaţiile de ordin juridic care demonstrează ilegalitatea 
procesului, analiza aduce în dezbatere rolul lui Nicoale Ceaușescu în istoria româ- 
nească. Tendinţa de eroizare a fostului dictator și a politicilor aplicate în ultimele două 
decenii comuniste va deveni de altfel una dintre tematicile de legitimare politică a 
partidelor naţionaliste din România. „Asasinatul” din decembrie 1989 va fi folosit, de 
exemplu, de către Partidul România Mare, ca instrument de denigrare a adversarilor 
politici, în principal a moștenitorilor FSN-ului și a lui Ion Iliescu. Afirmând „rolul 
major” al lui Nicolae Ceaușescu în istoria României și asumându-și campanii de 
reabilitare a fostului dictator, Corneliu Vădim Tudor a invocat în repetate rânduri 
„criminalitatea" liderilor FSN și lipsa lor de onestitate, în raport cu un regim care a 
adus „progres" poporului român”. 


#** 


Organizat de oameni politici ai fostului regim și judecat de eșalonul doi al justiției 
comuniste, procesul Ceaușescu a avut trăsăturile unui spectacol juridic de tip stalinist, 
dominat de interesele politice imediate ale noii puteri, care au primat în faţa legii și 

a regulilor de procedură. Derulat în faţa unui tribunal cu bază legală contestabilă, 
având o sentință stabilită înainte de judecare, procesul a durat mai puţin de o oră, timp 
în care procedura penală nu a fost respectată, iar judecătorii și avocaţii au jucat rol de 
procuror. Finalizat cu o condamnare la moarte, în urma unor încadrări juridice 
nejustificate, procesul a amintit „tradiționala violență a rafKHturUordintre conducătorii 
Partidului Comunist Român, mai ales în momentul serumbării liderului”. Deși 
trebuie să ţinem cont de contextul de panică și de violenţă în care s-a derulat execuţia 
cuplului Ceaușescu, inaugurarea tranziţiei spre democraţie printr-un proces „revo- 
luţionar” care deturna legea în scopuri politice a compromis ideea de instaurare a 
ordinii legale democratice, indicând o continuitate a practicilor juridice din fostul 
regim. Astfel, unul dintre rolurile proceselor ca formă a justiţiei de tranziţie a fost 
anulat, anume promovarea legalităţii ca valoare fundamentală a noului sistem. 


Deși acuzaţiile aduse politicilor lui Ceaușescu aveau potenţialul de a genera o 
reflecţie asupra responsabilităţii aparatului comunist în elaborarea și aplicarea lor, 
sentinţa nu a fost făcută publică, împiedicând astfel dezbaterea asupra regimului 
Ceaușescu. Invocarea frauduloasă a cifrei de 60.000 de morţi în Comunicatul CFSN, 
precum și supradimensionarea pericolului „terorist” de către liderii noii puteri, au 
servit ca legitimare politică elitelor FSN. Acestea și-au arogat statutul de salvatori și 
reprezentanţi legitimi ai naţiunii, eludând orice responsabilitate pentru perpetuarea 
fostului regim pe care îl serviseră până în decembrie 1989. Prin acest proces, noii 
conducători ai României construiau în același timp și o imagine mincinoasă a revoluţiei 
care îi adusese la putere. 


36. Alexandru Gussi, op. cit., p. 59. 


8. Condamnările pentru genocid 
din anii 1990-1991 


Execuţia lui Nicolae și a Elenei Ceauşescu nu a avut darul să liniștească spiritele. 
Opinia publică și presa au continuat să ceară cu insistență pedepsirea vinovaţilor și 
aflarea adevărului referitor la represiunea din decembrie 1989. în acest context, 
Gheorghe Robu, procurorul general al României, declara în ianuarie 1990: 


Vreau să se rețină că niciun vinovat nu se va putea sustrage în vreun fel de la răspunderea 
pentru faptele sale. [...] Important rămâne faptul că în faţa tribunalelor vor compărea 
lideri politici şi administrativi ai fostei dictaturi, membri din familia tiranului, sute de 
teroriști, toţi aceştia aflându-se în prezent în stare de arest’. 


Procurorul general promitea procese elaborate, cu un număr mare de acuzaţi și de 
martori, cu un probatoriu complex, care să acopere nu numai momentul revoluţiei, ci 
și alte crime comise înainte de 1989. în ciuda acestor promisiuni, în perioada 
1990-1991 au continuat procesele sumare de tip „revoluţionar”, soldate cu condamnări 
eronate pentru genocid sau complicitate la genocid. 


8.1. Probatoriul „genocidului” din decembrie 


în acest context, patru apropiaţi ai lui Nicolae Ceaușescu, apoi unul dintre fraţii săi, 
generalul Andruţa Ceaușescu, precum și șeful Securităţii, generalul Iulian Vlad, au fost 
condamnaţi, în primă instanţă, pentru genocid și complicitate la genocid. Emblema- 
tice pentru această fază a justiţiei de tranziţie, procesele au fost transmise integral la 
Televiziunea Română și au făcut subiectul unor dezbateri aprinse în presă. 

Primul proces din această serie a început pe data de 27 ianuarie 1990, la o lună 
după execuţia cuplului Ceaușescu. Erau aduși în faţa instanței patru colaboratori 
apropiaţi ai lui Nicolae Ceaușescu, implicaţi direct în reprimarea manifestaţiilor din 
decembrie: Tudor Postelnicu - Ministru de Interne și membru supleant al CPEx; 
Emil Bobu - secretar al CC al PCR cu probleme de cadre și organizatorice și membru al 
Biroului Permanent al CPEx; Ion Dincă - prim-viceprim-ministru și membru al Biroului 
Permanent al CPEx; şi Manea Mănescu - membru al Biroului Permanent al CPEx. 


1. Interviu acordat de Gheorghe Robu, România Liberă, 14 ianuarie 1990. 

Cei patru au fost acuzaţi de complicitate la genocid, pentru vina de a nu se fi opus 
deciziei lui Ceaușescu de a reprima violent manifestaţiile din decembrie și pentru 
implicarea lor directă în coordonarea operaţiunilor represive. Rechizitoriul a făcut 
referire la uciderea și rănirea a „mii de bărbaţi și femei, copii și tineri, adulți și 
bătrâni, din toate straturile sociale", numărul victimelor fiind estimat, până la data 
întocmirii rechizitoriului, la „689 persoane ucise și peste 1200 rănite". Perioada 
vizată nu acoperea numai zilele dinainte de constituirea CFSN, ci și violențele din 
22-31 decembrie, acţiunile „teroriste” fiind imputate astfel apropiaților lui Ceaușescu. 
Acuzaţia de genocid a fost interpretată ca „intenţia directă de a distruge colectivitatea 
umană care a cerut pașnic înlăturarea sistemului de dictatură". în raport cu procesul 
Ceaușescu, se remarcă deja abandonarea acuzațiilor vizând perioada dinainte de 
decembrie 1989, precum și abandonarea terminologiei de „crime împotriva poporului 
român”. Genocidul imputat nu mai este unul „lent”, derulat de-a lungul deceniilor și 
îndreptat împotriva grupului naţional românesc, ci unul punctual, vizând colectivitatea 
de manifestanți - prin urmare, un grup politic, pe care, după cum am văzut, definiţia 
naţională sau internaţională a genocidului nu îl protejează. 


Probele invocate au fost stenogramele a două ședințe ale CPEx din 17 și respectiv 
22 decembrie, precum și ale unei teleconferinţe din 21 decembrie, în care inculpaţii 
nu au luat nicio poziţie faţă de decizia lui Nicolae Ceaușescu de a interveni violent 
împotriva manifestanţilor. Astfel, cei patru erau acuzaţi că 


au participat la comiterea genocidului prin aprobarea măsurilor luate de dictator, deşi, 
în virtutea prerogativelor decurgând din funcţiile pe care le-au îndeplinit, aveau posibi- 
litatea să le împiedice. 


Temându-se probabil că vor avea aceeași soartă ca Ceaușescu, cei patru acuzaţi au 
recunoscut legitimitatea noii puterii instituite la București, și-au exprimat regretele 
pentru represiunea din decembrie 1989, declarând că s-au comportat ca niște „dobitoci”, 
autoincriminându-se sistematic pentru atitudinea lor lașă în faţa dictatorului, invocând 
drept apărare propria slăbiciune, ignoranță și neputinţă în faţa personalităţii tiranice a 
dictatorului. Ca și în cazul procesului Ceaușescu, completul de judecată“ a avut aerul 
unui comitet de pedeapsă, interzicându-le inculpaţilor să vorbească, declarându-le din 
start vinovăția și invocând, fără nicio probă, acuzaţii fanteziste. A fost menţionată, de 
exemplu, existenţa unui plan supranumit „ZZ” sau „sfârșitul sfârșitului”, constând 
într-o campanie de otrăvire a apelor din capitală și de distrugere a barajelor din ţară, 
cu scopul de a decima populaţia României. Coordonarea trupelor de „teroriști” a fost 
și ea evocată de-a lungul procesului, inculpaţilor interzicându-li-se să-și exprime însă 

opinia asupra acestei chestiuni. Spre deosebire însă de procesul Ceaușescu, apărarea” 
nu a mai jucat un rol de procuror, denunţând nerespectarea diverselor proceduri și 
precaritatea probelor. 

Pe parcursul celor șapte zile cât a durat procesul, judecătorul a schimbat încadrarea 
juridică din complicitate la genocid în infracţiune de genocid, invocând existenţa unui 
„plan întocmit minuţios anterior acestor violenţe”, în vederea folosirii „mijloacelor de 
război” cu intenţia „distrugerii colectivităţilor de manifestanți pașnici pe care dispe- 
rarea justificată îi scosese în stradă”!. 

Implicarea directă în conducerea operaţiunilor represive a constituit un alt cap de 
acuzare, probat prin interogarea a șapte martori din cadrul Cancelariei CC și din 
Ministerul de Interne. Tudor Postelnicu a fost acuzat pentru 


ordine nemijlocite pentru aplicarea represiunii și participarea la prinderea, imobilizarea 
şi îmbarcarea în autovehicule a celor reţinuţi, precum și la molestarea lor. Totodată, a 
dat curs cererii de a i se trimite ajutoare lui Nicu Ceaușescu pentru reprimarea, cu forţe 
speciale, a demonstranților din judeţul Sibiu. De asemenea, pe data de 22 decembrie, 
personal a dat ordin unui grup de apărători ai sediului CC să tragă în demonstranţii care 
pătrunseseră în clădire”. 


Lui Emil Bobu i s-a imputat supravegherea represiunii în judeţele Brașov și Sibiu 
și în capitală „în jurul COE Dispariția unui „număr mare de cadavre, incinerarea și 
trecerea lor în evidența persoanelor trecute fraudulos peste hotare" a constituit un alt 
cap de acuzare pentru cei doi inculpaţi!. Ion Dincă a fost acuzat că 


a participat nemijlocit la transmiterea în judeţele Dolj, Vâlcea, Olt a dispozitivelor, de 
a fi trimis, în scopul reprimării brutale a demonstranţilor de la Timișoara, 22.000 de 
luptători din gărzile patriotice, înarmaţi - în lipsa bastoanelor de cauciuc - cu bâte de 
lemn confecționate în mod special în acest sens, precum şi participarea directă la 
înăbuşirea insurgenţei în capitală”. 


în ceea ce îl privește pe Manea Mănescu, acesta a fost acuzat că, preluând conducerea 
statului în absenţa lui Ceaușescu, se face vinovat de „măcelul"” derulat la nivel naţional. 

în condiţiile în care pedeapsa capitală fusese abolită la începutului anului 1990, cei 
patru inculpaţi au fost condamnaţi la detenţie pe viaţă, confiscarea totală a averii 
personale, degradare militară și anularea unor drepturi civile pe perioada detenţiei, 
pentru infracţiunea de genocid. 


în aceeași serie de condamnări pentru genocid s-au înscris și procesele generalului 
Iulian Vlad”, șeful fostei Securităţi, și al generalului Andruţa Ceauşescu“, comandant 

al Școlii Militare de ofiţeri a Ministerului de Interne de la Băneasa. Cei doi au fost 
acuzaţi de coordonarea trupelor de Securitate, în scopul reprimării manifestaţiilor din 
decembrie. Dacă în cazul lui Iulian Vlad s-a reţinut numai ordonarea represiunii la 
nivel naţional, lui Andruţa Ceaușescu i s-a imputat, pe de o parte, coordonarea 
trupelor de Securitate pentru reprimarea manifestaţiilor din București, iar, pe de altă 
parte, uciderea mai multor persoane participante la insurgenţe”. Primul a fost condamnat 
la 9 ani de închisoare, 5 ani de interzicere a unor drepturi civile și degradare militară 
pentru favorizare la infracţiunea de genocid; cel de-al doilea la detenţie pe viaţă și 
degradare militară pentru instigare la genocid și omor deosebit de grav". 


8.2. Opinia publică și emergența conceptului 
de „proces al comunismului” 


Dacă execuţia cuplului Ceaușescu s-a bucurat într-o primă fază de consensul opiniei 
publice, următoarele procese soldate cu condamnări pentru genocid au provocat 
dezbateri aprinse asupra faptelor incriminate și a limitării acuzațiilor la momentul 
revoluţiei. încă înainte de începerea „Procesului celor patru", presa anticipa momente 
cathartice de justiție și adevăr, care să pună problema represiunii derulate de-a lungul 
întregului regim comunist. 


Nu vrem să influențăm în niciun fèl instanța, dar credem că noţiunea de genocid nu 
trebuie să se oprească doar la ceea ce s-a întâmplat în decembrie trecut. Dar ce-a fost 
înainte de 17 decembrie? Genocid înseamnă numai aceste victime? Dar sutele de mii 
de victime care - am putea spune - au rămas în picioare ? Genocid înseamnă în primul 
rând distrugerea acestui popor”. 


Ceea ce clama societatea civilă era tocmai rolul proceselor ca formă de scriere a 
istoriei recente și de evaluare a politicilor represive în ansamblul lor. Departe de a 
lărgi însă investigaţiile asupra crimelor comise înainte de decembrie 1989, eforturile 
procuraturii s-au limitat la întocmirea unor rechizitorii vizând intervalul 17-31 decem- 
brie, probele reţinute referindu-se însă numai la represiunea de până în 22 decembrie. 
Două motive au stat la baza acestei realităţi. în primul rând, se impunea de urgență 
necesitatea clarificării revoluţiei sângeroase tocmai încheiate. Acest ultim act represiv 
al regimului comunist întrecea în violență abuzurile săvârșite în ultimele două decenii, 
iar crimele avuseseră loc la scenă deschisă, fără să poată fi ascunse de o cortină 
birocratică. în același timp, era mai ușoară demararea unor anchete referitoare la 
aceste violenţe, având în vedere că existau martori și că lanţul decizional era ușor de 
stabilit conform stenogramelor CPEx. în al doilea rând, prezentându-se ca „emanaţie 
a revoluţiei române”, noua putere instaurată la București avea interesul de a intenta 

astfel de procese pentru a se legitima ca adversar al fostei elite ceaușiste și artizan al 
încetării violențelor. în ceea ce priveşte demararea unor procese vizând represiunea 
dinainte de decembrie 1989, interesul era mult mai scăzut, dacă nu contrar, în 
condițiile în care liderii CFSN proveneau ei înșiși din structurile puterii comuniste 
care pusese în practică sistemul opresiv. Ion Dincă, unul dintre inculpaţii „Procesului 
celor patru” interpretează, de altfel, absenţa unui proces vizând crimele comunismului 
ca efect al continuității dintre vechii și noii lideri: 


Noi, toți din CPEx, am zis că suntem de acord cu un proces al PCR [...] Problema e 
însă că cei care făceau un astfel de proces ar fi trebuit să se judece și pe ei. Pentru că 
și ei au făcut parte din sistem. Să se judece ce s-a făcut în comunism; problema este 
însă cine pe cine judecă. Cum credeți însă că Năstase o să-l judece pe socru-său, Petre 
Roman pe taică-său, Iliescu și Brucan pe ei înșiși?". 


La finalul „Procesului celor patru”, încrederea unei părţi a opiniei publice în buna 
credinţă a noilor lideri politici și în independenţa justiţiei începea deja să se clatine. 
Reporterul de la România Liberă care acoperise subiectul în ziar scria la câteva zile 
după pronunţarea sentinţei: 


Peste ultima zi a procesului a căzut cortina. Milioane de români l-am așteptat cu sufletul 
la gură și cam aceeași este proporţia celor ce-au rămas dezamăgiţi. Pentru simplul, dar 
regretabilul motiv că el a rămas dator cu răspunsul la foarte multe întrebări. După 
opinia noastră, rechizitoriul a fost „subţire”, iar „discreţia” completului în a afla 
amănunte esențiale în legătură cu comiterea genocidului este inexplicabilă. [...] Ce-a 
făcut efectiv Bobu în Orașul martir? Căror persoane le-a transmis ordinul de tragere în 
demonstranți și care dintre ele au ordonat securiștilor să-l pună în aplicare ? Cum se 
numesc indivizii care au primit însărcinarea de a organiza dispariţia morţilor ? Cine știa 
de acest plan, în afară de el și Dăscălescu care, sub presiunea maselor, au promis că vor 
înapoia morţii familiilor ? Toate aceste întrebări au rămas fără răspuns. Chiar nu a găsit 
acuzarea un singur martor, măcar din Timișoara? Sau nu s-a străduit să o facă? [...] 
Derularea interogatoriului pledează pentru ideea că el a fost în așa măsură canalizat, 
încât să nu aflăm nimic”. 


Nu numai frustrarea referitoare la lipsa de clarificare a evenimentelor din decem- 
brie se face simțită în presa vremii, ci și revolta în fața faptului că procesul nu a vizat 
în niciun fel represiunea comunistă din ultimele patru decenii. De exemplu, în 
noiembrie 1990, un comunicat oficial al Comitetului Helsinki cerea președintelui 
Iliescu judecarea generalului Vlad pentru încălcarea drepturilor omului de-a lungul 
întregii perioade cât se aflase la conducerea Securităţii”. Presa denunța la rândul ei 
absenţa unor astfel de incriminări în cazul „Procesului celor patru” : 


Am trăit 45 de ani un adevărat univers kafkian, în care nu puteam şti niciodată de unde 
vine răul, ce va aduce ziua de mâine [...]. împlinirea revoluţiei noastre interioare 


18. Interviu cu Ion Dincă, realizat de Raluca Grosescu și Raluca Ursachi, București, 16 mai 2005. 
19. Emil Munteanu, „Sentința s-a pronunțat, întrebările persistă”, România Liberă, 6 februarie 1990. 
20. Domnița Ștefănescu, op. cit., p. 104. 

necesită climatul adecvat înţelegerii, deschiderea unei căi de dobândire a adevărului în 
plinătatea înţelesului său moral. Tocmai o astfel de cale ar fi trebuit să o deschidă 
procesul intentat vinovaţilor de coautorat la genocid. Sigur, tribunalul judecă persoane 
pe baza unor fapte. Dar care este scopul judecății ? De a da doar pedepse ? De a linişti 
spiritul printr-o justă așezare a binelui și răului ? Sau de a dobândi adevărul, ca adevăr 
istoric, dar în primul rând ca asumare critică în propria conștiință? [...] Nu pedeapsa 
ne interesează în primul rând. Ne interesează cum a fost posibil masacrul. [...] în 
discuţie nu sunt numai aceste zile, ci în primul rând toţi acei ani care au dus la masacrul 
din aceste zile. [...] Şi din toate acestea, instanţa reţine tonul cu care se dădeau ordinele, 
costul bâtelor și administrarea de picioare"”. 


Se degajă deja în opinia publică românească un curent constestar față de modul în 
care justiţia de tranziţie este aplicată în tribunale și înţeleasă de liderii noii puteri 
politice. Acest curent constituie nucleul viitoarei opoziții politice și conturează o falie 
profundă în societatea românească cu privire la viziunea asupra trecutului comunist și 
a măsurilor de decomunizare. Pe de o parte, elita CFSN se limitează în această 
perioadă la denunţarea foștilor înalți demnitari ai partidului și ai Securităţii pentru 
represiunea din decembrie și pentru actele de „diversiune teroristă”, fără a încerca 
stabilirea lanţului decizional până la executanţii ordinelor. Pe de altă parte, nucleul 
incipient al opoziţiei politice se exprimă în favoarea deschiderii unui proces global al 
comunismului și în favoarea elucidării evenimentelor din decembrie, prin intentarea 
de procese până la nivelul executanților represiunii. Apare astfel în opinia publică 
ideea rolului proceselor nu numai ca formă de pedepsire a vinovaţilor, aşa cum 
apăruse în cazul Ceaușescu, ci și ca formă de scriere a adevărului istoric, de creare a 
unei narațiuni complete asupra trecutului comunist. Se cristalizează astfel în cercurile 
opoziţiei politice ideea unui „proces al comunismului” de tip Nürnberg”, care să 
pună în cauză nu numai acte individuale de abuz, ci sistemul în ansamblul său. 


Semnificaţia celor trei procese soldate iniţial cu condamnări pentru genocid a fost 
multiplă. Ele au continuat tendinţa unei justiţii de tip „revoluţionar”, în disprețul 
literei legii și al procedurii. Acuzaţiile, deși mai moderate decât în procesul Ceaușescu, 
au rămas vagi și inexacte, amestecând fapte care puteau fi probate (cum ar fi ordinul 
de a trage în manifestanți), cu acuzaţii fanteziste de tipul „planul ZZ". Procesele nu 
au stabilit o naraţiune coerentă despre ceea ce se întâmplase în decembrie, faptele 
fiind mai degrabă insinuate decât enunțate sau probate. Victimele nu au jucat niciun 
rol în aceste procese, ele nefiind chemate să depună mărturie. Lipsa investigaţiilor 
detaliate a ceea ce se întâmplase a făcut ca victimele să nu fie identificate ca atare, fapt 
care avea să conducă în deceniile care au urmat la arogarea abuzivă a acestei calităţi 
de către persoane care nici măcar nu participaseră la manifestații. Rolul jucat de 
adevărații revoluționari a fost astfel parţial ocultat. 


21. Petre Mihai Băcanu, „In pauză: câteva întrebări”, România Liberă, 7 februarie 1990. 
22. Octavian Paler, „Procese”, România Liberă, 16 martie 1990. 

Pe de altă parte, aceste procese au consfințit în imaginarul colectiv ideea unei 
represiuni „genocidare" în decembrie 1989, fără să angajeze însă o dezbatere asupra 
conceptului și, eventual, o modificare a Codului Penal cu privire la protejarea 
grupurilor politice în definiţia genocidului. începând cu aceste procese și până în 
prezent, o confuzie majoră va marca viziunea opiniei publice asupra genocidului, prin 
ignorarea laturii juridice și prin interpretarea lui într-o cheie morală. Pe parcursul 
întregii tranziţii, inflaţia referirilor la „genocidul” comunist va fi alimentată de această 
interpretare morală, supralicitată în detrimentul celei juridice. 

Aceste procese marchează de asemenea momentul mobilizării opoziţiei politice 
anti-FSN în scopul deschiderii unui „proces al comunismului”, văzut, pe de o parte, 
ca măsură punitivă pentru aparatul fostului regim și, pe de altă parte, ca formă de 
rescriere a istoriei recente. 


9. Abandonarea „justiţiei revoluționare” 


Condamnările pentru genocid au încetat după aceste trei procese, în paralel cu 
consolidarea noii puteri și normalizarea situaţiei politice. O nouă etapă a justiţiei penale de 
tranziţie, caracterizată de respectarea mai strictă a procedurii și a încadrărilor juridice, va 
fi inaugurată odată cu procesul a 24 de membri și membri supleanţi ai Comitetului Politic 
Executiv al CC al PCR. Aceeași tendință va fi confirmată și de judecarea lui Nicu 
Ceaușescu - fiul cel mare al fostului dictator și prim-secretar al PCR în judeţul Sibiu -, 
precum și de revizuirea condamnărilor pentru genocid pronunţate în 1990 şi 1991. 
Acuzaţiile vor viza în continuare exclusiv evenimentele din decembrie 1989, fără să 
extindă mcriminările la alte crime și abuzuri politice și fără să stabilească responsabilitatea 
executanţilor deciziilor politice. Pe de o parte, condamnările membrilor CPEx vor confirma 
tendinţa noii puteri de a se delimita de fosta elită ceaușistă. Pe de altă parte, graţierile care 
vor urma acestor condamnări, justificate ca acte de clemenţă de către președintele Iliescu, 
vor arăta o anumită complicitate între vechea și actuala putere politică, adâncind falia 
dintre elitele comuniste convertite și forțele politice care se poziţionau ca anticomuniste. 


9.1. Procesul membrilor CPEx 


La 4 iunie 1990, 24 de membri și membri supleanţi ai CPEx au fost acuzaţi de genocid în 
faţa Tribunalului Militar Teritorial București. Rechizitoriul’ invoca distrugerea „colectivită- 
ţilor umane, constituite din masele de revoluționari” în decembrie 1989. Numărul victime- 
lor era estimat la 1.033 de morţi și 2.198 răniţi”. Acuzaţia propunea o imagine a reprimării 
ca masacru planificat, ca intenţie de a distruge întreaga populaţie a orașelor insurgente, de 
a „rade" de pe hartă Timișoara și Bucureștiul. Ca și în „Procesul celor patru”, probatoriul 
se baza pe stenogramele celor două ședințe CPEx din 17 și 22 decembrie, în cadrul cărora 
se decisese intervenţia violentă contra populaţiei, dar și pe dovezile implicării personale 
a unor acuzaţi în coordonarea represiunii la nivel local în Timișoara, Târgu Mureș, Cluj, 
Brașov, Arad și lași. Spre deosebire de „Procesul celor patru”, încadrările jurice au fost 
schimbate de mai multe ori, până ca o sentinţă definitivă să fie pronunţată. Tabelul 1 
indică modul cum au evoluat încadrările juridice și sentințele până la condamnarea finală. 


1. Rechizitoriul a fost întocmit de locotenent-colonel de justiţie Vasile Stanca, dosarul fiind apoi 
preluat de colonelul de justiţie, procuror Grigore Scărlătoiu. 

2. Mircea Bunea, Prafîn ochi. Procesul celor 24-1-2, Scripta, București, 1994, „Rechizitoriu din 
4 iunie 1990 al Procuraturii Generale, Direcţia Procuraturilor Militare”, pp. 98-99. 

3. Ibidem, p. 99. 


Tabelul 1. Situația condamnărilor în Lotul CPEx* 


= 


Nume Funcție Fapte Incadrarea | Prima Instanță, Recurs, Recurs extraordinar, | Eliberări 
deţinută reţinute rechi- | Sentințanr. LÍ din | Decizia nr. 53din | Decizia nr. 37 din 20 
în 1989 zitoriului 25 martie 1991 a | 12 decembrie 1991 | aprilie 1992 a Curţii 
Tribunalului Militar | Curţii Supreme de | Supreme de Justiţie - 
București - Secţia J ustiție - Secția Completul de şapte 
Fond Militară judecători 
Ştefan Membru Participarea | Genocid Condamnat pentru Achitat Condamnat pentru com- | Gradat prin 
Andrei supleant al la şedinţele favorizarea infracto- plicitate la omor deose- | Decret Pre- 
CPEX şi CPEX din rului la 2 ani și 10 hit de gravla 14ani | zidenţial 
viceprim-mi- | 17 şi 22 luni închisoare şi 2 închisoare și 9 ani inter- | nr. 41/1994 
nistru decembrie ani de interzicere a zicere a unor drepturi 
unor drepturi 
Lina Membru al Participarea | Genocid Condamnat pentru Achitat Condamnat pentru com-| Grafiat prin 
Ciobanii CPEx și la şedinţele favorizarea infracto- plicitate la omor deose- | Decret Pre- 
viceprim-mi- | CPEx din rului la 2 ani închi- bitde gravla I4ani | zidenţial 
17 și 22 soare și 2 de interzi- şi 9 ani inter- | nr. 579/1996 
decembrie cere a unor drepturi zicere a unor drepturi 
Silviu Menbru Partici Genocid Condamnat pentru Achitat Condamnat pentru com-| Graţiat prin 
j supleant al la ședințele favorizarea infrac- plicitate la omor deose- | Decret Pre- 
CPEx, mem- | CPEx din torului la 2 ani și 10 bit de gravla 16 ani | zidenţial 
bru al Consi- | 17 și 22 luni închisoare şi 2 închisoare și 8 ani inter- | nr. 41/1994 
liului de Stat și decembrie de interzicere a “unor zicere a unor drepturi 
şef al Cancela- 
riei CC al PCR 
Gfacorghe | Membru P Genocid Achitat pentru Achitat Condanmat pentru com-| Eliberat con- 
Da vid supleant al la şedinţa genocid și eliberat plicitate la omor deose- | diţionat pe caz 
CPEX şi CPEX din 17 bit de gravla 8 ani | de boală Dec. 
ministru al decembrie închisoare și 5 ani inter- | pen. nr. 56/ 
Agriculturii zicere a unor drepturi | 10.08.1993. 
a T. Mun. 
București 


4. 


Tabelele prezentate în acest studiu au fost realizate pe baza centralizării unor date puse la dispoziţie de domnul Stejărel Olani, coroborate cu 


documentele proceselor. 


Ludovic Membru al Participarea Genocid Condamnat pentru Achitat Condamnat pentru com- | Eliberat con- 
Fazekas CPEx la ședințele favorizarea infrac- plicitate la omor deose- | diţionat pe caz 
CPEx din torului la 4 ani şi bit de grav la 14 ani de vârstă prin 
17 şi 22 6 luni de închisoare şi închisoare și 9 ani inter- | dec. 773 din 
decembrie 4 ani de interzicere a zicere a unor drepturi | 14.09.1994 a 
unor drepturi T. Mun. 
București 
Suzănica Membru Participarea Genocid Condamnat pentru Achitat Condamnat pentru com- | Graţiată prin 
Gâdea supleant al la şedinţa favorizarea infracto- plicitate la omor deose- | Decret Pre- 
CPEx CPEx din 22 rului la 2 ani închi- bit de grav la 8 ani zidenţial 
decembrie soare şi 2 de interzi- închisoare şi 5 ani inter- | nr. 41/1994 
cere a unor drepturi zicere a unor drepturi 
Nicolae Membru Participarea Genocid Decedat Decedat Decedat 
Giosan supleant al la şedinţele 
CPEx şi pre- | CPEx din 
şedinte al 17 şi 22 E 
Marii Adunări | decembrie 
Naționale 
Ana Membru Participarea Genocid Condamnat pentru Achitat Condamnat pentru com- | Grațiat prin 
Mureşan supleant al la şedinţele favorizarea infracto- plicitate Ia omor deose- | Decret Pre- 
CPEx și mi- CPEx din rului la 2 ani închi- bit de grav la 16 ani zidenţial 
nistru al 17 şi 22 soare şi 2 ani interzi- închisoare și 8 ani inter- |nr. 41/1994 
Comerţului decembrie cere a unor drepturi zicere a unor drepturi 
Interior 
Paul Membru al Participarea Genocid Condamnat pemtru Achitat Condamnat pentru com- | Eliberat con- 
Niculescu- | CPEx la ședințele favorizarea infracto- plicitate la omor deose- | diționat pe caz 
-Mizil CPEx din rului la 3 ani și 6 luni bit de grav la 8 ani de boală la 
17 şi 22 de închisoare și 3 ani închisoare şi 5 ani inter- | 26.10.1992 
decembrie de interzicere a unor zicere a unor drepturi |prins.p. 
drepturi nr. 1295 din 
26.10.1992 
aT. Mun. 


București 


Ion Radu Membru al Participarea Genocid Condamnat pentru Achitat Condamnat pentru com- | Eliberat con- 
CPEx și la şedinţa favorizarea infracto- plicitate la omor deose- | diționat pe caz 
viceprim-mi- CPEx din 22 rului la 3 ani închi- bit de grav la 8 ani de boală - 
nistru al decembrie soare și 3 ani interzi- închisoare și 5 ani inter- | SP22/ 
guvernului cere a unor drepturi zicere a unor drepturi | 04.01.1995 

Gheorghe | Membru al Participarea | Genocid Disjungerea cauzei Decedat Decedat 

Rădulescu | CPExşivice- |la ședințele pe caz de boală 
preşedinte al | CPEx din - 
Consiliului de | 17 şi 22 
Stat decembrie 

Ion Stoian | Membru Participarea Genocid Condamnat pentru fa- Achitat Condamnat pentru com- | Graţiat prin 
supleant al la ședințele vorizarea infractorului plicitate la omor deose- | Decret Pre- 
CPEx și CPEx din la 2 ani și 10 luni închi- bit de grav la 14 ani zidenţial 
ministru de 17 şi 22 soare şi 2 de interzi- închisoare și 9 ani inter- | nr. 41/1994 
externe decembrie cere a unor drepturi zicere a unor drepturi 

Iosif Szasz | Membru Participarea Genocid Achitat pentru Achitat Condamnat pentru com- | Eliberat con- 
supleant al la şedinţa genocid și eliberat plicitate la omor deose- | diţionat prin 
CPEx CPEx din 17 bit de grav la 8 ani Decret Pre- 

decembrie închisoare şi 5 ani inter- | zidenţial 
zicere a unor drepturi | 40/23.07.1993 
a T. Mun. 
București 

Ioan Totu Membru al Participarea Genocid Condamnat pentru Achitat Condamnat pentru com- | Inculpatul a 
CPEx şi preşe- | la ședințele favorizarea infracto- plicitate la omor deose- | decedat la 
dinte al Consi- | CPEx din rului la 5 ani şi 6 luni bit de grav la 16 ani 21.04.1992 
liului de Stat 17 şi 22 de închisoare şi 5 ani închisoare şi 8 ani inter- 
al Planificării | decembrie de interzicere a unor zicere a unor drepturi 

drepturi 

Ioan Toma | Membru Participarea la | Genocid Condamnat pentru Achitat Condamnat pentru com- | Graţiat prin 
supleant al şedinţele CPEx favorizarea infrac- plicitate la omor deose- | Decret Pre- 
CPEx și mi- din 17 şi 22 torului la 2 ani și 10 bit de grav la 14 ani zidenţial 
nistru pentru decembrie. luni închisoare şi 2 închisoare şi 9 ani inter- |nr. 41/1994 
problemele Coordonarea de interzicere a unor zicere a unor drepturi 
tineretului represiunii la drepturi 


Timișoara 


Miu Membru al Participarea Genocid Condamnat pentru Achitat Condamnat pentru com- | Decedat 
Dobrescu CPEx la şedinţa neglijenţă în servi- plicitate la omor deose- 
CPEx din 17 ciu, pentru coordo- bit de grav la 14 ani 
decembrie și narea operaţiunilor închisoare şi 6 ani inter- 
coordonarea de Târgu Mureș la 2 zicere a unor drepturi 
represiunii la ani închisoare. 
Târgu Mureş Eliberat imediat pe 
caz de boală 
Nicolae Membru al Participarea la | Genocid Condamnat pentru Achitat Condamnat pentru com- | Graţiat prin 
Constantin | CPEx şedinţa CPEx neglijenţă în servi- plicitate la omor deose- | Decret Pre- 
din 17 decem- ciu, pentru coordo- bit de grav la 11 ani zidenţial 
brie și coordo- narea operaţiunilor închisoare şi 6 ani inter- | nr. 579/1996 
narea repre- la Cluj, la 3 ani zicere a unor drepturi 
siunii la Cluj închisoare 
Gheorghe Membru al Participarea Genocid Achitat pentru Condamnat pentru com- | Graţiat prin 
Pană CPEx la ședința genocid şi eliberat plicitate la omor deose- | Decret Pre- 
CPEx din 17 bit de grav la 11 ani zidenţial 
decembrie și - închisoare şi 6 ani inter- | nr. 579/1996 
coordonarea zicere a unor drepturi 
represiunii la 
Braşov 
Constantin | Membru al Participarea Genocid Achitat pentru Condamnat pentru com- | Gradat prin 
Olteanu CPEx la şedinţa din genocid şi eliberat plicitate la omor deose- | Decret Pre- 
17 şi coordo- = bit de grav la 11 ani zidențial 
narea repre- închisoare şi 6 ani inter- | nr. 579/1996 
siunii la Iaşi zicere a unor drepturi 
Constantin | Membru Participarea Genocid Achitat pentru Condamnat pentru com- | Gradat prin 
Radu supleant al la ședința din genocid şi eliberat plicitate la omor deose- | Decret Pre- 
CPEx şi preşe- | 17 decembrie bit de grav la 14 ani zidenţial 


dinte al Comi- 
tetului executiv 
al Consiliului 
popular al 
minicipiului 
București 


şi coordona- 
rea represiunii 
la Arad 


închisoare şi 9 ani inter- 
zicere a unor drepturi 


nr. 41/1994 

Constantin | Membru al Participarea Genocid Cauză disjunsă din 
Dăscălescu | CPEx la şedinţele încălcarea | motive medicale 
Prim-ministru | CPEx din regimului 
17 şi 22 armelor = = = 
decembrie. 
Port ilegal de 
armă 
Mihai Gere | Membru Participarea | Genocid Condamnat pentru Achitat Condamnat pentru com- | Grațiat prin 
supleant al la şedinţele încălcarea | favorizarea infrac- plicitate la omor deose- | Decret Pre- 
CPEx CPEx din regimului | torului la 2 ani şi 10 bit de grav la 11 ani | zidenţial 
17 şi 22 armelor luni închisoare şi 2 închisoare şi 6 ani inter- |nr. 41/1994 
decembrie. de interzicere a unor zicere a unor drepturi 
Port ilegal de drepturi 
armă 
Gheorghe | Membru Particţrarea la | Genocid Achitat pentru Condamnat pentru com- | Gradat prin 
Oprea CPEx, mem- | şedinţa din 17 | încălcarea | genocid şi eliberat plicitate la omor deose- | Decret Pre- 
bru al Biroului | decembrie. regimului bit de grav la 14 ani zidenţial 
Permanent al | Port ilegal de | armelor - închisoare şi 9 ani inter- | nr. 579/ 1996 
CCalPCR, armă zicere a unor drepturi 
Viceprim- 
-ministru 
Dumitru Membru al Participarea Genocid Condamnat pentru Achitat Condamnat pentru com- | Gradat prin 
Popescu CPEx şi rector | la şedinţele | încălcarea | favorizarea infrac- plicitate la omor deose- | Decret Pre- 
al Academiei |CPEx din regimului torului la 5 ani şi 6 bit de grav la 14 ani zidențial 
„Ștefan 17 şi 22 armelor luni de închisoare și închisoare și 9 ani inter- |nr. 579/1996 
Gheorghiu” decembrie. 5 ani de interzicere a zicere a unor drepturi 


Port ilegal de 
armă 


unor drepturi 

9.1.1. Prima instanță și abandonarea acuzaţiei de genocid 


într-o primă fază, completul de judecată” a decis schimbarea încadrării juridice, 
motivând că nu a existat nicio „intenţie” a inculpaţilor de distrugere a unui grup protejat 
de articolul 357 din Codul Penal. în urma respingerii acuzaţiei de genocid, în ședința 
din 12 martie 1991, Procuratura a conchis că „se impune condamnarea tuturor 
inculpaţilor” pentru „instigare la infracţiunea de omor deosebit de grav". Sentința 
instanţei de fond, pronunţată în 25 martie 1991, a schimbat însă din nou încadrarea 
juridică în „favorizarea infractorului” - pentru lipsa de atitudine față de deciziile lui 
Nicolae Ceaușescu; în „neglijenţă în serviciu” - pentru cei trimiși de Ceaușescu să 
supravegheze intervenţiile in orașele unde au existat victime; și în „violarea regimului 
armelor și munițiilor" - pentru port ilegal de armă în cazul a patru dintre inculpaţi . 


Tribunalul a decis că ședința CPEx din 17 decembrie nu poate constitui probă în 
instanţă, întrucât în acea ședință nu se luaseră decizii „explicite și printr-o procedură 
statutară”, atitudinea lașă în faţa dictatorului putând fi condamnată numai din punct 
de vedere moral, nu și juridic. Astfel, persoanele care au participat numai la această 
ședință au fost achitate. în ceea ce privește ședința CPEx din 22 decembrie, ea fost 
luată în considerare, instanţa argumentând că, după mitingul din 21 decembrie, 
devenise „evident” că exista o mișcare de solidarizare cu manifestaţiile de la Timișoara 
care cuprinsese „întreaga ţară”. Pentru membrii CPEx care au participat la ședința din 
22 decembrie, tribunalul a reţinut acuzaţia de „favorizarea infractorului” Nicolae 
Ceauşescu. Coordonarea „restabilirii ordinii” în orașe precum Arad, Brașov sau lași, 
unde instanţa a decis că nu au existat „incidente violente”, a fost considerată irelevantă 
din punct de vedere juridic pentru a permite vreo condamnare”. Implicarea în opera- 
ţiunile militare de la Timișoara, Târgu Mureș și Cluj, unde existaseră victime, a fost 
considerată „neglijenţă în seviciu”. Pedepsele au variat și în funcţie de poziţia deţinută 
de acuzaţi în cadrul partidului și statului comunist, precum și în funcţie de reacția de 
aprobare directă sau indirectă a deciziilor lui Nicolae Ceaușescu. 


Importanţa acestei prime sentinţe a fost relevantă din mai multe perspective. în 
primul rând, a fost abandonată condamnarea pentru genocid, deși „favorizarea infracto- 
rului” a continuat să facă referire la comiterea „genocidului” de către Nicolae Ceaușescu. 
Gheorghe Ciubotaru, președintele completului de judecată, explică decizia tribunalului: 


Genocidul, conform vechiului cod penal, însemna uciderea membrilor, colectivităţii sau 
grupului, vătămarea gravă a integrităţii fizice sau mentale, supunerea colectivităţii ori 


5. Membrii completului de judecată : colonel de justiţie Gheorghe Ciubotaru - președinte ; colonel 
de justiţie - Ion Panaitescu - judecător; colonel Dumitru Bârsan, colonel Ion Bucureșteanu, 
colonel Eugen Bostan - asesori populari; Monica Caloian - grefier. 

6. ATMTB, dosar nr. 126/1990, „încheiere de ședință din 12 martie 1991 a Tribunalului Militar 
Teritorial București - Secţia Fond", p. 3. 

7. ATMTB, dosar nr. 126/1990, „Sentința nr. 11 din 25 martie 1991 a Tribunalului Militar 
București - Secţia Fond", pp. 51-58. 

8. Ibidem, pp. 11, 22. 

9. Ibidem, pp. 26-28. 

grupului la rele condiţii de existență sau rele tratamente, la distrugerea lor fizică şi așa 
mai departe. Ceea ce este esenţial este intenţia directă și calificată. Această condiţie nu 
era îndeplinită, și eu cred cu tărie și acum că lucrurile așa stăteau, că nu exista nicio 
justificare pentru trimiterea în judecată pentru genocid. Pentru că nu exista un grup din 
acesta. în pledoaria mea ca avocat în procesul Ioachim Moga - adică lotul Cluj - am 
spus că nu a fost o represiune organizată, care presupunea elaborarea de planuri și 
punerea în aplicare pas cu pas a planurilor. Au fost reacţii la violenţă, se poate discuta 
orice, dar nu genocid. Nu exista grupul și nu exista intenţia distrugerii". 


Pentru Gheorghe Ciubotaru, motivaţia deciziei sale este însă și una de ordin 
„emoţional”, izvorâtă dintr-o sursă naționalistă: 


Eu personal am gândit și în alt fel atunci, că genocidul este o infracţiune infamantă pentru 
națiunea respectivă. Națiunea română nu poate să fi încălzit la sân asemenea monștri". 


Pentru un alt membru al completului de judecată, colonelul Ion Panaitescu (devenit 
ulterior general și șeful Secţiei Militare din Parchetul Naţional Anticorupţie), miza 
sentinței era mai mare - anume, reevaluarea condamnării pentru genocid în cazul 
Ceaușescu: 


Pentru ce i-am condamnat la favorizarea infractorului ? Pentru că, dacă în momentele 
ulterioare cineva ar fi atacat hotărârea privitoare la Ceauşescu Nicolae și Elena, și ar fi 
fost desfiinţată printr-o cale extraordinară de atac, constatându-se în mod legal că 
aceștia nu au săvârșit genocidul, nici membrii CPEx nu au săvârșit infracţiunea de 
favorizare la genocid, ci numai favorizare simplă. Dar ei au fost judecaţi pentru asta în 
mod obiectiv, pentru favorizare la fapta lui Ceauşescu: genocid, în speranța că acele 
cauze, printr-o cale extraordinară de atac, vor fi casate - inclusiv hotărârea mea. Aici 
eu am dat-o deliberat așa, ca să reformulez hotărârea [în cazul] lui Ceauşescu”. 


Remarcăm astfel că renunţarea la acuzaţia de genocid îmbracă multiple semnificaţii, 
dincolo de motivele de ordin juridic. Judecătorii sunt conștienți de valoarea epistemică 
a acestui proces, și de importanţa simbolică a încadrării juridice a faptelor. Ei încearcă 
evitarea unei „rușini naţionale” istorice de a avea vinovaţi pentru genocid, și antici- 
pează o reevaluare a procesului lui Ceaușescu în spiritul unei justiţii corecte. 

în al doilea rând, este minimalizat rolul acuzaților în represiune. încadrarea coordo- 
nării represiunii drept „neglijenţă în serviciu” ocultează calitatea acuzaților de factori 
decidenţi ai politicilor de stat și responsabilitatea lor pentru victimele din decembrie. 


9.1.2. Achitarea generală în Instanţa Supremă 


Sentința instanţei de fond a fost atacată însă de către ambele părți. Pe de o parte, 
Direcţia Procuraturilor Militare a considerat că probele au fost „greșit apreciate”, iar 
faptele reţinute - incomplete pentru reprezentarea „adevărului”, cerând în consecință 


10. Interviu cu Gheorghe Ciubotaru, realizat de Raluca Grosescu, București, 24 noiembrie 2006. 

11. Ibidem. 

12. Interviu cu Ion Panaitescu, realizat de Raluca Grosescu și Raluca Ursachi, București, 29 septem- 
brie 2006. 

rejudecarea procesului sub o nouă încadrare juridică: „instigare la infracţiunea de 
omor deosebit de grav". Curtea Supremă de Justiţie - Secţia Militară a declarat însă 
recursul neîntemeiat, argumentând că nu a existat „niciun acord expres sau tacit al 
membrilor CPEx pentru reprimarea revoluţiei” și că, în plus, rechizitoriul nu numea 
nicio persoană care ar fi fost „instigată”'*. Pe de altă parte, membrii CPEx condamnaţi 
de instanţa de fond au atacat sentinţa, invocând faptul că niciunul dintre ei „nu a dat 
ajutor lui Ceaușescu Nicolae și nu a avut reprezentarea calităţii de infractor a acestuia”. 
Acceptând recursul iniţiat de inculpaţi, completul de judecată!" a decis că ședința din 


22 decembrie nu poate constitui o bază de acuzare, întrucât acolo 


nu s-a adoptat nicio hotărâre de reprimare [...] care ar putea cădea sub incidența legii 
penale și nu existat un acord în acest sens, tacit sau expres, al membrilor menţionatului 
organism". 


Pentru persoanele care au coordonat operațiunile din teritoriu, curtea a decis că 
inculpații se aflau la fața locului pentru „rezolvarea unor eventuale probleme legate de 
aprovizionare și de asigurarea ordinii și liniștii publice"'. în același timp, s-a 
considerat că „prima instanță nu a arătat, în mod concret, ce acţiuni a întreprins 
fiecare inculpat” și nici nu a elucidat circumstanţele uciderii sau vătămării unor 
persoane”. Cu majoritate de voturi, Curtea a decis achitarea tuturor inculpaţilor. 

Această sentință însemna că, în afara lui Nicolae Ceaușescu și a „celor patru”, 
niciun demnitar al Partidului Comunist nu mai era considerat vinovat pentru represiunea 
din decembrie 1989. Sentința a ignorat orice responsabilitate politică a CPEx ca organ 
colectiv de conducere al partidului și al statului, în contextul în care, conform 
Constituţiei, PCR era forţa conducătoare în stat. Judecarea membrilor CPEx fără a 
ţine cont de funcţiile lor decizionale evita astfel o dezbatere despre natura respon- 

Decisă în decembrie 1991, achitarea membrilor CPEx a provocat proteste impor- 
tante. Jurnaliștii cotidianului România Liberă denunţau această achitare ca pe o 
dependenţă a justiţiei de interesele noii puteri politice, care spera o exonerare a 
foștilor „tovarăși de drum” : 


Ne aşteptam ca Instanţa Supremă să facă lumină și dreptate! [...] Justiţia militară nu a 
reușit să se desprindă de rolul nefast ce i-a fost impus în regimul comunist: acela de 
apărător obedient al Puterii. în prezent (ca și în trecut) anumiţi magistrați militari sunt 
culpabili de acest fapt şi, prin atitudinea lor, pun sub semnul întrebării utilitatea unei atari 
instituţii în statul de drept. [...] Din probe rezultă că niciunul dintre inculpaţi nu a comentat 


13. ATMTB, dosar nr. 126/1990, „Decizia nr. 53 din 12 decembrie 1991 a Curţii Supreme de 
Justiţie - Secţia Militară”, pp. 12-13, 25. 

14. Membrii completului de judecată: președinte - colonel de justiţie Petre Similean; judecători - 
maior de justiţie Dorin Silviu Sabău, maior de justiţie Bogdan Savin Graur; consultant juridic 
şef - maior de justiţie Maltiade Riba; procuror - colonel de justiţie Grigore Scărlătoiu. 

15. ATMTB, dosar nr. 126/1990, „Decizia nr. 53 din 12 decembrie 1991 a Curţii Supreme de 
Justiţie - Secţia Militară”, p. 28. 

16. Ibidem, p. 39. 

17. Ibidem, p. 40. 

şi nu s-a împotrivit hotărârii lui Nicolae Ceaușescu de a trage în popor, iar reacţia mem- 
brilor CPEx la „demisia” dictatorului este deosebit de semnificativă în ceea ce priveşte 
atașamentul acestora față de regim, faţă de Nicolae Ceaușescu, care, în acele momente, 
era singurul lor sprijin și apărător. [eee] în pofida probelor, hotărârea Curţii Supreme este 
tranșantă: inculpaţii sunt nevinovaţi! [...] Este firesc, deci, să ne întrebăm ce se urmărește? 
Răspunsul decurge din fapte! Actuala putere dorește să nu fie implicată penal conducerea 
PCR, adică foştii tovarăşi de drum (cu excepţia oamenilor de casă ai dictatorilor)'?. 


Ipoteza influenţei politicului asupra deciziei tribunalelor este plauzibilă inclusiv 
dacă luăm în considerare momentul pronunțării acestor decizii. în iunie 1990, FSN 
câștigase alegerile cu peste 60% din voturi, condamnarea foștilor lideri nemaifiindu-i 
necesară pentru legitimarea în faţa populaţiei ca adversari ai fostului regim..Interesul 
opiniei publice față de aceste procese scăzuse simţitor, diluat de alte evenimente 
precum mineriadele, căderea Guvernului Petre Roman și criza economică. Discrepanţa 
dintre condamnări de la un proces la altul poate fi și ea interpretată ca rezultat al 
contextului politic : dacă Nicolae Ceaușescu și „cei patru” fuseseră condamnaţi pentru 
genocid, restul membrilor CPEx erau achitaţi, deși săvârșiseră aceleași fapte. 


9.1.3. Recursul extraordinar și condamnările definitive 


La începutul anului 1992, procurorul general al României, Mihai Cherecheanu, a 
declarat recurs extraordinar” împotriva sentințelor Curţii Supreme în cazul CPEx. 
Motivația sa a fost că, atât în 17 decembrie, cât și în 22 decembrie, decizia lui 
Ceaușescu de a reprima manifestaţiile a fost aprobată tacit, deși se știa că și în alte țări 
avusese loc prăbușirea regimului comunist în urma protestelor populaţiei. Recursul a 
reţinut aspectul politic al situaţiei, și anume funcţia decizională a membrilor CPEx, în 
contextul în care Constituţia României predevea „principiul fundamental al rolului 
conducător al partidului în toate sectoarele de activitate”, iar, conform statutului 
PCR, CPEx asigura „conducerea activităţii partidului între plenare". Se mai menţiona 
imposibilitatea de încadrare în infracţiunea de genocid 


deoarece nici rezultatul acţiunilor represive și nici intenţia manifestată nu pot duce la 
concluzia că s-a urmărit distrugerea în întregime sau în parte a unei colectivităţi sau 
unui grup naţional, etnic, rasial sau religios, astfel cum prevăd dispoziţiile art. 357 din 
Codul Penal”. 


18. Petre Mihai Băcanu, „Justiţia în slujba puterii”, România Liberă, 20-21 decembrie 1991. 

19. Conform Codului Penal, recursul în anulare reprezenta, până în anul 2004, când a fost abrogat, 
o cale de atac împotriva hotărârilor judecătorești irevocabile - în materie civilă, respectiv a 
hotărârilor definitive - în materie penală, exercitabilă de către procurorul general, din oficiu 
sau la cererea ministrului Justiţiei, la Curtea Supremă de Justiţie. în materie penală, recursul 
putea fi făcut din motive multiple, dintre care cele mai relevante pentru studiul de față sunt 
pronunţarea unei încadrări juridice greşite în raport cu probatoriul acuzării și nerespectarea 
procedurii penale în timpul procesului. 

20. ATMTB, dosar nr. 126/1990, „Recurs extraordinar al Procurorului General al României”, p. 8. 

21. Ibidem, p. 10. 

Se propunea, în consecință, condamnarea pentru complicitate la omor deosebit de 
grav și tentativă de omor deosebit de grav”. 

în aprilie 1992, cu cinci luni înainte de desfășurarea alegerilor legislative și prezi- 
denţiale, Curtea Supremă de Justiţie - completul de șapte judecători - a admis recursul, 
considerând că prin achitarea membrilor CPEx „s-au adus încălcări esenţiale legii”, 
întrucât probele fuseseră apreciate „necorespunzător”, ducând la o încadrare juridică 
greșită a faptelor”. Tribunalul a decis în consecință condamnarea pentru complicitate 
la omor deosebit de grav și complicitate la tentativă de omor deosebit de grav. Pedepsele 
au variat între 8 și 16 ani de închisoare. Sentința a frapat însă prin incoerenţa distribuirii 
pedepselor individuale, întrucât persoane care participaseră la ambele ședințe CPEx 
sau care fuseseră în teritoriu în orașe în care se înregistraseră victime au primit 
condamnări mai mici decât persoanele care nu participaseră decât la o singură ședință 
sau coordonaseră operaţiuni în orașe unde nu existaseră victime. După cum putem observa 
în tabelul 1, Gheorghe Oprea, care nu a participat decât la ședința din 17 decembrie, 
ulterior fiind plecat din ţară, a primit o pedeapsă mai mare decât Nicolae Constantin, 
care coordonase operaţiuni în teritoriu la Timişoara”. Diferenţierea pedepselor nu a 
fost motivată în decizia Curţii, fapt care a provocat o confuzie și mai mare asupra 
modului în care era realizat actul de justiţie. Constantin Olteanu, una dintre persoanele 
condamnate în acest lot, consideră deciziile Curţii ca fiind influențate politic: 


în final am fost condamnat la 11 ani de închisoare, în condiţiile în care nu participasem 
decât la şedinţa din 17, şi la Iaşi - unde fusesem trimis - nu existase nicio victimă. în 
același timp, unul ca Ion Toma, care era ministru al Tineretului, care nu fusese nicăieri 
în teritoriu, a fost condamnat la 14 ani. Niculescu-Mizil, care participase la ambele 
şedinţe, a fost condamnat la numai 8 ani. Avocatul meu mi-a explicat atunci că existaseră 
intervenţii infOrmale, care favorizaseră anumiţi acuzaţi în raport cu alţii. Se cunoștea, 
de exemplu, simpatia lui Ion Iliescu pentru Mizil, pe care înainte de condamnare îl 
pusese ministru al Aprovizionării”. 


Derulată în preajma alegerilor, judecarea recursului în cazul CPEx a fost inter- 
pretată ca uri gest electoral al noii puteri, care, după atitudini rezervate în privinţa 
achitărilor anterioare, afirma acum necesitatea pedepsirii vinovaţilor. Pentru presa 
vremii, acest lucru devenise evident în condiţiile în care justiţia oscila între decizii 
radical diferite : „CPEx-ul a fost condamnat pentru a ni se induce ideea că mai marii 
zilei s-au detașat de trecut și îl condamnă. în fapt, totul este o penibilă înscenare, 
ultimul éi act având iz electoral”. 

Rămasă definitivă, decizia recursului a statuat vinovăția membrilor CPEx pentru 
declanșarea represiunii din decembrie 1989. Niciun alt abuz nu a mai fost imputat însă 
ulterior acestor înalți demnitari ai regimului, fapt care a reafirmat tendinţa de evitare 


22. Ibidem, p. 10. 

23. Ibidem, „Decizia nr. 37 din 20 aprilie 1992 a Curţii Supreme de Justiţie - completul de șapte 
judecători”, p. 21. 

24. Ibidem, pp. 38-39. 

25. Interviu cu Constantin Olteanu, realizat de Raluca Ursachi și Raluca Grosescu, București, 20 iunie 
2005. 

26. Florin Gabriel Mârculescu, „Justiţia înăbușă adevărul”, România Liberă, 23 aprilie 1992. 

a unor procese referitoare la crime și încălcări ale drepturilor omului, comise din 
raţiuni politice, de-a lungul perioadei comuniste. 


9.2. Reevaluarea condamnărilor pentru genocid 


în paralel cu derularea procesului CPEX și cu schimbările succesive ale încadrării 
juridice, condamnările „celor patru” pentru genocid au fost și ele reevaluate, întrucât 
vizau aceleași fapte. în urma unui recurs extraordinar înaintat de Procurorul General 
la 26 aprilie 1993, Curtea Supremă de Justiţie a schimbat încadrarea juridică din 
„genocid" în „complicitate la omor deosebit de grav”, condamnându-i pe Ion Dincă, 
Manea Mănescu, Tudor Postelnicu și Emil Bobu la pedepse cuprinse între 7 și 15 ani 
de închisoare”. Şi în cazul generalului Iulian Vlad s-a renunţat la acuzaţia de 
complicitate la genocid, acesta fiind condamnat de Instanţa Supremă la 12 ani de 
închisoare, 6 ani de interzicere a unor drepturi și degradare militară pentru complicitate 
la omor deosebit de grav și tentativă de omor deosebit de grav*. Generalul Andruţa 
Ceaușescu a fost și el rejudecat și condamnat pentru omor deosebit de grav, fiind 
eliberat însă la scurt timp pe caz de boală. Astfel, toate aceste procese au reprezentat 
episoade succesive ale unei evoluţii a justiţiei penale de tranziţie dinspre o justiţie de 
tip revoluţionar către o mai strictă respectare a ordinii de drept. 

Un parcurs penal similar cu cel al membrilor CPEx l-a avut și procesul intentat lui 
Nicu Ceaușescu, fiul cel mic al fostului dictator. început la jumătatea lui 1990 cu 
acuzaţia de genocid, procesul lui Nicu Ceaușescu s-a finalizat doi ani mai târziu cu o 
condamnare definitivă la 5 ani de închisoare pentru port ilegal de armă, după ce 
Procuratura reîncadrase succesiv faptele imputate drept „instigare la omor deosebit de 
grav" (condamnat în primă instanţă la 20 ani de închisoare) sau „complicitate la omor 
deosebit de grav” (condamnat în instanţa de apel la 16 ani de închisoare)”. Desfă- 
șurarea acestui proces a reiterat trecerea justiţiei penale de tranziţie de la o abordare 
politică la una de drept comun, afirmând în același timp voința politică de a limita 
obiectul proceselor numai la momentul revoluţiei. 


9.3. Graţierile și eliberările pe caz de boală 


Din motive de sănătate sau din raţiuni legate de vârsta înaintată a condamnaților, cei mai 
mulţi dintre ei au fost eliberaţi înainte de ispășirea pedepselor, în perioada 1993-1994. 
Au beneficiat de certificate medicale Manea Mănescu, Constantin Dăscălescu, Tudor 
Postelnicu, Emil Bobu, Nicu Ceaușescu etc. în același timp, în martie 1994, Ion 
Iliescu i-a grațiat pe toţi membrii supleanţi ai CPEXx, pentru ca în 1996, la sfârșitul 
mandatului său, să emită decrete de grațiere și pentru membrii plini ai organismului 


27. Tudor Postelnicu - 7 ani de închisoare și 8 ani de interzicere a unor drepturi; Ion Dincă - 
15 ani de închisoare și 7 ani de interzicere a unor drepturi; Emil Bobu și Manea Mănescu - 10 ani 
de închisoare și 5 ani de interzicere a unor drepturi (apud Domnița Ștefănescu, op. cit., p. 303). 

28. Ibidem, p. 222. 

29. Domnița Ștefănescu, op. cit., pp. 99, 146, 275. 

comunist. Ultimii condamnaţi au ieșit din închisoare în septembrie 1996. Contestate în 
repetate rânduri, aceste graţieri au fost interpretate, atât de forțele politice de opoziţie 
și de societatea civilă, cât și de graţiaţii înșiși, ca o formă de solidaritate a președintelui 
cu persoane care ocupaseră aceeași funcţie ca și el în cadrul Partidului Comunist: 


La acea vreme, noi am interpretat decizia lui Iliescu în contextul în care și el fusese 
membru supleant al CPEx. S-a gândit să ne gradeze, pentru că supleanţii nu aveau decât 
vot consultativ, nu deliberativ. Pentru ceilalți, cunoștea și el foarte bine cum reacționa 
Ceaușescu. El știa foarte bine acest lucru. Practic, eu am efectuat 30 de luni de 
închisoare și, dacă nu era acest decret, aş mai fi rămas încă 10 luni în plus". 


Teoria justiţiei de tranziţie consideră că mai importantă decât ispășirea pedepsei este 
discuţia publică care însoțește procesele. „într-o anumită manieră, nu verdictul contează” 
spune Tullia Zevi referitor la procesul criminalului de război Erich Priebke. „Ceea ce e 
important e procesul”, văzut ca o reconstrucţie a adevărului”. Graţierile, văzute ca acte 
de clemenţă, nu sunt eficace ca act de justiţie de tranziţie decât dacă sunt motivate public 
în numele unor valori. Actul de grațiere semnat de Ion Iliescu nu a fost însă motivat 
public, lăsând astfel loc interpretărilor acestui gest ca formă de complicitate cu vinovaţii. 


9.4. Raportări la procesele foștilor demnitari comuniști 


Condamnarea foștilor demnitari comuniști a generat opinii divergente asupra motivelor 
și rezultatelor proceselor. Modul în care procesele au fost conduse, recursurile 
succesive ale procuraturii, schimbările repetate ale încadrărilor juridice au permis 
inculpaţilor să-și prezinte procesele ca pe o acţiune injustă și nefondată, izvorâtă din 
voinţa politică de a găsi un pretext pentru condamnarea lor: 


Acuzaţiile au fost schimbate ca la piaţă. Când nu au reușit să probeze o acuzaţie, au 
inventat o alta, la fel de nefondată ca precedenta. Asta doar ca să reușească să ne bage 
în închisoare [...]. Nu a fost vorba de un proces făcut pentru a se cunoaște adevărul. A 
fost un proces intentat de la început pentru a condamna”. 


în același timp, este interesant de observat că membrii CPEx văd în procesul lor 
un „proces al comunismului”, derulat în contextul unui complot internaţional împo- 
triva ideilor socialiste. 


Procesul nostru nu a fost altceva decât o reglare de conturi politice. O vendetă împotriva 
conducerii fostului Partid Comunist, împotriva ideilor comuniste în sens mai larg. Un 
proces făcut pentru a elimina acele persoane care puteau să se opună orientării impuse 
României de Marile Puteri”. 


30. Interviu cu Constantin Olteanu, realizat de Raluca Ursachi și Raluca Grosescu, București, 
20 iunie 2005. 

31. Citat de Marc Osiei, op. cit., p. 39. 

32. Interviu cu Paul Niculescu-Mizil, realizat de Raluca Grosescu și Raluca Ursachi, București, 
16 iunie 2005. 

yi. Ibidem. 

Scenariul complotului permite acuzaților să conteste legitimitatea celor care i-au 
judecat, ei înșiși cadre ale fostului regim: 


Au făcut tot posibilul să găsească niște ţapi ispășitori şi să reducă judecata la 30 de 
persoane. Dar ei, ei nu erau la fel de vinovaţi? Nu făcuseră și ei parte din sistem? [...] 
De cine erau ei mandataţi să ne facă un proces lamentabil ca cel pe care l-am avut?”*. 


în ceea ce privește discursul puterii instaurate în 1989, el demonstrează voinţa de 
a limita dezbaterea la ultimele șase zile ale regimului Ceaușescu. Președintele Iliescu 
este explicit: 


Nu regimul în sine a fost judecat, ci faza sa ultimă și, mai ales, încercarea de a înăbuși 
mișcările protestatare din 1989. Ceea ce ne interesa pe noi era tocmai edificarea 
culpabilităţii pentru acele șase zile“, 


De altfel, inexistenţa unui proces referitor la alte abuzuri politice este considerată 
deseori de senatorii partidului lui lon Iliescu drept o „normalitate, o asumare a unei 
fatalităţi istorice” în care atât liderii politici, cât și poporul însuși au fost victime ale 
unor interese mai mari. Astfel, orice responsabilitate pentru crimele statului devine 
inutilă: 


Cine este vinovat că a venit comunismul în România? în cele din urmă, a fost o 
înţelegere între Marile Puteri. Ocidentul ne-a dat pe mâna rușilor. E inutil să faci un 
astfel de proces“. 


în opoziţie cu această viziune, organismele civice de opoziţie denunţau la sfârșitul 
procesului CPEx absenţa emergenţei unei naraţiuni asupra adevărului istoric și înscenarea 
unor „procese-spectacol" care să liniștească spiritele fără a face în schimb „dreptate”. 
Suprapunându-se conjuctural cu opinia acuzaților, presa de opoziţie considera aceste 
procese ca fiind un paravan menit să ascundă continuitatea dintre vechiul și noul regim: 


Cui a servit circul [încadrărilor juridice] ? Răspunsul e unul singur. Nomenclaturiștilor 
care continuă să sejoace cu destinul acestei ţări. [...] Membrii CPEx au fost condamnați 
pentru ca marile adevăruri să nu fie spuse. Sunt și ei, pentru a spune adevărul, victime 
ale justiţiei comuniste, sunt victimele sistemului pe care l-au adoptat și l-au susţinut cu 
fanatism întreaga lor viaţă”. 


Se observă o paradoxală similitudine între opinia membrilor CPEx și cea a 
opozanților lui Ion Iliescu, ambele tabere acuzând implicarea factorului politic în 
actul de justiţie, precum și continuităţile dintre fostul și actualul regim. 

Un alt aspect important al acestor procese, fenomen care va caracteriza întreaga 
justiție penală de tranziţie până în 1996, a fost absenţa părţilor civile, care să revendice 


34. Interviu cu Ștefan Andrei, realizat de Raluca Grosescu, București, 6 aprilie 2002. 

35. Interviu cu Ion Iliescu, realizat de Raluca Grosescu, București, 25 octombrie 2005. 

36. Interviu cu Dan Stelian Marin, realizat de Raluca Grosescu, București, 7 octombrie 2005. 
37. Florin Gabriel Mărculescu, „Justiţia înăbușă adevărul”, România Liberă, 23 aprilie 1992. 

daune materiale. Pe de o parte, această situaţie a fost generată de lipsa de mobilizare 
a asociaţilor de revoluționari care, deși cereau public elucidarea responsabilităţii 
pentru violențele din decembrie, nu au cerut în mod colectiv despăgubiri. Teodor 
Mărieș, președintele Asociaţiei „21 decembrie”, explica în 2007: 


în acele momente, exista în rândul nostru o dezorganizare generală, motiv pentru care 
nu ne-am mobilizat pentru a ne constitui părţi civile în proces, Mai ales că se vehicula 
şi acest mit al eroismului revoluționar, iar revedicarea unor daune materiale ar fi putut 
fi interpretată ca o formă de a trage foloase de pe urma unui act care, în fond, fusese o 
formă de protest pentru a ne recâștiga libertatea și demnitatea umană. Din acest motiv, 
mulți revoluționari autentici nu au cerut certificate de participare la manifestații şi mulți 
impostori au beneficiat de ele”. 


Pe de altă parte, după cum susţin unii judecători din cazul CPEx, a existat și un 
interes al instanţei de a evita constituirea unor părţi civile în proces, în condiţiile în 
care acest lucru ar fi îngreunat procedura și ar fi dat posibilitatea atacării sentinţei de 
către părţile civile. 


Procesul CPEx nu a avut părţi civile, fiindcă le-am cerut să se gândească dacă nu cumva 
e mai util pentru ei să-și valorifice drepturile în procese civile separate, presupunând la 
vremea respectivă că procesul CPEx va dura destul și vor întârzia cu obţinerea reparaţiei 
civile. în același timp, noi am considerat că ar fi existat mai multe căi de atac împotriva 
sentinţei dacă existau părţi civile, fiecare cerând un anumit cuantum și contestând apoi 
decizia noastră”. 


Astfel, în toate procesele intentate liderilor politici la începutul anilor '90, interesul 
victimelor și despăgubirea lor a reprezentat un obiectiv secundar, acestea devenind 
mai degrabă spectatori ai actului de justiţie decât părţi active în proces. După cum 
vom vedea, abia în 1997 victimele și moștenitorii lor se vor constitui părţi civile în 
cadrul proceselor, activismul lor devenind mai concertat și mai vizibil. 


Pentru a rezuma, asistăm odată cu procesul CPEx și rejudecarea „Procesului celor 
patru” la o mutație a justiţiei penale de tranziţie din sfera proceselor politice într-una 
a respectului față de procedură și de lege. Chiar dacă iniţiate după modelul cazului 
Ceaușescu, aceste procese și-au modificat forma sub presiunea imaginii de legalitate 
pe care România încerca să și-o construiască în faţa comunităţii internaţionale și în 
fața propriilor cetăţeni. Tranziţia la un sistem democratic implica și o democratizare 
a justiţiei, caracterizată prin respectarea garanţiilor procedurale. Astfel, procesele 
și-au preschimbat treptat morfologia juridică, de la punerea moralizatoare în scenă din 
„Procesul celor patru", la maniera fastidioasă a procedurii penale din cazul „Procesului 


38. Interviu cu Teodor Mărieș, realizat de Raluca Grosescu, București, 17 ianuarie 2007. 
39. Interviu cu judecătorul Gheorghe Ciubotaru, realizat de Raluca Grosescu, București, 24 noiembrie 
2006. 

CPEx", fără însă ca vreuna dintre variante să vină în întâmpinarea răspunsurilor pe 
care le aștepta societatea despre revoluţie sau despre comunism. Lipsa de voinţă 
politică de a angaja o dezbatere asupra naturii fostului regim a devenit evidentă, în 
contextul în care nimeni din conducerea partidului nu a fost acuzat pentru alte abuzuri 
comise în numele statului înainte de evenimentele din decembrie 1989. în cazul celor 
șase zile fatidice ale revoluţiei, aceste procese au stabilit responsabilitatea politică a 
membrilor CPEx, fără însă a determina răspunderea cadrelor militare superioare care 
puseseră în aplicare cele decise la vârful ierarhiei partidului. 

De asemenea, aceste procese au exclus victimele din ecuaţia actului de justiţie, 
nicio despăgubire materială nefiind acordată răniților sau moștenitorilor persoanelor 
ucise în timpul represiunii din decembrie 1989. 


10. Procesele militarilor: 
justiția în slujba puterii politice 


în perioada 1991-2007, zeci de militari au fost condamnaţi pentru reprimarea 
manifestaţiilor din decembrie 1989 în diverse orașe. în funcţie de ciclurile electorale 
și de rolul pe care forțele politice aflate la guvernare și l-au atribuit în căderea 
regimului, putem identifica două generaţii succesive de procese, construind naraţiuni 
diferite asupra persoanelor și instituţiilor responsabile pentru represiunea din decem- 
brie. Interpretarea diferită a „revoluţiei” - tematică-cheie a legitimării tuturor actorilor 
politici din postcomunismul românesc - va marca procesele militarilor, justificând sau 
condamnând politic anumite alianţe ale FSN cu structurile militare ale fostului regim. 
Procesele militarilor vor ilustra astfel dependenţa justiţiei de interesele politice ale 
diverselor partide succedate la putere. 

Prima generaţie de procese, derulată între 1990 și 1996, în timpul mandatuluilui 
Ion Iliescu și al partidului său, au vizat în primul rând cadre ale Securităţii și ale 
Miliției, implicând un număr foarte redus de ofiţeri din Armată. După cum vom arăta, 
cadrele din Ministerul Apărării Naţionale au beneficiat în mod vizibil de o amnistie 
tacită privind responsabilitatea pe care o aveau pentru represiunea din decembrie; 
această impunitate de care s-au bucurat liderii Armatei este un argument care confirmă 
ipoteza negocierilor angajate de FSN cu generalii Armatei în 22 decembrie 1989. 
Aceeași perioadă a fost marcată și de tendinţa de a exonera numeroase persoane 
inculpate, fie prin retrimiterea dosarelor spre completare de către instanţele superioare 
și, în final, prin suspendarea urmării penale, fie prin emiterea unor decrete de grațiere. 

A doua generaţie de procese ale revoluţiei, intentate în perioada 1997-2000 sub 
mandatul lui Emil Constantinescu și al Convenţiei Democratice, va relua dosare 
deschise în anii 1990-1992 și va inculpa în primul rând cadre ale Armatei responsabile 
pentru violențele din decembrie. Soldate cu condamnări, aceste procese vor statua 
rolul Ministerului Apărării Naţionale în represiune, delegitimând implicit colaborarea 
dintre FSN și generalii Armatei, precum și eforturile puterii instaurate în 1989 de a 
exonera o parte dintre artizanii reprimării. 

Dependenţa justiţiei penale de tranziţie de factorul politic se va confirma și în 
ciclurile electorale următoare. în 2000, după preluarea puterii de către Ion Iliescu și 
PSD, „procesele revoluţiei” vor fi stopate, pentru ca, în 2004, după victoria electorală 
a alianţei Dreptate și Adevăr, să fie demarat un nou val de anchete referitoare la 
violențele din decembrie 1989. 

Interesele politice care au influențat aceste condamnări, lipsa de activism a 
asociaţiilor de revoluționari, precum și natura complexă a evenimentelor din decembrie 
au făcut însă ca majoritatea proceselor - indiferent de momentul derulării lor - să 
vizeze în principal evenimentele petrecute înainte de 22 decembrie 1989. Violenţele 
care au urmat fugii lui Nicolae Ceaușescu și care au generat cele mai multe victime 
au făcut obiectul unui număr foarte redus de procese și condamnări. Absența rezulta- 
telor privind violențele din capitală - orașul în care au murit aproape jumătate din 
victimele revoluţiei și unde numărul de răniţi a depășit statisticile pe întreaga ţară - a 
lăsat incompletă naraţiunea referitoare la responsabilitatea pentru represiune. în 
contextul acestei lipse de clarificare, importantele tematici dezbătute în cadrul proce- 
selor (printre care natura revoluţiei și responsabilitatea individuală a militarului) au 
putut fi utilizate și interpretate de partide și de alţi actori politici în scopuri de 
legitimare. 


10.1. 1990-1994: inculparea Ministerului 
de Interne și exonerarea Armatei 


Prima generație de procese, derulată între 1990 și 1996, a inculpat aproape exclusiv 
cadre ale Ministerului de Interne (Miliție și Securitate) și câţiva lideri ai partidului la 
nivel local. Astfel de procese s-au desfășurat în tribunalele militare din Timișoara, 
Sibiu, Cluj, Caransebeș etc. Deși numărul victimelor înregistrate înainte de 22 decem- 
brie 1989 a fost mult mai mic decât cel înregistrat după această dată (162 de morţi și 
1107 de răniţi în raport cu 942 de morţi și 2245 de răniţi), procesele au vizat aproape 
în exclusivitate evenimentele din perioada 17-21 decembrie. Astfel, din cele 198 de 
persoane aduse în faţa instanţei până la sfârșitul lui 1994, 125 erau acuzate pentru acte 
comise înainte de 22 decembrie’. 


înainte de demararea oricărui proces, Ion Iliescu, în calitatea sa de președinte al 
CFSN, a amnistiat printr-un decret (decretul nr. 3/4 ianuarie 1990) orice infracțiune 
„pentru care Codul Penal sau legile speciale prevedeau o pedeapsă privativă de 
libertate până la 3 ani inclusiv sau amendă". După cum vom vedea mai departe, 
numeroși inculpaţi în dosarele revoluţiei vor fi achitaţi în baza acestui decret, pentru 
fapte precum „neglijenţă în serviciu”, „favorizarea infractorului” sau vătămare corpo- 
rală „cu arme albe". 


1. APMÎCCJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", pp. 28, 
36, 127. 

2.  „Decret-lege nr. 3 din 4 ianuarie 1990 privind amnistierea unor infracțiuni şi graţierea unor 
pedepse”, Monitorul Oficial, nr. 2, din 5 ianuarie 1990. 

10.1.1. Scurtă prezentare a cazurilor 
judecate în perioada 1990-1996 


Timișoara : Până la sfârșitul anului 1996, 48 de persoane au fost aduse în instanță 
pentru violențele petrecute între 17 şi 21 decembrie 1989. Ele proveneau din urmă- 
toarele structuri: 4 reprezentanţi ai partidului la nivel central și local, 2 civili, 3 ofiţeri 
(dintre care un general) și un subofițer din cadrul MApN, iar din Ministerul de Interne, 
31 ofiţeri (dintre care un general) și 7 subofiţeri. Dintre aceștia din urmă, 9 făcuseră 
parte din structurile Securităţii și 29 din structurile Miliției. 

Cazul cel mai important a fost procesul Lotului Timișoara, în care au fost inculpate 
25 de persoane - trei provenind din structurile partidului și restul din structurile 
Miliției și ale Securităţii. Tabelul 2 indică numele acuzaților, precum și soluţiile 
pronunțate de instanţe. 

început cu o acuzaţie de genocid și complicitate la genocid, procesul Lotului 
Timişoara s-a soldat în decembrie 1991 cu 8 condamnări pentru omor deosebit de grav 
sau tentativă de omor deosebit de grav, pedepsele variind între 18 și 25 de ani de 
închisoare. Pentru 11 inculpaţi, fapta incriminată, anume favorizarea infractorului 
în demersul de reprimare a manifestaţiilor, fusese amnistiată prin Decretul nr. 3 din 
4 ianuarie 1990, acuzaţii fiind eliberaţi imediat. Doi dintre inculpaţi au decedat în 
timpul procesului, în timp ce 6 au fost achitaţi din insuficiență de probe“. Recursul 
judecat în 1997 a confirmat sentințele în majoritatea cazurilor. Victimelor nu li s-a 
oferit posibilitatea de a se constitui părţi civile în proces, motiv pentru care nu s-au 
plătit daune materiale. 


Au fost condamnate pentru omucideri personalităţi importante ale partidului la 
nivel local și cadre superioare ale Securităţii. Amnistierea sau achitarea pentru fapte 
precum sustragerea cadavrelor, atacarea manifestanţilor cu bastoane de cauciuc sau 
torturile din cadrul anchetelor abuzive au fost percepute de victime ca o injustiţie. 
După cum subliniază Traian Orban, președintele organizaţiei Memorialul Revoluţiei 
din Timișoara: 


Procesul a pedepsit numai persoane care ordonaseră represiunea cu muniţie de foc. 
Restul a trecut neobservat, cadrele militare şi-au continuat carierele, au beneficiat în 
continuare de pensii mari, în timp ce victimele nu au primit nicio despăgubire. Decretul 
de amnistiere dat de Iliescu în ianuarie 1990 i-a scos fără vină pe toţi cei care bătuseră 
manifestanți, care anchetaseră abuziv. Pentru noi, cei care am participat la revoluţie, a 
fost un act de nedreptate”. 


3. APMICCJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", p. 44. 

4. APMICCJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", pp. 45-47. 
Pentru o prezentare detaliată vezi Marius Mioc, Procesele revoluției din Timişoara (1989): 
documente istorice, Artires, Timișoara, 2004. 

5. Interviu cu Traian Orban, realizat de Raluca Grosescu, Timișoara, 15 ianuarie 2007. 


Tabelul 2. Situația condamnărilor în Lotul Timişoara 


Nume Funcție deţinută în încadrarea Prima Instanță, Sentința nr. | Sentință Definitivă, Observaţii 
1989 rechizitoriului 6 din 9 decembrie 1991 - | Decizia nr. 30/1997 - 
Curtea Supremă de Justiţie - | Curtea Supremă de 
Secţia Militară Justiţie - Secţia 
Militară 
Ion Coman Secretar al CC al Genocid 25 de ani, 10 ani de interzicere | Pedeapsa a fost redusă |A beneficiat de mai 
(n. 25.03.1926) PCR, general-colonel a unor drepturi şi degradare Ia 15 ani de închisoare | multe amânări ale exe- 
militară pentru omor deosebit cutării pedepsei pe mo- 
de grav şi tentativă la omor tive de boală. Graţiat 
deosebit de grav prin Decret Prezidenţial 
nr. 588/2000 
Radu Bălan Prim-secretar al Genocid 23 de ani, 10 ani de interzicere | Decedat 
(n. 24 mai 1936) Comitetului a unor drepturi și degradare 
Judeţean Timiș militară pentru omor deosebit z 
de grav şi tentativă la omor 
deosebit de grav 
Cornel Pacoste | Viceprim-ministru Genocid 20 de ani, 10 ani de interzi- Pedeapsa a fost redusă |A beneficiat de mai 
(n. 15 iunie 1930) |al guvernului, cere a unor drepturi și degra- |la 10 ani de închisoare | multe amânări ale exe- 
sublocotent dare militară pentru omor cutării pedepsei pe 
deosebit de grav şi tentativă la motive de boală. S-a 
omor deosebit de grav restituit mandatul de 
executare intervenind 
decesul inculpatului 
Ilie Matei Secretar al CC al Genocid Achitat Condamnat la 15 ani de | Eliberat condiționat în 
(n. 13.04. 1932) | PCR, căpitan închisoare pentru com- |aprilie 2001 
plicitate la omor deose- 
bit de grav 
Emil Macii Şefal Direcției con- | Complicitate la Decedat 


(n. 9.10.1927) 


trainformaţii economi- 
ce din Departamentul 
Securităţii Statului, 
general-maior 


infracţiunea de 
genocid 


Jon Popescu 
(n. 27.09.1936) 


Șefal Inspectoratu- 
lui Judeţean Timiş 
al MI, colonel 


Complicitate la in- 
fracțiunea de geno- 
cid și conducere a 
unui autovehicul 
cu numere false 


20 de ani, 10 ani de interzicere 
a unor drepturi şi degradare 
militară pentru omor deosebit de 
grav și tentativă de omor deose- 
bit de grav, arestare ilegală a 
unor persoane și conducerea 
unui autovehicul cu numere 
false 


Pedeapsa a fost redusă 
la ÎS ani de închisoare 


A beneficiat de mai 
multe amânări ale exe- 
cutării pedepsei pe 
motive de boală. S-a 
restituit mandatul de 
executare intervenind 
decesul inculpattilui 


Traian Sima 
(n. 13.08.1937) 


Șef al Securităţii 
Timiș, colonel 


Complicitate la 
infracţiunea de 
genocid și distru- 
gere de înscrisuri 


20 de ani, 10 ani de interzicere 
a unor drepturi și degradare 
militară pentru omor deosebit 
de grav şi tentativă de omor 
deosebit de grav, arestare 
ilegală a unor persoane 


Pedeapsa a fost redusă 
la 15 ani de închisoare 


Eliberat condiţionat pe 
caz de boală în august 
1998 


Filip Teodorescu | Locţiitor al şefului Complicitate la Achitat S-a respins recursul 

(n. 24.06.1939) Direcţiei Spionaj din | infracţiunea de procuraturii E 
Departamentul Secu- | genocid 
rităţii Statului, colonel 

Gabriel Anastasiu | Locţiitor al şefului Complicitate la Achitat S-a respins recursul 


(n. 16.10.1936) 


Direcţiei Informații 
Interne din Departa- 
mentul Securităţii 
Statului, locotenent- 
-colonel 


infracţiunea de 
genocid 


procuraturii 


Ion Deheleanu 
(n. 18.09.1936) 


Șef al Miliției 
Timiș, colonel 


Complicitate la 
infracţiunea de 
genocid 


18 de ani, 10 ani de interzicere 
a unor drepturi și degradare 
militară pentru omor deosebit 
de grav şi tentativă de omor 
deosebit de grav 


Pedeapsa a fost redusă 
la 15 ani de închisoare 


Eliberat condiţionat pe 
caz de boală în august 
1998 


Gheorghe 
Atudoroaie 
(n. 3.04.1947) 


Adjunct al şefului 
Securităţii Timiş, 
locotenent-colonel 


Complicitate la 
infracţiunea de 
genocid 


Achitat 


S-a respins recursul 
procuraturii 


Tinu Radu 
(n. 26.09.1949) 


Adjunct al şefului 
Securităţii Timiș, 
maior 


Complicitate la 
infracţiunea de 
genocid 


Achitat 


Ion Corpodeanu 
(n. 3.10.1944) 


Locţiitor al şefului 
Miliției Timiș, loco- 
tenent-colonel 


Complicitate la 
infracțiunea de 
genocid 


18 de ani, 10 ani de interzicere 
a unor drepturi și degradare 
militară pentru omor deosebit 
de grav și tentativă la omor 
deosebit de grav 


Pedeapsa a fost redusă 
la 15 ani de închisoare 


în 2006 era în conti- 
nuare în închisoare 


Nicolae Ghircoiaș 
(n. 4.10.1936) 


Șef al Institutului de 
Criminalistică al 
Inspectoratului 
General al Miliției, 
colonel 


Complicitate Ia 
infracţiunea de 
genocid și distru- 
gere de înscrisuri 


4 ani de închisoare pentru 
distrugere de înscrisuri - 
pedeapsă graţiată în întregime 
prin decretul 23/1990 


Decizia de grațiere a 
rămas definitivă 


Ion Baciu Șef al Direcţiei Eco- | Favorizarea Achitat pentru favorizarea 
(n. 20.11.1937) | nomice din Inspecto- | infracţiunii de infractorului în baza decre- a Z 
ratului General al genocid tului 3/1990 
Miliției, colonel 
Iosif Veverca Ofițer în cadrul servi- | Favorizarea 15 de ani, 8 ani de interzicere | Sentința anterioară a Graţiat prin Decret Pre- 


(n. 27.08.1950) 


ciului judiciar al 


infracțiunii de 


a unor drepturi și degradare 


rămas definitivă 


zidențial nr. 933/2003 


Miliției Timiş, maior | genocid militară pentru omor deosebit 
de grav și tentativă de omor 
Gheorghe Avram | Ofițer în cadrul servi- | Favorizarea Achitat pentru favorizarea 


(n. 22.04.1949) 


ciului judiciar al 
Miliției Timiş, maior 


infracțiunii de 
genocid 


infractorului în baza decre- 
tului 3/1990 


Valentin Ciucă 
(n. 12.06.1948) 


Şefal serviciului asi- 
gurare tehnico-mate- 


Favorizarea 
infracțiunii de 


Achitat pentru favorizarea 
infractorului în baza decre- 


rială și financiară din | genocid tului 3/1990 = = 
Inspectoratul Județean 
Timiş MI, căpitan 

Laurențiu Preda | Ofițer în cadrul servi- | Favorizarea Achitat pentru favorizarea 


(n. 9.07.1955) 


ciului judiciar al Mili- 
ției Timiș, căpitan 


infracțiunii de 
genocid 


infractorului în baza decre- 
tului 3/1990 


Eugen Mișca 
(19.09.1950) 


Şef al biroului 
judiciar Miliția 
Timiș, căpitan 


Favorizarea 
infracţiunii de 
genocid 


Achitat pentru favorizarea 
infractorului în baza decre- 
tului 3/1990 


Tiberiu Grui 
(n. 26.01.1953) 


Ofiţer în cadrul ser- 
viciului judiciar al 
Miliției Timiş, 
căpitan 


Favorizarea 
infracţiunii de 
genocid 


Achitat pentru favorizarea 
infractorului în baza decre- 
tului 3/1990 


Eugen Peptan 
(n. 15.06.1957) 


Ofiţer în cadrul 
serviciului judiciar 
al Miliției Timiș, 
locotenent-major 


Favorizarea 
infracţiunii de 
genocid 


Achitat pentru favorizarea 
infractorului în baza decre- 
tului 3/1990 


Viorel Bucur 
(n. 22.11.1950) 


Ofiţer în cadrul servi- 
ciului economic al 
Miliției Timiș, 
căpitan 


Favorizarea 
infracţiunii de 
genocid 


Achitat 


Gheorghe Gaiiciu 
(n. 12.04.1930) 


Controlor la Secţia 
cimitire și Cremato- 
riul Uman București, 
colonel 


Favorizarea 
infracţiunii de 
genocid 


Achitat pentru favorizarea 
infractorului în baza decre- 
tului 3/1990 


Emuian-Zamfir 
Iosef 
(n. 19.05.1940) 


Administrator al 
Crematoriului uman 
Bucureşti, maior 


Favorizarea 
infracțiunii de 
genocid 


Achitat pentru favorizarea 
infractorului în baza decre- 
tului 3/1990 

La Timișoara au mai avut loc și alte procese“, dintre care cel mai notoriu a fost 
cazul numit „Calea Lipovei”. în acest lot au fost aduși în instanţă trei ofiţeri de 
Armată: generalul Constantin Rotariu, locotenent-colonelul Păun Ioan și căpitanul 
Gheorghe Constantin. Cei trei au fost acuzaţi de omor deosebit de grav și instigare, 
pentru că ordonaseră, în 17 decembrie, deschiderea focului asupra manifestanţilor 
aflați pe Calea Lipovei, provocând decesul a 6 persoane și rănirea altor 28. în 1994, 
Tribunalul Militar Teritorial București a dispus însă achitarea inculpaţilor'. Deși 
Parchetul a declarat apel, cazul nu a mai fost judecat până în 1997, când procesul a 
fost redeschis, și inculpaţii au fost condamnați. 


Sibiu: 16 persoane au fost aduse în instanță, dintre care Nicu Ceaușescu, un ofițer 
MapN și 14 ofiţeri din Ministerul de Interne. în afara condamnării lui Nicu Ceaușescu 
pentru port ilegal de armă, toate dosarele au fost restituite Procuraturii în vederea 
completării urmăririi penale, și soluționate în final cu scoaterea de sub urmărire penală 
a inculpaţilor. Cazul cel mai important l-a constituit procesul a șapte ofițeri de Miliție 
și de Securitate” acuzaţi de a fi ordonat și deschis focul împotriva manifestanţilor în 
municipiul Sibiu și în orașul Cisnădie. Acuzaţi iniţial de genocid, inculpaţii au fost 
condamnaţi în primă instanţă pentru instigare la omor deosebit de grav, pentru ca, în 
decembrie 1990, Curtea Supremă de Justiţie - Secţia Militară să restituie cauza 
Parchetului Militar Brașov în vederea completării urmăririi penale. După reluarea 
cercetărilor, s-a dispus scoaterea inculpaţilor de sub urmărire penală”, dosarul fiind 
închis pentru totdeauna. Toate celelalte procese intentate în primii 6 ani ai perioadei 


6. Alte procese intentate la Timişoara în această perioadă: locotenentul de Securitate Florin 
Dragomir a fost învinuit de cercetarea abuzivă a două persoane. Condamnat iniţial la 4 ani și 
6 luni de închisoare de Tribunalul Militar Timișoara pentru abuz în serviciu, inculpatul a fost 
condamnat apoi pentru purtare abuzivă și achitat în baza Decretului nr. 3. Plutonierii de Miliție 
Constantin Ţeghiu și Dumitru Asaftei - învinuiți de împușcarea mortală a lui Marius Nemţoc 
şi loan Măriuţac, în faţa Catedralei la data de 18 decembrie 1989 - au fost achitaţi (conform 
Sentinţei nr. 2 din 17 iunie 1991 a Tribunalului Militar Extraordinar Timiș, definitivă prin 
nerecurare). Căpitanul de Miliție Traian Cozma, condamnat pentru fals în acte, a fost eliberat 
în baza Decretului nr. 3. Plutonierul de Miliție Vasile Bandula a fost condamnat pentru rănirea 
prin împușcare a unui manifestant la 6 ani de închisoare. Căpitanul de contrainformaţii Vasile 
Joiţoiu a fost învinuit de împușcarea lui Vasile, Lepa și Ioana Bărbat în 17 decembrie 1989 în 
Piaţa Libertăţii, Lepa Bărbat murind ca urmare a rănii. Condamnat la 18 ani închisoare de 
Tribunalul Militar Extraordinar Timiș (Sentința nr. 1 din 15 februarie 1991), Joiţoiu va fi achitat 
de Tribunalul Militar Teritorial București (Decizia nr. 2 din 21 mai 1991). Apoi, hotărârea de 
achitare va fi anulată, iar procesul se va rejudeca. Locotenent-major Miliție Petru Voican, 
învinuit de cercetare abuzivă, a fost achitat. Marius Mioc, op. cit., pp. 343-344. 


7. APMICCJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", p. 47. 
Cei trei au fost achitaţi prin Sentința nr. 147 din 17 octombrie 1994 a Tribunalului Militar 
Teritorial București. 

8. Ibidem,pp. 70-73. 

9. Colonel Iulian Rotariu, locotenent-colonel Virgiliu Petrişor, maior Silvestru Nicu, colonel 
Gheorghe Pădineanu, colonel Vasile Popa, maior Lucian Marin și maior Nicolae Pinciu. 

10. APMICCJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", 
pp. 70-71. 

postcomuniste cu privire la represiunea din județul Sibiu au avut același deznodământ". 
Implicarea lui Nicu Ceaușescu în represiunea de la Sibiu a rămas și ea nesoluționată, 
dosarul fiind restituit Parchetului pentru completare, dar niciodată readus în instanţă”. 

Alba: patru ofiţeri de Securitate au fost condamnaţi de Tribunalul Militar Extra- 
ordinar Alba la pedepse cuprinse între 6 și 8 ani de închisoare pentru tentativă de 
omor, în contextul reprimării manifestaţiilor de la Cugir. Colonelul de Securitate 
Florian Brihac, maiorul de Securitate Gheorghe Lupeș, locotenent-colonelul de Secu- 
ritate Ştefan Ceaușescu și căpitanul de Securitate Gheorghe Burian au fost acuzaţi că 
au dat ordin și au executat foc cu armament din dotare împotriva manifestanţilor aflați 
în clădirea Securităţii, rănind 42 de persoane. Ca și la Sibiu, sentinţa a fost însă casată 
după apelul inculpaţilor, dosarul fiind restituit parchetelor pentru completarea urmării 
penale, iar acuzaţii eliberați”. 


Tribunalul Militar Extraordinar din Caraș-Severin a judecat 11 ofiţeri de Miliție, 
i-a condamnat pe patru dintre ei pentru tentativă de omor, ceilalți 7 beneficiind de 
prevederile Decretului nr. 3 din 4 ianuarie 1990". 

Cu privire la evenimentele de la Cluj, unde s-au înregistrat 26 de morţi și 55 de 
răniţi până în 22 decembrie, cel mai important dosar a fost soluţionat cu încetarea 
urmării penale. Erau puși sub învinuire loachim Moga - prim-secretar al Comitetului 
Judeţean Cluj, generalul Iulian Topliceanu - comandantul Armatei a IV-a; generalul 
loan Șerbănoiu - comandant al Inspectoratului Judeţean al Ministerului de Interne; 
Nicolae Constantin - membru CPEx; şi căpitanii de Armată Ilie Dicu și Valeriu 
Burtea. Primii patru au fost acuzaţi că în data de 21 decembrie s-au întrunit în 
Consiliul Judeţean al Apărării, hotărând represiunea violentă cu trupe de Securitate și 
de Armată. Ceilalţi doi inculpaţi, având calitatea de comandanţi a două dispozitive 
distincte de Armată, erau acuzaţi de uciderea și rănirea mai multor persoane, în urma 
ordinului direct pe care îl dăduseră pentru reprimare. Toate persoanele inculpate au 
fost scoase de sub urmărire penală, instanţa considerând că nu făcuseră altceva decât să 


11. Alte cazuri instrumentate în judeţul Sibiu : locotenent-colonelul Constantin Cârneci și maiorul 
Ioan Sabău au fost acuzaţi de uciderea a două persoane în ziua de 22 decembrie 1989. Cauza 
a fost restituită de două ori Parchetului pentru completarea cercetării și finalizată cu scoaterea 
inculpaţilor de sub urmărire penală. Maiorul de Securitate loan Botărel a fost achitat pentru 
acuzaţia de a îi tras cu arma din curtea Securităţii Sibiu. Ofițerii de Miliție: căpitan loan Negrilă 
şi locotenent Ovidiu Crăciun au fost judecaţi pentru deschiderea focului la data de 21 decembrie 
asupra manifestanţilor aflați în sediul miliției Sibiu. Pentru cel de-al doilea s-a dispus scoaterea 
de sub urmărire penală, primul fiind achitat de Tribunalul Militar Cluj. Maiorul de Armată Florin 
Dobre a fost acuzat pentru instigare la omor, pentru că la data de 21 decembrie 1989 a solicitat 
în mai multe rânduri elevilor şi cadrelor din UM01473 Sibiu să facă uz de arme împotriva 
demonstranților. Tribunalul Militar București a dispus achitarea inculpatului. Sursă: APMICCJ, 
dosar fără număr, „Sinteza aspectelor rezultate din anchetele efectuate de Parchetul Militar în 
perioada 1990-1994, în cauzele privind evenimentele din decembrie 1989", pp. 71-73. în orașul 
Cisnădie, au fost trimiși în judecată doi ofiţeri de Miliție - căpitan Liviu Vanga și locotenent 
major Aurel Marcu - pentru uciderea a două persoane și rănirea altor 11. în 1992, Tribunalul Militar 
Teritorial București i-a achitat (Sentința nr. 63/1992 a Tribunalului Militar Teritorial București). 

12. APMÎCCJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", p. 73. 

13. Ibidem, pp. 80-81. 

14. Ibidem, p. 81. 

se supună ordinelor militare venite de la centru. Dosarul va fi redeschis aisă în 1997, 
finalizându-se cu condamnarea unora dintre inculpați. 

La Cluj, anchetele efectuate până în 1997 au vizat 180 de persoane, dintre care 
numai trei maiori de Securitate - Gheorghe Herta, Gheorghe Lupeș și Alexandru 
Popovici Filip - au fost condamnaţi în primă instanță pentru abuz în serviciu, pentru 
molestarea unor manifestanți. Condamnarea lor a intrat însă sub incidenţa decretului 
de amnistie, iar din acest motiv instanţa superioară a decis achitarea inculpaţilor. 

La Târgu Mureș, unde până în 22 decembrie au fost înregistraţi șase morţi și 73 
de răniţi, au fost cercetate 16 persoane, una singură fiind adusă în instanță - căpitanul 
de Miliție Adrian Tinca. Condamnat pentru neglijenţă în serviciu la 1 an şi 6 luni de 
închisoare, acesta a beneficiat de prevederile Decretului nr. 3/1990, fiind amnistiat. 
Cercetările vizând înalţi oficiali ai partidului sau cadre superioare de Miliție și Armată” 
s-au soldat cu neînceperea urmării penale, unii dintre ei fiind chiar avansați în grad". 

La București, orașul cu cel mai mare număr de victime (534 de morți și 1.879 de 
răniți)”, în afara condamnărilor pronunțate în cazurile CPEx, Iulian Vlad și Andruța 
Ceauşescu, un singur dosar important a vizat represiunea. El nu făcea însă referire la 
ordine privind deschiderea focului împotriva populației, ci la rețineri și cercetări 
ilegale ale' unor demonstranți. Prin dosarul nr. 76/P/1990 al Secției Parchetelor 
Militare s-a dispus trimiterea în judecată a fostului ministru de Interne Tudor Postelnicu și 
a următorilor ofițeri de Securitate: generalul Iulian Vlad, general-maior Gianu Bucurescu, 
general-locotenent Vasile Gheorghe, general-locotenent Gheorghe Dănescu, colonel 
Marin Bucurescu, colonel Mircea Vârban, locotenent-colonel Marin Pârvulescu, 
căpitan Ion Gureșoaie, căpitan Gheorghe Ștefan. Toţi inculpații au fost condamnaţi, 
trei dintre ei, printre care și generalul Vasile Gheorghe, beneficiind însă de amnistia 
Decretului nr. 3/1990. 


Toate cazurile prezentate mai sus au vizat evenimentele petrecute în perioada 17-21 
decembrie 1989. Referitor la violențele desfăşurate după 22 decembrie, în toate 
orașele țării, numai câțiva militari în termen au fost aduși în fața instanței până în 
1996, fiind însă imediat achitați. 

Singurul caz important a fost cel numit Lotul Otopeni, în care trei ofițeri de Armată 
şi de Securitate au fost acuzați pentru moartea a 50 de militari în data de 23 decembrie, 
în apropierea aeroportului Otopeni. Dosarul a fost restituit însă la parchete pentru 
completare în 1995, cazul fiind redeschis abia în 1998. Trebuie semnalat faptul că 
asociațiile victimelor revoluției nu au depus nicio plângere penală colectivă prin care să 
ceară elucidarea violențelor, ceea ce a permis procuraturii să tergiverseze anchetele. 

Procesarea informațiilor provenite din documentele a 95 de procese indică urmă- 
toarea statistică: dintre cei 95 de militari inculpați, 51 au fost condamnați definitiv, 14 au 
beneficiat de achitări, 12 dosare au fost restituite parchetelor spre completare, iar 
18 inculpaţi au beneficiat de prevederile decretului de amnistie din 4 ianuarie 1990. 


15. Viorel Ingret - prim-secretar al Comitetului judeţean de partid Tg. Mureș; colonel de Armată 
Constantin Cojocaru; locotenent-colonel Gheorghe Gambra, șeful Miliției Tg. Mureş; colonel 
Iftimie Neculai - fost șef al Inspectoratului MI Tg. Mureș. 

16. APMÎCCIJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", p. 92. 

17. Ibidem, p. 28. 

în același timp, 5 persoane condamnate au beneficiat de decrete de grațiere semnate 
de Ion Iliescu și alte 17 au fost eliberate condiţionat înainte de ispășirea pedepsei. 
Astfel, putem conchide că procesele intentate în perioada 1990-1996 au prezentat 
următoarele tendinţe: inculparea cadrelor Miliției și ale Securităţii și impunitatea 
tacită acordată responsabililor din Armată; inculparea numai pentru evenimentele 
petrecute înainte de 22 decembrie și evitarea unor condamnări pentru violențele 
petrecute după această dată; exonerarea multora dintre responsabilii represiunii prin 
amnistiere, decrete de grațiere și eliberări anticipate. 


10.1.2. Scopurile legitimatoare ale exonerării Armatei 


în această primă generaţie de procese ale militarilor, cadrele Armatei aduse în fața 
instanţei au fost puţine, iar procesele lor nu s-au soldat cu condamnări. într-un raport 
asupra proceselor revoluţiei elaborat în 1994 de către Parchetele Militare este pre- 
zentată o statistică a victimelor și a inculpaţilor (tabelul 3). 


Tabelul 3. Statistici privind numărul de victime cauzate de acțiunile MAI şi MApN 
şi numărul de inculpaţi din aceste ministere ™ 


Ministerul de Interne Ministerul Apărării Naţionale 
Persoane decedate în urma 63 333 
acțiunilor 
Persoane rănite în urma 46 648 
acțiunilor 
Inculpați din cadrul 92 19 26 
(ofiţeri şi subofiţeri) ofiţeri militari în termen 


Au mai fost inculpaţi 38 de membri ai aparatului central și local al PCR, precum 
și 23 de civili”. Această statistică ilustrează divergenţa existentă între responsabilitatea 
pentru victimele violenţelor și gradul în care reprezentanţii celor două instituţii au fost 
inculpaţi. Conform statisticilor, principalii vinovaţi au fost consideraţi reprezentanții 
partidului, alături de comandanții trupelor Ministerului de Interne. Raportul dintre 
numărul redus al ofiţerilor Armatei aduși în faţa instanţei și numărul mare de victime 
produs de operaţiunile Ministerului Apărării reflectă tendinţa de exonerare a Armatei 
pentru violențele din decembrie 1989. După cum declara Silviu Brucan într-un interviu: 


După decembrie 1989, din cauza situaţiei politice [...] în ţara asta armata era singurul 
factor de stabilitate. [...] Dată fiind situaţia asta a Armatei, [...] nu puteam să spunem 
că unii generali i-au fost loiali lui Ceaușescu, alții disidenţi, că armata a tras la 


18. APMICCIJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele din decembrie 1989", pp. 29, 
36. Cifra face referire numai la victimele identificate în anchetele penale. Pentru restul de 765 
de morţi și 2.658 de răniţi, responsabilii nu sunt menţionaţi. 

19. Ibidem, p. 36. 

Timişoara, a tras la Sibiu, a tras la Cluj, a tras și la București în 21 decembrie - ăsta-i 
adevărul istoric. Acest lucru nu se putea spune când Armata era singurul element de 
stabilitate. [...] Ar fi fost iresponsabil să deschizi o asemenea discuţie într-o perioadă 


când ăsta era singurul lucru pe care ne sprijineam”. 


Această strategie era necesară pentru a coopta Armata de partea noului proiect al 
liderilor politici din FSN. Urmând un model consacrat de numeroase tranziţii, 
opresorii de ieri schimbă tabăra politică, își garantează impunitatea și continuă să 
participe la guvernare. Generali direct implicaţi în represaliile de la Timișoara, cum 
ar fi Victor Athanasie Stănculescu, Mihai Chiţac sau Ștefan Gușă, au fost integrați 
imediat în Frontul Salvării Naţionale. Decretul de amnistie emis în ianuarie 1990 a 
reprezentat o modalitate de exonerare a unor fapte puţin importante în raport cu 
ordinul de a trage, de care se făceau vinovate cadre de la vârful ierarhiei militare. 
Alexandru Gussi vorbește chiar de o amnistie implicită acordată generalilor Armatei 
de către noua putere, în care „partidul lui Ion Iliescu preferă să utilizeze mijloacele 
statului de care dispune pentru a limita multiplicarea anchetelor și a condamnărilor, în 
loc să promoveze o formă de amnistie care să clarifice raportul său cu trecutul, dar 
care l-ar priva însă de un instrument de presiune asupra anumitor categorii de 
persoane". Conform lui Gussi, absenţa unei amnistii relevă astfel o strategie care 
vizează să asigure suportul Armatei, evitând totuși un discurs nostalgic. 


Legitimitatea invocată de noua putere făcea de altfel referire explicită la negocierile cu 
Armata care asiguraseră „victoria revoluţiei”. Discursurile oficiale ale epocii reflectă 
această strategie. „Emanată din voinţa poporului”, căderea regimului Ceaușescu fusese 
garantată de fraternizarea Armatei, „braţ înarmat al poporului”, cu masele de protestatari. 
„Victoria revoluţiei” era atribuită astfel FSN și „glorioasei Armate naţionale”. Fără a 
nega rolul important al Armatei în căderea regimului Ceaușescu, trebuie menţionat că 
discursurile oficiale din anii '90 și documentele proceselor impuneau o legitimitate a 
Armatei în afara oricărei posibilităţi de contestare. Dezbaterea rolului ei înainte de fuga 
lui Ceaușescu devenea astfel imposibilă. Rechizitoriile întocmite în perioada 1990-1992 
statuau în unanimitate „actul salvator” al Armatei de fraternizare cu poporul, fără să 
pună în discuţie rolul ei înainte de preluarea puterii de către FSN. Violenţele de după 
22 decembrie erau atribuite misterioșilor „teroriști, deseori asociaţi, fără nicio 
probă, cadrelor Securităţii. Fenomenul „teroriștilor” a rămas neelucidat până în 
prezent, ca și adevăratele cauze ale violenţelor din București de după 22 decembrie. 

în ceea ce privește represaliile dinainte de fuga lui Nicolae Ceaușescu, rolul 
Armatei a fost ocultat, în timp ce implicarea membrilor Miliției și ai Securităţii, 
supranumiţi generic „unelte ale represiunii”, a fost exagerată. în procesul Ceaușescu, 
avocatul apărării a lansat acuzaţii fanteziste, reprezentative pentru imagologia vehiculată 
în privinţa Securităţii: 


I-aţi îmbrăcat pe ofiţerii trupelor voastre de Securitate în ofiţeri al Ministerului Apărării 
Naţionale, pentru a da încă o lovitură, pentru ca Armata să nu se alăture poporului, 
pentru ca poporul să urască Armata”. 


20. Apud Mircea Bunea, op. cit., p. 163. 
21. Alexandru Gussi, op. cit., p. 212. 
22. Apud Romulus Cristea, op. cit., p. 236. 

Trupele de Securitate, instituţie blamată de întreaga populaţie, puteau fi considerate 
mult mai ușor „antinaţionale” și asociate violenţelor declanșate împotriva manifes- 
tanţilor. Imaginea creată și întreţinută de majoritatea acestor procese prezenta revoluția 
ca pe o luptă între forţele Armatei „patriotice” (asociate maselor de revoluționari și 
„poporului”) și „teroriștii” presupuși apărători fanatici ai lui Ceaușescu - deseori 
asimilați în discursuri membrilor Securităţii sau unor trupe străine speciale. Această 
imagine servea interesele FSN asociat cu Armata, conferindu-i identitatea de învin- 
gător în bătălia cu fostul regim și de pacificator al societăţii. 

Anchetele penale vizând violențele desfășurate după fuga lui Nicolae Ceaușescu au 
întreţinut această imagine. Raportul Parchetelor Militare din 1994 făcea referire, de 
exemplu, la lupta Armatei împotriva unei „diversiuni”, idee nesusţinută însă de dovezi sau 
de explicaţii. Pe de altă parte, puţinele cazuri prezentate în raport arătau drept cauze ale 
violenţelor absenţa coordonării militare cauzată de vidul de autoritate, confuzii sau 
accidente”. Dacă, în absenţa probelor, imaginea „complotului terorist” a fost abandonată 
ca explicaţie oficială, nicio altă alternativă nu a fost oferită pentru a desemna o respon- 
sabilitate politică sau militară pentru continuarea violențelor după fuga lui Ceaușescu. 

Neelucidarea evenimentelor a fost accentuată și de decretul de amnistie din 
4 ianuarie 1990, care a garantat exonerarea penală a unui număr mare de inculpaţi. 
Acţiuni precum înarmarea populaţiei, distrugerea de documente, greșeli de coordonare 
militară sau rănirea cu alte mijloace decât armele de foc au intrat sub incidenţa acestei 
amnistii, nemaiputând fi judecate. Generalul Dan Voinea, însărcinat cu „dosarele 
revoluţiei” după 1997, interpretează această amnistie drept voința CFSN de a exonera 
un mare număr de responsabili pentru represiune: 


Decretul a fost dat pentru a-i ierta pe cei care au dat cu bastonul în manifestanți Ia 
revoluţie. Asta a fost prima grijă a preşedintelui Iliescu: să-i ierte pe cei care au făcut 
represiunea. [..,,] Am putut să observ că cei care au profitat de pe urma lui [a decretului] 
au fost tocmai cei care au făcut represiunea”. 


Neîneeperea urmăririlor penale în numeroase cazuri, achitările, graţierile, elibe- 
rările sistematice înainte de termen, precum și cooptarea în rândul puterii â unor 
generali ai Armatei direct implicaţi în represiune au provocat proteste ale societăţii 
civile, presa prezentând procesele militarilor ca pe un model de utilizare a justiţiei în 
scopuri politice. Era acuzată tocmai inconsecvenţa desemnării inculpaților și eludarea 
responsabilităţii unor persoane care săvârșiseră aceleași fapte ca și cei acuzaţi: 


în ceea ce priveşte procesul Timișoara, constatăm că (proaspătul) general maior Cornel 
Bădoiu a hotărât pedepsirea severă a câtorva lideri locali de partid și militari, precum 
şi a lui Coman Ion, pentru a potoli spiritele și a ocroti astfel pe acei generali din Armată 
şi cadre ale Ministerului de Interne și Securităţii care au acţionat nemijlocit şi hotărât 
pentru reprimarea revoluţiei. Cu ce este mai vinovat Ion Coman decât generalii Stănculescu 
şi Chiţac, care au întocmit hărţile de luptă la Timişoara şi au dat ordine să se tragă? ”. 


23. APMÎCCJ , dosar fără număr, „Sinteza aspectelor rezultate din anchetele efectuate de Parchetul 
Militar în perioada 1990-1994, în cauzele privind evenimentele dindecembrie 1989", pp. 121, 303. 

24. Interviu cu Dan Voinea, realizat de Raluca Grosescu, București, 20 noiembrie 2006. 

25. Petre Mihai Băcanu, „Justiţia în slujba puterii! ", România Liberă, 20-21 decembrie 1991. 

Exonerarea Armatei a fost justificată însă de FSN prin utilizarea paradigmei 
„genocidare” a represiunii - deși aceasta fusese abandonată de instanţe. Pentru Ion 
Iliescu, fără sprijinul generalilor, „masacrul generalizat împotriva populaţiei, decis de 
puterea ceaușistă” nu ar fi putut fi stopat”. Legitimitatea FSN, bazată pe rolul asumat 
de pacificator, a fost astfel invocată împotriva oricărei contestaţii referitoare la 
continuitatea elitelor comuniste după 1989. Cel puţin pe termen scurt, stoparea 
violenţelor a făcut ineficientă din punct de vedere politic orice critică adresată FSN cu 
privire la continuităţile în raport cu fostul regim”. 

La cealaltă extremă a spectrului politic, pentru asociaţiile victimelor revoluţiei, 
exonerarea Armatei în anii 1990-1996 a fost interpretată tot în cheia unei „diversiuni”, 
organizate însă de către elitele comuniste începând cu 22 decembrie. O plângere 
penală a Asociaţiei „21 decembrie” depusă în 2004 îi acuza pe lideri FSN și pe 
generalii Armatei pentru „instigare la război în data de 22 decembrie”. Crimele 
comise după această dată erau astfel atribuite grupului format în jurul lui lon Iliescu: 


Când Ion Iliescu a înțeles că manifestanţii nu ar fi acceptat un comunist la conducerea 

ţării, atunci a creat această diversiune teroristo-securistă. [...] A fost vorba de instigare 

la război la nivel național. S-a încercat declanșarea unui război între Securitate și 

Armată. [...] S-au dat arme populaţiei, pentru a lupta împotriva unor fantome. S-a 
xn 


vorbit de „glorioasa Armată română” care s-a bătut cu teroriștii, ca apoi să ne dăm 
seama că teroriștii erau colegii lor, care fuseseră chemaţi să apere Ministerul Apărării”. 


Această interpretare, care delegitimează Frontul Salvării Naţionale și pe Ion Iliescu 
drept complici ai represiunii, nu este împărtășită de toți participanţii la revoluţie, 
unele asociaţii apărând rolul pozitiv jucat de Ion Iliescu. Astfel divizate, organizaţiile 
de revoluționari s-au aliniat taberelor politice pro- sau anti-lliescu. Asociaţii precum 
Club 22 - Bucureşti sau Federala Naţională a Revoluţionarilor din România au sprijinit 
FSN-ul și partidele succesoare, în timp ce Asociaţia „21 Decembrie” sau organizaţia 
Memorialul Revoluţiei din Timișoara au sprijinit Convenţia Democrată. Ele au servit 
imaginii pe care forțele politice voiau să o construiască despre evenimentele din 1989. 
Scindate, asociaţiile de revoluționari nu au avut o agendă comună și nu au întreprins 
acţiuni comune pe lângă instituţiile statului pentru aflarea adevărului și stabilirea 
vinovaţilor. 


kkk 


Procesele revoluției intentate până în 1996 nu au condamnat decât o parte a 
persoanelor responsabile pentru violențele din decembrie. Ele au limitat dezbaterea 
asupra responsabilității pentru represiune la rolul jucat de înalții demnitari ai partidului 
și de ofițerii de Miliție și de Securitate. Armata, care provocase cel mai mare număr 
de victime, și-a văzut garantată impunitatea, asigurându-și imaginea de instituţie-cheie 


26. Interviu cu Ion Iliescu, realizat de Raluca Grosescu, București, 25 octombrie 2005. 
27. Alexandru Gussi, op. cit., p. 59. 
28. Interviu cu Teodor Marieş, realizat de Raluca Grosescu, București, 12 ianuarie 2007. 

a „victoriei revoluţionare”. în același timp, numeroase condamnări ale ofiţerilor de 
Securitate și de Miliție au fost și ele reevaluate și anulate în instanțele superioare. 
Retrimiterea dosarelor către parchete pentru completarea cercetărilor a dus în cele 
mai multe cazuri la tergiversarea sau sistarea urmăririlor penale. Actele de grațiere și 
eliberările condiţionate au constituit o altă modalitate de exonerare a inculpaţilor. 

Aceste procese nu au reușit să stabilească lanţul decizional al aplicării represiunii 
la nivel local. în afara condamnărilor de la Timișoara, în niciun oraș unde au existat 
violenţe, anchetele nu au stabilit cum s-au dat ordinele, dacă ele au fost legale sau nu, 
și cine le-a pus în aplicare. întreţinut în mod abuziv, misterul „teroriștilor” nu a fost 
elucidat. Adevărul asupra evenimentelor nu a fost stabilit, vehiculându-se în schimb o 
naraţiune falsă asupra responsabilităţilor pentru violențe. Rezultatele proceselor și 
vehicularea acestei naraţiuni au indicat existența unei complicităţi între artizanii 
represiunii și noua putere instaurată la București după căderea regimului Ceaușescu. 
Dacă Armata a fost exonerată de la începutul anchetelor penale, sacrificarea aparentă 
a Securităţii și a Miliției a fost necesară pentru ca noua putere politică să-și construiască 
o identitate anti-ceaușistă prin condamnarea partizanilor fostului regim. 

Victimele au fost integrate ca martori în procese, fără să primească însă daune 
materiale ca părţi civile ale acţiunilor în instanţă. Ele au perceput exonerarea Armatei 
ca o nedreptate făcută de noul stat democratic, întărind ideea continuității acestuia cu 
regimul represiv. Totuși lipsa de activism a asociaţiilor de revoluționari, precum și 
scindarea lor în funcţie de diverse interese politice, le-au împiedicat să se constituie într-o 
mișcare puternică, într-o forță capabilă să determine autorităţile statului să afle adevărul. 

După 1994, cursul proceselor revoluţiei a fost întrerupt, niciun caz important nu a 
mai fost instrumentat, iar interesul opiniei publice pentru acest subiect a scăzut și el. 


10.2. Procesele de după 1997. Armata - artizan 
al represiunii din decembrie 1989 


A doua generaţie de procese a coincis cu schimbarea puterii politice la sfârșitul anului 
1996. Spre deosebire de perioada 1990-1996, rechizitoriile au vizat implicarea 
ofiţerilor Armatei în represiunea de la Cluj, Timișoara sau Sibiu. Unele dosare 
elaborate la începutul anilor '90 au fost completate și retrimise în instanţă, altele noi 
au fost deschise. în continuare însă, responsabilitatea pentru violențele de la București, 
orașul cu cel mai mare număr de victime, nu a făcut obiectul unui proces, iar violențele 
derulate după 22 decembrie nu au fost anchetate decât într-un singur dosar important, 
în același timp, în unele cazuri a intervenit expirarea termenului de prescripţie, fapt 
care a dus la suspendarea urmăririi penale. Astfel, după 1997, anumite categorii de 
infracţiuni precum „abuzul în serviciu” sau „vătămarea corporală din culpă” nu au mai 
putut fi pedepsite. Spre deosebire de anii 1990-1996, în procesele derulate după 1997, 
urmașii victimelor și răniții s-au constituit părţi civile și au cerut daune condamnaților 
și Ministerului Apărării Naţionale, considerat parte civilmente responsabilă. 

După 2000, când puterea politică a fost preluată iarăși de Ion Iliescu și de Partidul 
Social Democrat, multe dintre aceste procese aflate pe rol au fost stopate. Metodele de 
exonerare au fost și ele reluate, fie prin emiterea de decrete de grațiere, fie prin 

eliberări condiţionate, iar în cazurile care i-au vizat pe generalii cooptați în primele 
guverne post-1989 - prin recursuri extraordinare în anulare declarate în favoarea 
inculpaţilor. 

Semnificaţia proceselor intentate în perioada 1997-2000 este una dublă. Pe de o 
parte, ele au statuat rolul Armatei în represiunea din 1989 și în violențele de după 
22 decembrie, compromiţând imaginea acestei instituţii ca „salvator al naţiunii”. 
Pentru prima dată, o instituţie a statului comunist (Ministerul Apărării Naţionale) a 
fost declarată responsabilă și chemată să plătească daune materiale victimelor repre- 
siunii. Pe de altă parte, procesele au delegitimat puterea instaurată în 1989, conferindu-i 
imaginea de complice al responsabililor pentru victimele revoluţiei. 


10.2.1. Procesul Stănculescu-Chiţac și delegitimarea 
indirectă a Frontului Salvării Naţionale 


Cel mai important caz al acestei perioade a fost procesul intentat generalilor Victor 
Athanasie Stănculescu și Mihai Chiţac, persoane care, după ce au coordonat repre- 
siunea de la Timișoara, au angajat negocieri cu reprezentanţii noii puteri, au ordonat 
retragerea trupelor MApN în cazărmi și au fost numiţi miniștri în primele guverne 
post-1989. în 1998, cei doi au fost acuzaţi că, în calitate de prim locţiitor al ministrului 
Apărării (Stănculescu) și respectiv comandant al Trupelor Chimice și al Garnizoanei 
București (Chiţac), au pus în execuţie la Timișoara, în perioada 17-22 decembrie, 
ordinul de reprimare a manifestaţiilor cu muniţie de război. în același dosar a fost anchetat 
şi generalul Ștefan Guşă, fost şef al Statului- Major comunist și apropiat după 1989 al 
Frontului Salvării Naţionale, dar acesta a decedat în 1994. Conform rechizitoriului, 
ordinele generalilor au provocat 72 de morţi și 253 de răniţi”. în proces s-au constituit 
părţi civile 219 de răniţi și moștenitori ai persoanelor ucise, daunele materiale urmând 
să fie plătite de cei doi inculpaţi, în solidar cu Ministerul Apărării Naţionale”. 
Apărarea generalilor și a MApN a demonstrat o atitudine radical opusă faţă de 
discursul practicat în anii 1990-1996. Dacă în acea primă perioadă a tranziţiei, 
Armata se prezentase drept actor-cheie al „victoriei revoluţionare”, drept susținător 
necondiţionat al „voinţei poporului” în demersul de a răsturna un regim legitim, în 
cadrul procesului Stănculescu-Chiţac, generalii au folosit drept principal argument în 
apărarea lor faptul că manifestaţiile din decembrie 1989 se declanșaseră împotriva 
unui „regim legitim”, pe care ei erau obligaţi să-l apere”. „Recunoscută de toate 
ţările lumii, conducerea statului comunist român nu putea deveni ilegitimă de pe o zi 
pe alta” - a susţinut avocatul MApN-ului, invocând ilegalitatea mișcării populare din 
decembrie 1989 și datoria generalilor de a apăra statul socialist. Dacă Stănculescu și 
Chiţac sublimaseră în 1990 rolul pe care ei înșiși îl jucaseră în câștigarea revoluţiei 
prin solidarizarea cu manifestanţii, acest discurs a fost înlocuit cu unul radical opus, 
convenabil exonerării responsabilităţii pentru reprimarea acelorași manifestanți. 


29. APMÎCCJ, dosar Il/P/1996, „Rechizitoriul din decembrie 1997 cu privire la generalii în 
rezervă Victor Athanasie Stănculescu şi Mihai Chiţac”, p. 4. 

30. Marius Mioc, op. cit., pp. 241, 243. 

31. Ibidem, pp. 187-188. 

Un alt argument invocat în apărarea generalilor a fost faptul că, în calitate de 
ofițeri ai Armatei, ei nu ar fi făcut altceva decât să execute ordinul dat de Nicolae 
Ceaușescu, la acel moment șef al statului și comandant suprem al forțelor armate. 
Procesul a deschis astfel o altă dezbatere semnificativă, anume responsabilitatea 
individuală a militarilor în faţa ordinului dat de superior. Ministerul a invocat obligaţia 
necondiționată de a respecta ordinele ca „principiu de bază al funcţionării instituţiilor 
militare”. Generalii 


nu aveau nici obligaţia, nici libertatea de a face aprecieri normative, pentru ca în funcţie 
de concluziile lor să fi acţionat altcumva decât conform regulamentului militar în 
vigoare”. 


Militarii „nu pot fi considerați responsabili că au executat ordine emise de puterea 
politică, întreaga responsabilitate revenindu-i acesteia din urmă", a susținut MApN”. 
La rândul lor, Stănculescu și Chiţac au făcut referire la cazuri similare din istoria 
României, în care militarii nu au fost judecați pentru acte de reprimare violentă. 
Comparând decembrie 1989 cu răscoalele sau grevele din 1907, 1929 sau 1933, 
Stănculescu considera că militarii nu puteau fi supuși justiției în asemenea situații. în 
aceeaşi logică, un senator al Partidului Democrat susținea în 1999 că imixtiunea 
justiției în chestiunile militare „ar putea conduce în viitor, în situații similare celor din 
1989, la ne-executarea ordinelor de către militari"™*. Senatorul se temea tocmai de 
dimensiunea de prevenire a ilegalității pe care procesele penale trebuie să o aibă. La 
antipodul acestei poziții, procurorul Dan Voinea - procurorul care a întocmit rechizi- 
toriul - explica obligația militarului de evalua legalitatea unui ordin, susținând faptul că 
ordinul de a folosi Armata împotriva civililor pentru a restabili ordinea publică era ilegal: 


Datoria de a executa ordine nu trebuie văzută ca ceva absolut. Executarea ordinului este 
necesară, dar are niște limite. Și este prevăzut în regulamentele militare că ordinul 
ilegal nu se execută. Nu orice ordin primit trebuie executat. Iar militarii români sunt 
instruiți, oameni cu școală care au capacitatea de a gândi, de a evalua o situaţie, inclusiv 
o situaţie de conflict armat. Și atunci nu poţi să te ascunzi în numele acestui principiu 
general că ai executat un ordin. în 1989 au existat numeroşi ofiţeri care au refuzat să 
tragă. Aveţi exemplul ofiţerilor care mai târziu au format CADA“. 


Argumentele procurorului Voinea au fost reţinute în instanţă, prima sentință 
pronunţată în iulie 1999* condamnându-i pe Stănculescu și pe Chiţac la 15 ani de 
închisoare, 10 ani de interzicere a unor drepturi și degradare militară pentru omor 
deosebit de grav și tentativă de omor deosebit de grav. Pagubele materiale datorate 
victimelor şi moștenitorilor lor se ridicau la 36 de miliarde de lei vechi (mai mult de 
10.000.000 de curo) și urmau să fie plătite de cei doi, în solidar cu MApN. 


32. Ibidem, p. 260. 

33. Ibidem. 

34. Declaraţie a senatorului PD Nicolae Alexandru, preluată de Evenimentul Zilei, 20 iulie 1999. 

35. Interviu cu Dan Voinea, realizat de Raluca Grosescu, București, 20 noiembrie 2006. 

36. Arhiva înaltei Curți de Casaţie şi Justiţie a României (în continuare AÎCCJ), „Sentința nr. 9/15 
iulie 1999". 

Reacţia Ministerului Apărării a fost promptă. Ministrul Victor Babiuc, membru al 
Partidului Democrat, a susținut că, prin condamnarea celor doi generali și prin 
obligarea la plata despăgubirilor, ar fi culpabilizată întreaga Armată și, în consecinţă, 
rolul ei „salvator” în evenimentele din decembrie 1989 ar fi negat. Se considera că un 
atare proces constituia un atac la adresa „Armatei poporului”, parte esenţială a ființei 
naţionale. Ministrul Apărării declara: 


Dacă doi generali sunt consideraţi responsabili, atunci întreaga Armată Română este 
considerată responsabilă”. 


Pe de o parte, apărarea invocată de Babiuc ar fi însemnat că Ministerul! trebuia să 
se solidarizeze cu infractorii din cadrul său. Pe de altă parte, refuzul de a plăti daune 
victimelor și de a recunoaște responsabilitatea Armatei comuniste pentru represiunea 
din decembrie indica solidarizarea Ministerului democratic al Apărării cu Ministerul 
comunist al Apărării. De altfel, Armata, care se bucurase constant de o legitimitate 
necontestată în fața opiniei publice, evitase orice reformă substanţială sau eventuale 
epurări ale cadrelor sale implicate în represiune. încercările mișcării CADA de la 
începutul anului 1990 de a democratiza Armata s-au soldat cu eșecuri. Babiuc a mers 
până la a cere amnistierea faptelor din decembrie 1989 : 


Dacă o amnistie poate să asigure liniștea și stabilitatea naţională, sunt de acord cu 
această amnistie“. 


Această poziţie nu făcea decât să reafirme politica de uitare a represiunii comuniste 
impusă de FSN în anii '90. Continuităţile la nivel instituţional între statul comunist și 
cel postcomunist erau astfel asumate în discursurile oficiale ale PD, moștenitor al 
FSN, dar partener al CDR după 1996. Pentru Dan Voinea, aceste argumente sunt o 
formă de a eluda adevărul și de a apăra infractorii: 


Spunând că dacă doi generali sunt vinovaţi, întreaga Armată este vinovată, domnul 
Babiuc face o mare greşeală, pentru că el discreditează o instituţie foarte importantă, 
care este Armata. Armata trebuie şi ea apărată de infractori care pot acţiona sub egida 
ei. E frecvent să găsim infractori în cadrul Armatei, pentru că Armata îţi dă putere. Iar 
această putere trebuie măsurată, evaluată, controlată și judecată ori de câte ori ea 
depăşeşte legalitatea. Gândiţi-vă că în 1989, nicio unitate a Armatei nu a fost atacată de 
civili. Deci Armata nu a fost în legitimă apărare când a tras împotriva civililor, pentru 
că nu a fost atacată de civili. Nu numai că nu a fost atacată: civilii strigau „Armata e 
cu noi! ". Represiunea a fost nedreaptă, și cei care au ordonat focul se fac vinovați. 


Rolul armatei este de a-i apăra pe civili, nu de a-i omorî”. 


Condamnarea generalilor a avut o importantă semnificaţie politică, și anume 
delegitimarea liderilor FSN care în 1990 cooptaseră în funcţii executive, la cel mai 
înalt nivel, trei ofiţeri direct responsabili pentru reprimarea revoluţiei. Amnistia tacită 


37. Declaraţie preluată de Evenimentul Zilei, 20 iulie 1999. 
38. Declaraţia ministrului de Interne, Victor Babiuc, preluată de Adevărul, 10 aprilie 1999. 
39. Interviu cu Dan Voinea, realizat de Raluca Grosescu, București, 20 noiembrie 2006. 


